AS 


A 


ROMANA 


işinău 


ANUL XXI 
Ch 


cultura 


çi 


a 


ntă 


Revistă 


r. 1-2 (187-188) 2011 


ROMÂNĂI 


Revistă de ştiinţă şi cultură 


Nr. 1-2 (187-188) 2011 
IANUARIE-FEBRUARIE 
CHIŞINĂU 


Publicaţie editată cu sprijinul (| 
Institutului Cultural Român à 


EAT ROMÂNĂ 


Apare la Chişinău din 1991 


Fondatori 
Editor 
Redactor-şef 


Redactor-şef 
adjunct 


Secretar general 
de redacţie 


Lector 


Concepţie 
grafică 


Coperta 
şi interior 


Colegiul 
de redacţie 


ISSN 0235-9111 


lon DUMENIUK, Nicolae MĂTCAŞ, Alexandru BANTOŞ 


Echipa redacţiei 


Alexandru BANTOŞ 


Viorica-Ela CARAMAN 


Oxana BEJAN 


Veronica ROTARU 
Mihai BACINSCHI 


Andrei SÂRBU 


Alexei AXAN, Ana BANTOŞ, Vladimir BEŞLEAGĂ, lu 
(Târgu-Mureş), Mircea BORCILĂ (Cluj), Leo 


CHIVU 
CIOBANU, lon C 


(Bucureşti), 


(laşi), Andrei 


ĂNUCĂ (laşi), 
Adrian Dinu 

Bucureşti), 
UNGUREANU, Di 


Dorin Cl 


OCANU, Theodor CODREANU (H 
DABIJA, Mircea A. DIACONU (Suceava), Stelian DUMISTRĂCEL 
EŞANU, Nicolae FE 
Gheorghe GONȚA, Victor V. GRECU (Sibiu 
Nicolae MĂTCAŞ, lon MELNICIUC, Cristinel 
UNTEANU (Brăila), Eugen MUNTEANU (laşi), V 
RACHIERU (Timişoara), Mina- 
arius SALA (Bucureşti), Constantin ŞCHIOPU, lon 
ana VRABIE (Bă 


POEŞU (Bucure 


LECAN (Baia Mare 


ian BOLDEA 


BUTNARU, Gheorghe 


şti), Anatol 
uşi), Nicolae 


, lulian FILIP, 


, lon HA 


ţi) 


DÂRCĂ, Dan 


ad POHILĂ, 
aria RUSU 


Orice articol publicat în revista „Limba Română” reflectă punctul 
de vedere al autorului și nu coincide neapărat cu cel al redacţiei. 


Textele nepublicate nu se recenzează și nu se restituie. 


Pentru corespondenţă: 


Căsuţa poştală nr. 83, bd. Ştefan cel Mare nr. 134, 


Chişinău, 2012, Republica Moldova. Tel.: 23 84 58, 23 87 03 
e-mail: limbaromanachisinaueogmail.com 
pagina web: www.limbaromana.md 


SUMAR 


| ARGUMENT 
Alexandru BANTOŞ 


Curajul de a privi în urmă 6 


| ISTORIA LA ZI 
Viorica-Ela CARAMAN 


Popularizarea problemei lingvistice — o cale spre siguranţa soluționării 10 


Dorin CIMPOEŞU 


Transnistria „for ever or never” 15 


Sergiu MUSTEAŢĂ 


Contextul internaţional al Unirii Principatelor Române 21 


| ITINERAR LEXICAL 


lustina BURCI 
Nicolae Iorga şi consideraţiile sale despre numele de botez la români 27 


| AD LITTERAM 
Eugen MUNTEANU 


O prietenie exemplară. Petru Caraman şi Gheorghe Ivănescu 
în corespondență (I) 35 


| LIMBAJ ŞI COMUNICARE 


Cristinel MUNTEANU 
Despre sâmbătă şi reflexele sale în frazeologie 42 


| ANTROPOLOGIE LINGVISTICĂ 
Doina BUTIURCA 


„Să nu ştie stânga ce face dreapta ta... din perspectiva „limbii originare” 51 


| CRITICĂ, ESEU 
Adrian Dinu RACHIERU 
Poezie și mitologie (I11)*. Adrian Păunescu: „diateza lirică” 58 
Theodor CODREANU 
Fenomenologia poetică a lui Ion Barbu (I) 64 
Mircea A. DIACONU 
I. L. Caragiale. Euforia fatalităţii 79 
Viorica-Ela CARAMAN 
Modele paradigmatice ale timpului poetic românesc 85 


EENT ROIMÂINIĂ 


| PORTRET 


lulian BOLDEA 
Critica de empatie 99 


Dumitru OLĂRESCU 


Artişti anonimi în viziune filmică 104 


| Poesis 


Nicolae POPA 

Cheagul nopților; Îngerul oilor; La capătul podului; Sărutul nevrotic; 
Muşcătura; O fâşie de dragoste; Tatuată cu puritatea copilăriei; O ceată 

de poeţi telurici; Ochelaristul; Călărețul fără cap şi invers; Degeaba scrii 
versuri; Sfera-buturugă; Gog & Magog 123 


| NOD ÎN PAPIRUS 
Mircea V. CIOBANU 


Poezia cântată 133 


| CĂRȚI ŞI ATITUDINI 


Ana BANTOŞ 

Un antropolog în apărarea societăţii 139 
Diana VRABIE 

Memoriile cu destin (Viața unui om singur de Adrian Marino) 143 
Adrian MARINO 

Viaţa unui om singur (fragment) 147 
Cristina GAVRILUȚĂ 

Nicolae Râmbu, Valoarea sentimentului şi sentimentul valorii 152 


| PRO DIDACTICA 
Constantin ŞCHIOPU 


Dezvoltarea gândirii critice în procesul receptării textului artistic 157 


DIALOGURI DIDACTICE 


Mariana NOREL 
De la lectura explicativă la lectura predicativă 162 


| IUVENTUS 


Constantin ŞCHIOPU 


Poezia tânără - între contemplaţie, transfigurare 


şi afirmare a propriei realități 169 
Mariana COLUN 

Rodii; Gând; Atunci, când eram floare de câmp 17] 
Zinovia BIVOL 


E dimineaţă; Tablou 173 


Veronica VLADEI 

Blestem; Dacă poţi; Pesimism 

Laura TUGAREV 

Lecţia de adâncirea sufletului în tălpi; Două suflete; 
„„.(Azi, în mine trăieşte Dumnezeu...) 

Diana ISTRAT 
O nouă zi; Agonie; Dans 


Speranţa STATE 


174 


178 


Aproape şi departe de tine...; Dacă pleci mâine, mâine te uit; Întâmplare 180 


[ JURNAL 


Leo BUTNARU 


Jurnal yes-eu dintr-un prier parizian (1-29 aprilie 2010) 182 
| ANIVERSĂRI 

Nicolae BILEȚCHI în dialog cu lon MELNICIUC 

„Poetul orelor de curs” 197 

lon MELNICIUC 

Omnia mea mecum porto 198 

Vasile GAVRILAN 

Memoria ce ţine loc de Ţară 205 
| DIALOGUL ARTELOR 

Antonina SÂRBU 

Andrei Sârbu în colecţii 207 

Andrei SÂRBU 

Repere biografice 209 

Mesaje (pagini color) -XVI 

Viorica BOGATU-CUCEREANU 

Andrei şi Antonina, Hristos a înviat! 210 

Valerian GROSU 

Culoare şi geometrie 212 

Svetlana ŞOPRONCU-BELLOVA 

Ca un geam împlinit de raza unei dimineți 214 

Oleg SEREBRIAN 

Tablourile sunt ca oamenii, nu se simt bine oriunde 216 

Mihai Ştefan POIATĂ 

Aproape departe 219 

Mihai ȚĂRUŞ 

Abstracţii metafizice inconfundabile 221 
| CONCURS 

Concursul „Moştenire” (ediția a optsprezecea) 222 


TA ROM ÂINIĂ 


Alexandru BANTOŞ 


Curajul de a privi în urmă 


AB. — editor şi publicist, 
redactor-şef al revistei 


„Limba Română” directorul 


Casei Limbii Române, Nichi 


Stănescu”. Semnează 
volumul Retrospectiv 
necesară (Chişinău, 

Colectia „Biblioteca revistei 
«Limba Română». 


Este probabil ceea ce ne-a lipsit mai întotdeauna. 
Împinşi de evenimente, efemere sau de durată şi 
proporții mari, care ne-au marcat și erodat ființa 
națională, am ratat șansa de a examina retrospec- 
tiv itinerariul pe care îl traversăm, de a discerne 
cauza eşecurilor noastre, devenite oarecum an- 
cestrale. Sigur că da! Istoria nu a fost îngăduitoa- 
re cu noi. Dar, mă întreb, în ce măsură, atunci 
când prilejul ne-a fost favorabil, am reacționat 
cu promptitudine pentru a stăvili umilința şi 
aservirea ce ne caracterizează tot mai mult exis- 
tența? De exemplu, de-a lungul vremii politruci 
cu simbrie la„-mpăratu' roş” au forțat tăinuirea, 
neglijarea şi falsificarea invariabilă a identităţii 
noastre etnolingvistice. Şi acest fapt este prea 
bine ştiut și nu ne mai miră. Ne surprinde însă 
atitudinea, inexplicabilă şi incalificabilă față de 
această problemă, a unor politicieni „de-ai 
noștri”, cu acte de naștere mai recentă, parte 
dintre ei şcoliți în Occident, care mint fără jenă, 
perseverând, într-o societate debusolată din 
toate punctele de vedere, prin minciună și ter- 
tipuri de sorginte bolșevică, să ajungă neapărat 
„în frunte”. Cine dintre reprezentanţii noii clase 
politice (cu excepţii insignifiante, desigur!) în- 
cearcă să clarifice cum, după atâta optimism so- 
vietic şi apoi democratic, ne-am pomenit în rol 
de slugi și cerşetori la porţile bogaţilor lumii? De 
ce tinerii noștri, profesioniști competitivi în plan 
internațional, nu-şi pot găsi un rost ACASĂ, iar 
în sate viaţa „seacă”, unele localităţi fiind de-a 
dreptul pustii? Demnitatea, probitatea morală și 
profesională, munca onestă nu mai sunt calități 
de referinţă în societate şi nu pot oferi cetăţea- 

nului de rând condiţii pentru un trai decent. Pe de altă parte, unii, deloc 
puţini la număr, cu posturi, nume şi averi câștigate fraudulos, nu au nicio 
şansă să fie demascaţi și sancţionați. În politică, în economie, în învățământ, 
în ştiinţă, în cultură, ba chiar și în literatură, după cum denotă evenimentele 
din ultimul timp, dictează, adesea, șmecherii, escrocii, „descurcăreţii”, inși 
care își însușesc, cu aroganță, dreptul de a face abstracţie de statutul lor mo- 
ral dezonorat, camuflând cu agilitate faptele reprobabile, matrapazlâcurile, 
mârșăveniile lor și ale cercului din care fac parte. Viciile, corupţia, falsifică- 
rile, indolenţa, lucrul făcut de mântuială sunt adevărata lor natură. Ursuzi 
şi cinici însă, ei îmbracă, senini, masca inocenților lideri de conștiință, sa- 
tisfăcându-şi astfel ambiţul de a intra în istorie. Legile democraţiei sunt în 
opinia lor demagogie curată despre care pot debita, duplicitar, în ziare, la 
radio şi la televiziune, că mitingurile acum nu mai sunt la modă. Când le 
sunt afectate interesele, falșii „reformatori” preferă mai curând autoritaris- 
mul și legile junglei. 


„Ceea ce ne frământă acum (s.n. — Al.B.) are cu siguranţă felurite legături cu 
ceea a fost, accentua laureata Premiului Nobel Herta Müller. Nu poţi să judeci 
lucrurile dacă nu ai un sistem de relaționare cu trecutul.” Teoretic, un ase- 
menea „sistem”, necesar pentru conştientizarea fenomenelor sociale, politi- 
ce, economice, etice, lingvistice, psihologice etc., întâmplate în spaţiul dintre 
Prut şi Nistru, era cazul sa fie elaborat temeinic acum douăzeci de ani, când, 
din inerția exercitată de prăbușirea Uniunii Sovietice și a lagărului socialist, 
pe harta lumii a apărut Republica Moldova. După două decenii de febrile și 
disperate eforturi de a supraviețui și de a-și găsi locul între Est şi Vest, cetă- 
ţeanul e în drept să întrebe: este într-adevăr independentă, suverană, liberă 
şi, mai ales, capabilă să-și zidească propriul destin noua formaţiune statală, 
altădată parte dintr-un întreg amputat? 


Să nu uităm că Republica Moldova își are de jure începutul în secolul al XIX-lea 
şi anume la 16 mai 1812, când Imperiul Rus, prin tratatul de la București, i-a 
determinat pe otomani să cedeze ceea ce s-a numit ulterior Basarabia. Deși 
ruşii („generoşi” cum sunt şi dispuși să „elibereze” teritorii cât mai întinse!) 
pretindeau granița pe Dunăre, adică stăpânirea ambelor țări române (ţarul 
Alexandru 1 avea în acest sens asentimentul lui Napoleon), marele vizir 
Laz-Ahmed Pașa, pentru că pierdea dominaţia asupra unui mare și îmbel- 
şugat spaţiu, s-a opus vehement, declarând: „Vă dau Prutul, nimic mai mult, 
Prutul ori războiul”! Evident, Imperiul rus a acceptat „pacea', intrând astfel în 
posesia unui teritoriu de 43.630 km (mai mare cu 7.400 km, decât al Moldo- 
vei de la vest de Prut), incluzând cinci cetăți, 17 târguri, 685 sate şi o popula- 
ţie de 482.630 de suflete. 

Aşadar, partea de Est a vechii Moldove intra, fără voia noastră, dar cu încu- 
viințarea tacită a marilor puteri, pentru aproape două secole, în malaxorul 
panslavon al deznaționalizării pus în funcţie la turaţii diabolice de către re- 
gimurile țarist şi sovietic (excepţie făcând perioada interbelică, prilej insufi- 
cient și prost gestionat de către Statul Român pentru reconstituirea deplină 
a legăturilor genetice şi generice cu românii basarabeni). Folosirea limitată 
sau interzicerea completă a limbii române în societate, inclusiv în biserică și 
în şcoală, utilizarea alfabetului rusesc, veșmânt impropriu graiului nostru, în- 
curajarea activităţii instituţiilor de învățământ rusești sau destinate minorită- 
ţilor — după 1867 în Basarabia nu s-a mai deschis până la Marea Unire nicio 
şcoală în limba română, școala fiind considerată instrumentul cel mai eficient 
de rusificare. „Dacă voim ca Basarabia să se contopească deplin cu Rusia, nota 
un oficial rus în a doua jumătate a secolului al XIX-lea, atunci trebuie să ne 
grăbim a face ca măcar jumătate din țăranii moldoveni să devină ruși. Spre 
această țintă tinde tocmai sistemul de învățământ public, adoptat acum de 
ocârmuire.” 


„Transformarea românilor basarabeni în ruși” este un proiect aflat permanent 
şi în vizorul regimului comunist, instaurat în ţinut, din nou fără voia noastră, 
drept consecinţă a protocolului adițional secret Ribbentrop-Molotov. Reo- 
cupând, în 1941 şi apoi în 1944, teritoriul din stânga Prutului, sovieticii, pe 
parcursul întregii perioade postbelice, au încercat, prin metode specifice, să 
modifice profilul etnic al românilor basarabeni și să „argumenteze” că Basara- 
bia este „un străvechi teritoriu al Rusiei”. 


(Oare nu în aceeaşi „direcţie” ţinteşte Patriarhul Moscovei şi al întregii Rusii, 
Kiril, mărturisind de curând cu îndoielnică evlavie că se roagă „pentru ca ori- 
entarea politică (sic!) a Moldovei să ajute la păstrarea unității Sfintei Rusii”? 
Involuntar te întrebi: care Sfântă Rusie și, mai ales, ce unitate se poate admite 
între noi şi ei? Relevantă este, de asemenea, grija paternală ce transpare din 
gura unor politicieni vădit preocupaţi de pericolul „românizării” noastre: „a 
trebuit să pornim războiul din Transnistria, nuanţa cu sinceritate dezarmantă 
Ghenadii Selezniov, fost spicher al Dumei Federaţiei Ruse, pentru a preveni 
lunecarea Republicii Moldova spre România”. Iar cu totul recent, experți de 
la agenţia rusă RIA Novosti afirmau cu fariseică impacienţă: "Prin înlocuirea 
limbii moldovenești cu limba română în Constituţia R. Moldova, practic vor 
fi lăsaţi fără identitate naţională moldovenii, care locuiesc pe teritoriul Repu- 
blicii Moldova”) 


După 1944 în R.S.S.M. (ca şi în fosta R.A.S.S.M,, laboratorul în care a fost 
clonată Transnistria — considerată azi o gaură neagră a Europei —, ocrotită şi 

sprijinită de către Rusia-mamă) este aplicată metodic o strategie de dezna- 
ţionalizare etnolingvistică și culturală experimentată de către regimul țarist, 
prioritare fiind rusificarea și rusianizarea — impunerea și asimilarea limbii ruse 
ca limbă oficială. Pentru mai multă „eficiență” s-a recurs la cele mai inumane 
presiuni administrative, la organizarea artificială a foametei, campanie mo- 
tivată în primul rând politic şi care a secerat zeci de mii de vieți, mult mai 
multe decât în decursul ultimei deflagrații mondiale, la colectivizare forțată şi 
la deportări masive. Numărul celor strămutați la mii de kilometri depărtare, 
pentru ca să nu mai afle cale întoarsă (în regiunile Tiumen, Tomsk, Kurgan 
din Federaţia Rusă, în regiunile Aktiubinsk din Kazahstanul de Sud şi Djam- 
bul din R.S.S. Kazahă etc.), însumează, potrivit unor surse, aproximativ 200 
de mii de persoane, cifră extrem de mare raportată la populaţia băștinașă. 


Raiul sovietic, în care mai crede orbește o parte dintre concetăţenii noștri în 
urma unor violente și intense spălări de creieri, îşi vădește falsitatea din ce în 
ce mai mult, iar faima Rusiei de eliberatoare și salvatoare a popoarelor a apus 
pentru totdeauna. Rusia nu mai poate aspira la măreţia ei de altădată, mo- 
dernizarea acestei țări, după cum observă specialiștii, este periclitată de lipsa 
unor reforme viabile. Stagnarea se extinde vertiginos în economie și nu nu- 
mai, fenomen asemănător cu procesul declanșat în preajma sucombării fostei 
Uniuni Sovietice. Or, colosul de la Răsărit, cu imense bogății naturale, dislo- 
cat în Europa și Asia deopotrivă, îşi menţine, așa cum o demonstrează con- 
cludent evenimentele din ultimii ani, tot mai manifestă vocaţia de a provoca 
probleme majore. Țărilor mari, dar mai cu seamă celor mici, pe care Moscova 
continuă să le trateze ca pe nişte gubernii ruseşti. Să ne mai mire efortul tot 
mai insistent şi mai sofisticat al diplomaţiei moscovite de a descuraja integra- 
rea spațiului postsovietic, din care face parte și Republica Moldova, în Uniu- 
nea Europeana? Având în vedere lecţiile dure ale istoriei, basarabenii trebuie 
să pledeze necondiționat pentru un singur vector: OCCIDENTUL. 


În sfârșit, e timpul să demonstrăm spirit pragmatic şi curaj în a aborda cu dis- 
cernământ trecutul și a contura cu mai multă încredere și responsabilitate vi- 
itorul nostru și al celor ce vin după noi. 

Viorica-Ela CARAMAN 


Popularizarea problemei lingvistice - 
o cale spre siguranța soluționării 

Vechea luptă pentru adevărul lingvistic în Republi- 
ca Moldova a început să cunoască reale dimensiuni 
oficiale şi internaţionale. Demersurile sisifice ale ro- 
mânilor basarabeni de repunere în drepturi a limbii 
române în spaţiul dintre Prut și Nistru, care durea- 
ză de cel puţin două decenii și care marchează mai 
multe generaţii de sacrificiu, capătă astăzi un ecou 
deosebit de important în rândurile diplomaţiei 
europene, în condiţiile toleranţei şi conlocuirii de- 
mocratice interculturale. Întrucât cea mai vizibilă şi 
influentă organizaţie europeană — UE - se defineș- 
te drept un „gardian al libertăţilor şi al democraţiei, 
atât în Europa, cât şi în lume”, iar „rolul deputaţilor 
constă, în principal, în reprezentarea intereselor 
cetățenilor la nivel european și în transmiterea me- 
sajului acestora conducătorilor europeni și institu- 
țiilor Uniunii”, aceasta trebuie să inspire în mod 
imperativ încrederea basarabenilor într-un ajutor 
extern, pe care Uniunea Europeană, prin urmare, 
nu doar că ar putea să ni-l acorde, asemenea direcții 
fiind promovate cu titlu de misiuni primordiale. Iar 
faptul că România, ca membră din 2007 a Uniunii 
Europene, este antrenată plenar într-un circuit de 
inițiative legislative internaţionale, ţară care păs- 
trează legături de frățietate cu cetățenii Republicii 
Moldova, constituie o şansă fără precedent a aces- 
tora din urmă de a-și recăpăta libertatea culturală în 
sens larg, la care nu încetează să aspire. 


Principial, acesta a fost mesajul pe care europarla- 
mentarul român Elena Băsescu a reușit să-l trans- 
mită Republicii Moldova prin cele mai recente 
acțiuni culturale, întreprinse în noiembrie 2010 și 

ed £ E) 
Noiembrie 2010. Programul „Guvernul României îţi oferă o carte” 
desfăşurat la Chişinău cu participarea Elenei Băsescu şi a lui Eugen Tomac 


Noiembrie 2010. Europarlamentarul Elena Băsescu şi Secretarul de Stat 
Eugen Tomac la Casa Limbii Române din Chişinău 

25 ianuarie 2011. Delegaţia Casei Limbii Române „Nichita Stănescu” 
la Parlamentul European: Alexei Axan, Viorica-Ela Caraman, Ana Bantoş, 
Elena Băsescu, Alexandru Bantoş, Violeta Crudu, Constantin Şchiopu 


Daniela Cujbă, ambasadoarea Republicii Elena Băsescu, inițiatoarea expoziției 
Moldova la Uniunea Europeană (centru), „Al. Mateeivici” 
împreună cu Ana şi Alexandru Bantoş 

în ianuarie 2011 în favoarea fructificării relaţiilor noastre cu România şi Uni- 
unea Europeană. O vizită a Elenei Băsescu la Casa Limbii Române „Nichita 
Stănescu” din Chișinău s-a produs în scopul transmiterii unui consistent lot de 
carte românească pentru şcolile Republicii Moldova din partea Guvernului Ro- 
mâniei. Deși a apreciat că nu este uşor să fii promotor al limbii române într-o 
societate în care există oameni cărora le este teamă de adevăr, fiica președintelui 
român a onorat așteptările basarabenilor prin sinceritatea unor declaraţii pri- 
vind deplina unitate a culturii române și susținerea continuă a Republicii Mol- 
dova din partea României: „Vorbim aceeași limbă, avem aceleași valori, același 
patrimoniu cultural: nu-i putem împărți pe Eminescu, Grigore Vieru sau Alexei 
Mateevici. Ion Creangă a fost un scriitor care ne-a lăsat o operă ce umple su- 
fletul de bucurie oricărui copil român, indiferent că este din Timișoara, Cluj, 
Craiova sau Chişinău. Grigore Vieru nu a scris doar pentru basarabeni, ci pen- 
tru tot poporul român. Avem deci un tezaur spiritual și cultural comun pe care 
ne obligăm să-l protejăm'. Prezent la Chişinău cu aceeași ocazie, Secretarul de 
Stat pentru Românii de Pretutindeni, Eugen Tomaç, a confirmat că activităţile 
întreprinse sunt lucruri făcute „cu sinceritate și convingere și este obligația fiecă- 
ruia dintre noi ca această valoare — limba română — să o protejăm pe căi diferite”. 


De asemenea, în ianuarie 2011 un grup de intelectuali basarabeni (Alexandru 
şi Ana Bantoș, Constantin Șchiopu, Viorica-Ela Caraman, Alexei Axan, Viole- 
ta Crudu, Valeriu Ostaş, Ion Găină, Aurelia Borzin, Nicolae Roibu, Ilie Gluh 
ş.a.), invitați de europarlamentarul Elena Băsescu, s-au deplasat la Parlamen- 
tul European de la Bruxelles pentru un contact nemijlocit cu reprezentanții 
celui mai înalt for european, fapt ce a constituit un prilej impresionant de a 
cunoaște spontan deschiderea pe care o manifestă europenii reuniți în nume- 
le „societăţii caracterizate prin pluralism, toleranță, justiţie, solidaritate”? şi 
disponibilitatea acestora pentru cooperarea în vederea afirmării drepturilor 
şi libertăţilor umane. Vizita noastră la Parlamentul European a deschis reale 
perspective de afirmare, în special tinerilor. Energici și perseverenți, stagiarii 
români de la Bruxelles, masteranzi sau doctoranzi, au împărtășit şi apreciat 
din experienţa aflării lor în capitala Europei gradul înalt de aplicare a princi- 
piilor transparenţei și concurenţei libere, posibilităţile obiective de a realiza 
proiecte de studiu sau de activitate profesională cu adevărat utile în cele mai 
diverse domenii: istorie, politologie, informatică, traduceri și interpretariat, 
economie, management, relații publice etc. Aceştia au adresat un îndemn și 
altor tineri ambiţioşi să încerce o experienţă fascinantă de muncă alături de 
experții internaționali de prim rang, menţionând că procedurile formale pe 
care le implică astfel de proiecte nu solicită eforturi deosebite. 


În cadrul aceluiași eveniment, la inițiativa eurodeputatului Elena Băsescu, 
susținută de Ion Găină (Director al Casei Muzeu Alexei Mateevici din Zaim, 

25 ianuarie 2011, Bruxelles. Delegaţia Republicii Moldova la Parlamentul European 


Căuşeni), a fost organizată expoziția Mateevici într-un pavilion aflat în incin- 
ta Parlamentului European, care a atras privirile curioșilor străini, iar câțiva 
oficiali europeni păreau să recunoască încântați cuvintele unei limbi europe- 
ne în textul imnului Republicii Moldova semnat de poetul basarabean. Elena 
Băsescu a explicat că versurile imnului Republicii Moldova sunt scrise în lim- 
ba română, deci într-o limbă europeană, aceasta din momentul în care Ro- 
mânia a devenit țară membră UE, adăugând că „Alexei Mateevici este pentru 
Basarabia cine este Mihai Eminescu pentru toți vorbitorii de limbă română. 
În cadrul aceluiași eveniment şi în contextul promovării valorilor culturale 
europene ale Republicii Moldova, Eugen Tomac a afirmat, aproape paremio- 
logic: „prin unitate, reuşim să ne păstrăm identitatea”, ca revers al străvechiu- 
lui principiu divide et impera ce a devenit de-a lungul istoriei un instrument 
perdant pentru numeroase identități culturale... 


Printre cei care au salutat vernisarea expoziţiei a fost domnul Marian Jean Ma- 
rinescu, deputat în cadrul Parlamentului European, doamna Daniela Cujbă, 
ambasadorul Republicii Moldova la Uniunea Europeană, domnul Mihnea 
Motoc, ambasadorul României la Uniunea Europeană, domnul Alexandru 
Bantoș, directorul Casei Limbii Române „Nichita Stănescu” din Chișinău și 
redactorul-șef al revistei „Limba Română”, doamna Ana Bantoș, profesor uni- 
versitar, doctor habilitat, Universitatea de Stat din Moldova, domnul Valeriu 


Ostaș, directorul Casei Limbii Române din Căușeni. 


Note [] ! Parlamentul European, Luxemburg, Oficiul pentru pu- 
blicaţii al Uniunii Europene, 2010, p. 17. 
> Ibidem. 


Dorin CIMPOEŞU 


Transnistria 
„for ever or never” 

D.C. — prof. univ. dr. 

în istorie, Academia 

„Al. |. Cuza”, Bucureşti, 

autor, printre altele, al 
volumelor Guvernarea de 
centru-dreapta în Basarabia 
(Republica Moldova) 1998- 
1999 (2009); Restauraţia 
comunistă sovietică În 
Republica Moldova (2008); 
Republica Moldova, între 
România şi Rusia (premiul 
Salonului Internaţional de 
Carte Chişinău, ediţia a 19-a, 
2010). Specialist în Istoria 
contemporană a României, 
inclusiv a Basarabiei (1918 
prezent), profesor de Istoria 
contemporană a românilor şi 
Istoria instituţiilor româneşti 
contemporane. 


Începând cu numărul curent al revistei „Limba Ro- 
mână” inițiem o nouă rubrică — Istoria la zi, în ca- 
drul căreia vom aborda diverse subiecte ale trecutului 
nostru aflat în raport direct cu un prezent dilematic, 
suscitând interesul publicului larg față de anumite 
probleme. 


În 2012 se împlinesc douăzeci de ani de la în- 
cheierea ostilităților militare dintre Republica 
Moldova și Federaţia Rusă, care au avut ca obiect 
tranșarea disputei dintre cele două părți în pro- 
blema Transnistriei, prin semnarea Acordului de 
armistițiu de către preşedinţii Boris Elţin şi Mir- 
cea Snegur, la Moscova, la 21 iulie 1992. 


Pentru toată lumea a fost clar de la bun început 
că declanșarea conflictului militar de pe Nistru a 
avut un caracter eminamente politic, întrucât Ru- 
sia, deşi slabă şi abia renăscută din colapsul fostei 
Uniuni Sovietice, nu voia să renunţe la sferele sale 
de influenţă în această parte a Europei, dobândi- 
te în mod arbitrar în contextul celui de-al Doilea 
Război Mondial şi confirmate, ulterior, prin Tra- 
tatul de Pace de la Paris, semnat în februarie 1947. 


Atribuirea altor „cauze” acestui conflict, precum re- 
venirea „limbii moldovenești” la grafia latină în 1989 
şi atribuirea statutului de limbă de stat acesteia, „pe- 
ricolul” reunificării Basarabiei cu România, existența 
așa-zisului „popor transnistrian” şi dreptul acestuia 
la autodeterminare etc. au fost doar simple pretexte 
aberante şi nefondate, care au fost folosite de Rusia 
pentru a justifica ruperea pe cale militară a Transnis- 

triei din teritoriul fostei republici totalitare sovietice și transformarea acesteia într- 
o entitate separatistă după primul model secesionist al R.A.S.S. Moldovenești, 
înființată în 1924 de bolșevicii ruși. 


În consecinţă, este total eronată ideea, promovată şi astăzi de liderii politici de 
la Moscova, precum și de către unii analiști și mass-media ruse, că respectivul 
conflict ar fi fost purtat între Republica Moldova și Transnistria. Aceasta cu 
atât mai mult cu cât teritoriul de astăzi al Transnistriei, în mare măsură simi- 
lar cu cel al R.A.S.S.M. din perioada interbelică, nu a aparținut niciodată în 
istorie statului feudal Moldova sau provinciei românești Basarabia, ci a fost 
alipit celei din urmă de aceiași bolşevici sovietici, după raptul teritorial comis 
de U.R.S.S. împotriva României în anul 1940. Iar pentru a complica și mai 
mult lucrurile, liderii sovietici ai timpului au cedat Ucrainei, după bunul lor 
plac, cele trei județe românești din sudul Basarabiei în schimbul acestei fâșii 
înguste de pământ de pe malul stâng al Nistrului. 


În acest context, rezultă foarte clar cât de periculoasă şi nocivă este și teza 
referitoare la refacerea integrității teritoriale a Republicii Moldova pe baza re- 
venirii Transnistriei la statu-quo-ul dinainte de 1990. Reglementarea politică 
a conflictului în funcţie de acest aspect teritorial, creat în mod artificial de 
Stalin, nu a făcut decât să complice şi mai mult procesul de negocieri și să 
amâne sine die găsirea unei soluţii politice pentru diferend, știut fiind faptul că 
marionetele de la Tiraspol, a căror soartă și existență sunt legate numai de Ru- 
sia, nu vor accepta acest lucru și vor juca întotdeauna cum le cântă Moscova. 


De altfel, cei aproape douăzeci de ani de negocieri reprezintă cel mai bun ar- 
gument care demonstrează că Rusia este fermă în poziţia sa de a nu ceda în 
faţa oricăror demersuri, inclusiv internaţionale, și de a-și menţine cu orice 
preţ influenţa în Republica Moldova, la gurile Dunării şi în Balcani, în condi- 
ţiile unei tot mai mari apropieri a NATO de zonele sale tradiționale de interes 
din Europa şi Caucazul de Sud. 


În acest sens, Rusia a folosit din plin și în numeroase rânduri, în mod cât se 
poate de transparent, pârghiile sale comerciale, inclusiv „arma” energetică, 
ca instrumente de presiune, pentru a impune o anumită evoluţie a eveni- 
mentelor politice din ultimii douăzeci de ani din Republica Moldova. Mai 
mult chiar, în anul 2008, prin declanşarea războiului „de șase zile” împotriva 
Georgiei pe tema Osetiei de Sud, de asemenea un conflict politic ca și cel 
transnistrian, Moscova a arătat comunităţii internaționale că este capabilă să 
recurgă la forță în ultimă instanţă, atunci când îi sunt amenințate interesele. 
Acest lucru nu este exclus și în cazul Republicii Moldova, precedentul fiind 
făcut deja în 1992. 

Or, în aceasta situaţie, se pune problema ce este de făcut? Care poate fi solu- 
ţia reglementării politice a diferendului transnistrian din relațiile Republicii 
Moldova cu Federaţia Rusă? În cei douăzeci de ani de negocieri au fost avan- 
sate mai multe planuri și scenarii de soluționare definitivă a conflictului, fie de 
către cele două părţi implicate, Rusia şi Republica Moldova, fie de către alți 
actori politici, diplomatici și mediatici preocupaţi de această problemă, după 
cum urmează: 


- „statut special”, acordat Transnistriei, proiect elaborat de Misiunea CSCE/ 
OSCE în Republica Moldova, în aprilie 1993, care prevedea înființarea regiu- 
nii speciale Transnistria cu un grad înalt de autoguvernare, ca parte inalienabilă 
a Republicii Moldova; 


- „forme și condiţii speciale de autonomie”, atribuite localităților din stân- 
ga Nistrului prin Constituţia Republicii Moldova, adoptată la 29 iulie 1994; 


- „confederație moldovenească”, având ca obiectiv recunoașterea Trans- 
nistriei ca entitate statală independentă, proiect al Moscovei promovat prin 
intermediul negociatorilor transnistrieni; 


- „stat comun”, cunoscut și sub numele de „proiectul Primakov”, similar 
conceptului de confederație moldovenească, inclus în „Memorandumul cu pri- 
vire la bazele normalizării relaţiilor dintre Republica Moldova şi Transnistria”, 
semnat la Moscova, la 8 mai 1997, de către președintele Petru Lucinschi și 
liderul separatist Igor Smirnov și contrasemnat de preşedinţii rus, Boris Elţin, 
şi cel ucrainean, Leonid Kucima, în prezenţa lui Niels Helveg Petersen, minis- 
trul danez al afacerilor externe și preşedinte în exercițiu al OSCE; 


sp > 


- „federaţia asimetrică”, inițiat de un grup de experţi internaţionali sub egi- 
da OSCE și prezentat în iulie 2002, care reprezenta un model de distribuire 
a prerogativelor statale între Republica Moldova și Transnistria inspirat din 
Constituţia Federaţiei Ruse; 


- „proiectul Kozak”, după numele lui Dmitri Kozak, membru al Admi- 
nistraţiei preşedintelui rus, Vladimir Putin, lansat în 2003 şi care prevedea 
crearea unui stat unic independent, cunoscut sub numele de „Republica Fe- 
derativă Moldova”, ce urma să includă doi subiecţi federali, respectiv „Re- 
publica Moldovenească Nistreană” şi „Formaţiunea teritorial-autonomă 
Găgăuzia”, în cadrul frontierelor R.S.S. Moldovenești existente la 1 ianuarie 
1990; 


— strategia celor „3 D”, lansată de Institutul de Politici Publice din Republica 
Moldova în 2004, care presupunea reglementarea diferendului prin democra- 
tizarea, demilitarizarea şi de-criminalizarea Transnistriei; 

- „planul Belkovski”, inițiat în 2004 de politologul rus Stanislav Belkovski, 
care prevedea un „divorț civilizat”, în urma căruia ar fi urmat ca Republica 
Moldova să se unească cu România, iar Transnistria să devină independen- 


tă; 


- „planul Iuşcenko” sau „reglementare prin democratizare”, elaborat de 
autorităţile de la Kiev şi prezentat în cadrul reuniunii GUAM de la Chișinău 
din luna mai 2005, care era un scenariu de reglementare a conflictului în 
trei etape, ce prevedea legitimizarea autorităților de la Tiraspol prin orga- 
nizarea şi desfăşurarea unor alegeri parlamentare libere şi democratice în 
organul legislativ regional, după care urma să fie negociat statutul special al 
Transnistriei cu respectarea suveranității și integrităţii teritoriale a Republi- 
cii Moldova; 


- „planul în pachet”, înaintat de Chișinău Moscovei, în ianuarie 2007, care 
presupunea negocierea concomitentă a tuturor aspectelor conflictului, susți- 
nut de UE, SUA și Ucraina, însă respins categoric de Rusia; 


- „planul Cioroianu”, propus în 2009 de fostul ministru român de externe, 
Adrian Cioroianu, care promova ideea unei decuplări, pentru o perioadă de- 
terminată, a Transnistriei de Republica Moldova, timp în care această regiune 
urma să intre sub un protectorat internațional cu garanții. 


O analiză succintă a acestor planuri şi scenarii arată că majoritatea dintre 
ele, inclusiv unele elaborate de cercuri proruse de la Chișinău, erau menite 
să apere sau, în cel mai rău caz, să menajeze interesele Rusiei în Republica 
Moldova. Din fericire, toate aceste demersuri și inițiative, din varii motive, 
au eşuat, dovedindu-se a fi doar simple metode de tergiversare nesfârșită a 
problemei. 


Pe de altă parte, nici schimbarea formatului de negocieri și lărgirea acestuia 
prin implicarea UE şi a SUA în calitate de observatori sau cererile cancelaru- 
lui german, Angela Merkel, și ale preşedintelui francez, Nicolas Sarkozy, de 
identificare rapidă a unei soluţii în problema Transnistriei nu au impresionat 
Moscova şi nu au produs niciun progres în negocieri, ci dimpotrivă. 


În aceste condiţii, procesul de reglementare a conflictului transnistrian nu are 
nicio perspectivă reală, pe termen scurt sau mediu. Pe termen lung, care pre- 
supune câteva decenii în viitor, soluționarea pașnică mult așteptată de Repu- 
blica Moldova şi comunitatea internaţională s-ar putea produce numai dacă 
Rusia ar dori acest lucru în mod dezinteresat, ceea ce este exclus, sau dacă 
pe arena politică mondială ar avea loc schimbări fundamentale, ceea ce este 
foarte greu de anticipat. 

Şi totuşi există o soluţie, care depinde numai de o voinţă politică puternică și 
curajoasă a liderilor de la Chişinău. Aceasta ar consta în renunţarea, în mod 
unilateral, de către Republica Moldova la Transnistria. Care ar fi argumentele 
unei astfel de decizii? Iată-le: 


- această fâșie de pământ nu a aparținut niciodată Moldovei feudale, a cărei 
graniță de Est s-a aflat întotdeauna pe Nistru, iar sistemul de fortificaţii (ce- 
tăți) al acesteia pe malul drept al fluviului; 


- Transnistria a fost ruptă din teritoriul Ucrainei sovietice, în mod samovol- 
nic, şi alipită de către Stalin Basarabiei ocupate de U.R.S.S. în urma Dictatului 
de la Moscova din 23 august 1930, oferindu-i Kievului la schimb cele trei ju- 
dețe din Sudul R.S.S. Moldovenești; 


- acest schimb teritorial s-a făcut ilegal, în cadrul statului totalitar sovietic, 
fără a consulta populaţia românească majoritară din R.S.S. Moldovenească și 
deci impotriva voinţei acesteia și nu a fost niciodată recunoscut pe plan inter- 
naţional, printr-un acord sau tratat; 


- în primăvara anului 1992, pentru a menţine sub controlul său Republica 
Moldova, recent eliberată de ocupaţia sovietică şi recunoscută ca stat inde- 
pendent, Rusia a declanșat un conflict militar împotriva acesteia, care s-a în- 
cheiat cu un armistițiu și constituirea în Transnistria a unei entități separatiste 
subordonată în totalitate Moscovei; 


- din acel moment, Republica Moldova a pierdut definitiv controlul juridi- 
co-statal suveran asupra acestei părți din teritoriul” său, aflat sub ocupaţie 
rusească de astă dată; 


- în cei aproape douăzeci de ani care au trecut de la încheierea ostilităților 
militare de pe Nistru, în Transnistria s-a creat și consolidat un regim de tip 
totalitar, cu sprijinul nemijlocit al Rusiei, iar teritoriul separatist şi-a declarat 
independenţa, devenind un „stat de facto”, în urma unui referendum organi- 
zat la 17 septembrie 2006, în care majoritatea „covârşitoare” a alegătorilor s-a 
pronunțat şi pentru aderarea la Federaţia Rusă; 


- nici din punct de vedere economic Transnistria nu prezintă vreun avantaj 
pentru Republica Moldova și nu are nicio contribuţie la PIB-ul acesteia, în- 
trucât regiunea separatistă are propriul sistem de taxe și impozite, precum și 
propriile relații comerciale externe, îndeosebi cu subiecți din Federaţia Rusă, 
dar și cu unele firme occidentale. 


Care ar fi urmările şi avantajele unei astfel de decizii a liderilor politici de la 
Chişinău? 

- În primul rând, dispariţia din agenda publică internă a unei probleme foarte 
spinoase și complicate; 


- în al doilea rând, înlăturarea din relaţiile bilaterale cu Rusia a unui impedi- 
ment major şi dificil, ceea ce ar duce la o consolidare a acestora; 


- în al treilea rând, transferul problemei Transnistriei pe agenda relațiilor 
Ucrainei cu Federaţia Rusă, întrucât regimul de la Tiraspol se află pe teritoriu 
ucrainean; 


- în al patrulea rând, înlăturarea unui obstacol important din negocierile de 
asociere ale Republicii Moldova cu UE şi accelerarea procesului de aderare a 
acesteia la comunitatea europeană; 


- în al cincilea rând, renunțarea Republicii Moldova la politica sa de neutrali- 
tate, impusă de Rusia prin perpetuarea conflictului transnistrian și deschide- 
rea căii spre integrarea acesteia în structurile de securitate ale NATO; 


— în al şaselea rând, ieșirea Republicii Moldova pentru totdeauna de sub influ- 
ența Rusiei și de sub presiunile permanente ale Moscovei; 


- în al șaptelea rând, regăsirea cu România în spaţiul euro-atlantic al țărilor 
civilizate căreia îi aparține de drept. 


Cred că argumentele și avantajele unei astfel de decizii politice curajoase și 
temerare ar merita toate eforturile și ar da o şansă extraordinară Republicii 
Moldova de a accede spre progres şi modernizare. 


Sergiu MUSTEAŢĂ 

Contextul internațional 
al Unirii Principatelor Române 


S.M. — dr. conf. univ. la Facul- 
tatea de Istorie şi Einopeda- 
gogie a Universităţii Peda- 
gogice de Stat,„lon Creangă” 
din Chişinău. Fondator și 
președinte al Asociaţiei Na- 
tionale a Tinerilor Istorici din 
Moldova (ANTIM), fondator 
şi membru al Centrului de 
Cercetări Arheologice din 
Republica Moldova. Premiu 
Vasile Pârvan al Academiei 
Române pentru lucrarea 
Populația spațiului pruto-nis- 
trean în sec. VIII-IX, Chişinău, 
Editura Pontos, 2005. 


Proces încheiat acum 152 de ani, prin dubla ale- 
gere a lui Al. I. Cuza, Unirea Principatelor Ro- 
mâne continuă, şi din perspectiva prezentului, 
să constituie un subiect important de cercetare 
istorică. Chiar dacă Basarabia nu a participat di- 
rect la săvârşirea Unirii Principatelor, semnificația 
acestui eveniment a avut un ecou însemnat atât 
în regiunile locuite de români, cât și în contextul 
întregii Europe. 


În ziua de 24 ianuarie 2011 la Chișinău au avut 
loc câteva evenimente cultural-ştiinţifice, în ca- 
drul cărora a fost marcată Unirea Principatelor 
Române din 1859. Astfel, Institutul Cultural Ro- 
mân „Mihai Eminescu” și Universitatea de Stat 
din Moldova au organizat conferinţa „Cine a făcut 
Unirea?” la care au participat dnii prof. Theodor 
Paleologu, Petre Guran, directorul ICR „M. Emi- 
nescu”, Chișinău, Marius Lazurcă, ambasadorul 
României la Chişinău, prof. Ion Varta, prof. Igor 
Şarov ş.a. La Biblio- 
teca Naţională Aso- 
ciaţia Istoricilor din 
Republica Moldova 
a organizat o masă 
rotundă cu genericul 
„Unirea din 1859 şi 
constituirea  Româ- 
niei moderne”, iar 
Asociaţia Naţională a 
Tinerilor Istorici din 
Moldova a organizat 


DIANA DUMITRU 


A 


EN 


i 
MAREA BRITANIE ŞI UNIREA 
PRINCIPATELOR ROMÂNE 
(1856-1859) 

în incinta Bibliotecii Publice „O. Ghibu” masa rotundă „Ecoul internațional 
al Unirii Principatelor Române”, având ca moment important lansarea volu- 
mului Dianei Dumitru, Marea Britanie şi Unirea Principatelor Române (1856- 
1859), Monografii ANTIM, LX, Editura Pontos, Chişinău, 2010. La discu- 
ţiile din cadrul mesei rotunde organizate de ANTIM au participat peste 50 
de istorici din Chișinău - Diana Dumitru, Eugen Certan, Igor Şarov, Andrei 
Cuşco, Ion Varta, Igor Cașu, Virgil Pâslariuc, Aurelia Felea ş.a. 


După eşecul Rusiei în Războiul Crimeii Chestiunea Orientală a căpătat o nouă 
ipostază, redimensionată, care a avut un impact direct și asupra destinului țărilor 
române. Lupta diplomatică din jurul chestiunii unirii s-a dat între Marile Puteri, 
printre care şi Marea Britanie a jucat un rol substanţial. După cum susținea unul 
dintre oamenii de stat britanici, „Anglia nu are prieteni permanenți, dar are inte- 
rese permanente, iar poziția acesteia în problema Unirii Principatelor a fost una 
fluctuantă și plină de controverse. Din aceste considerente, apariția unei mono- 
grafii ce tratează un astfel de subiect, amplu și de o importanță covârșitoare pentru 
români, este mai mult decât binevenită. Anume aspectul axiologic al problemei 
l-am abordat în discuţiile cu dna prof. Diana Dumitru și dl prof. Andrei Cuşco. 


- Stimată doamnă profesoară Diana Dumitru, cum v-aţi decis să alegeţi 
un astfel de subiect de cercetare? 


- Opţiunea pentru tema Unirii Principatelor Române a fost rezultatul supra- 
punerii unei serii de factori: recomandările conducătorului meu științific, 
dl profesor Eugen Certan, pe de o parte, pe de altă parte, alegerea unei astfel 
de teme reflectă interesul meu firesc față de istoria diplomatică şi față de in- 
fluenţa politicului asupra evenimentelor istorice; nu în ultimul rând, preo- 
cuparea dată se datora și suflului vremii, căci proiectul începuse la mijlocul 
anilor '90 ai secolului al XX-lea, când exista un interes puternic față de istoria 
națională a românilor (inclusiv și posibilitatea de a o cerceta), mai ales față de 
acele aspecte care fuseseră neglijate de istoriografia sovietică din Moldova. 


Imboldul de a studia anume poziţia enigmatică a Marii Britanii se explică prin 
acele „oscilaţii” neînţelese şi aparent iraționale de care dădea dovadă acest stat 
în problema unirii și prin dorinţa de a înţelege logica acestora. Activitatea di- 
plomaţiei engleze referitoare la Principatele Române în timpul celor trei ani 
premergători unirii a trecut prin câteva etape succesive cu un conţinut și efect 
diferit. Explicaţia principală a acestei atitudini specifice ținea de noutatea rela- 
tivă a problemei Unirii Principatelor pentru politicienii britanici. Orizonturile 
politice britanice erau mult prea largi pentru a acorda o atenţie specială Prin- 
cipatelor Române, însă în perioada dintre 1856 şi 1859 acestea intră tot mai 
mult în vizorul Angliei, graţie internaţionalizării cauzei Unirii. Acum Foreign 

Lansarea cărții Marea Britanie 
şi Unirea Principatelor Române (1856-1859) 


Office-ul britanic se vede forţat să chibzuiască serios asupra problemei Unirii 
Principatelor Române și să-și formeze o poziţie vizavi de cauza dată, poziție pe 
care, pe parcursul acestei perioade, o va modifica și adapta la condiţiile mereu 
schimbătoare ale scenei politice internaționale. O idee concluzivă a analizelor 
noastre e că ceea ce părea a fi o serie de oscilații contradictorii a diplomaților 
britanici în problema Unirii, în realitate reflecta o activitate politică constantă și 
bine chibzuită, prin care aceștia încercau să exploateze contradicţiile existente 
între marile puteri și să-şi promoveze propriile interese în această regiune. 


- Şi care au fost interesele constante care au stat la baza poziţiei manifestată 
de Marea Britanie în raport cu problema Unirii Principatelor Române? 


- Chestiunea românească, fiind parte componentă a unei probleme mai largi 
- Problema Orientală —, condiţiona atitudinea guvernului englez în depen- 
denţă de strategia adoptată în politica guvernului britanic în Orient. Deși în- 
frântă în războiul Crimeii, Rusia rămânea a fi privită ca principalul adversar 
cu ambiţii imperiale şi capacități de temut, care potenţial era în măsură să 
pericliteze dominaţia engleză în India și în alte părți ale lumii. Rivalitatea an- 
glo-rusă în Sud-Estul Europei a determinat în perioada respectivă: 


1) susţinerea de către Anglia a principiului integrității Imperiului Otoman, ca 
unică soluţie în calea expansiunii Rusiei spre strâmtorile Bosfor și Dardanele şi 

2) păstrarea alianței anglo-franceze pentru a se evita o posibilă alianță franco-rusă. 


Fiind privită prin prisma acestor factori, problema Unirii Principatelor Ro- 
mâne prezenta interes pentru guvernul de la Londra, în special ca o moda- 
litate prin care s-ar pune o barieră solidă la hotarele de nord ale Imperiului 
Otoman și ca un mijloc de luptă pentru a-și păstra influenţa în această regiu- 
ne geopolitică. În funcţie de evoluţia acestor două aspecte, Marea Britanie se 
situa în tabăra puterilor care sprijineau Unirea Principatelor Române sau în 
tabăra opusă, de fiecare dată influențând într-un mod însemnat viaţa politică 
internă și statutul internaţional ale Principatelor. 


- Cum s-a răsfrânt asupra formaţiei Dvs. ca istoric cercetarea acestui su- 
biect? 


— Faptul că eu m-am ocupat în mod special de problema impactului politicii brita- 
nice asupra procesului unirii m-a ajutat să accept unele adevăruri binecunoscute, 
pe care până atunci mai degrabă le intuiam, dar care acum îmi par evidente: 


1) orice actor internaţional se conduce, în primul rând, de interesele politice 
proprii; 

2) retorica declarată în public deseori nu coincide cu raționamentele discuta- 
te în mod privat de oamenii de stat; 


3) nicio entitate politică nu trebuie să-şi formuleze așteptările pe baza acțiunilor 
actorilor externi, ci urmează să se concentreze asupra eforturilor interne. 


Totuşi studierea acestui subiect m-a făcut să reevaluez importanţa lobby-ului 
politic şi cultivarea relaţiilor personale cu oameni politici influenţi ai epocii. 
În perioada anterioară unirii oamenii de stat români au organizat o adevărată 
campanie de imagine în susţinerea unirii la curțile din Paris, Londra, St. Peters- 
burg etc. În mod simultan, acest studiu a demonstrat măsura în care necesitățile 
puterilor globale ignoră preferințele unor state mai mici. În pofida aspirațiilor 
naţionale exprimate clar de români pentru a forma un stat unitar, Unirea Princi- 
patelor a avut loc doar când această acţiune s-a aliniat intereselor marilor puteri 
europene. Atunci, ca şi astăzi, relaţiile politice dintre marile puteri şi tendin- 
ţa lor spre decizii bazate pe complexe strategii de compensaţii şi concesii au 
prioritate, în comparaţie cu dezideratele unui popor. Cu toate acestea, lucrarea 
demonstrează şi relevanţa vocii poporului şi rolul pe care o opinie majoritară îl 
poate avea într-o chestiune globală. Alegerile libere care au avut loc în Principa- 
te au influențat deciziile marilor puteri, întotdeauna conștiente de complicațiile 
şi conflictul care ar putea erupe în cazul sfidării voinţei poporului. În cele din 
urmă, anume convergența intereselor marilor puteri cu expresia matură și sin- 
ceră a dorinţei naţionale a dus la prima fază a unirii teritoriilor românești. 

- Stimate domnule profesor Andrei Cușco, cunoscând preocupările 
Dvs. faţă de istoria secolului al XIX-lea, ce părere aveţi despre lucrarea 
dnei Diana Dumitru? 


- Lucrarea Dianei Dumitru este bazată pe teza de doctorat a autoarei, consacrată 
rolului și poziției Marii Britanii în contextul evoluţiei „chestiunii românești” în- 
tre încheierea Tratatului de pace de la Paris (martie 1856) şi dubla alegere a lui 
Alexandru loan Cuza din ianuarie 1859. Cartea este structurată în trei capitole 
mari, însoţite de o introducere (în care sunt reflectate actualitatea temei, unele 
consideraţii metodologice ale autorului şi istoriografia problemei) și principalele 
concluzii ale proiectului de cercetate. Sunt examinate câteva etape-cheie în desfă- 
şurarea acțiunilor diplomatice ale marilor puteri legate de problema definirii no- 
ului statut al Principatelor şi perspectivele de unificare a acestora, acordându-se o 
atenție deosebită oscilaţiilor și motivaţiilor politicii britanice, care este apreciată 
drept extrem de mobilă și flexibilă. Mi se pare deosebit de utilă și interesantă re- 
vizuirea „consensului” existent, în mare măsură, în istoriografia română privind 
rolul negativ al diplomaţiei britanice în raport cu realizarea proiectului național 
românesc (în pofida unor luări de atitudine mai echilibrate, ca, de exemplu, cea a 
lui L. Boicu). În general, intenţia autoarei de a realiza un studiu „complex” și „mul- 
tidimensional” al politicii britanice în regiune a fost realizată cu succes, datorită 
familiarizării exhaustive cu dezbaterile istoriografice pe tema dată și folosirii unei 
varietăţi impresionante de surse diplomatice publicate și inedite. În acest sens, lu- 
crarea Dianei Dumitru completează o lacună istoriografică importantă și oferă o 
interpretare argumentată, echilibrată și nuanțată a problemei de cercetare. 


- Care sunt momentele forte ale studiului și perspectivele cercetării pro- 
blemei Unirii Principatelor? 


- Putem sublinia câteva aspecte pozitive care ar lărgi contextul cercetării. În pri- 
mul rând, sub aspect metodologic, cartea este situată la confluența dintre istoria 
tradițională a diplomaţiei (care presupune analiza textuală atentă și confrunta- 
rea surselor diplomatice de epocă) și istoria relaţiilor internaționale, o abordare 
mult mai ambițioasă și teoretizantă, care tinde să problematizeze narațiunea 
„liniară” a istoriei diplomatice. Astfel, intenția autoarei de a „contribui la o în- 
ţelegere din perspectivă istorică a intereselor regionale și globale a Marii Brita- 
nii” este salutabilă. D. Dumitru reușește să depăşească concentrarea excesivă pe 
contextul îngust al „chestiunii românești”, demonstrând că poziția Marii Brita- 
nii reieşea din rațiuni mult mai largi, care proveneau din dimensiunea globală a 
politicii Imperiului Britanic, angajat într-un joc extrem de complex cu principa- 


DA 


lii actori „alternativi” în Sud-Estul Europei — Franţa și Rusia. 


În al doilea rând, și în aceeași cheie, aș atrage atenţia asupra schimbărilor pro- 
funde în funcţionarea „concertului european” survenite după Războiul Cri- 

meii, când Marea Britanie încetează să funcționeze ca un „arbitru” eficient pe 
continentul european, fiind impulsionată, deseori, de motive iraționale (de 
exemplu, de percepția eronată a prezumtivului „pericol rusesc” pentru In- 
dia). Războiul Crimeii a avut repercusiuni enorme asupra articulării „limite- 
lor imaginabilului” în politica marilor puteri și a schimbat profund atitudinea 
reciprocă a acestora. Din acest punct de vedere, „oscilaţiile” politicii britanice 
sunt chiar mai explicabile (dacă nu justificate), iar „chestiunea românească” 
este doar un exemplu al noii abordări în relaţiile internaționale. În al treilea 
rând, mi se pare extrem de interesantă analiza rolului ambasadorului brita- 
nic la Constantinopol, Stratford de Redcliffe, în evoluţia şi „radicalizarea” 
poziţiei antiunioniste, la o anumită etapă a discutării problemei românești. 
Dincolo de relevanţa „factorului personal”, acest caz ne face sensibili față de 
multiplele „voci” existente în interiorul elitelor și aparatului guvernamental 
britanic în legătură cu „problema orientală”. Comparaţia atitudinii radicale a 
lui Stratford cu discursul „conciliant” al lui Henry Bulwer sau poziţia oficială, 
de compromis, a guvernului de la Londra arată că funcţionarea diplomaţiei 
marilor puteri nu este un proces omogen, coerent sau întotdeauna previzibil, 
şi se compune dintr-o varietate de vectori care pot interacționa sau se pot 
anihila reciproc. Este, astfel, depășit stereotipul unui corp diplomatic unitar 
(sau chiar monolitic), deseori impus de o perspectivă instituțională prea to- 
talizantă. Recuperarea „actorilor” individuali (inclusiv prin folosirea metodei 
biografice) are un potenţial încă neexplorat, dar este aplicată cu succes în stu- 
diul de faţă. 


În concluzie, lucrarea lansată pe 24 ianuarie 2011 se referă la un capitol 
extraordinar de interesant din istoria Principatelor Române, care, într-adevăr, 
după cum spunea la una din emisiunile televizate din 23.01.2011 Mihai Fusu, 
seamănă mai mult cu un roman polițist decât cu o pagină de istorie. Totodată, 
Unirea de la 1859 sau Unirea mică, aşa cum mai este numită deseori, consti- 
tuie un exemplu excelent al unei solidarități naţionale (şi aici desigur că mai 
întâi ne referim la elitele intelectuale și politice), care au ştiut să-și modereze 
ambițiile și interesele personale în numele unui bine suprem și a unui inte- 
res comun. Este un caz aparte, când românii au demonstrat o perseverență 
uluitoare în realizarea unui deziderat colectiv și, în pofida unor reglementări 
internaţionale restrictive, au realizat unirea prin dubla alegere a lui Alexandru 
loan Cuza. Anume din aceste considerente Unirea Principatelor a fost și va 
rămâne un eveniment-cheie din istoria românilor, care va atrage atenţia orică- 
rei persoane interesate de istorie. Astfel, lucrarea Dianei Dumitru reprezintă 
o contribuţie valoroasă pentru istoriografia problemei cercetate şi conţine o 
interpretare complexă, nuanţată și inovatoare a rolului Marii Britanii în con- 
textul Unirii Principatelor Române. 

lustina BURCI 


Nicolae Iorga și consideraţiile sale 
despre numele de botez la români 


Istoricii, geografii, lingviștii, etnologii etc. au fost 
de părere, încă de la începutul secolului al XX-lea, 
că atât toponimia, cât și antroponimia pot fi uti- 
lizate cu succes în studierea istoriei: nu numai a 
celei propriu-zise, ci şi a istoriei apariţiei şi dez- 
voltării anumitor ştiinţe, printre care se numără și 
geografia, lingvistica etc. 


Ali 
i “] 
|.B. — cercetător ştiinţific 
Il, dr; Academia Română, Folosirea informaţiilor oferite de onomastică este 
Institutul de Cercetări Socio- cu atât mai necesară în privinţa epocilor îndepăr- 
Simang t, S. Nicolăescu- = tate din evoluția unei limbi. Astfel, în cazul limbii 
Plopşor”, Craiova. Cărți în R sită E aaa 
a toi române, stadiul în care ea se găsea în fazele ante- 
ultimii doi ani: Dicţionar . | Popa zu Ă 
„pup.  rioare secolului al XVI-lea, înainte de apariţia pri- 
de meserii şi funcţii vechi, | j , i, 
Craiova, Editura Universitaria, Melor texte româneşti, ne este cunoscut, în mare 
2009, 196 p. (autor); măsură, pe baza numelor de locuri și a numelor 
Dicţionarul entopic al limbii de persoană din actele slavonești sau latinești din 
române, vol. | (A-M), Craiova, acea vreme. 


Editura Universitaria, 2009, a , 
366 p.: vol. II (N-Z), Craiova, Conștienți de faptul că, în lipsa documentelor”, 


Editura Universitaria, 201 0, intervale de timp din istoria societăţii noastre 

370 p. (coautor). sunt inaccesibile cercetării, numeroși istorici și 
lingviști au desfășurat o muncă asiduă — individu- 
ală sau colectivă — căreia îi datorăm astăzi un vast 
inventar” arhivistic, cuprins în lucrări consacrate. 
Grija pentru adunarea și ordonarea materialului 
documentar a constituit, de altfel, încă din secolul 
al XIX-lea, un adevărat deziderat pentru generații 
de cercetători. 


Activitatea de depistare și publicare a documen- 
telor vechi şi-a găsit locul şi printre preocupările 
complexe ale lui Nicolae Iorga, care mărturisea, el 
însuși, că: „...aceasta a alcătuit mai multă vreme o 

ocupaţie de fiecare zi a vieţii mele”*, vechile înscrisuri românești reprezentând 
pentru Domnia Sa „un continuu izvor de viață, un mijloc de-a intra în contact 
direct cu oamenii care au fost înaintea mea și cu care îmi găsesc necontenit, 
mie şi societăţii în care trăiesc, unele asemănări duioase, căci publicaţiile mele 
de documente nu sunt numai pentru a prezenta un simplu material, bine edi- 
tat, persoanelor care ar binevoi să scrie istoria pe baza lor, și de aceea am per- 
severat în această editare... 5. 


Străduinţa aceasta, de a reda istoriei noastre o sursă inestimabilă de infor- 
maţii, i-a oferit însă și posibilitatea de a face observaţii diverse pe marginea 
documentelor întâlnite, printre ele și unele de natură filologică. 


În articolul de față, ne vom opri asupra consideraţiilor sale despre numele de 
botez, făcute într-o conferință“ pe care a susținut-o la Institutul Sud-Est Euro- 
pean din București, la 18 mai 1934. 


Deși „istoria românilor, după numele de localități, ar fi, într-adevăr, de un de- 
osebit interes”, „pentru că noi, pentru trecut, avem, deseori, o informaţie foar- 
te săracă: secole întregi nu găsim absolut nimic... Din numele de localități s-ar 
putea scoate ceva, care ar suplini această lipsă, așa de însemnată, în izvoare” 
(ibidem, p. 4), Nicolae Iorga va insista aici asupra prenumelor româneşti, ca 
urmare a faptului că, „am fost lovit de marele număr de nume (prenume — 
n.n.) necunoscute nouă, care se întrebuințau odinioară” (ibidem, p. 4). 


Autorul îşi structurează materialul în trei părți. 


Prima dintre acestea se referă la nume contemporane Domniei Sale, care, deși 
odinioară au avut un înțeles, şi l-au pierdut cu timpul, ajungând să ridice pro- 
bleme de etimologie celor interesaţi de acest aspect: Badea, Badu, Balu, Băciu, 
Băcu, Bârlu, Bercu, Besnu, Bibu, Biţă, Blaga, Bledu, Buşcu, Duiu, Firu, Ibru, Isar, 
Iscu, Jiga, Laiu, Lebu, Liu, Ludu, Mandrea, Manea, Merăuţ, Neacșu, Papa, Tă- 
plan, Tatu, Tempea, Titu etc. 


Unele dintre ele și-au găsit, în momentul de față, o rezolvare”: Badea provine 
de la apelativul bade; Băciu — baci; Bercu — bg. Berko, ar putea fi și berc „cu 
coadă scurtă” sau un nume evreiesc; Bibu — bg. Bibo; Biţă — biţă, prescurtare 
a lui bădiţă sau bg. Bitsa; Blaga - bg. Blaga; Bușcu — bg. Buško; Firu — hipoco- 
ristic al lui Zamfir, cf. și gr. Firu și bg. Firo; Isar — gr. Isari(s); Iscu — gr. Isku; 
Jiga — ung. Zsiga; Liţu - bg. Litso; Ludu — lud „simplu, naiv, prost”, cf. ung. 
lúd „gâscă”; Mandrea - Mandru + suf. -ea sau mandră „stână de oi” + suf. -ea; 
Manea - bg. Manja sau derivat cu suf. -ea de la Man(u); Merăuţ - Mir(u) 
sau / și Mirea + suf. -ăuţ, v. şi sl. Mirovtsi; Neacșu — Neagu + suf. -șu, varianta 
masculină a lui -şa; Papa — gr. Pap(p)a(s); Tatu — genitivul gr. Tatos, cf. şi bg. 

Tatul; Tempea - ung. tempe „foarte mic, pitic”; Titu — bg. Tito, gr. Titos etc. 
Altele au rămas și acum neînțelese. 


De la toate acestea se pot forma, după cum bine remarca marele istoric, alte 
nume, prin derivare: „Din numele odată stabilite facem o întrebuințare foar- 
te largă prin anumite sufixe, mai mult de desmierdare. Suntem obișnuiți să 
desmierdăm numele de botez și, când nu desmierdăm noi, se desmiardă copilul 
singur, şi din acestea ies formele cele mai curioase: credeam și eu... că Tache 
înseamnă Costachi, dar am văzut că în Muntenia înseamnă Dumitru” (ibidem, 
p. 6-7). În general, dintre toate afixele Nicolae Iorga îl remarcă pe -ea, sufix foar- 
te frecvent, şi care se poate atașa aproape la fiecare dintre numele citate. 


Numele de botez, provenite de la porecle, sunt și ele destul de des întâlnite și co- 
respund acelor epoci când biserica nu avea influență asupra acordării prenume- 
lor, nefiind necesar ca acestea să fie neapărat nume de sfinţi. Se alegeau în special 
cele considerate de bun augur pentru soarta copiilor; însă de multe ori se obținea 
exact contrariul: „Nu o dată, în documente am întâlnit femei care se chemau Gro- 
zava şi Urâta, iar ca nume de bărbat: Uscatul, Orbul, Laiul (Negrul), lângă Bunul, 
Mareş, Mândra şi Mușata (masculine Mândru și Mușat)” (ibidem, p. 7). 


Alături de acestea apar antroponime care descriu anumite trăsături fizice sau 
psihice ale persoanelor: Aspra, Floarea şi Florea cu diminutivele lor; Bălana, 
Creţul, Grosul, Micul, Alba, Albu, dar şi nume provenite de la denumirea unor 
animale („prin asemănare sau ca o amintire de vechi totem” — p. 7), păsări sau 
vegetale: Lupu, Lupea, Lupa, Corbu, Corbea, Balaur, Cornu, Cornea. 


În cea de-a doua parte a conferinţei, Nicolae Iorga s-a oprit la numele de bo- 
tez care au apărut sub influenţa bisericii. Dincolo de înșiruirea lor, cercetăto- 
rul face o analiză a fiecăruia în parte, referindu-se la probleme de etimologie, 
prescurtare sau derivare a antroponimelor respective. 


Cel mai răspândit dintre toate este Ion sau Ioan, întâlnit şi sub formele Oanea, 
Onciu. De la slavi au pătruns la noi variantele Ivan și Iovan, de la greci — Iani, iar 
de la unguri — Iânos, care au suferit, ulterior, modificări ale formei, prin deri- 
vare sau prescurtare. În Sântion (Simtion), prenumele propriu-zis a făcut corp 
comun cu apelativul sfânt. Astfel de antroponime s-au format şi de la celelalte 
nume bisericești: Sânvăsâi, Sânicolae, Sântilie etc. Numele Preda, a cărui etimo- 
logie autorul consideră că vine de la Sfântul Ioan Înainte Mergătorul, Predici, 
este, de fapt, provenit din bulgărescul Preda. 


Vasile. „...când se zice Văsiiu şi Sânvăsiiu, aceasta arată că numele Sfântului Va- 
sile aparține zestrii vechiului creştinism, din vremea când, după anume reguli 
fonetice, se crea limba românească” (ibidem, p. 8). Prin scurtare au rezultat 

numele Vasu şi Vase, apoi, prin derivare, Văsoiu [cu suf. -oiu, care „se poate 
aplica oricărui nume” (ibidem, p. 9)]. 


Nicolae. Cea mai veche formă de la acest nume de botez este Nicoară, dar şi 
Sânicoară. Prin intermediul lui Miklos, ungurii ni l-au dat pe Miclăuș. 


De la Gheorghe este cunoscută, în vechime, forma Giurgiu (de unde şi deriva- 
tul Giurgea). Sub influența ungurească a lui Gyiiry, avem astăzi numele Giura, 
Giurea, iar sub influenţa grecească Iorgu, lorga. 


Indrea şi Udrea sunt atestări foarte vechi ale numelui Andrei. 
Petru. A fost derivat cu suf. -ea în Petrea, dar și cu cel slav, -așcu, în Pătrașcu. 


Numele Sfinţilor Arhangheli, Rafael, Mihail şi Gavril, apar şi ele ca nume de 
botez. Rafael este întâlnit şi sub forma Rafailă, Gavril — Gavru, Gavrea, iar 
Mihail — Mihu (formă foarte veche), Mihăilă şi Mihăilaș. 


Mai puţin utilizat a fost Ilie; spre deosebire de acesta, Ștefan şi Grigore au o 
frecvenţă mai mare şi o paletă largă de derivate (Ștefu, Ștefea, Șteflea, Gore, 
Goe, Goţu, Guţu etc... 


Prin scurtare, Alexandru a devenit Sandu şi Lisandru (fem. Sanda, Lisandra), 
iar sub influență maghiară, Șandru. 


Teodor apare, în Oltenia, sub forma Tudor, în Ardeal Todor, iar în Moldova 
Toader. 


Printre numele foarte răspândite se numără Constantin, dar şi Dumitru, de la 
care s-au format numeroase alte antroponime: Coste, Costea, Costan; Mitru, 
Mitran (fem. Mitrana), Medru, Medrea, Simendrea (cu adaosul Sân). 


Sava, Teodosie (prin scurtare, Dose), Eustratie (Istrate), Eustatie (State), Trifon 
(devenit Trohin, dar și Trif), Emanuil (Man, Manu, Mănăilă), Simion (Simu, 
Sima), Toma (prin filieră ungurească, Tămaș), Daniil (Dan), Filip, Lazăr, Ma- 
tei (Maftei), Spiridon (Spiru, Spirea) sunt nume ecleziastice, intrate în patri- 
moniul antroponimiei românești. 


Pe lângă aceste nume din Noul Testament, sunt și altele, foarte rare (întâlnite 
doar în anumite regiuni), care au fost luate din Vechiul Testament (ibidem, 
p. 11). Zonele unde ele apar sunt în special Țara Făgărașului, Muscel, partea 
de sus a Buzăului: David, Aron, Isac, Avram, Isaia, Samuil-Samoilă, Moise, Iosif, 
Israel în numele Isdrailă. 


Numele de femei — deși mai puţine, din punct de vedere numeric, din cauza unor 
factori de ordin juridic, social și istoric, care au legătură cu proprietatea funciară și 

cu rolul și locul femeii în cadrul familiei și în societate, în epocile mai îndepărta- 
te —, sunt și ele prezente în documente. Iată-le pe cele menţionate de Nicolae Ior- 
ga: Mușa, Vișa, Titiana, Sânziana, Sora, Calea (întrebuințat de jupâniţele muntene 
până în secolul al XVI-lea), Liliana (numele cumnatei lui Vasile Lupu). 


Iar dintre numele biblice le menţionăm pe următoarele: Rachela, care devine 
Rafila, Maria (Mărioara, Măriuţa, Marița, Maricica), Elena (Ileana, Leana, Le- 
nuța, Lincuţa), Petra (Petruţa), Dafina (doamna lui Istrate Dabija), Neacșa; de 
la Smaragda s-au format Smaranda, Manda, Măndiţa; de la Safira — Zamfira. 


Tot legat de biserică, se poate observa că şi denumirile unor sărbători au de- 
venit prenume și, apoi, nume de familie: Iordan (în Muntenia), Ispas, Crăciun, 
Pascu, Duminică; de la numele lui Hristos, Cristu, Criste. 


De asemenea, numele de popoare sunt întâlnite, în vechime, nu numai ca 
nume de familie, ci şi ca nume de botez: Șchiauca, Neamţul, Turcul, Armeanca. 


Ultima parte a conferinţei autorul o dedică influențelor străine, care şi-au lă- 
sat amprenta și în onomastica românească. În general, antroponimia fiecărui 
popor modern are un caracter eteroclit, pentru că îmbină elemente aparți- 
nând fondului străvechi, moștenit, peste care s-au suprapus, cu timpul, influ- 
enţe venite din partea altor popoare prin contactele produse. La fel și ono- 
mastica românească a acumulat — de-a lungul secolelor — un tezaur de nume 
de origini diferite, ca urmare a relaţiilor cu alte populații. 


Prima dintre acestea este influenţa slavă. Biserica și viața de stat, pe care au 
avut-o strămoșii noștri aproape un mileniu sub înrâurire slavă, a fost un factor 
hotărâtor pentru transformarea radicală a listei numelor de botez românești, 
în sensul înlocuirii lor cu nume slave. De la slavi am păstrat neschimbate 
nume ca Mircea, Voicu, Vâlcu, Bratu, Stor, Stroe, în timp ce pe altele le-am am- 
putat, ca în cazul celor conţinând slav „glorie” și mir „pace”: Radoslav, Radomir 
devin Radu (Rada), Stanislav - Stan, Dragoslav — Dragu, Branislav — Bran, 
Neagoslav — Neagu, Dobromir — Dobre. Prin filieră slavă au intrat, de asemenea, 
numeroase antroponime. Așa s-a întâmplat cu numele de origine greacă, cu 
sufixul -otă: Dobrotă, Bașotă, Laiotă, Albotă, Gerotă, Capotă, Coșotă, Cocotă. 
Toate au fost mai întâi nume de botez. 


În aceeași categorie, a numelor slave, intră și cele bulgărești, terminate în -ciu: 
Stanciu, Momciu, precum şi cele rusești şi rutene, cu sufixele -şa (Agopșa, Cap- 
șa, Comşa) şi -co (Laţco, Nedelco). 


Urmează, după acestea, numele de origine ungurească. Se poate remarca fap- 
tul că, pe lângă forma veche românească, multe antroponime au primit şi o 
formă cu aspect unguresc. Printre ele se numără: Miclăuș (Nicolae), Șandru 

(Alexandru), Tivadar (Toader), Andras (Andrei), Ioja (Iacob), Iştvan (Şte- 
fan), Gabor (Gavril), Balint (Valentin) etc. 


Influenţa grecească s-a manifestat în două etape. Una foarte veche, care a dat 
nume ca Axinia, Chira-Chir, Despina, Dochia, Odochia, provenite de la Evdochia, 
Nastasia (Anastasia), Safta (Elisabeta, Ilisafta), Antimnia, Irina, Frăsina (Eufrosi- 
na). Ca nume bărbătesc apare Hrizea. Multe dintre acestea au venit de la călu- 
gări: Dosoftei, Silivestru, Solovăstru, Eftimie, Antonie (devenit Andonie), Aristarh 
(devenit Alistar), Serafim, Serafima, Onofrei (devine Onufrie), Axente (devenit 
Acsintie) etc. Cea de-a doua etapă este reprezentată de nume mai noi, precum: 
Dima din Dimitrie, Scarlat, Stamati, Panait, Paraschiva, Casandra. 


Sufixele diminutive -ache și -achi sunt tot de influență grecească. Frecvența 
lor a fost atât de mare în epoca contemporană autorului, încât acesta cerea 
3 
descostachizarea” și „despetrachizarea” numelor. 
» yA: 


Alături de tradiția specifică fiecărui popor (şi în cadrul acestuia fiecărei regi- 
uni) un factor important în primenirea sistemului numelor de persoană l-a avut 
moda’, care a jucat, în toate epocile, un rol important în acceptarea (mai întâi de 
către clasele dominante) a numelor străine". Moda franțuzească, „cu tot felul 
de Jean, Georges, care nu se potrivesc deloc cu spiritul limbii” (ibidem, p. 16), 
şi-a spus şi ea cuvântul, aducând cu sine o serie de nume cu această origine. 


Şi, nu în ultimul rând, Nicolae Iorga vorbeşte despre „plaga numelor preten- 
ţioase, luate din romane sau din istorie”, când au apărut prenume ca Oscar, 
Corina, Malvina (preluate de la Staël sau Osian). 


Chiar dacă în multe dintre familiile românești se păstrează încă atribuirea nu- 
melor de botez! după criterii vechi, tradiționale, problema numelor pretențioa- 
se — sesizată de către N. Iorga — este prezentă și astăzi, ea ajungând, din păcate, la 
un nivel care a atins cote alarmante. Lipsa de cunoștințe în domeniul prenume- 
lor specifice poporului nostru, lipsa conştiinţei naționale și a educării populaţiei 
în acest sens, precum și criza de identitate naţională și estetică, pe care o parcur- 
gem în prezent, a dus la apariția unor prenume care nu ni se potrivesc. 


În timp ce multe naţiuni se întorc către tradiție (în condițiile globalizării şi in- 
ternaționalizării din timpurile actuale), lucru ce le garantează păstrarea iden- 
tității naționale, la noi se înregistrează o dorinţă fără limite de a-i imita pe alţii, 
de a valoriza tot ceea ce vine din afară și de a devaloriza vechile noastre nume 
şi tradiţii. „...nu veţi întâlni niciun scandinav sau spaniol pe care să-l cheme... 
Johnny. Dar veţi găsi mai mulți Johnny în București decât veți întâlni în toa- 
tă Peninsula Scandinavă sau Iberică!”"?. Ca să nu mai vorbim despre indieni, 
evrei, chinezi sau japonezi, care-și păstrează numele tradiționale. 

Muzica, televiziunea, radioul, sportul sunt astăzi surse principale de inspirație 
în alegerea prenumelor de către părinţi. Căutările prea insistente de a găsi un 
nume original, ieşit din comun, duc adesea la extreme, la situaţii ridicole. 


Şi tocmai pentru a evita situaţiile ridicole, Nicolae Iorga a considerat necesar, 
la timpul său, să le prezinte „ascultătorilor — în această conferință (n. - I.B.) — 
o largă alegere critică în ceea ce priveşte numele care s-ar putea da unor viitori 
copii, care nu trebuie să le poarte ca un element ridicol” (ibidem, p. 16). 


Trebuie să remarcăm faptul că, în aceste puţine pagini, Nicolae Iorga a surprins, 
printre primii, unele trăsături ale antroponimiei românești şi a analizat, atât pe 
baza documentelor, cât şi pe baza observaţiei personale, o serie de prenume. Cer- 
cetătorul numără, totodată, printre primii care au susținut că informaţiile din ar- 
hive sunt deosebit de utile „pentru a găsi ceea ce se ascunde sub unele din aceste 
nume, pentru a fixa chiar perioade deosebite în ce priveşte numele” (ibidem, p. 5); 
de asemenea, datele arhivistice sunt importante „pentru un public mai larg decât 
acela pe care-l interesează amănunte din istorie sau filologie” (ibidem, p. 5). 


Note | ! Elena Şodolescu-Silvestru, Toponimie românească. Mo- 
dele derivaționale, Chişinău, Editura Gunivas, 2001, p. 6. 
?La 1852, Teodor Codrescu se temea ca nu cumva „vreo 
fatală întâmplare să le arunce în mâna cuiva, care neștiind 
preţui o aşa comoară naţională, le-ar nimici, ori ar lipi fe- 
restrele, ori le-ar ţine aruncate în pod”, aşa cum s-a întâm- 
plat cu multe dintre actele originale. Ca rezultat al acestei 
temeri au apărut volumele Uricarului, în care apare un 
număr mare de hrisoave, urice, acte cu caracter diferit, 
toate selectate după criteriul adevărului, căci „adevărul 
este esenţa istoriei” (Uricarul, vol. I, 1871, p. HI). 

* lată numai câteva exemple: DRH, A. Moldova, B. Ţara 
Românească, C. Transilvania; DIR, A. Moldova, B. Țara 
Românească, C. Transilvania; Damian P. Bogdan, Acte 
moldovenești dinainte de Ștefan cel Mare, Bucureşti, 1938; 
Ioan Bogdan, Documentele lui Ștefan cel Mare, București, 
1913; Catalogul documentelor Ţării Românești din Ar- 
hivele Statului, București, 1947; Catalogul documentelor 
moldovenești din Arhiva istorică Centrală a Statului, Bu- 
cureşti, 1957; M. Costăchescu, Documente moldovenești 
de la Bogdan Voevod (1504-1517), Bucureşti, 1940; Du- 
mitru Z. Furnică, Documente privitoare la comerțul româ- 
nesc, 1473-1864, Bucureşti, 1931 etc. 

*Nicolae Iorga, Numele de botez la români, conferinţă ți- 
nută la Institutul Sud-Est European, la 18 mai 1934, Bu- 
cureşti, 1934, p. 3. 

s Ibidem. 

“Vezi nota 4. 

7 Etimologiile au fost extrase din Iorgu Iordan, Dicţionar 
al numelor de familie româneşti, Bucureşti, Editura Ştiinţi- 
fică şi Enciclopedică, 1983. 

8 Ştefan Paşca, Nume de persoane şi nume de animale în 
Țara Oltului, Bucureşti, 1936, p. 35. 

” Problema este însă mai profundă, fiind vorba aici şi de 
un anumit grad de compatibilitate, în special spirituală 
(Şt. Paşca, op. cit, p. 36), a popoarelor care vin în con- 
tact, compatibilitate care face ca elementele nou-venite 
în limbă să se perpetueze sau nu, să „prindă” numai în 
unele compartimente ale vocabularului spre deosebire 
de altele. Astfel, în timp ce turcismele sunt de ordin ma- 
terial şi se raportează, în afară de politică şi arta militară, 
la universul casnic, îmbrăcăminte, alimentaţie, unelte, 
meserii, comerţ, industrie etc., limba greacă, şi în special 
limba slavă, s-au manifestat cu deosebire în acele dome- 
nii intime, dacă putem să le spunem așa, ale spiritualității 
românești — viaţa religioasă şi intelectuală. 

1 Vezi și Albert Dauzat care, referindu-se la raportul din- 
tre Galia romană și Franţa primelor două dinastii, spunea 
că: „Moda făcu pe gali să părăsească vechile nume și să 
accepte pe cele romane. Când vin barbarii, galo-roma- 
nii, la rândul lor, iau nume folosite de aristocrația fran- 
că” (N. A. Constantinescu, Dicţionar onomastic românesc, 
București, 1963, p. XIV). 

n În statistica efectuată de către Gheorghe Bolocan, în 
articolul Prenume actuale — inventar şi repartiție terito- 
rială (SCO, nr. 4/1999, Craiova, p. 375, 380), prenu- 
mele, masculine şi feminine, care ocupă primele zece 
poziţii, sunt următoarele (cifra reprezintă numărul de 
purtători): 1. Gheorghe — 662.265, 2. loan — 556.312, 
3. Ion — 490.183, 4. Vasile — 489.956, 5. Constantin — 
439.114, 6. Nicola(i)e — 294.990, 7. Dumitru — 287.169; 
8. Alexandru — 236.429, 9. Mihai — 234.758, 10. Florin — 
159.183; 1. Maria — 1.143.282, 2. Elena — 690.603, 3. 
Ana — 363.225, 4. Ioana — 271.278, 5. Mariana — 185.610, 
6. Mihaela — 174.167, 7. Floarea — 162.499, 8. Ileana — 
142.599, 9. Elisabeta — 138.575, 10. Viorica — 131.611. 

2 Tudor Olimpius Bompa, Prenume la români, ediţia a 
III-a revizuită, Bucureşti, Editura Irecson, 2008, p. 36. 


AD LITTERAM B 


Eugen MUNTEANU 
O prietenie exemplară. Petru 
Caraman și Gheorghe Ivănescu 
în corespondență (I) 


Gheorghe Ivănescu a fost cel mai strălucit produs 
al tradiţiei ieșene în filologia românească, singu- 
rul, probabil, care a reușit să atingă culmile verita- 
bile ale creaţiei ştiinţifice originale. În ultimii ani 
din viaţa sa, m-am bucurat de simpatia și încrede- 
rea acestui mare învățat. Deseori, la sfârşitul lun- 
gilor ore de discuţii, pe care, acasă la unul dintre 
E.M. — prof. univ. dr, director noi, cu graţie şi cu un fel de generozitate aproa- 
al Institutului de Filologie pe inconștientă, i le acorda tânărului aspirant la 
Ană Phili i "Ai .. . v v Ă . v . A 
Română,A. Philippide” din consacrare științifică, Ivănescu îmi dăruia câte o 
laşi. Prof. univ. la Catedra de carte sau câteva scrisori dintre cele primite de el 
limbă română şi lingvistică ; : Oe 
E de-a lungul timpului. Nu avea o arhivă sistema- 
generală, Facultatea cu a i i 
versitatea  tică nu îşi păstra hârtiile în ordine, așa că multe 
d 

ALI. Cuza" d din scrisorile primite de el de-a lungul timpului, 
invitat la Institutul de împreună cu alte documente, manuscrise perso- 
Romanistică, Universitatea nale, ale altora sau acte oficiale, s-au adunat cu 
din Viena, Austria (2006- vremea într-un sac din podul casei unde locuiesc, 
2008, 2009-2010) şi la în aceeași dezordine din care plecaseră. Cândva, 
institutul de Roman r a în urmă cu câțiva ani, am găsit timp ca să încerc 
i i la tatea Friedrich o ordinare în acele hârtii. Între cele câteva sute 

Schiller” din Jena, Germania E ct ; Š AE 
i de scrisori trimise lui Gh. Ivănescu și dăruite de 
(2001-2010). Director a , ăia A 3 n 
Centrului de Studii Biblico- acesta mie, pe lângă cele primite de la membri ai 
Filologice, Monumenta familiei sau de la elevi și colaboratori din Iași, Bu- 
linguae Dacoromanorum”  curești, Cluj, Craiova şi Timișoara, am găsit câte- 
al Universităţii„Al. |. Cuza” va zeci de scrisori de o importanţă documentară 
din laşi. Senior editoral mai mare, expediate către Ivănescu, de-a lungul 
revistei, Biblicum Jassyense. anilor, de diferite personalități din România sau 
gl ae i din străinătate. Dintre aceste somități, ca să mă 

iblical Philologyand 1... $ ; 
gyand limitez doar la filologi, pot menționa pe Euge- 
Hermeneutics“. . A i ; : 

nio Coseriu (Milano și Montevideo), Georges 

Straka (Strassbourg), Maria Gim- 
butas (SUA), Mario Ruffni (Italia), 
V. Geridze (Gruzia), Johannes Hub- 
schmidt (Heidelberg), Oswald 
Szemereny (Freiburg), Dan Simo- 
nescu, Al. Rosetti, Haralamb Mihăes- 
cu, George Giuglea, Emil Condura- 
chi, Th. Simenschy, George Caragaţă, 
Fr. Pall, Ion Pătruţ, N. A. Ursu, Vasile 
Arvinte, Ştefan Giosu, Radu Paul, 
Şt. Bârsănescu și mulți alții. 


Vom publica, începând cu acest nu- 
măr al revistei noastre, o serie de 
scrisori trimise lui Gh. Ivănescu de Petru Caraman (1898-1980) 


Petru Caraman. La începutul perioa- 

dei acoperite de scrisorile pe care le voi prezenta (1959-1963), Petru Cara- 
man (1898-1980) avea cca 60 de ani, iar Gheorghe Ivănescu (1912-1987) se 
apropia de vârsta de 46 de ani. Întrucât între cei doi învăţaţi era o diferență 
de vârstă de 14 ani, Ivănescu i-a purtat un respect adânc şi plin de afecțiune 
prietenului său mai vârstnic, iar Caraman își mărturisea admiraţia şi o mare 
preţuire pentru calitățile ştiinţifice și umane de excepţie ale mai tânărului său 
coleg. Scrisorile acestea atestă așadar o prietenie autentică, deși discretă, între 
cei doi; căci, în cele câteva sute de ore de discuţii, Ivănescu nu mi-a pomenit 
despre Caraman niciodată! Admirativ și cu recunoștință vorbea mai ales des- 
pre marele său profesor A. Philippide, iar despre contemporani se exprima cel 
mai adesea în mod critic. Îmi vorbea, cu năduf, mai ales de inamici şi de aceia 
dintre foştii săi elevi care s-au purtat urât cu el, în care vedea niște lichele sau 
nişte „imbecili”, judecată pe care istoria a confirmat-o, după cum se pare, în 
cea mai mare parte! 


În faţa mea se află un număr de opt scrisori ample, scrise de P. Caraman în 
Iaşi şi trimise lui Gh. Ivănescu, în perioada menţionată mai sus; cinci dintre 
ele se află în posesia mea (cea din 30 martie 1957, cea din 21 decembrie 
1957, cea din 26 martie 1959, cea din 25 mai 1959 şi, a cincea, una cu in- 
dicaţia „Duminica Floriilor”, dar fără indicarea anului); alte trei se găsesc 
la Biblioteca Filialei din Iaşi a Academiei Române, fondul „P. Caraman” (o 
scrisoare nedatată expediată de Caraman de la Iași la București la o dată 
neprecizată, „prin amabilitatea dlui avocat Drăghici”, după cum stă scris pe 
plic, alta din 6 decembrie 1962 şi o a treia din 27 august 1963). Nu am reu- 
şit să găsesc nicio scrisoare către P. Caraman a lui Ivănescu. 

Perioada în care s-a petrecut acest schimb epistolar, anii 1957-1963, este una 
dintre cele mai întunecate epoci din istoria României moderne. Ocupaţia so- 
vietică şi cei peste 10 ani de dictatură a proletariatului instituiseră și consoli- 
daseră deja, la data realizării schimbului de scrisori, un regim totalitar agresiv, 
caracterizat prin teroare, lichidare sistematică a tuturor elitelor, discurs anti- 
național și cenzură generalizată. O atmosferă sufocantă pentru cei doi intelec- 
tuali, relegați într-un fel la marginea societăţii, oricum eliminaţi din sistemul 
academic. P. Caraman, mare profesor şi fostă glorie a Universităţii din Iași, 
slavist, folclorist şi etnolog recunoscut în cercurile specialiştilor străini, fusese 
pensionat forțat şi trăia departe de viața publică, în sânul familiei, în condiţii 
materiale precare, fiind supravegheat în permanenţă de organele de represiu- 
ne ale regimului. După ce, ca elev şi urmaş al lui A. Philippide, predase la Iași 
istoria limbii române, Gh. Ivănescu fusese alungat și el de la Universitate în 
anul 1949, ca urmare a unei reforme a învățământului impuse de comuniști 
pe principii ideologice și partizane. Mutându-se la București împreună cu so- 
ţia, Ivănescu a traversat o perioadă de şomaj, primind, la un moment dat, un 
post modest de funcţionar la Academie. În cele din urmă, a fost „salvat” de 
Ilie Murgulescu, activist comunist, academician și ministru al învățământu- 
lui, persoană cu oarecare respect faţă de cultură şi faţă de ştiinţă, care l-a trimis 
mai întâi la Craiova și, ulterior, la Timişoara (1962-1969), pentru a organiza 
acolo activitatea științifică şi academică a unor centre de cercetare și catedre 
de specialitate recent întemeiate. 


După cum va remarca imediat cititorul avizat, cele opt scrisori ale lui Cara- 
man către Gh. Ivănescu sunt, prin con- 

ținut, prin stil și prin eleganţă discur- | 

sivă, specimene de înalt nivel al artei 
epistolare. Bătrânul învăţat izgonit din 
cetate pare să-şi fi proiectat în mai tână- 
rul său prieten cea mai importantă par- 
te din idealurile sale umane, naţionale 
şi ştiinţifice. Uimitoare, emoţionante şi 
tulburătoare prin accentele lor aproape 
profetice sunt cuvintele prin care este 
creionat portretul de mare savant al lui 
Ivănescu, într-un moment al vieţii aces- 
tuia în care capodopera sa, Istoria limbii 
române, precum şi alte importante con- 
tribuţii, nu fuseseră încă publicate. La 
fel de tulburătoare și de emoţionante 
mi se par pasajele în care bătrânul con- 


Gheorghe Ivănescu (1912-1987) 

damnat la tăcere și exil interior își apără libertatea interioară, refuzând, cu 
eleganţă atunci când vin de la Gh. Ivănescu, cu vehemenţă atunci când vin 
de la alții, ofertele de a-și publica textele. Cred că am putea apela la categori- 
ile clasice ale sublimului pentru a caracteriza profilul etic al unui P. Caraman 
inflexibil la compromisurile perfide ale regimului comunist, căruia, vai, atâţia 
dintre iluștrii săi contemporani nu le-au rezistat. 


O inventariere detaliată a temelor recurente în aceste scrisori, precum și o 
interpretare a lor, voi încerca într-un studiu mai amplu, pe care îl pregătesc 
pentru revista ieșeană Philologica Jassyensia. Îi sunt recunoscător dlui Alexan- 
dru Bantoş că a acceptat oferta mea de a publica în paginile revistei „Limba 


=» 


Română”, integral, cele opt scrisori. 


xxx 


Pentru a conserva autenticitatea textului, am păstrat ortografia și punctuaţia 
originalului, împreună cu întrebuințarea generalizată a grafemului î, opțiune 
ortografică menţinută cu tenacitate de filologii ieşeni de la Philippide până 
la Caraman, inclusiv în etnonimul român şi familia sa lexicală. Am menţinut 
de asemenea scrierea cu majusculă a unor anumiţi termeni de adresare sau a 
numelor lunilor. Singura adaptate ortografică pe care am operat-o a fost nota- 
rea lui i semivocalic în cuvinte precum nevoie, trebuie, iederă, noiembrie, scrise 
de P. Caraman nevoe, trebue, ederă, noembrie. În paranteze drepte am comple- 
tat cuvintele prescurtate de Caraman în textul său. Erorile banale de grafie şi 
punctuație au fost corectate tacit. Cuvintele, propoziţiile sau frazele notate de 
P. Caraman pe marginea foii au fost introduse în text. 


Iași, 30 Martie 1957 
Iubite Domnule Ivănescu, 


Te vei supăra dacă am să-ți adresez o rugăminte? Am nevoie urgentă de un 
tom dintr'o revistă arheologică ce lipseşte la Iași, măcar că avem aici colecția 
aproape întreagă. Şi anume, îmi trebuie: Tome XXXV (an. 1899), care cu- 
prinde ultimele două luni ale anului 1899: Noiembrie - Decembrie, din „Re- 
vue Archéologique”, III serie. ÎI vei găsi la Biblioteca Academiei Rom[âne] 
sau, presupuniînd că acolo ar lipsi, poate fi aflat la vreo altă bibliotecă, a Mu- 
zeului de Arheologie sau aiurea. Dar, fireşte, nu lua tot anul (căci celelalte luni 
sunt aici), ci numai lunile indicate; de obiceiu sunt legate la un loc fasciculele 
de pe 2 luni. În tot cazul, e vorba de ultimul tom din tomurile care cuprind 
fasciculele anului întreg. Mata controlează numai să fie lunile indicate, în 

caz că sunt legate într'un tom mai mult de 2 fascicule. Şi acum altă rugămin- 
te: Fă bunătate şi du tomul în chestiune la o rudă a mea, care locuiește pe 
Bul[evardul] Schitu Măgureanu 47 - la D. Ion Drăghici, pe care, dacă nu-l 
găsești, lași cartea D-nei Drăghici sau D-nei Fischer. La ei locuieşte fiica mea 
Risette, care-și face practica la o fabrică din București ca absolventă a Politeh- 
nicii şi-şi pregăteşte teza de inginer la bibliotecile și laboratoarele Universităţii 
de acolo. Risette vine la Iaşi peste citeva zile şi-mi aduce revista, pe care-o vei 
lăsa familiei Drăghici. Bul[evardul] Schitu Măg[ureanu] e chiar în centru, lin- 
gă Cișmigiu; casa rudelor mele e situată în capătul grădinii Cișmigiu, vis-ă-vis 
de grădină, cam în fața bisericuţii din fundul Cișmigiului, vreau să spun din 
dealul Schitului Măgureanu: Dacă-ţi iai ca „pointe de repere” biserica, atunci 
din pragul bisericii te uiţi pe trotuarul de „vis-ă-vis”, ceva mai la vale, unde e 
colț de stradă (căci acolo ulița formează un rond) şi vezi o poartă cu grilaj de 
fier, un gard de zid cu iederă. Deschizi portița, tot din metal, și străbaţi vreo 
treizeci de pași prin curte, ca să te afli în fața unei case cu etaj. Te'ndrepți la 
scările din aripa dreaptă şi suni acolo la „parterre” Dar înainte de a merge — 
după ce ai deja tomul revistei în chestie — cred car fi bine să telefonezi ca să 
anunţi, plentru] a fi sigur că vei găsi pe cineva, căci n-aş dori să te deranjezi 
degeaba. N-rul telefonului: 4.98.36. Dacă ești în mijlocul oraşului poți tăia 
direct prin Cişmigiu ca s'ajungi mai repede. Poate vei considera o naivitate 
deplasată din partea mea că ţi-am dat atitea detalii D-tale, bucureștean cu tre- 
cut, dar am făcut-o cu dorinţa de a nu te necăji căutînd și întrebînd și pierzind 
timpul p[entru] mine. 


Îţi mulţumesc din toată inima și... să nu fie cu bănat! Dacă însă, poate, mata 
ştii pe cineva de încredere care vine la Iași înaintea Risette-i, nu am nimic îm- 
potrivă, chiar sunt bucuros să-mi parvină mai curînd. Eu nu voi ţine volumul 
decit vreo cîteva zile. ÎI voi expedia apoi expres-recomandat pe adresa D-tale. 


Nu știu dac'ai primit un răspuns al meu, întîrziat, la scrisoarea mata din lanu- 
arie. E drept că nu l-am recomandat, dar nu știu dacă recomandat scrisorile 
ajung mai sigur ca cele obișnuite... Înc’o dată, „mille grazie”! Și nu fii supărat 
că te necăjesc cu asemenea bagateluri, răpindu-ți prețiosul D-tale timp. Îți do- 
resc mult entuziasm și mult spor la muncă. 


P. Caraman 


Scrisoarea se află într-un plic obişnuit, de culoare verzuie, cu următoarele inscripţii. Pe 
pagina recto: „D-lui Gh[eorghe] Ivănescu, Profesor universitar, Str[ada] Comandor Eu- 
gen Botez, 16, Raionul 1 Mai, Oficiul Poştal 3, Bucureşti”, Pe pagina verso: Expeditor] 
P[etru] Caraman, F[undacul] Codrescu, 1, laşi” (nota edit. - E.M.). 

Iași, F[un]d[acul] Codrescu 1 
21. XII. 1957 
Iubitule, 


Astăzi, puţin după ora amiezii, am primit prin dlomnul] Ciopraga scrisoarea 
matale cu data de 8 Decembrie — adică exact după două săptămîni... Este proba- 
bil că, dacă și vreunul din noi am face asemenea excelente oficii amabilului me- 
sager, el s-ar supăra de-o așa promptitudine ... ultrademocratică. Eu, deschizînd 
scrisoarea chiar în faţa lui și privindu-l semnificativ, mam mulțumit să zimbesc. 
E adevărat că, înțelegînd ceiace i-am spus tăcînd, sa pierdut în tot felul de scuze, 
între care multiplele d-sale ocupaţii, căci — se pare — este f|oarte] solicitat de 
oficialitatea științifică a literelor romiîne. Şi totuși, eu îl apreciez pe acest „tova- 
răş”: nu pentru „tovărășia” lui, evident; însă fiindcă am impresia că are ceva fond 
pe lingă perseverenţa de care dă dovadă în primul rând. De data asta, în ciuda 
părerii mele despre el, naș putea spune că nu m-a indispus. Dar, nu-i aceasta 
cea mai mare crimă la un „democrat”! Mi-a părut numai f[oarte] rău că D-ta 
ai dreptul să fii supărat pe mine — pînă la primirea acestor explicaţii — fiindcă 
te-am lăsat două săptămîni fără răspuns la o scrisoare atît de caldă și de bine 
intenționată. Pricepi dar acum cît de încurcat sunt eu în fața propunerii pe care 
mi-o faci şi care'mi reclamă atita urgenţă. Fireşte, dacă primeam cu 10 zile mai 
devreme această propunere, aș fi putut da un răspuns mai pe placul matale. Însă, 
în momentul de față sunt angajat — în afară de proza zilei și de hamalicul odios 
al lucrului „pro pane” — la redactarea unui articol de folklor comparat, pe care i 
le-am promis (în fine) lui Romulus Vuia. E un om în care am totuși mai multă 
încredere decît în Mihai] Popp et comp.; mă gîndesc în rîndul întîi la compe- 
tență. Vuia mi-a scris că în curînd trebuie să apară tomul I al unei periodice de 
etnografie condusă de el (în cadrul Academiei R.P.R... Eu îi pregătesc articolul 
acesta p[entru] tomul II. Dar să revin la propunerea matale. Nu am nimic împo- 
trivă şi, deşi acum voiu fi ocupat o bună bucată de vreme — căci am de cercetat 
o bogată bibliografie — pot să dau răspuns afirmativ propunerii matale. Numai 
că, neavînd răgazul necesar să fac exact ceiace-mi spui mata — şi tare aș fi vrut să 
fac, căci capitole care reprezintă subiecte ce pot fi tratate independent am nu- 
meroase (iar unele din ele deosebit de interesante) — însă din ansamblul general 
al lucrării redactate nu am niciunul scris în întregime și așa cum aș dori, ci numai 
sub formă de „ébauches” și de note încă disparate. Iar din partea pe care-o am 
redactată într'o formă mai mult sau mai puţin definitivă nu vreau eu să detaşez — 
sub nici un motiv - vreun capitol, deşi am și aici atîtea care ar putea fi publicate 
separat. La ce s'o fac? Eu nu țin (sau nu mai ţin) la nici un fel de ambiţii de a mă 
vedea tipărit de oameni pentru cari experiența dură, tragică, a țării și cea a mea 

personală îmi dă dreptul la cel mai total dispreţ. Asemenea gloriole îmi repugnă 
chiar. Deci nu ţin să public cu orice preţ și în orice condiții. Ceia ce am integral 
terminat vreau să fie publicat integral; dacă nu se poate, rămîne pentru vremile 
cînd se va putea, dacă vor mai veni vreodată. Ceiace am redactat în bună parte 
şi ceiace constituie unul din marile capitole ale lucrării mele este: Conceptul fru- 
museții umane reflectat în antroponimie, la romini şi în sud-estul Europei. Cu unele 
completări sau retușe, care imi vor mai cere ceva timp, dar care nu-mi vor fi prea 
greu de făcut în termen util, această lucrare va avea proporțiile unui volum de 
cîteva sute de pagini. Deci, este exclus ca ea să fie integrată în ramele unei peri- 
odice, așa cum îmi ceri mata. Poate mai tirziu, dacă viața noastră „ştiințifică”, de 
care, vai, se face atita larmă, va intra în normal, iar eu voiu fi mai puţin călcat de 
nevoi — adică voiu fi mai stăpîn pe timpul meu şi pe mine însumi — poate, atunci, 
să aleg și în materialul neredactat pentru a trata variate subiecte. Acum, ceea ce 
aş putea să-ți promit pentru periodica respectivă, ar fi vreun articol mărunt de 
toponimie românească, pentru că și în acest domeniu — de care se'nţelege că nu 
voiu avea timp vreodată să mă ocup cum se cuvine — sunt destule ispite ce mi-au 
surîs în treacăt, pe cînd lucram la antroponimele mele. Mă bucur să aflu că eşti 
sănătos şi activ. Nu uita însă că aș fi dezolat dac'ai fi obligat să te pierzi într'o 
activitate infructuoasă. Caută și dobîndește cu orice preț libertatea de a lucra la 
marile probleme ale limbii românești, căci D-ta ești primul în Rominia care poți 
să le ataci așa cum o cere ştiinţa autentică și talentul. Nu uita că eu aştept lucrări 
masive, monumentale, dela D-ta. Eu știu că poţi da; de aceasta nu mă înșel! 
De aceia, aştept. Fereşte-te de tot ceiace te mpiedică dela realizarea frumoaselor 
D-tale proiecte. Mai ales, fereşte-te de ceice-ţi jefuiesc timpul atît de scump. Nu 
odată, cînd trec pe Bulevardul Carol şi îmi arunc ochii la edificiul Universităţii, 
sunt adînc mîhnit de gîndul că D-ta nu mai ești acolo și că epigoni aduși de ape 
tulburi profanează catedra lui Philippide şi sanctuarul culturii romînești. 


Încheiu, trimițindu-ţi cele mai afectuoase urări de fericire şi sănătate, ca să 
poți atinge succesele strălucite la care ești îndreptățit şi pentru ca, la numele 
marilor noştri lingviști, să se mai înscrie cît de curînd încă unul nu mai puțin 
celebru. 


Respectuoase omagii Doamnei, iar Drei Evdochia cele mai amicale compli- 
mente. 


P. Caraman 


Scrisoarea se află într-un plic obişnuit, de culoare verzuie, cu următoarele inscripţii. Pe 
pagina recto: „D-lui Gh[eorghe] Ivănescu, Profesor universitar, Str[ada] C[oman]dor 
Eugleniu] Botez, 16, Raionul 1 Mai, Bucureşti”. Pe pagina verso: Exp[editor] P[etru] 
Caraman, F[undacul] Codrescu, 1, Iaşi” (nota edit. - E.M.). 

Despre sâmbătă şi reflexele sale 
în frazeologie 


C.M. — dr. în filologie (magna 
cum laude) al Universităţii 
„Al. I. Cuza”, laşi, lector la 
Universitatea „Constantin 
Brâncoveanu” din Piteşti, 
Filiala Brăila. A publicat 
Sinonimia frazeologică în 
limba română din perspectiva 
lingvisticii integrale (2007), 
Fundamente ale comunicării 
(2007, în colaborare), Tehnici 
de redactare în comunicare 
(2008, în colaborare), 
Discursul repetat între 
alteritate şi creativitate 
(Institutul European, 2008, 
ca editor) şi Tobias Peucer, De 
relationibus novellis / Despre 
relatările jurnalistice [Leipzig, 
1690 — prima teză de 
doctorat din lume dedicată 
jurnalismului] (2008, ca 
editor). 


0. Dacă pentru unele frazeologisme! nu sunt ne- 
cesare demersuri lingvistice laborioase pentru 
a afla cum au luat naștere pe terenul limbii, în 
schimb pentru altele reconstituirea „biografiei” 
poate pune serioase probleme. În cele ce urmează 
vom încerca să lămurim geneza și evoluția seman- 
tică, în principal, a două expresii idiomatice ce au 
în componența lor, ca termen-titlu, cuvântul såm- 
bătă, atrăgând în discuţie, eventual, și alte izolări”. 
Una este o expresie idiomatică de tipul „copie a 
realității” — a purta sâmbetele (cuiva) —, iar cealal- 
tă, o expresie idiomatică „imaginară — a se duce 
pe apa sâmbetei. 


1. În comparaţie cu celelalte zile ale săptămânii, 
ziua de sâmbătă se bucură de un regim special în 
folclorul românesc. Fiind considerată nefastă pen- 
tru cei vii, cu unul sau mai multe ceasuri rele, în 
această zi nu se mergea la peţit şi logodnă, nu se 
pleca la drumuri lungi, nu se începeau activități 
importante. Pentru spiritele morţilor ea este însă 
favorabilă, căci acestea primesc, cu un asemenea 
prilej, ofrande și sunt invocate de cei vii, în vrăji 
şi descântece. Semnificaţia, nefavorabilă pentru 
oameni, se crede a fi fost generată de poziţia zilei, 
care încheie săptămâna: „timpul personificat care 
se scurge între două faze consecutive ale lunii, Săp- 
tămâna, se naște Duminica, crește și se împlinește 
până Joi, după care îmbătrâneşte şi moare Sâmbă- 
ta” (Ghinoiu 1997: 170). În întreaga țară a existat 
(și mai există) obiceiul de a fi pomeniți morții (de- 
numiți popular „moși”), fapt consemnat și de Di- 

mitrie Cantemir în a sa Descriptio Moldaviae: „În genere toți se adună în fiecare 
sâmbătă la mormânt timp de un an întreg și plâng pe răposatul lor”*. 


Şi încă un amănunt: cu atributul de „sfântă, zilele săptămânii apar personifi- 
cate în basme (mai ales, Sfânta Miercuri, Sfânta Vineri și Sfânta Duminică). 
Spre deosebire de suratele ei, Sfânta Sâmbătă este o semidivinitate exclusiv 
malefică trăind în recluziune silvestră şi umblând numai la miezul nopţii cu 
scopul de a face rău drumeţilor nocturni (cf. Kernbach 1995: 566). 


2. Din această aură de conotaţii macabre ce însoțesc cuvântul sâmbătă, câteva 
s-au conservat și în frazeologismele ce ne preocupă. 


2.1. Dicţionarul tezaur al limbii române (DLR, tom X, litera S) înregistrează 
izolarea „a purta (sau, rar, a paşte, a ține, a păstra) (cuiva) sâmbetele” cu două 
semnificaţii: [a] (popular) „a face pomană în fiecare sâmbătă până la 40 de zile 
după moartea cuiva”; [b] „a urmări pe cineva cu gând rău; a duşmăni pe cineva”. 
Evident că doar cel de-al doilea sens ne interesează aici, deoarece acesta face ca 
sintagma a purta sâmbetele (cuiva) să funcţioneze ca expresie idiomatică. Este şi 
sensul în care expresia este folosită în mod curent în literatură și în conversaţie“. 
Iată, spre exemplificare, un citat dintr-un scriitor omis de DLR (pentru cazul în 
discuţie), Calistrat Hogaș (La Tazlău, în Pe drumuri de munte): 


„— Aşa-i... da” parcă, de când cu Călina, te uiţi cam chiorâș la el. 
- Dg uită-se cine știe, că eu doar nu-i port socotelile lui. 
- Socotelile nu i le-i hi purtând, Huţane, da’ mi se pare că-i porți sâmbetele”. 


Rarisimă este situația în care expresia (frazeologism verbal) apare la diateza 
reflexivă: „Avea biata fată ea de ce să-și poarte / Sâmbetele însăşi. Zi că şi la 
moarte / S-a gândit Simina, dar la asta nu” (G. Coşbuc, Dragoste învrăjbită)). 


2.1.2. Să vedem acum ce explicaţii s-au dat originii acestei expresii. 


2.1.2.1. Într-o notă lexicală, Ruxandra Pană afirmă că a întâlnit pe teren (în 
comuna Suhaia, județul Teleorman) expresia a purta (cuiva) sâmbetele „în de- 
semnarea unui obicei tradițional legat de cultul morţilor”. În zona respectivă, 
formula înseamnă „a face pomană, timp de 7 ani, în fiecare sâmbătă din postul 
Paștelui, celui care a murit fără lumânare”. Pentru confirmarea celor spuse, 
cercetătoarea oferă și un fragment dintr-un text dialectal, din care reprodu- 
cem și noi o parte, într-o formă literarizată*: „[...] să nu moară fără lumâna- 
re, că dacă moare fără lumânare, îi porți sâmbetele alea și e vai de mama ta! 
Şapte ani le porți”. Singurul comentariu al Ruxandrei Pană este următorul: 
„S-ar putea ca acest sens concret să stea la baza celui metaforic al locuţiunii 
curente”. Autoarea nu-și mai pune însă problema cum ar fi putut evolua re- 

spectivul „sens concret” pentru a ajunge la semnificaţia actuală („a pizmui, a 
uri pe cineva, a purta (cuiva) gând rău, a căuta să-i faci rău”), pe care o redă 
din DLRM (1958). 


2.1.2.2. Gheorghe Colţun, după ce prezintă conotaţiile negative ale sâmbetei 
(pornind de la o carte a specialistului E. Bernea”), dă o explicaţie pe conside- 
rente eufemistice — neconvingătoare, după părerea noastră: „Însuşirile negati- 
ve ale sâmbetei i-au făcut pe oameni să aibă o atitudine dispreţuitoare față de 
ea, s-o urască. Uneori disprețul și ura puteau să apară și între doi oameni. În 
aceste cazuri, pentru ca exprimarea să fie eufemistică, se zicea că unul îi poartă 
altuia sâmbetele, adică «îl pizmuiește, îl urăște, îi poartă pică, caută să-i facă 
rău>” (Colţun 2000: 165). 


2.1.3. Opinia noastră este că înțelesul expresiei în cauză va fi fost inițial acela 
de „a uri pe cineva de moarte, a dori moartea cuiva” și atestă în mod sigur 
o practică ținând de magia homeopatică ce consta în organizarea unui ritu- 
al funerar sau „cinstirea” memoriei dușmanului încă de pe când era în viață, 
scopul fiind, bineînţeles, grăbirea morţii acestuia. Numele de botez, văzut 
ca parte integrantă a ființei unei persoane”, putea fi obiectul unei astfel de 
practici contribuind la lezarea celui care-l purta: „Dacă ai pe cineva ciudă, să-l 
pui în pomelnicul morţilor şi până în 40 de zile moare” (Niculiţă-Voronca 
1903/1998, I: 325)". Mai aflăm, totodată, că se ținea şi post (care putea dura 
luni întregi) pentru duşmani, vizându-se, desigur, tot moartea acestora: „Pen- 
tru sanatate, noroc, se postesc cele 3 zile cari sânt de post ale săptămânei, dar 
pentru dușmani, sâmbăta sau duminica” (ibid.: 232-233). În același scop, se 
plătea și liturghie”. Mai toate aceste acțiuni aveau loc sâmbăta (uneori şi mar- 
tea sau joia), zi dedicată exclusiv morților, aşa că nu mai surprinde asocierea 
dintre conținut și formă în această izolare cu largă întrebuințare. 


2.1.4. În literatură (conform DLR) întâlnim expresia ilustrată la scriitori 
originari din toate cele patru zări ale țării (de pildă, A. Pann, P. Ispirescu, 
G. Coşbuc, D. Zamfirescu, I. Agârbiceanu, Mihail Sadoveanu, I. Vinea etc.). 
Iar în vorbirea populară aria de răspândire este, probabil, mult mai mare decât 
lasă să se înţeleagă ALR II s.n., vol. IV, h. 969 (doar în trei puncte: 182 — Cer- 
natu; 762 — Valea Lungă Cricov; 987 — Topraisar), la traducerea în graiuri a 
enunțului „i-a purtat mânie (multă vreme)”, 


2.1.5. Aceeași hartă lingvistică, pe lângă formulări uzuale sinonime de tipul a 
avut ciudă / dușmănie / pică / pizmă / ură pe el, înregistrează şi două enunţuri 
singulare ca ocurenţă. În punctul 791 (Negreni, lângă Slatina) se consemnea- 
ză formula îi coace turta, ce reprezintă o expresie idiomatică întrebuințată mai 
ales în forma trunchiată a i-o coace (cuiva) „a duşmăni pe cineva, a întinde 

cuiva o cursă”. La originea acestei expresii se află, pesemne, tot o practică ma- 
gică asemănătoare, căci produsul numit turtă poate fi cel regăsit în unele rituri 
legate de moarte, cum se înregistrează bunăoară prin părțile Oraviţei unde, 
după ieşirea sufletului, cei ai casei coc o turtiță din făină de grâu şi o aruncă pe 
fereastră pentru a-i servi ca bucate celui răposat (Marian 1892/1995: 311)”. 


2.1.6. În punctul 27 (Glimboca, lângă Caransebeș) descoperim o formula- 
re aparent ciudată: „i-am copt în gușă multă vreme” Ea ilustrează, în opinia 
noastră, optica celui care „tace şi coace” (a coace este pus în legătură şi cu 
infecția — un buboi e numit și coptură) până când răbufneşte. Expresia trimite 
spre analogia ce se va fi făcut între acumularea de ranchiună caracterizând 
oamenii și veninul „distilat” în gușa viperei (reptilă ce populează respectivele 
zone)'*, Ne vom sprijini ideea şi pe câteva versuri din poezia Veniţi lângă mine, 
tovarăși! de Lucian Blaga (poet originar din preajma acestor ţinuturi, pe care 
le-a şi străbătut, fără îndoială): „Veniţi lângă mine, tovarăși! E toamnă, / Se 
coace / pelinul în boabe de struguri / și-n gușe de viperi veninul”. 


2.2. Revenind la cuvântul sâmbătă, se cuvine să analizăm acum expresia idio- 
matică imaginară a se duce pe apa sâmbetei „a se prăpădi, a se pierde”. 


2.2.1. Este necesar să lămurim mai întâi ce înseamnă apa sâmbetei. DLR o de- 
finește astfel: „apă care se crede că se află sub pământ și curge spre lumea celor 
morți”. Este o descriere sumară, întrucât există, de fapt, un întreg caleidoscop 
de reprezentări ale acestui râu mitologic!“ ce bântuie credinţele și imaginaţia 
poporului român, și această diversitate se datorează multiplelor influențe su- 
ferite de mitologia românească din surse variate ca proveniență și vechime. 
Mai adăugăm, la explicaţia dată de DLR, faptul că apa sâmbetei duce spre iad, 
fiind un râu nefast; pentru echilibru există şi apa duminicii, care izvorăşte din 
rai şi care, desigur, este o apă fastă, benefică”. 


2.2.2. Se observă că, în accepţia actuală curentă, a se duce pe apa sâmbetei se 
referă doar la noțiuni abstracte sau elemente [concrete, dar] inanimate. Pe 
apa sâmbetei se pot duce averi, bani şi chiar instituţii ori activităţi'*. Edifica- 
tor este fragmentul lui Rebreanu din romanul Ion în care se descrie sărăcirea 
treptată a Glanetașului: „Azi se duce pe apa sâmbetei o limbă de porumbiște, 
mâine o livadă întreagă”. Nu va fi fost întotdeauna așa. Izolarea în cauză se 
va fi desprins dintr-un blestem ce viza iniţial doar oamenii cărora li se dorea 
moartea însoţită de chinurile veșnice. lată câteva contexte revelatoare: [1] 
„Neşte râuri mitologice ne apar în blăstemul: «Ducă-se pe apa sâmbetei și a 
duminecei!>” (HEM 1894/1974: 127); [2] „De aici apoi şi blăstămul: «du- 
ce-te-ai cu apa sâmbetei» adică lua-te-ar dracul să nu te mai văd!” (Marian 
1892/1995: 292); [3] „Apa Sâmbetei e în iad; se zice: «Duce-te-ai pe Apa 

Sâmbetei!» când îi doreşti cuiva un chin mare, îl trimiţi la un amar, la o pe- 
deapsă” (Niculiţă-Voronca 1903/1998, II: 356). 


Într-un text ritual de îngropare a Crăciunului, cules din părţile Transilvaniei, 
găsim: „O, Crăciune, o, Bătrâne, / Du-te de la noi cu bine; / Meri pe apa Sâm- 
betii / Şi-napoi nu mai veni!” (Ghinoiu 1997: 94). 


2.2.3. Deoarece lucrările respective (pentru contextele [1], [2] şi [3]) nu ates- 
tă şi expresia idiomatică, ci numai formula de blestem, s-ar putea crede că a se 
duce pe apa sâmbetei, cu înţelesul actual, este destul de recentă. Considerăm că 
formula ca atare nu-i nici prea recentă (dovadă că se întâlneşte la Eminescu, în 
publicistica sa din anul 1880: „Toată înțelepciunea politică a strămoșilor noștri 
s-a dus pe apa sâmbetei de când secta demagogiei lucrative guvernează România, 
o sectă care a ajuns până la gradul de-a tocmi străini cu simbrie ca să ne înjure 
în țara noastră proprie”!9), dar nici foarte veche (probabil, neavând mai mult 
de două secole)”. Peste sensul primar al izolării, acela referitor la sufletele tri- 
mise în iad, s-a suprapus ideea că apa curgătoare nu se mai întoarce și deci nici 
lucrurile luate de ea. Este și acesta un fel de a ilustra cu mijloace românești acel 
pantha rhei al anticilor filozofi greci, la care se va fi adăugat și credinţa autohtonă 
potrivit căreia toate se pot „duce dracului”, fie ele animate sau nu”. 


2.2.4. O explicaţie a acestei expresii a încercat să ofere şi Gh. Colţun (vezi A se 
duce pe apa sâmbetei, în Colţun 2000: 164-65), care, deşi aminteşte în treacăt 
şi legenda Apei Sâmbetei (ca râu), crede că ar fi vorba mai degrabă, în acest caz, 
de o altfel de apă, una impregnată cu însușirile negative ale zilei de sâmbătă: 
„Deci ajuns la sfârşitul zilei de sâmbătă, țăranul nostru se pregătea, spiritual și 
fizic, pentru întâmpinarea celei mai frumoase zile a săptămânii — duminica. El 
îşi spăla corpul şi principalele lucruri din casă pentru a nu fi supus influențelor 
negative ale sâmbetei, iar «apa aceasta de sâmbătă» o arunca cât mai departe 
de casa lui, pentru ca acele însușiri negative și ceasuri rele ale sâmbetei să nu 
se mai întoarcă niciodată în gospodăria sa” (Colţun 2000: 165). 


2.2.5. Faţă de cele afirmate de Gh. Colţun, chiar dacă nu excludem și alte 
influenţe „culturale” (în sens larg) ulterioare (chiar credințe locale) ce ar fi 
putut contribui la fixarea unei anumite semnificaţii a acestui frazeologism, 
trebuie să insistăm însă asupra ideii că avem de-a face aici cu un râu mitologic. 
Romulus Vulcănescu aprecia că, în multe privinţe, mitologia românească este 
tributară altor mitologii (de pildă, celei greco-romane). Se pare totuşi că, în 
cazul apei sâmbetei, influenţa nu este numaidecât (sau doar) una grecească 
(faptul că apa sâmbetei este caracterizată ca fiind un „râu infernal” sau care 
„curge spre iad” ne trimite, desigur, cu gândul spre Styxul din mitologia gre- 
cească). Presupunem că influența este mai curând una ebraică. Într-un studiu 

introductiv la Apocalipsa lui Pavel”, Cristian Bădiliţă (fără a face vreo legătură 
cu apa sâmbetei de la noi) amintește faptul că în tradiția iudaică se vorbeşte de 
râul Sambatyon („care duce la vale pietre în toate zilele săptămânii și se odih- 
nește sâmbăta”). Pe acest râu locuiesc, conform aceleiași tradiții evreieşti, 
cele „zece triburi pierdute” ale regatului lui Israel, separat de regatul lui Iuda. 
După unii înţelepţi, aceste triburi (deportate de regele asirian Shalmanasar în 
urma cuceririi ținutului în 722 î.Hr.) vor reveni în cele din urmă „de peste râul 
prin care curg șuvoaie de pietre”. Dacă avem în vedere că acest râu” este ve- 
hiculat de numeroase legende (care au circulat mai ales în Evul Mediu şi prin 
Europa), atunci reflexele sale în mitologia noastră nu mai miră. 


2.3. DLR atestă regional încă o expresie idiomatică legată de ziua de sâmbătă: 
a-i lipsi (cuiva) o sâmbătă (sau a nu fi în toate sâmbetele) „a fi smintit, nebun”, 
ușor de explicat dacă se face raportare la integritatea mentală a omului și între- 
gimea săptămânii. Păcat că DLR nu o exemplifică și cu citate din Alecsandri. 
Şăineanu o făcuse (1887/1999: 243): „Boierul nu e în toate apele, îi lipseşte 
o sâmbătă” (Alecsandri, Teatru). Şi Chiriţa — adăugăm noi - se burzuluieşte 
când se fac aluzii la vârsta ei: „Ce-ai zis... îmi lipsăsc sâmbetele?” (Chiriţa în 
provinție). Leonaș îi spusese că dacă are 35 de ani, înseamnă că-i lipsesc „mer- 


curile, vinerile şi sâmbetele”... 


3. Încheiem referindu-ne și la etimologia cuvântului sâmbătă, despre care multă 
vreme s-a crezut că vine din slavul sonbota. De această prejudecată mai suferă 
încă și Dicţionarul explicativ al limbii române (DEX), chiar şi în ultima sa ediție 
(din 1996). În realitate, acest cuvânt românesc este de origine latină ca şi celelal- 
te denumiri de zile ale săptămânii. DLR oferă în acest sens, ca etimon, termenul 
(atestat) din latina populară sambata. Era, de altfel, puţin probabil ca săptămânii 
românești, formată din denumiri de zile romanice, să-i fi lipsit tocmai... sâmbăta 
(sambata), pe care, pentru a se „sminti”, a îimprumutat-o din slavă! 


Note l ! Precizare: utilizăm, ca sinonimi, termenii expresie idio- 
matică, izolare, frazeologism, expresie frazeologică. 
? Termenul de izolare, desemnând frazeologismele, a de- 
venit consacrat datorită lui Iorgu Iordan (un capitol din 
cartea sa fundamentală, Stilistica limbii române, se intitu- 
lează chiar Izolări). Iordan îl preluase de la profesorul său 
ieşean, Alexandru Philippide, care, la rându-i, îl luase de 
la Hermann Paul. 
3 Distincția expresii copii ale realităţii — expresii imagina- 
re a fost făcută de Stelian Dumistrăcel (vezi Dumistrăcel 
1980: 136-138). Am preluat-o și noi, întrucât, în calitate 
de criteriu, duce la o clasificare riguroasă (fără rest) a ex- 
presiilor idiomatice. 

* Semnalăm, pentru acest fragment, o eroare de traducere 
în versiunea lui Petre Pandrea (în ediția Dimitrie Cante- 
mir, Descrierea Moldovei, Editura Minerva, 1986): „De 
obicei se adună cu toții în fiecare duminică [sic!] la groapă 
vreme de un an și-și plâng morţii”. 

$ Preponderent malefică este și Sf. Marţi (după cum ne- 
fastă se consideră a fi şi ziua de marţi). 

é Frecvent întâlnită și în discursul publicistic. Iată o mos- 
tră: „Unul dintre şefi vă cam poartă sâmbetele” („Formu- 
la AS”, nr. 488, oct. 2001). De altfel, o căutare pe Internet 
a formulei relevă foarte multe ocurenţe ale acesteia. 

” Ruxandra Pană, Note lexicale, în „Fonetică şi dialectologie” 
(7), 1971, p. 313-317 (A purta sâmbetele, la p. 317). Remar- 
căm că observaţiile acestei cercetătoare s-au publicat cu 
aproape două decenii înaintea fasciculelor literei S din DLR. 
3 Adică ignorând pronunţarea regională pe care dialecto- 
logul a consemnat-o fidel. 

” E. Bernea, Cadre ale gândirii populare româneşti, Editura 
Cartea Românească, Bucureşti, 1985, p. 187-188. 

Cf. James Frazer, The Golden Bough [1922], 
Wordworth Reference, 1993, p. 244-248. Vezi şi Stelian 
Dumistrăcel, Schimbarea şi „agresarea” numelui ca ma- 
nifestări de tabù lingvistic, în vol. Limbaje şi comunicare, 
Editura Institutul European, laşi, 1995, p. 71-81. 

"10 expresie regională decurgând dintr-o practică simi- 
lară este a scrie numele (cuiva) pe toacă „a destina (pe 
cineva) durerilor de cap, necazurilor, pedepsei divine” 
(Dumistrăcel 2001: 412-413). 

"DLR înregistrează şi o expresie sinonimă ce se va fi con- 
stituit la fel: a purta slujbele (cuiva). 

'5Colacul (ca şi coliva) este indispensabil la înmormân- 
tare. Dicţionarele înregistrează expresia a mânca (cuiva) 
colacul „a vedea pe cineva mort”. 

“De această expresie ne-am ocupat pe larg în altă parte: 
vezi Cristinel Munteanu, O expresie regională rară: a-i 
coace în gușă (cuiva), în Studia in honorem magistri Vasile 
Frăţilă, Editura Universităţii de Vest, Timişoara, 2005, p. 
389-395 şi, pentru unele completări, Cristinel Munteanu, 
Expresii idiomatice românești referitoare la regnul animal. 
Precizări etimologice, în „Analele Universităţii «Dunărea 
de Jos» din Galaţi”, Fascicula XXIV, an 2, nr. 1, Editura 
Europlus, 2009, p. 280-290 (în special, p. 286-287). 

IDe altfel, poezia face parte din ciclul Pașii profetului, 
despre care Blaga mărturisea că a încercat să valorifice 
aici „fondul băştinaş al fiinţei”. 

16 Pentru mai multe amănunte, să se consulte lucrările de 
mitologie din bibliografia de la sfârșitul articolului. 
"Vezi, de pildă, Marian 1892/1995: 302 şi Vulcănescu 
1987: 481. 

15 Găsim utilizări frecvente în publicistică: „1500 de mili- 
arde de lei aruncaţi anual de Guvernul României pe apa 
sâmbetei” („Adevărul”, 28 dec. 2001) sau „Cu binecu- 
vântarea Guvernului României, educaţia fizică şi sportul 
se duc pe apa sâmbetei” („Adevărul”, 28 febr. 2002). Şi în 
acest caz, Internetul poate furniza numeroase atestări. În 
plus, semnalăm că Ileana Vulpescu a publicat recent (în 
2009) un roman intitulat Pe apa sâmbetei. 

În art. [„Nu încape îndoială..”], publicat în „Timpul [8 
august 1880] (vezi M. Eminescu, Opere, vol. XI, Publicis- 
tică, Editura Academiei, București, 1984, p. 266). 

*În romanul Calpuzanii, Silviu Angelescu se străduieşte 
să întrebuinţeze exclusiv limba română de la sfârșitul se- 
colului al XVIII-lea. Şi se pare că reușește. Ne este greu 
să credem totuși că foloseşte întocmai ca în secolul XVIII 
expresia a se duce pe apa sâmbetei: „...şi se tânguiau de 
munculița lor cum se duce pe apa Sâmbetei” (Editura 
Humanitas, Bucureşti, 1999, p. 141). Ar fi interesant dacă 
respectivul scriitor (şi, în același timp, cercetător, bun 
cunoscător al textelor noastre vechi) ar putea să ofere o 
atestare reală a utilizării expresiei care ne interesează aici, 
cu semnificația de mai sus (adică una în care rezultatul 
unei activități să se „prăpădească” în felul acesta). 

Alte frazeologisme sinonime sunt a se duce pe copcă şi a 
se duce de râpă, la care se observă, ca evoluţie semantică, 
aceeaşi mutație din planul animat / uman în planul inani- 
mat sau abstract (cf. şi Dumistrăcel 2001). 

? Apocalipsa lui Pavel, ediţie bilingvă, Traducere [din la- 
tină] de Smaranda și Cristian Bădiliţă, Introducere de 
Cristian Bădiliţă, Editura Polirom, Iaşi, 1997. 

3C, Bădiliță (op. cit., p. 23) trimite la I. Lévi, Le repos sabba- 
tique des âmes damnées, în „Revue des Études Juives”, 25, 
1892, p. 1-13, şi la cap. 11 din Bereshit Rabba (o interpreta- 
re omiletică la Cartea facerii, din [cu aprox.] sec. al III-lea 
d.Hr.), în care apare un dialog între rabbi Akiba şi Turnus 
Rufus. Râul se oprea din curgere sâmbăta, întrucât sâmbă- 
ta (zi lăsată de Dumnezeu pentru odihnă) nici evreii nu ar 
fi îndrăznit să plece la drum. De altfel, nici în tradiţia ro- 
mânească, dincolo de faptul că în această zi se îndeplineau 
îndatoririle față de morţi, nu se pleca la drum sâmbăta și nu 
se începeau anumite lucrări (vezi supra, 1.) poate tot din 

cauza unei credinţe „imprumutate” de la evrei. 

”C, Bădiliţă, op. cit., p. 24. 

* Amintit şi de Plinius cel Bătrân în a sa Enciclopedie (Na- 
turalis Historia, cartea 31, cap. 18). 


ALR, s.n, II-V = Atlasul lingvistic român, serie nouă, sub 
conducerea lui Emil Petrovici, Bucureşti, vol. II, 1956; 
vol. III, 1961; vol. IV, 1965; vol. V, 1966 

Candrea 1944/1999 = I.-A. Candrea, Folclorul român 
comparat, Editura Polirom, Iaşi, 1999. 

Colţun 2000 = Gheorghe Colţun, Frazeologia limbii ro- 
mâne, Editura ARC, Chişinău, 2000. 

Dumistrăcel 1980 = Stelian Dumistrăcel, Lexic românesc. 
Cuvinte, metafore, expresii, Editura Ştiinţifică şi Enciclo- 
pedică, Bucureşti, 1980. 

Dumistrăcel 2001 = Stelian Dumistrăcel, Pină-n pînzele 
albe. Expresii româneşti (ediţia a Il-a revăzută şi augmen- 
tată), Editura Institutul European, Iași, 2001. 

Ghinoiu 1997 = Ion Ghinoiu, Obiceiuri populare de peste 
an. Dicţionar, Editura Fundaţiei Culturale Române, Bu- 
cureșşti, 1997. 

HEM 1894/1974 = B.-Petriceicu Hasdeu, Etymologicum 
Magnum Romaniae. Dicţionarul limbei istorice și poporane 
a românilor, vol. II [1894], Editura Minerva, Bucureşti, 
1974. 

Kernbach 1995 = Victor Kernbach, Dicţionar de mitologie 
generală, Editura Albatros, București, 1995. 

Marian 1892/1995 = Simion Florea Marian, Înmormân- 
tarea la români, Editura „Grai şi suflet — Cultura Naţiona- 
lš”, Bucureşti, 1995. 

Niculiță-Voronca 1903/1998 = Elena Niculiță-Voronca, 
Datinile și credințele poporului român, vol. I şi II, Editura 
Polirom, Iaşi, 1998. 

Pamfile 1916-1924/2000 = Tudor Pamfile, Mitologie ro- 
mânească [1916-1924], Editura „Grai şi suflet — Cultura 
Naţională”, Bucureşti, 2000. 

Şăineanu 1887/1999 = Lazăr Şăineanu, Încercare asupra 
semasiologiei limbei române [1887], Editura de Vest, Ti- 
mişoara, 1999. 

Vulcănescu 1987 = Romulus Vulcănescu, Mitologie româ- 
nă, Editura Academiei, Bucureşti, 1987. 

Doina BUTIURCA 

„Să nu ştie stânga ce face 
dreapta ta...” din perspectiva 
„limbii originare” 


e „...limba originară”... (Platon) 


Adjectivul „drept” din vocabularul limbii române, 
împreună cu toate derivatele sale și expresiile cu 
referent contextual care conţin această vocabulă 
au o conotaţie pozitivă: „a călca cu dreptul”, „a fi 
mâna dreaptă a cuiva”, „a alege calea dreaptă” etc. 
Într-un raport de antonimie absolută „stâng” şi-a 
DB. corf. univ. dr, asociat sensuri profund negative: „a trage pe stân- 
Universitatea Petru- aior’, ga”, „a călca cu stângul” etc. Fie şi numai în trea- 
1810: MASS Domenie a lemele privind etimologia opoziției 
competenţă: lingvistică, cat spus, prob ZE SE l ga opoz; 
iernii) legie esaia „drept - stâng rămân complicate pentru toate 
sacralitătii. Ultimele lucrări: limbile Europei. În limba latină existau câte două 
coordonator pentru limba Cuvinte pentru fiecare dintre conceptele luate în 
română, coautor al Proiectului discuție: pe de o parte, adj. / subst. dexter, era, 
Vocabulaire panlatindes erum şi adj. directus (derectus) participiu perfect al 
pneumopathies professionnelles verbului dirigo, ere, rexi, rectum [„a pune în linie 
(Proiect realizat în cadrul dreaptă”, „a trasa” (un sens special), a da o anume 
Realiter); coautor ŞI direcție, a îndrepta]; pe de altă parte, adj. / subst. 
colaborator la Dicţionarulde . . ză i A 
are aaa literară. Valori sinister, tra, trum [utilizat cu sensurile: „stâng / 
amane Ale ie Mare de partea stângă” (sinistra manus), „defavora- 
secolului xx. bil / nefericit, rău” etc.] şi adj. / subst. laevus, a, 
um |stâng, din stânga; prost, nătâng; nefavorabil, 
potrivnic s.c.].]. În limbile franceză și spaniolă, 
adjectivele „droit, -e”, respectiv „derecho / f. de- 
recha” [provenite asemenea rom. „drept” din lat. 
directus (derectus)] au menţinut conotaţiile po- 
zitive („levez la main droite et dites: je le jure”) 
în opoziție cu „gauche” (ab initio, folosit cu sen- 
sul de „slab”): „tourner ă gauche”, „il confond sa 

droite et sa gauche”, valorizând semantica originară a dihotomiei date. Forma 
„izquierda” avea în limba spaniolă veche și înţelesul de „strâmb”, „curb', „în- 
covoiat”, Substantivul „sinistra” (cf. lat. sinister) a perpetuat, în limba italiană, 
sensul prototipic de „mâna stângă”, „partea stângă”, iar adjectivul „sinistro”, 
pe acela de „stâng, „nenorocire”, „dezastru'. Şi exemplele ar putea continua. 
Limba engleză utilizează adj. / subst. „left” („stâng”) al cărui sens este - prin 
etimon — acela de „slab”, „fără de valoare”: „...so that left is for lyft, with the 
sense «worthless» or «<weak»” (Walter W. Skeat 2007, 256). Observăm din 
exemplele date că termenii opoziţiei drept - stâng din structurile frazeolo- 
gice depășesc prin „viziunea despre lume” nivelul sistemelor lingvistice, ori- 
cât de fascinante ar fi acestea. Problema care se pune este prin ce mecanisme 
opoziţia propusă se menţine ca mod de raportare a umanului la existenţă, în 
diferitele vârste ale istoriei omenirii: perioada preromană („izquierda”, formă 
moştenită din fondul local preroman), perioada romană, fondul vechi ger- 
man (fr. „gauche”) şi nu numai. Prin ce mecanisme, categorii profund laice 
devin reprezentări al sacrului? 


e dreapta spațială / dreapta mistică...: „a sta de-a dreapta Tatălui” 


A concepe lumea din două perspective diametral opuse este, înainte de toa- 
te, o trăsătură distinctivă a gândirii lui homo religiosus şi datează din perioade 
imemorabile. Este un mod de reprezentare cvasiuniversal, deoarece există la 
toate popoarele lumii, încă din paleolitic. Ceea ce diferă de la un continent 
la altul sunt valorificările axiologice ale polarității. Au demonstrat-o de la 
J. G. Frazer, Durkheim până la Mircea Eliade și Ivan Evseev majoritatea studi- 
ilor pe teme de mitologie și religie. În Sfânta Scriptură a privi / a sta la dreapta 
înseamnă a privi / a sta sub protecţia divină. Referirea nu se face la o dreaptă 
spaţială. „Dreapta” şi „stânga” au numai lucrurile circumscrise (de-a dreap- 
ta / stânga Dunării). Cum s-ar putea vorbi despre o dreaptă spaţială a Celui 
necircumscris? Este ceea ce numim în termenii dogmei creştine, dreapta mis- 
tică: „Pe Domnul Îl vedeam pururea...; / căci El îmi stă de-a dreapta, ca eu 
să nu mă clatin” „...de-a dreapta Ta, eterne desfătări” (Psalmul 15, 8, 11). În 
Psalmul 109 regăsim o imagine asemănătoare: „Zis-a Domnul către Domnul 
meu: «Şezi de-a dreapta Mea / până ce-l voi pune pe vrăjmaşii Tăi aşternut 
picioarelor Tale»”, unde adverbul heos — „până ce”... „semnifică un prezent 
continuu” al Fiului, de-a dreapta Tatălui (Bartolomeu Valeriu Anania 2001, 
p- 745). În mentalitatea europeană, expresii ca: rom. „a sta de-a dreapta Tată- 
lui”, fr. „la droite du Père”, „la droite de Dieu” etc. înfățișează relaţia fiinţei cu 
Creatorul său și se referă la protecţia acesteia, în sens larg. Sunt reprezentări 
dezvoltate pe ancadramentul modelului biblic. 

* „Dumnezeu loveşte cu mâna stângă și mângâie cu mâna dreaptă 


Semnificațiile nu rămân cantonate la nivel strict dogmatic. „Drept / stâng” sunt 
cuvinte creatoare de sensuri și de imagini care pot indica modul de manifestare 
al sacrului, dar şi laicizarea viziunii, în tentativa modernului de a asimila lumea, 
societatea, știința. Le identificăm nu numai în expresii, ci şi în proverbe, în ti- 
tluri-emblemă [de tipul: „La Fraternité campe à la droite de Dieu (Liberation. 
fr. 21.12.2010) ]. „God strikes with the left hand, and strokes with the right” este 
un proverb englez, consemnat începând cu primul deceniu al secolului trecut. 
Circulă şi în traducere franceză: „Dieu frappe de la main gauche, et caresse de 
la droite” (rom: „Dumnezeu loveşte cu mâna stângă și mângâie cu mâna dreap- 
tă”). Proverbul înfățișează relațiile omului cu sacrul, printr-un model mental 
care a consacrat imaginea Tatălui ca unitate a contrariilor (coincidentia opposi- 
torum). Este o reprezentare a relației dintre macro- și microcosmos, altoită pe 
tradiția moral-religioasă a începutului de secol XX şi menţinută dincolo de ori- 
ce contaminări conjuncturale, în mentalitatea europeană. Polisemantismul ver- 
bului a atras utilizarea proverbului în medicină, permițând explicarea analogică 
a „contrariilor” ce definesc boli precum atacul vascular cerebral. Reprezentarea 
analogică a efectelor AVC prin „intervenţia” naturii asupra fiinţei umane este 
de natură organică, funcționalistă şi priveşte relaţia sistemică dintre „mână” şi 
celelalte simțuri. Observăm din exemplele date că oricare ar fi contextul valori- 
zărilor, „drept / stâng” rămâne vehiculul ce a consacrat / conservat analogic, de 
la homo religiosus la omul de știință, sensurile originare. 


e ...omologări ale principiilor masculin și feminin...: „Etre marié de la main gauche” 


În gnoseologie, semnificaţiile s-au extins asupra principiilor. Mircea Eliade 
semnala numărul considerabil de omologări ale principiilor subtile, meta- 
fizice şi cosmologice — în microcosmosul ființei umane. În virtutea acestor 
corespondente, în mistica indiană, partea dreaptă a corpului este masculină, 
iar partea stângă, feminină, prin imitarea deloc întâmplătoare a lui Shiva, sub 
forma sa androgină, bisexuată, Ardhanaricvara. Pentru tantrismul Vishnu, 
păstorița legendară plină de farmec şi feminitate din Vrindavan, amanta ze- 
ului Krishna, corespunde părții stângi a omului. Omul pe deplin armonios şi 
perfect, prin analogie cu Radha și Krishna, este un „minunat” androgin (Mir- 
cea Eliade, 1935). În tradiţia rabinică se consideră că „primul om (Adam) 
era nu numai androgin, ci bărbat pe partea dreaptă și femeie pe cea stângă. 
Dumnezeu l-a despicat în două atunci când a creat bărbatul şi femeia” (Jean 
Chevalier, Alain Gheerbrant, I, 1994, 465). Întregul Ev Mediu organizează 
sistemul gândirii creştine conform acestei credinţe, drept — stâng asociin- 
du-şi principiile complementare ce fundamentează viața, familia, căsătoria 

etc. Cercetările arheologice arată că în perioada arhaică una dintre determi- 
nările spațiului ținea de natura principiilor. Casa de locuit nu era un spațiu 
omogen: partea dreaptă era rezervată bărbaţilor, iar partea stângă — femeilor. 
Relaţia societăților arhaice cu spaţiul casei reprezenta ceea ce Levy Segaud 
(1983, 30) numea „o garanţie universală a particularității identităților”. În ce- 
remonialul românesc de nuntă, „mirele stă întotdeauna la dreapta, iar mireasa 
la stânga, tot așa cum la o masă ceremonială, latura dreaptă revine bărbaţilor, 
iar cea stângă este rezervată femeilor” (Ivan Evseev, 2007, p. 184). Analogia 
simbolică a mâinii drepte cu principiul masculin și a celei stângi cu principiul 
feminin o regăsim în expresii nominale și în paremiologie. În ceremonialul 
francez, căsătoria unui nobil cu o femeie de rang inferior impunea o tulbu- 
rătoare inversare a codului ritualic consfințit de tradiţie: soţul oferea tinerei 
femei mâna stângă în loc de mâna dreaptă. Copiii născuţi din această căsăto- 
rie nu moșteneau demnitatea și puterea tatălui lor. De aici s-a născut expresia 
„Etre marié de la main gauche”, consemnată în majoritatea edițiilor Dicţiona- 
rului Academiei franceze. Împreună cu toate variantele sale — „voyage de no- 
ces de la main gauche”, „main gauche (veuve de la -)”, „main gauche (mari de 
la -)”, „femme de la main gauche”, „oncle de main gauche ”, „main gauche (de 
la -) — expresia „Etre marié de la main gauche” își fixează semnificaţiile — în 
limba franceză actuală — în sfera relaţiilor interumane neoficializate, a uniunii 
libere, a concubinajului. În calitate de depozitar al principiilor (masculin / 
feminin) reprezentând vârste culturale diferite, opoziţia „drept - stâng” se 
aplică tuturor actelor a căror ocurenţă într-un context dat este guvernată de 
reguli. Sunt afectate toate domeniile tradiționale, fie că avem în vedere regu- 
lile de alcătuire a unui cămin, căsătoria sau regulile privind comportamentul 
religios. 


+ „SĂ nu ştie stânga ce face dreapta ta...” 


„Să nu ştie stânga ce face dreapta” este unul dintre numeroasele proverbe cu 
tâlc ale românilor. Conştiinţa opoziţiei sacru / profan creştinul a dobândit-o / a 
exprimat-o nu numai prin mijlocirea simbolicului, extrinsec în sine, la nivelul 
fenomenologiei religioase. Modelul proverbului precum și semnificaţiile „drep- 
tei” ca parte cu simbolică biblică le regăsim în Evanghelia după Matei: „Iu însă, 
când faci milostenie, să nu știe stânga ta ce face dreapta, pentru ca milostenia 
ta să fie într'ascuns; şi Tatăl tău, Care vede întru ascuns, îţi va răsplăti la ară- 
tare” (Matei 6, 4). Textul induce una dintre învățăturile fundamentale pentru 
comportamentul creștinului: „dreapta” menţine o conotație mistică numai prin 
respectarea poruncii / a legii (regulă specifică oricărui tip de sacru): „să nu ştie 
stânga... ! Proverbul semnifică, așadar, în varianta sa tradițională, cvasibiblică, 
un comportament cu valențe expiatoare de păcatul trufiei: respectarea legilor 

tainei în practica milosteniei. Variantele actuale: rom. „Nu știe stânga ce face 
dreapta”, fr. „Savoir distinguer sa droite de sa gauche”, fr. „Se diriger vers la droite” 
sunt purtătoare de sensuri multiple, de la cele antropologice până la cele consa- 
crate de cognitivistică, politică etc. Stilul colocvial, stilul jurnalistic promovează 
aspectele sociale prin opoziția dreapta — stânga: „Stânga lui Antonie nu știe ce 
face dreapta lui Cârciumaru” (în „Pandurul”, 24 martie 2010); „CER încurcă 
borcanele. Nu ştie stânga ce face dreapta” (în Crişana, Oradea, 28 decembrie 
2010) etc. Sintetizând în termenii filozofiei lui Constantin Noica, rectitudinea 
este privilegiul „personalismului” — o umanitate dinamică şi complexă, capabi- 
lă de participare originală și responsabilă la o dimensiune existenţială pe care 
o depășește. „Individualismul” reflectă o umanitate statică și elementară, de o 
instinctualitate pasivă. „Persoana” stă sub semnul „devenirii întru ființă”, „indi- 
vidul” — sub acela al „devenirii întru devenire”. Stângăcia unui individ și / sau lip- 
sa de unitate ce caracterizează comportamentul uman, atitudinea politică etc., 
gândirea a înregimentat-o în semiotica „stângii'. Frazeologismele diferă de la o 
limbă la alta, de la un domeniu al vieții sociale la altul. Ideea de neîndemânare, 
de greșeală inițială se exprimă în limba română prin expresii de tipul: „a da cu 
stângu-n dreptu'”, „a călca cu stângul, iar în limba franceză prin: „deux mains 
gauches” etc. „Nu ştie stânga ce face dreapta” este reprezentarea analogică a lip- 
sei de coordonare, în timp ce proverbul (decontextualizat): „Savoir distinguer 
sa droite de sa gauche” pare a fi imaginea înțelepciunii umane înseși. Expresiile 
în variaţie liberă: fr. „S'etre levé du pied gauche”, fr. „Se lever du pied gauche” 
sunt reprezentări ale ideii că o persoană a început ziua rău. Şi exemplele ar putea 
continua. 


e „denominator semantic prototipic şi antropologie culturală... 


A gândi lumea dual este trăsătura distinctivă a gândirii religioase (Durkheim, 
1995). „Drept / stâng” este una dintre sursele simbolice, extrinseci ale hiero- 
faniei sacrului, a opoziţiei care separă sacrul de profan. Expresiile în variaţie li- 
beră, discutate anterior — „Să nu știe stânga ce face dreapta” / „Nu ştie stânga 
ce face dreapta” — rezumă cel puţin trei dintre caracteristicile acestei opoziții, la 
nivelul antropologiei religioase: îl separă pe creştin de „omul fără Dumnezeu”; 
respectarea „Legii” (marcată la nivelul enunţului prin conjunctivul cu valoare 
de imperativ: „Să nu ştie stânga..”) / nerespectarea „Legilor” (marcată prin în- 
locuirea conjunctivului cu valoare de sentință: „Nu ştie..”) — separă conştiinţa 
religioasă de gândirea laică; în afara interdicţiei, „drept / stâng” rămân două ca- 
tegorii profund laice, golite de sacru — în câmpul manifestării (de care ne vom 
ocupa într-un studiu viitor). La nivelul antropologiei culturii, deosebirile sunt 
determinate de modalitățile de reprezentare a celei de-a doua caracteristici a 
denominatorului semantic prototipic și anume, opoziția (prima la care ne-am 

referit într-un studiu anterior a fost reciprocitatea, de tipul: „o mână spală pe 
alta şi amândouă obrazul”). Limbajul „mâinii” oferă un model binar de gândire, 
cu implicaţii în toate domeniile cunoașterii umane, dar aduce cu sine o pro- 
blemă extrem de sensibilă: analogia. Din perspectiva unei evoluţii ontologice 
a fiinţei / a relaţiei limbă - gândire, utilizarea analogică a cuvântului ar putea 
reprezenta cea de-a doua etapă a „cotiturii antropologice” humboldtiene, prin 
care gândirea — depăşind treapta psihosenzorială de cunoaştere — învață să-și 
asume lumea simbolic / metaforic, din perspectiva relaţiilor / a opoziţiilor care 
se stabilesc între lucruri / ordini diferite. De aici începe competenţa culturală: 
gândind analogic, ființa îşi depăşeşte (intelectual / creator) propria determina- 
re materială, își depășește finitudinea prin reprezentarea unui Altul — de esență 
universală sau colectivă etc. În toată această fenomenologie sistemică a binelui 
şi a răului, a masculinului și a femininului, a luminii și a întunericului, a vie- 
ţii eterne și a neantului, reprezentate analogic de partea „dreaptă” și de partea 
„stângă” există o omogenitate ce a marcat vârstele culturale ale Europei, men- 
talitatea, personalitatea. Este o coerenţă dată, în arrière-plan, de caracteristicile 
denominatorului semantic prototipic (drept / puternic / direct în opoziţie cu 
slab / nefavorabil) şi menţinută prin forme lingvistice cvasiidentice. „Dreapta / 
stânga” din expresii, frazeologisme, în general, sunt „nume” marcate prototipic 
de un substrat existenţial, ideatic, a cărui metafizică diferitele culturi au valorifi- 
cat-o simbolic, doctrinar, filozofic etc. Observăm cum valorile cuvintelor diferă 
de la dimensiunea comunicațională la dimensiunea etimologică — unde se uni- 
cizează sensuri profunde ale lucrurilor și ale lumii — diferă de la „limba derivată” 
(Andrei Pleşu) — a oamenilor — la stratul primordial, în care Platon intuia (în 
Cratylos) „limba originară” / „limba zeilor”. Ocultarea acestui substrat pare a fi 
cea mai tulburătoare contradicție a spiritului uman. 

Adrian Dinu RACHIERU 


Poezie și mitologie (III)*. 
Adrian Păunescu: „diateza lirică” 


A.D.R. — prof. univ. dr., decan 
al Facultăţii de Jurnalistică, 
Universitatea Tibiscus”, 
Timișoara. Volume publi- 
cate (peste 20): Flitism și 
Postmodernism, Editura 
Junimea, lași, 1999; Bătălia 
pentru Basarabia, Editura 
Augusta, 2000; Alternativa 
Marino, Editura Junimea, 
laşi, 2002; Legea conservării 
scaunului (roman, vol. |, 1), 
Editura Eubeea, Timișoara, 
2002, 2004; Globalizare şi 
cultură media, Editura Insti- 
tutul European, lași, 2003; 
Nichita — un idol fals?, Editura 
Princeps Edit, lași, 2006; 
Eminescu după Eminescu, 
Editura Timpul, lași; Poeți din 
Basarabia (antologie critică), 
Editura Academiei Române 
(București) și Editura Știința 
(Chișinău), 2010 etc. 


De linişte fiinţa mea se teme. 


Văzând poezia „ca viaţă” (cum, repetat, a mărtu- 
risit), Adrian Păunescu - definindu-se ca „poet 
retoric şi habotnic” (v. Eu, diversiunea) — a fost un 
insurgent histrionic, labil, emfatic, cultivând persu- 
asiunea oratorică (hrănită de limbajul jurnalistic, 
accesibil), flatând masa / masele, o victimă a can- 
titativismului, versificând industrios și revărsând 
torențial molozul verbal. Fireşte, egocentric și mo- 
nocord, un insomniac luptând cu îndoiala și riscul, 
implicat în toate bătăliile: de la dorinţa de a fi „cel 
mai mare” (poet), primul din serie (având însă cul- 
tul generaţiei) până la demonul politichiei, desfă- 
şurându-se cu patos romantic eruptiv, de vibrație 
mesianică și strategii duplicitare. O poezie, așadar, 
ocazională, recitată, suferind de oralitate, diluţie, 
prozaism; bolnavă de nerăbdare, frisonată de gra- 
ba de a (se) comunica, cu ameţitoare denivelări, 
râvnind directeţea și iubind agitatorismul. Cum 
existența poetului trece febril în poezia sa, debitul 
imagistic și subversiva tristeţe au sigilat destinul 
unui talent uriaș, văzut — îndreptăţit — ca un „atlet 
al neliniştii” (cf. Eugen Simion). Dar Păunescu, să 
ne amintim, a fost o instituție. Zelul propagandistic 
i-a asigurat, o vreme, imunitatea. Tupeist şi gene- 
ros, apărător al scriitorimii (cinstind „valorile co- 
legiale”) şi cântând triumfalist epoca, el a fost un 


* Mitologie și poezie (1). Cazul Nichita, în „Limba Româ- 
nă”, nr. 5-6, 2010, p. 133-139; Mitologie și poezie (II). Ca- 
zul Labiş, în „Limba Română”, nr. 7-8, 2010, p. 116-121. 

vulcan în erupție. Superbia, bombasticismul, textele encomiastice și criticismul 
conviețuiau în „zimbrul” Păunescu, ins cu o memorie fabuloasă, incapabil de 
a uri. Școlind la „Flacăra” o pleiadă de tineri, el a impus un jurnalism proaspăt, 
încălcând tabuurile; poezia militantă, cenaclul nomad ventilau, cu știutul tribut 
ideologic, atmosfera acelor ani. Aflând în febrilitate chiar starea normală a exis- 
tenţei, autorul Ultrasentimentelor a fost (şi a rămas) o personalitate abundent 
controversată, intrând în circuitul folcloric. Hugolian, om de tribună, un explo- 
ziv şi un vitalist (luând asupră-i „povara lumii”), Păunescu, un amestec de furie 
şi tristețe, pendulând între credinţă și tăgadă, suferind cosmic etc., recunoștea: 
„de linişte fiinţa mea se teme”. Infuzia de dramatism, freamătul elegiac ori sar- 
casmul, apostrofându-și contemporanii, provocau alternanța (ca dat tempera- 
mental): „rai duc cu fața, port în ochi infern” Cei doi Păunescu erau în necurmată 
gâlceavă, navetând de la imprecaţie la confesiune, de la șoaptă și rugă la țipăt, 
reverberând planetar şi denunțând asimetriile lumii. Ca sinteză (imposibilă!) 
Goga — Bacovia (cum îşi dorea), poetul era un ghem de contradicții, eliberând 
o gesticulaţie orgolioasă, exprimând o sensibilitate ulcerată, dominată însă 
de nevoia de audienţă. Ins vulnerabil (totuși!), insaţiabil, de vocaţie publică, 
prolific şi neglijent, cocoțat ca luptător pe baricadele publicisticii, exaltând ro- 
mânismul și exhibându-şi durerea (abuzuri, injustiţii etc.), lansând manifeste, 
fecund, declamabil, deloc criptic, versificând pe tiparul prozodic parcă al altui 
veac, opulent și expansiv, viril şi în resemnare, înfrânt și renăscând spectaculos, 
el s-a definit exact: „spirit răstignit pe stări contrare” (v. Jurământ de credință). 
Tată ecuaţia păunesciană despre care, recent, vorbea şi Cristian Tudor Popescu, 
amintind „oximoronul viu al ființării lui”. Imensa popularitate, acel „sex sălba- 
tic cu masele” (despre care pomenea editorialistul de la „Gândul”) au stârnit, 
previzibil, reacții potrivnice, îngrijorate; grotescul cult ceaușist părea amenințat 
de această rivalitate (nedeclarată, firește). Păunescu însuși acționa preventiv, 
vădind — ca animator — o „ambivalenţă militantă” (cf. Marian Popa), uzând și 
abuzând de „creditul” prezidenţial. Dar strecurând în poezia sa politică, prin 
ambiguizare, manevrând dezinvolt scutul omagiilor vomitive şi al toxinelor 
propagandistice, observaţii critice la adresa comunismului băștinaș. Incomode, 
aşadar, înfierând - labişian — stagnarea, poemele păunesciene (unele de lungimi 
supărătoare) se aşază între bine și rău. Acest Homo duplex, apelând la afect și 
atent la efecte, simțind enorm, se livrează ca versificaţie impacientă, ca poezie 
de urgenţă, în campanie, sunând alarma (pe teme ecologice, de pildă). 


Într-o vreme în care multe voci acuzau tipogigantismul și marșul grandoman 
ce ar fi invadat poezia, atentând la ideea de discreție, de fragilitate și delicateţe, 
Adrian Păunescu lansa, se știe, masive volume de versuri, vânate de publicul 
de toate vârstele. Uriașul talent și orgoliul imens făceau din Păunescu un per- 
sonaj aprig și pasional disputat. Păunescu a fost un „om public” şi presiunea 


EET ROM ÂINIĂ 


prezenţei sale, întărită de celebritatea televizivă, excludea indiferentismul; 
admirat sau refuzat, adulat ori hulit, el s-a cheltuit cu generozitate. Păunescu 
ca animator trezeşte cu deosebire interesul sociologului: poetul febril, irepre- 
sibil dezlănţuit, declanșând un fenomen Păunescu cu largi implicaţii, un spec- 
tacol montat în regie proprie care te obligă (indiferent de opţiuni) să iei act de 
disponibilitățile aproape nelimitate ale unui ins stihial, cu simțuri în alertă și 
gesticulație abundentă. Păunescu s-a implicat în tot: bolnav de gazetărie infla- 
mată, cu stil percutant (deşi vocaţia gazetărească a poetului sună, pentru unii, 
a reproș), el crea pe orice temă și cu orice materie, slujit de o debordantă forță 
imagistică, cu revărsări verbale de festin pantagruelic. Dar indiferent de genul 
în care se exercita (şi doar superstiția compartimentărilor mai relaționează 
calitatea cu apartenența la un anume gen), Păunescu rămâne inconfundabil. 
Intervievator, cenaclist, publicist, romancier și — înainte de toate — poet, Pău- 
nescu conjuga prolixitatea și prospeţimea gestului retoric, împingând Eul în 
prim-plan într-o prezență mereu provocatoare. Energetismul său nu se lasă 
zăgăzuit în formă fixă. Când se încearcă în sonet, formele severe ale speciei 
nu-i temperează debitul; rigoarea prozodică nu pare a-l impresiona, încât, me- 
reu în criză de timp, amânând vremea sedimentărilor, pare că secretează poe- 
zia convertind totul la lirism. Pentru acest bard tumultuos-demiurgic, poezia 
şi viața comunică. De aici și reproșurile (vizând prozaismele poeziei sale), 
asumarea poetică a TOTULUI încălcând graniţele esteticii de seră. Desigur, 
este cazul să ne întrebăm dacă tot ce atinge acest nou rege Midas, flămând de 
concret, devine neapărat mare poezie. Fiindcă universul poetic păunescian, 
inevitabil interogativ la un spirit contrastiv, ambiţionează a cuprinde întregul 
lumii, cu al ei „vârtej evenimenţial'. Dar răspunsul s-a dat demult. 


Cândva, G. Dimisianu lămurea credibil situaţia: convertirea la lirism a totului 
elimină ideea selecției. Fatalmente inegală, minată de discursivism, conținând 
zgura evenimenţială, producţia poetului nu exprimă un deficit de conștiință 
literară ori relaxarea corzii lirice, ci este expresia orgoliului său nemăsurat, sa- 
tisfăcut doar prin imperialismul iniţiativelor. Păunescu se mărturisea de altfel: 
„Dacă nu scriu tot ce simt, / se acreşte cuvântul în mine” (Expresie imediată). 
El scoate în văzul lumii ceea ce mulţi ascund; devoțiunea sa de martor („Am 
fost poet în epoca grozavă, / de revoluţie şi tragedie”), aspirând la a prezenta 
„fotografia urletului lumii” (Martor), este supusă interogatoriului și îndoielii, 
exprimând - în fond - libertatea de a gândi. 


Acest ins vulcanic, de extraordinară vitalitate lirică, crea senzaţia de forță dez- 
lănţuită, cu puteri fascinatoare. Păunescu scria „în stare electrică”. Ca poet al 
Clipei, de imagistică debordantă, rimând facil, el a trăit cu obsesia poemului 
total, redactat sub semnul urgenţei, în transă, comunicat febril. 

Ignorat, denigrat şi nesupravegheat de critica literară după seismul decem- 
brist (observa Alex. Ștefănescu), Păunescu a fost perceput după 1989 ca un 
om al trecutului. I s-a recomandat o lungă tăcere, sugestie îndreptățită în ca- 
zul zelatorilor epocii. Dar penitența nu putea fi pe placul unei vedete medi- 
atice, dorind a ocupa mereu prim-planul. Încât, fără a fi un navestist politic, 
Păunescu (oricum disgrațiat din 1985) şi-a continuat aventura, neaccep- 
tând — după o prezenţă zgomotoasă — o retragere silențioasă. El s-a regenerat, 
deplângând acum - pe aceeași coardă — țara prăduită, „strămutată în buzu- 
nare”, înțelegând - înțelepţit — că adversitatea face parte din destinul literar. 
Fireşte, „doza de poezie” e mereu înecată de verbalismul nedomolit; fiindcă, 
repetăm, Păunescu își expune alcătuirile bruionare, nicidecum travaliul arti- 
zanal. Fără a mai atinge recordurile de tiraj de altădată, el a scris şi a publicat 
masiv, rămânând un implicat, suferind cu voce tare. Patria nu era o temă, ci o 
problemă — afirma într-un vechi interviu —, iar crezul n-a fost abandonat. Ceea 
ce anunţa în 1989 (vezi volumul Sunt un om liber, interzis imediat după tipă- 
rire), trecând — ca şomer de lux — prin purgatoriul tranziției, a căpătat grabnic 
valenţe publice, revenind în top (ca fenomen sociologic, de impact). Recenta 
sa dispariţie, poetul fiind depus în „banca de lut” a patriei, iscând o emoție 
naţională, obligă la o rediscutare a cazului Păunescu, supus lungă vreme em- 
bargoului. O antologie întocmită „la sânge”, printr-o lectură devotată și exi- 
gentă ar proba caratele acestui talent stihial, o forță a naturii, incontrolabilă. 
Ne temem însă că samsari de toată mâna, adulmecând opera și înfruptându- 
se lacom, vor exploata comercial zestrea păunesciană. Încât uzina Păunescu va 
produce, la turație maximală, și în postumitate... 


x 


Exaltat sau depresiv, oricum irepresibil, nerăbdător, avid de a cuprinde to- 
tul, asumându-și riscul excesului și dezvoltând o retorică acaparatoare, in- 
vadatoare, Adrian Păunescu s-a vrut, chiar din start, un scriitor autoritar. Cu 
inima sa de „bivol tânăr”, sensibil la presiunea circumstanțelor și eliberând 
un imagism pătimaș sau, la începuturi, un expresionism turbulent, poetul nu 
şi-a ascuns imensele ambiţii și orgoliul inflamat: „Tânăr eram / Şi cântecul 
meu / De barba zeului / se agăța” (v. Flaut ipohondru). Cu vocea-i tunătoare, 
poruncitoare (chiar și în imaginarul erotic, femeia fiind „o plută liniştită”), 
poetul exista tiranic: torențial, posesiv, incomod, angajat temperamental și 
programatic, „pierdut pentru gratuitate” (cum, deseori, recunoștea). Aşadar, 
o conştiinţă neliniștită, în stare de veghe, mereu în alertă, un talent febricitar, 

zgomotos, imposibil de a fi ignorat. Fie că secreta versificaţii ocazionale sau 
cultiva scrisul „pe dedesupt”, ambiguu, el voia o poezie comunicativă, prizată 
de marele public, râvnea popularitatea (periculoasă, se știe, de la un anumit 
prag) şi cerea complicitatea interlocutorului. Spunerile sale, o lungă spove- 
danie, de fapt, rostite cu înverșunare patetică, își asumă, cu apetit hiperbolic 
şi grandilocvenţă, suferința; adică diateza lirică (cum explica într-un interviu 
acordat lui Florin Mugur). Încercat de stări-limită, poetul suferitor rezonează 
cosmic, impresionând și prin viteza de reacţie la eveniment, trăind frenetic, 
febril „bucuria presei”. 


Confiscat fiind de „muza cetățenească” (observa C. Regman), cutezanţele 
sale — livrate de o personalitate contradictorie, charismatică — erau o replică 
la cantemireșştile „păsări surde”. „Să nu fim nişte biete păsări surde” — cerea 
imperativ poetul „etatizat”, încrezător în destinul său și al neamului: „poporul 
meu e singura instanţă, / în fața căreia nu fac recurs”. 


Ispitit de poezia politică, îndeosebi după vizita în SUA (ca primă dovadă: Is- 
toria unei secunde, ivită în 1971), Păunescu a trudit şi a scris sub „logica ava- 
lanşei” (titlul unui volum din 2005). El rămâne „un magician al aglomerărilor 
verbale”, constata Eugen Simion, criticul recomandându-i „o cură de melan- 
colie”. Dar bardul de la Bârca a fost, deopotrivă, un copil teribil al poeziei ro- 
mânești şi un poet de curte. A divorțat, astfel, de literatură? După '89, „incă 
viu” (2008), pedepsit pentru „infracțiunea de a fi” (titlul unui volum publi- 
cat în 1996), secătuit de activitatea politică, el devine „neinteresant” (afirmă 
N. Manolescu), plătind tribut uzurii şi retoricii de partid. Ceea ce nu înseam- 
nă că în aluviunile păunesciene nu descoperim versuri superbe, demne de 
marea poezie. Să amintim aici doar poema Scrisoare tatei, dincolo; cutreierat 
de o devoratoare nostalgie, încercând „desfrunzirea anilor rămași”, poetul 
scria la Câmpina, într-un alt S noiembrie (1996), încheind premonitoriu: „La 
revedere, umbră supărată, / Şi-aştept momentul întemeietor, / Când voi veni 
lângă matale, tată, / Sub tălpile aceluiaşi popor”. 


Grăbit, trăind incandescent, poetul a plecat; iar momentul întemeietor a venit 
mult prea iute. Dispariţia sa a polarizat frontul critic. Într-un recent Dosar, 
cotidianul „Adevărul” culegea câteva opinii de ultimă oră. Dacă Paul Cernat 
vedea în marele dispărut un poet comunitar, bolnav de „lăcomie anexionis- 
tă”, deopotrivă propagandist și intelectual critic, Alexandru Matei îl cataloga 
drept „un poet al pensionarilor”, rob al culturii de masă, trimițându-l doar în 
manualul de Istorie. Iar Károly Kerekes nu ezita să-l numească un „geniu al 
ipocriziei”, un instigator la ură (suferind de antimaghiarism). În replică, Eugen 
Simion vedea în marele poet un profet naţional al generaţiei. 

Învolburând posteritatea păunesciană, războiul opiniilor, bănuim, nu se va 
stinge curând. Benefică, negreșit, această gâlceavă asigură longevitatea „vred- 
nicului urmaș al lui Arghezi”, cum îl văzuse pe junele poet sagacele Şerban 
Cioculescu. Implicat în toate bătăliile, marele prieten al Basarabiei s-a vrut 
un „flaut rănit”, ştiind prea bine că „repetabila povară” ne apasă, fără putinţa 
eschivei. În consecinţă, poezia socială a ultimilor ani, impură, desigur, accen- 
tuând palpitul existenţial, şi-a asumat toate temele, crescând lângă „tâmpla 
arzândă” a poetului mereu în priză, credincios „până la capăt” diatezei lirice. 


Zeificat în Basarabia şi ostracizat în ţară, iubit şi hulit, recuzat, supus expe- 
diţiilor de canibalism cultural martelând valorile, asumându-și consecințele 
şi pentru gesturile de frondă și pentru „opţiunile inadmisibile', dezonorante, 
poetul încerca, într-o cultură siluită, să proclame - într-o poezie manifest, sub 
o enormă metaforă — „ieşirea din sobă”. Era vorba, se înțelege, de soba totali- 
tară, de evenimentele viclene și tragicele farse ale Istoriei care ne-a înlănțuit. 
Intrând în tipologia eroică a neamului, Păunescu a susținut vehement și s-a 
bătut cu toate mijloacele pentru reabilitarea naționalismului. Contestarea lui 
zgomotoasă este și semnul sigur al valorii; iar lichidarea lui Adrian Păunescu, 
scria M. Ungheanu, se dovedeşte o crimă ratată. Ceea ce posteritatea va proba. 

Theodor CODREANU 


Fenomenologia poetică 
a lui Ion Barbu (I) 


Th.C. — prof. dr, critic și isto- 
ric literar, prozator și eseist, 
Huși. Autor al mai multor 
volume dintre care Dubla 
sacrificare a lui Eminescu (a 
cunoscut trei ediţii); Com- 
plexul Bacovia, Editura Litera, 
Chișinău, 2003; 
Caragiale-abisal, Editura 
Augusta, Timişoara, 2003; 
Basarabia sau drama stâșierii, 
Editura Scorpion, Galaţi, 
2003; Duminica mare a lui 
Grigore Vieru, Editura Litera, 
Chișinău, 2004; Transmo- 
dernismul, Editura Junimea, 
lași, 2005; A doua schimbare 
la față, Editura Princeps 
Edit, lași, 2008. Laureat al 
mai multor premii acordate 
de Uniunile Scriitorilor din 
România și din Republica 
Moldova. 


Deschiderea criticii către opera închisă / ermetică 
barbiană se dovedește fecundă și dinspre uneltele 
fenomenologiei. O atestă, între altele, un eseu al 
lui Iosif Cheie-Pantea', din 1982. Autorul schița 
bazele teoretice ale coroborării ermetismului ca- 
nonic cu epocht-ea fenomenologică, promițând a 
reveni și cu analize de text poetic, despre care nu 
am cunoștința să le fi produs. Iosif Cheie-Pantea, 
universitarul timişorean, pornea de la evidența că 
Ion Barbu nu atestă nicăieri a-l fi citit pe Edmund 
Husserl. Așadar, toate intuiţiile lui teoretice și 
practice, care fac din el un „fenomenolog” fără 
acte oficiale, pot deveni temă de pancronism, 
având rădăcini în alte surse decât ale părintelui 
fenomenologiei, unele intersectându-se, desigur, 
cu ale acestuia. 


Sursele care îl apropie pe Ion Barbu de reducția 
fenomenologică sunt, în primul rând, de ordin 
matematic, cu plecare în Elementele lui Euclid, 
în Gauss, în Programul de la Erlangen al lui Fe- 
lix Klein și în geometriile neeuclidiene, pentru ca 
el însuși să fie creator de geniu al axiomaticii, un 
echivalent al fenomenologiei în matematici. Așa- 
dar, Ion Barbu nu are nimic de imitator, la nivel 
ontologic, iar nefrecventarea lui Husserl e un ar- 
gument. Curajul său unic este de a fi transmutat 
axiomatica în revoluționarea poeticii moderne. A 
găsit punct de sprijin, în spaţiul literar, la Edgar 
Poe, în Baudelaire, în Jean Moréas, în Rimbaud, 
în Mallarmé, în Paul Valery, dar și în Eminescu, în 
Lucian Blaga şi în Mateiu I. Caragiale. Totodată, 

el nu este epigonul niciunuia dintre aceștia. Cu siguranţă însă, artistul a luat-o 
înaintea matematicianului şi e mai adevărat spus că ermetismul canonic, marea 
lui creaţie în poetica secolului trecut, a influențat decisv axiomatica, asupra 
căreia se va apleca la maturitate, după ce a părăsit poezia. 


Iosif Cheie-Pantea face disocierea necesară între poetica tradițională, moder- 
nistă şi avangardistă, pe care Ion Barbu le respinge rând pe rând, și între feno- 
menologia poetică barbiană. Numai într-un asemenea context poate fi judecată 
obiectiv reacţia lui față de „poezia leneșă” a lui Tudor Arghezi. Nu e la mijloc 
o obtuzitate vrăjmașă sau, și mai puţin, un teribilism juvenil de felul celui cul- 
tivat de Eugen Ionescu în debutul său cu Nu. Ni-nismul barbian ţine mai de- 
grabă de atmosfera idoneismului gonsethian dezvoltat de Gaston Bachelard, 
între altele, și în La Philosophie du non (1940), carte, altminteri, influențată” 
tacit de Ştefan Lupaşcu’. Bachelard însuși a fost o personalitate bivalentă, în 
sensul superior al cuvântului, ca filozof ştiinţific şi creator al poeticii elemente- 
lor. Regăsim în filozofia lui Bachelard spiritul Programului de la Erlangen și 
„exhaustia” poetică barbiană: „Dar nu ești filozof dacă nu devii conștient la 
un moment dat de propria-ţi reflecţie, de coerenţa și unitatea gândirii, dacă 
nu formulezi condiţiile sintezei cunoașterii”. Filozofia lui nu se doreşte nu 
una polemică față de numeroasele sisteme filozofice, ci „una de concilere”, 
de „exhaustie”, după termenul lui Ion Barbu. În același spirit trebuie citit şi 
nu-ul barbian față de poeticile tradiționale și moderniste. Nu-ul acesta trebuie 
descifrat ca „punere în paranteze”: „Gândirea științifică contemporană începe 
deci printr-o epoché, printr-o punere între paranteze a realității”?. Şi adaugă 
filozoful: „Trebuie să forțăm natura să meargă la fel de departe ca spiritul nos- 
tru”. 

Dar e deopotrivă visul omului de ştiinţă şi al filozofului modern, ca și acela 
al poeticii lui Ion Barbu. Este acel loc luminos în care geometria se întâlnește 
cu poezia. Fenomenologul și poeticianul care a fost, tot deopotrivă, Gaston 
Bachelard vorbeşte de reverie anagogică, în sensul supraraţionalismului formu- 
lat de Jules Romains: „Reveria anagogică, în elanul său științific actual, este, 
după părerea noastră, esențialmente matematizantă. (...). Matematică înainte 
de toate... Şi pentru aceasta prefer imparul... (aluzie la Arta poetică a lui Ver- 
laine, n. — Th.C.). Pe scurt arta poetică a fizicii se face cu numere, cu grupuri, 
cu spini, excluzând distribuțiile monotone, cuantele repetate, fără ca ceva din 
ceea ce funcționează să se fi oprit vreodată. Ce poet va veni să cânte acest pan- 
pitagorism, această aritmetică sintetică ce începe prin a da oricărei existențe 
cele patru cuante ale sale, numărul său din patru cifre, ca și cum cel mai sim- 
plu, cel mai sărac, cel mai abstract dintre electroni ar avea deja în mod necesar 


mai mult de o mie de feţe”. 

Textul mi se pare capital pentru înțelegerea noutăţii poeticii lui Ion Barbu. 
Poetul anticipat de Gaston Bachelard c-ar trebui să vină spre a cânta „acest 
panpitagorism, această aritmetică sintetică” a „oricărei existenţe” venise deja 
cu un deceniu în urmă prin extraordinarul volum Joc secund, a cărui reverie 
anagogică se manifestase simultan și-n matematici. Din păcate, venea dintr-o 
limbă și dintr-o cultură necunoscute de Gaston Bachelard. Am semnalat și o 
altă anticipare bachelardiană demult întâmplată în poezia românească, ace- 
ea privitoare la poetica plumbului: „Nimic despre plumb într-o epocă în care 
abundă tendinţele saturnice. Plumbul este de negăsit în literatura modernă, 
deși a lăsat atâtea imagini în fondul limbii”. Bachelard nu cunoștea, firește, 
în 1957, că un asemenea poet se ivise în România la începutul secolului al 
XX-lea: G. Bacovia. În 1940, el vorbea de supraraţionalism în ştiinţă, filozofie 
şi literatură, ca opozant la realism. Dar Ion Barbu deja emisese propriul său 
concept, acela de infrarealism, poate mai potrivit decât al lui Jules Romains. 
Bachelard însuși preia conceptul de infra-desen de la Buhl (ca întoarcere a tra- 
iectoriei asupra ei însăși, un soi de narcisism geometric!), referitoare la o „geo- 
metrie fină”, care ţine de indefinitul metaforei, cu propensiune către transfinit, 
termen adoptat și de Dan Barbilian:, foarte bun cunoscător al matematicii 
germane, pe urmele lui Georg Cantor şi Gauss. 


Fenomenologia descinde din matematică. Husserl o voia o știință riguroasă, 
în contra naturalismului și a psihologismului. Ea a fost concepută ca știință a 
vizualității pure, exemplul clasic de la care a pornit Husserl fiind imaginea mă- 
rului înflorit dintr-o grădină. La rându-i, şi Blaga era un „botanist”, de vreme 
ce unul dintre misterele centrale, cel al frumuseţii pure, îl constituie florile. Să 
consemnăm că tocmai descoperirea vizualităţii pure o aprecia Ion Barbu la 
Blaga, poezia ca „spiritualitate a vizualităţii”, concentrată de autorul Poeme- 
lor luminii în versul Geometrie înaltă şi sfântă. Definiţia poeziei ca act clar de 
narcisism nu trebuie să ne surprindă, căci ne trimite la ego-ul transcendental 
husserlian, căruia fenomenologul i-a acordat o atenţie specială în scrierile târ- 
zii. Este limpede că actul clar de narcisism barbian nu se manifestă la nivelul 
eului empiric, care e pus în paranteză. De aceea nu poate decât să ne uimească 
faptul că, vorbind de „narcisism”, Ion Barbu aproape că exclude total aşa-nu- 
mitul eu liric, cel din poezia tradiţională şi modernă. Ceea ce ne arată că puri- 
ficarea barbiană, care înaintează până la a nu mai rămâne decât figura spiritului 
nostru, transcende şi opoziţa modernistă eu empiric / eu liric, cel de-al doilea 
din ecuaţie fiind el însuși pus între paranteze. Altfel spus, ego-ul barbian este 
de al treilea grad, implicând o logică a Sfintei Treimi, care îi scapă lui Husserl, 
Chiar dacă el era un convertit la creştinism. Şi în ciuda faptului că el vorbeşte 
de succesive reducţii fenomenologice, reducția reducției, ca „reducerea unui 
lucru la altul”, acte numite, de la Kant încoace, transcendentale. Dar nu vreau să 

merg acum prea departe. Atâta doar că, la Ion Barbu, reducția reducţiei înain- 
tează până la închiderea canonică maximă, adică până la actul clar de narcisism, 
în care subiect și obiect sunt una, într-o ambiguitate ontologică generatoare 
de închidere ce se deschide. 


Epoche-ea mărului înflorit constă în a „uita” tot ce știi şi ai trăit, mundan, despre 
obiect, inclusiv pe tine ca eu empiric, relaționând însă pe cogito (ca trăire inten- 
țională) şi cogitatum (obiectul trăirii): „În schimb, mă concentrez deplin asupra 
experienței mele a mărului. Mă îndrept reflexiv şi complet către actul al cărui 
conţinut este mărul ca fenomen pur, revenindu-mi sarcina de a revela structuri- 
le fundamentale ale acestei experienţe”. Şi: „Intenţionalitatea însă desemnează 
corelaţia structurală complexă dintre trăire («cogito») şi trăit («cogitatum> )”. 
O trăire vizuală inepuizabilă a mărului înflorit, cu nenumărate adumbriri, ceea 
ce Eminescu ar fi numit „mii de fețe” („obiectul” cunoaşterii fiind Shakespeare, 
în poema eminesciană) în căutarea formelor perfecte, respectiv a canonicității 
personalității shakespeariene. Numai prin experienţa reducției fenomenologice, 
cred fenomenologii, se ajunge la adevăr, la intuiţia mărului înflorit: „Adevărul 
constă în corespondenţa dintre vizare (sens) și obiect, deci într-un raport în 
planul «cogitatum»-ului. În planul lui «cogito», acestui raport îi corespunde o 
trăire a corespondenţei. Aceasta este numită evidență sau intuiție (Intuition) ®. 
Intuiţia la care se ajunge prin reducţia fenomenologică nu are nimic cu intuiţia 
empirică. De aceea este numită intuiție categorială. Ion Barbu i-ar zice axiomati- 
că sau canonică. Intuiţia categorială ţine de eidos: „Renunţ la interesul meu față 
de mărul individual în favoarea unei intenționalități orientate către esența gene- 
rală, eidos-ul (ideea) de măr”™. 


Prin aceasta, se reînvie vechea idee platonică, dar fără interpretare metafizi- 
că. Husserl vorbeşte de idei ca legi universale care au statut ontologic. Legile 
ontologice sunt, în clasificarea lui Husserl, formale și materiale. Arborescen- 
ţa clasificărilor husserliene, cu punct de purcedere în mărul înflorit, îi deter- 
mină pe exegeţii săi să-l numească filozoful botanist. Şi acum fac o întoarcere 
tulburătoare la studiul lui Solomon Marcus care constata, uimit, botanismul 
matematicii lui Dan Barbilian, mergând, în clasificările sale conceptuale, spre 
a putea avea acees la înțelegerea neinițiaților studenți, la un limbaj botanic. 
Lui Solomon Marcus nu-i dă prin minte nicio clipă să-l interpreteze pe Ion 
Barbu / Dan Barbilian prin fenomenologia lui Husserl. Noi trebuie să fim însă 
pregătiți pentru orice confruntare. 


Dar nu înainte de a surprinde subtila legătură între „botanismul” husserlian, 
„botanismul” matematic barbilian și actul clar de narcisism barbian. Invari- 
antul comun este floarea ca simbol al frumuseţii pure. Punctul final, „zeiesc” 

al actului clar de narcisism este floarea (narcisa) în care a fost metamorfo- 
zat Narcis de către zeii înduioșaţi de suferinţa și sacrificiul frumosului tânăr. 
Delimitându-se de psihanaliza clasică, aceea care vedea în narcisism o formă 
de nevroză, ca rămânere a individului uman în stadiul oglinzii, ratând deci 
maturizarea psihică, Bachelard arăta, în 1942, că există şi un narcisism ideali- 
zant, care e opusul celui nevrozant: „EI joacă un rol pozitiv în opera estetică 
şi, prin transpuneri rapide, în opera literară”!?. Narcisismul idealizant este o 
transcendere a narcisismului individual, încât se poate vorbi de un narcisism 
cosmic, care e pancalic: „Narcisismul generalizat transformă toate ființele în 
flori şi dă tuturor florilor conștiința frumuseţii lor. Toate florile se narcizea- 
ză şi apa este pentru ele instrumentul miraculos al narcisismului”"5. Desigur, 
există o relație strânsă între narcisismul individual și cel cosmic: „Fiinţa încre- 
zătoare în frumuseţea ei are tendința către pancalism. Putem arăta că există 
o activitate dialectică între narcisismul individual și narcisismul cosmic”, în 
care se aplică principiul lui Ludwig Klages că „fără un pol în lume, nu s-ar 
putea stabili polaritatea sufletului”!*. De aici, putem ajunge la observaţia lui 
Schopenhauer că actul contemplaţiei estetice potoleşte nefericirea oamenilor 
produsă de bântuitoarea atotstăpânire a voinței oarbe. Egoismul voinţei oarbe 
trece (prin punerea sa între paranteze) în altă formă de voinţă: voința de a con- 
templa. Eminescu va numi această formă de voinţă — dor nemărginit. Pentru 
Eminescu, iubirea-dor este o enormă voință pancalică menită să se finalizeze 
estetic, în ceea ce poetul a numit formele perfecte. Am spus că într-acolo aspi- 
ră și actul clar de narcisism barbian. În narcisimul cosmic, ochiul pământului 
este lacul, eleșteul, apa stătătoare. Nu încape îndoială că Barbu a avut intuiţia 
ecuaţiei pământ — ochi — narcisism cosmic, de vreme ce, într-o variantă, pămân- 
tul este cel care aspiră la exhaustia cunoașterii poetice: „Pământul gândește 
însumarea / De harfe ridicate pe care-în veac le pierzi”'5. În mod misterios, 
„ochii” pământului au asupra noastră o fascinaţie estetică: „Ele spun voinţei: 
nu vei merge mai departe; eşti condamnat la îndatorirea de a privi lucruri- 
le îndepărtate, un dincolo. În timp ce alergai, aici, ceva privea. Lacul este un 
mare ochi liniștit”!$. Numai lângă lac, ne atenționează Bachelard, înțelegem 
vechea teorie fiziologică a vederii active. Iar noi vom concede că, spre a începe 
aventura cunoașterii poetice, Ion Barbu nu putea altfel decât să se oprească 
pe malul apei liniștite, să contemple adâncul acestei calme creste. Într-adevăr, 
spune Bachelard, „Lumea reflectată este cucerirea calmului”"”. Putem păşi în 
calmul ideilor platoniciene, dar dând prioritate cirezilor agreste, iar nu ideii. 


Iosif Cheie-Pantea, de la care am pornit, sesizează şi el diferenţa dintre ideea 
platoniciană și eidos-ul fenomenologic, de identificat și la Ion Barbu: „În ce-l 
priveşte pe Barbu îndeosebi, el nu pretinde existenţa unei rupturi între real și 
ideal, ci doar recunoaşterea idealului în contingent, a esenței în fenomen, ceea 

ce nu presupune câtuși de puţin anularea concretului, ci doar o dislocare a 
lui — după Husserl — o «punere între paranteze»"!*. Şi pentru a ilustra deplina 
atitudine de tip fenomenologic la Ion Barbu, criticul citează: „Matematicienii 
şi poeţii vor înțelege, singurii, taina acestui procedeu de exhauţie, de epuizare 
a calităţilor unei figuri — generoasă și liberă construcţie a transcendenţei””?. 
Este limpede că Ion Barbu înțelege prin conceptul de exhaustie / exhauţie toc- 
mai reducție succesivă, „purificare” până la a nu mai rămâne decât esenţa, „fi- 
gura spiritului nostru”. Greutatea, la Ion Barbu, e de a nu interpreta actul clar 
de narcisism ca anulare a obiectului în favoarea eului. Iar cei mai mulţi tocmai 
de această dificultate nu trec, lăsând nelămurită lipsa ego-ului din poezie, care 
trimite la „obiectivitate” pură, nicicum la subiectivitate, care ar trebui să se îne- 
ce în solipsism. Or, rezultatul „exhauţiei” e similar şi-n poezie, şi-n matematică, 
în pofida diferenţei capitale dintre cele două domenii ale spiritului. Vladimir 
Streinu era alarmat, privitor la Ion Barbu, tocmai în faţa acestei dificultăți, la 
capătul căreia exhauțiunea sau purificarea duc ermetismul în abstract, deci în 
sărăcirea poeziei, dacă nu la anularea ei. Şi nu a fost singurul. Abstractul bar- 
bian însă nu este a priori, ca la Platon, ci a posteriori. Altfel spus, un abstract 
fenomenologic pe care Ion Barbu îl identifica în poezia clasică, nu doar la Ra- 
cine, ci, îndeobște, în oda pindarică: „Abstractul poeziei clasice e un abstract 
veritabil prin fondul de observaţii și date concrete pe care-l presupune; un 
abstract «a posteriori»"”. 


Abstractul veritabil nu e descoperit de Ion Barbu în Descartes sau în Kant, ci 
în empirismul englezesc. Maestrului său de tinerețe, Gh. Ţiţeica, în pofida ad- 
miraţiei, îi reproşa că este captiv al cartezianismului. Altminteri, atrage atenția 
Paul Ricoeur, Husserl, în noul său transcendentalism, nu dă câştig de cauză lui 
Kant, ci lui David Hume. Altfel spus, interpretarea pe care o dă lui Kant e prin 
Hume?!. În consecinţă, „abstractul veritabil”, şi la Ion Barbu, transcende abs- 
tractul scientist-pozitivist modern, fiindcă trece prin numeroase „observaţii 
şi date concrete”, echivalentul frapant al adumbririlor fenomenologice. Cele- 
brul eseu despre Poezia argheziană, reţine totuși, ca şi Husserl în Meditaţii 
carteziene, ceva din metoda filozofului francez, cea a îndoielii: Cu încruntare 
mă-ndoiesc de acest astru (E.A. Poe, Ulalume). 


Ion Barbu era conștient că poetica argheziană constituia, în 1927, „sinteza” po- 
eziei tradiționaliste şi modernisto-avangardiste din epocă, ceea ce îi și explica 
entuziasta îmbrăţișare de către critică: „Gloria ei, pregătită în redacţiile foilor 
israelite, agitată de îngerul fierbinte Cocea, imbrăţișată din două părți, de su- 
prarealiștii şi tradiționaliștii bucureşteni, revendicată de «Viaţa românească», 
e cel mai indicat astru pentru peisajul nostru literar: mahalagiu, agricol sau hai- 
ducesc””. Barbu îi recunoaște lui Arghezi „migala de ceasornicar”, potrivitor de 


EEE PIE ROM ÂINIĂ 


cuvinte, în stare să treacă „și la bardă”. Însă filonul popular eșuează în „vopseli 
târgoveţe”, iar „Alteori, travestit în brodeuză, ia acul, foarfecele şi lucrează olan- 
dă å jour. Şi concluzia răspicată: „Toate acestea sunt bune deprinderi călugă- 
rești. Dar parfumurile duhovniceștilor virtuţi le bănuim irevocabil mistuite. Ne 
găsim în prezenţa banală a unui poet fără mesaj, respins de Idee; ca altădată, 
de macerările vieţii schimnicești”. Ironizarea, bunăoară, a „vopselilor târgoveţe” 
pentru „poarta țărănească” amintește, frapant, de ironia fină a lui Ion Creangă 
la adresa „ţărănismului” de târgoveţ al lui Ioan Slavici. Ceea ce dovedeşte că hu- 
muleșteanul era un „estet” de rafinamentul originar al lui Ion Barbu. Disocierea 
lui Ion Barbu între „deprinderile călugărești” și lipsa de acces la „parfumurile 
duhovnicești”, coroborată cu incapacitatea fostului călugăr de a intra în „mace- 
rările vieții schimnicești”, este de o rară pătrundere. După care vine argumentul 
esenţial: Arghezi fusese imediat proclamat drept cel mai mare poet român de 
după Eminescu. Criticii prizonieri ai „complexelor de cultură” n-au putut des- 
prinde din critica barbiană decât un reflex al invidiei, nedrept în cel mai strict 
sens al cuvântului. Adică, ceva mai rău decât în cazul criticismului din Nu-ul io- 
nescian. Argumentul ar fi deplin valid dacă Ion Barbu ar fi produs eroarea de a-l 
respinge integral pe Arghezi. Numai că exigentul poetician recunoaște geniul lui 
Arghezi în câteva poeme din Cuvinte potrivite, „veritabile insule de esenţial!””%. 
Iar pe acestea le pune pe seama urmelor de har, „Bunuri ale scurtei sale experi- 
enţe monahale”. După care invalidarea comparaţiei lui Arghezi cu Eminescu 
devine legitimă, „culpa originară” fiind tocmai incapacitatea autorului Cuvinte- 
lor potrivite de a fi stăpânul meşteșugar al acestor „insule de esenţial”: „La noi, în 
poezia lui Eminescu, același val de romantism germanic împietrise alb și ideal, 
în felul regiunilor de pe lună”, întrucât „Eminescu era mai ales om de gândire și 
studiu concentrat”. Altfel spus, „culpa originară” a lui Arghezi a fost de a nu-l 
fi continuat, cu adevărat, pe Eminescu, de a fi căzut, pentru succesul imediat, 
în facilităţile versificaţiei tradiționaliste şi moderniste, riscând a fi „respins de 
Idee”, ca „neinstruit meșteşugar al versului”. Ion Barbu refuză hotărât imaginea 
poetului modernist ca „potrivitor de cuvinte”, aspirând la ceea ce se numea, în 
epocă, poezie pură. În cultivarea cuvântului pentru el însuși, Ion Barbu vedea 
eroarea moderniștilor și a avangardiștilor. El face o observaţie vrednică de a fi 
comentată: „S-a recunoscut, în ultimul timp, că versul vrea să fie cuvânt pentru 
el însuşi”. Nu, se delimitează Ion Barbu, „Părțile simple ale unei poezii nu sunt 
cuvintele, ci versurile”. Cu aceasta, se deschide revoluţia poetică produsă de 
Ion Barbu, la nivel de concept şi de realizare practică a ermetismului canonic. De 
unde afirmaţia lui că se „închină” versului, nu cuvântului. Versul pune în parante- 
ze cuvântul, așa încât poezia devine un fenomen supralingvistic. S-a vorbit la noi 
de existenţa unei adevărate pletore de barbieni postbarbieni. Însă singurul care 
a intuit ceva din revoluţia barbiană, privitor la cuvânt, a fost Nichita Stănescu, 

atunci când a creat conceptul de necuvânt. Din păcate, Nichita Stănescu nu a 
înțeles de ce poezia e vers, el sfârşind prin a substitui cuvântul poeziei pure mo- 
derniste cu necwvântul, riscând să se piardă într-o mare de „necuvinte”, ratând 
marea versului, barbiană, prin excelenţă, marea geometrizată a jocului secund. 


Ultimul reproş adus lui Arghezi este „de a fi nesocotit și defăimat nobila gra- 
tuitate a spiritului. Cu o fobie de sindicalist autodidact pentru tot ce e joc 
superior mintal, a ponegrit valorile ideale, preconizând nu ştiu ce sentimen- 
talism, nu ştiu ce vag senzualism turanic””. După care e vremea să formu- 
leze propriul crez estetic, poetul închinându-se, cum observam, versului, nu 
cuvântului: „Versul căruia ne închinăm se dovedește a fi o dificilă libertate: 
lumea purificată până a nu mai oglindi decât figura spiritului nostru. / Act clar 
de narcisism. / Desigur, ca tot absolutul: o pură direcţie, un semn al minţii. / 
Dar ceasul adevărat al poeziei trebuie să bată cât mai aproape de acest semn”. 


În pasaj, descifrăm conștiința noutăţii poetice aduse de Ion Barbu: „ceasul 
adevărat al poeziei”. Către „ceasul adevărat” Ion Barbu sugerează că a venit 
ca Dan Barbilian, ca „geometru”, dar un Dan Barbilian întors către originile 
proprii şi ale poeziei. De aici adoptarea numelui bunicului său, Barbu, dar 
şi precizarea că noul nu e posibil fără o conştiinţă arheală a actului poetic. 
Termenii oglindă și narcisism atestă un punct de purcedere platonician, dar și 
fenomenologic, în sensul că ochiul pare a fi organul central de cunoaștere. Un 
estetician fenomenolog, precum Mikèl Dufrenne” (1910-1995), considera 
că percepţia estetică este „privire pură”, vizând un obiect neutru şi care „are 
nevoie de un spectator pur”, dar într-un spaţiu existenţial, întrucât „privirea 
(care vizează obiectul estetic) este încărcată de tot ceea ce sunt eu”%. Antro- 
pologic vorbind, imaginarul barbian este al percepţiei spațiale a lumii. Geo- 
metrul a rămas, altminteri, și el în istoria matematicii prin spaţiile Barbilian. 
Şi totuși ne ciocnim de un paradox încă din textul despre Arghezi, fiindcă 
autorul vorbește de ceasul adevărat al poeziei, apreciind geniul eminescian 
pentru „pitagorismul” profund al „înţelegerii muzicale a lumii”“!, ceea ce ne 
trimite la Orfeu, iar nu la Narcis. Mai mult de atât, arta poetică deschizătoare 
a Cărţii canonice are la început tot cuvântul ceas, figură a măsurării timpului, 
nu a spațiului. Iar timpul se îngemănează cu auzul, nu cu vizualul. Aşadar, ac- 
tul poetic îşi are sorgintea în disperarea existenţei istorice. Disperarea e timp, 
intuise genial Eminescu, e mundană, depozitară a răului, a morţii, a trecerii, 
cum va spune Blaga revalorificând și unul dintre miturile fundamentale ro- 
mânești. G. Călinescu nu greșea asociind cuvântul ceas cu termenul de con- 
tingent (lumea supusă trecerii). Reamintesc simplificarea criticului, în sensul 
reducerii ermetismului barbian la unul strict filologic: „Poezia (adâncul acestei 
calme creste) este o ieşire (dedus) din contingent (din ceas) în pură gratuitate 

(mântuit azur), joc secund, ca imaginea cirezii răsfrântă în apă, o sublimare a 
vieţii prin retorsiune””. 


Explicaţia călinesciană este didactică și inadecvată ermetismului canonic, 
ocultat nu doar prin reducere la o dificultate de ordin filologic, cât mai ales 
prin stricta referinţă... fenomenologică, în sensul absolutizării percepţiei este- 
tice ca privire pură, cu ignorarea naturii muzicale a poeziei. De altfel, e semni- 
ficativ faptul că G. Călinescu rezumă, în felul său, doar prima strofă a poeziei 
Din ceas, dedus...: 


„Din ceas, dedus adâncul acestei calme creste, 
Intrată prin oglindă în mântuit azur, 
Tăind pe înecarea cirezilor agreste, 


În grupurile apei, un joc secund mai pur”. 


Reluând linia interpretării fenomenologice, să observăm că sintagma cirezi 
agreste ar putea fi echivalentul merilor înfloriți din exemplul husserlian. Aga- 
dar, punctul de purcedere este empiric și la Ion Barbu. Înaintarea (intențio- 
nalitatea) cogito-ului spre cogitatum este dinspre Hume spre Kant şi Platon, 
realizându-se unitatea (integrarea, zice Ion Barbu încă din 1920, în cronica la 
volumul lui Nichifor Crainic Darurile Pământului): „actul creaţiunii e lipsit de 
orice transcendenţă. El trebuie considerat drept rezultatul unui lung efort de 
integrare (conştient sau subliminar) chemat să corecteze ceea ce viața cuprin- 
de în ea de diferenţiator, schematic”33. Cel invocat de Ion Barbu nu e Husserl, 
ci Henri Bergson, la care „realitatea noastră lăuntrică e închipuită asemenea 
unui vrej şerpuitor ce creşte împreună cu durata; un vrej care păstrează, to- 
tuși, — atrofiaţi, dar existenți —, mugurii determinării sale: virtualități ale unei 
şovăitoare deveniri. Opera de artă e tocmai transpunerea în miezul acestor 
veleități de viaţă și prelungirea lor într-un plan de existență imaginar”**. 


Prelungirea naturii în imaginar este o normă a esteticii eminesciene, ca şi 
conceptul de integrare (vezi splendida metaforă critică a camerei cu pereţi 
de oglinzi, analogon al minţii creatorului), ca dovadă că poetul gândea „pre- 
fenomenologic”, în ansamblul ontologiei arheului. Mai mult, formele perfecte, 
coroborate cu dinamica conceptului de încercare“, nu ignoră aspiraţia către 
limbajul matematic, pe care Eminescu îl considera universal. Antonio Banfi 
(1866-1957), unul dintre primii esteticieni care au ales calea fenomenologi- 
că, paria pe unitatea ştiinţei și artei, el privind integrarea sub aspect stilistic, ca 
stilizare sau deformare. (La deformazione estetica.) Ion Barbu însuși și-a inter- 
pretat arta poetică a reducţiei fenomenologice ca stilizare. Nu mai puţin de 
patru dintre variantele poeziei Din ceas, dedus... au purtat titlul Stil. Desigur, în 
artă, reducţia fenomenologică este, prin excelenţă, stilizare, ca îndepărtare de 

realul brut, ca figurație, zice Ion Barbu. Moritz Geiger (1880-1938) o va numi 
joc, o ruptură de real ca potenţare însă a simțului vital, acel „vrej şerpuitor” 
barbian, concentrat ca joc secund. Eminescu s-a ferit să confere artei atributul 
de joc, însă ajungerea la formele perfecte înseamnă, pentru el, încercare arheală, 
ca dimensionare a profundului în limbajul poeziei, acea armonie eminesciană 
inconfundabilă, în care un „fenomenolog” substanțialist precum Camil Pe- 
trescu vedea minunea magică a eminescianismului, sub vraja căruia stăm noi, 
românii, de mai bine de un secol. În spirit eminescian, Mikèl Dufrenne ve- 
dea conceptul de profunzime ca organicism sau perfecțiune: „un raport pozitiv 
ca acela care ilustrează finalitatea internă a viului, în conformitate cu acordul 
părţilor faţă de întreg care constituie o totalitate”**. 


Totalitatea este exhauţiunea barbiană căreia i-a mai spus şi integrare. În 1920, 
el pornea de la un simbol vegetal, vrejul cu muguri, ca şi Husserl. În Din ceas, 
dedus... preferă exemplului din lumea animală cirezile agreste. Însă a patra artă 
poetică a volumului, Înecatul, a trecut prin varianta intitulată Copacul înecat. 
Dragostea lui proverbială pentru câini poate să intre în acest context mundan 
experiat „fenomenologic” până la spiritualizare religioasă. Nicolai Hartmann 
(1882-1953), unul dintre cei mai de seamă esteticieni fenomenologi, consi- 
dera revelaţia estetică (obiectul real devenit ireal, iar în limbajul lui Ion Bar- 
bu — infrareal) echivalentă cu revelaţia religioasă. O dublă stratificare, așa- 
dar, în percepţia estetică: una sensibilă, cealaltă axiologică şi ontologică. Ce-i 
altceva acea splendidă figurație, rezultat al „exhauţiunii” ( „crescut... la Isarlâk”, 
cum ne asigură în nota de subsol autorul), care este câinele Fox? În Joc secund, 
poema În memoriam nu putea să fie plasată decât imediat după textul Isarlâk, 
fiind penultima piesă în Cartea canonică, precedând Încheierea heptagona- 
lă, în care cea de a şaptea strofă este chiar heptagonul, reducția reducțiilor la 
„geometria înaltă şi sfântă” El Gahel, marea iubire în Duh a lui Ion Barbu. În 
definitiv, Cartea canonică barbiană se arcuieşte de la cirezile agreste la câinele 
Fox. Nu cred să existe în literatura lumii un poem care să întreacă înalțarea 
estetic-spirituală a câinelui: 

„ Nalt, curat, sub corn de rai, 


Deslegă-vom: cir-li-lai, 


Cir-li-lai, 

Precum stropi de apă rece 
În copaie când te lai; 
Vir-o-con-eo-lig, 


Oase închise afară-n frig; 


EETA ROIMÂINIĂ 


Lir-liu-gean, lir-liu-gean, 
- Râs al pietrelor de-a dura 


Pe trei trepte de mărgean!”. 


Cine doreşte să perceapă diferența dintre estetica lui Arghezi și cea a lui Barbu o 
poate face comparând mult mai celebra poezie Zdreanţă cu imaginea lui Fox din 
In memoriam. Căţelul arghezian este copilăros, pitoresc și anecdotic, pe când 
Fox cunoaște toate treptele unei „exhauțiuni” („Pe trei trepte de mărgean”), 
atingând puritatea eidos-ului pitagoreo-platonician, fiindcă imaginea pură se 
adresează deopotrivă ochiului și auzului. Moartea lui Fox, o „tragedie” („Din 
ceas”) sublimată fenomenologic, trece din adumbrire în adumbrire, reducţia cu- 
noscând și proba apei-oglindă („Precum stropi de apă rece / În copaie când te 
lai”). În „mântuitul azur” atins de Fox e ritm pur, în consonanţă luminătoare cu 
acele ritmuri pentru nunțile necesare atât de barbiene. „Ritmul — iată esenţa sti- 
lului” Este gândul genial rostit de I.L. Caragiale în Câteva păreri. Fox e mântuit 
în Duhul sunetului pur al apei: cir-li-lai cu toate variantele contrapunctice 
(vir-o-con-eo-lig, lir-liu-gean). Interpreţi ermetismului barbian în cheie filologi- 
că înclină să creadă că poetul a mers pe calea poeziei fonetice coşbuciene, alitera- 
tive, de tipul: „Prin vulturi vântul viu vuia” din Nunta Zamfirei. Aliteraţia lui Ion 
Barbu este pur simbolică, infralingvistică, ceva de felul creșterii sonore a sicriului 
în trupul gorunului blagian sau a eminescienei $-ai s-auzi cum iarba crește. Ne 
aflăm pe a treia treaptă barbiană a integrării cosmice, în care privirea pură e totuna 
cu auzirea pură, iar spațiul e integrat einsteinian cu timpul. De aceea, narcisismul 
cosmic e cântec pur, răcoros şi limpede, ca în strofa-laitmotiv a poemei închinate 
lui Fox: „Precum stropi de apă rece / În copaie când te lai”. „Murmurul ape- 
lor — spune Gaston Bachelard — adoptă în chip firesc metaforele răcorii şi ale 
limpezirii. Apele care râd, râurile ironice, cascadele de vuiet vesel se regăsesc în 
peisajele literare cele mai variate. Aceste râsete, aceste gângureli sunt, se pare, 
limbajul copilăresc al Naturii”. Textul barbian vorbește și de „Râs al pietrelor 
de-a dura / Pe trei trepte de mărgean”. 


Traseul „fenomenologic”, cu adumbriri ale tragicului, este observabil și în alt 
poem, în care figura câinelui este înlocuită cu a melcului (După melci). Şi acesta 
ar putea fi confundat cu o poezie pentru copii, ceea ce, măcar în parte, a și fă- 
cut ilustratorul plachetei din 1921, pictorul Mihai Teișanu (1884-1944), fapt 
care l-a supărat mult pe Ion Barbu, recurgând la gestul retragerii tirajului de pe 
piaţă. Ceea ce-i reproşa îndeobşte Ion Barbu lui 'Teișanu era incapacitatea de 
înţelegere a esenței stilului, care-i de ordin muzical, nu, pur și simplu, pictural: 
„Melcii i-am îndrăgit iarăși, de când un anumit motiv din Grieg, Dansul trollilor 
(am auzit, în sfârșit, Peer Gynt, cu suitele lui Grieg) îmi dă dedesuptul muzical al 
acestei comuniuni cu Olimpul grotesc al pădurii. Nu 'Teișanu, el e prea famăn şi 

prea poleit pentru asta, era indicat s-o decoreze. Îmi trebuia mâna naivă şi nodu- 
roasă a unui adevărat troll. De ce n-am scris-o, în Hamburg, la 1400? Meşterul 
Francke, ce comentator înțelegător ar fi fost! Meşterul Francke e revelaţia cea 
mare a zilelor din urmă; îi semăn şi-l iubesc”. 


După opinia recentă a Ioanei Pârvulescu, Barbu s-a supărat degeaba pe Mi- 
hai Teişanu, cele douăsprezece plange cartonate din placheta După melci fiind 
iscusit stilizate, departe de a fi în spirit infantil, „o combinaţie de aur-sânge- 
riu-negru şi, mai ales, o întrepătrundere de regnuri, vegetal-animal şi uman, 
foarte barbiene în fond. Decorativul, «vitraliul»> care împodobește capul pa- 
ginilor este cu câte doi melci simetric așezați între frunze și ramuri liber înlăn- 
ţuite, contorsionate sau în alte desene cu un cap de copil de tip zeitate, un fel 
de Pan. Şi ilustraţii pleine page, pe fond cenușiu, tot stilizate. Capul de copil e 
același peste tot (procedeu ce ţine tot de decorativ), mai puţin pe ultima pa- 
gină, unde pare matur: experiența morții unei ființe apropiate îl îmbătrâneşte 
brusc. Este singura interpretare ostentativă pe care și-o permite graficianul”". 


Mai mult de atât, autoarea face o pertinentă comparaţie cu maniera picturală 
a lui Meister Francke (1380-1440), găsind cel puţin trei concidenţe între cei 
doi artişti: culorile tari (roșul intens, galbenul spre auriu sau oranj), intruziu- 
nea decorativului (la Francke, cerul „e o perdea roșie cu stele auriu desenate 
geometric”), în fine, blândeţea liniei „opusă severităţii gotice”, prezentă şi la 
Teișanu: „Privind ilustrațiile de azi la poemul barbian nu-mi pot închipui une- 
le mai potrivite”, încât „Barbu s-a supărat degeaba”, care supărare e pusă de 
Joana Pârvulescu pe seama temperamentului imprevizibil, nedrept, al celui 
vizat. 


La fel s-a spus despre „supărarea” lui Ion Barbu pe G. Călinescu, pe E. Lovi- 
nescu, pe Vladimir Streinu sau pe Dinu Pillat. Eroare. Nici unul dintre cei vi- 
zaţi, inclusiv nevinovatul Teişanu, nu a pătruns în tainele ermetismului cano- 
nic barbian. Înţeleg reacția Ioanei Pârvulescu de a-l apăra pe Mihai Teişanu, 
care, într-adevăr, a făcut tot ce i-a stat în putință să se apropie de un univers 
artistic atât de insolit. Dar ce-i reproșează Ion Barbu ilustratorului? Tocmai 
strădania de a-i polei cât mai bine textul cu planșele. Exact insinuarea adusă 
de Ion Creangă „țărănismului” orășenizat slavician”. Adică lipsa de rafina- 
ment estetic pe care „mâna naivă şi noduroasă a unui adevărat troll”, Meşterul 
Francke, o avea cu prisosinţă, spiritualizând, ca dominican ce era, propriile 
figuraţii, în Duhul celui mai primitiv creștinism. Ioana Pârvulescu mai laudă, 
la Teişanu, decorativul, adică exact ceea ce-i repugna lui Ion Barbu. A porni 
de la „decorativ”, de la vizual, în interpretarea lui Ion Barbu, înseamnă a opta 
pentru cea mai inadecvată lectură. Mihai Teişanu ratase „dedesuptul muzical 

al acestei comuniuni cu Olimpul grotesc al pădurii”. El nu a înțeles că nucleul 
central al poemului este de ordin, aș zice, „liturgic” prin descântecul copilu- 
lui adresat melcului, care s-a dovedit nătâng, aruncându-se în încremenirea 
morții albe, ieșirea lui din cochilie semănând izbitor cu ieşirea din cochilia 
lui de stea a Luceafărului eminescian. Spuneam altădată că După melci e cu 
mult mai apropiat de poemul eminescian decât Riga Crypto și lapona Emi- 
gel, despre care s-a făcut atâta caz în critica literară, Ion Barbu întinzându-ne 
ideea-capcană a „Luceafărului întors”. Descântecul copilului este același cu 
binecunoscuta cantilenă teurgică a fetei de împărat, cum a numit-o G. Căli- 
nescu. O ilustrare adecvată a poemului barbian trebuia să realizeze epoché- 
ea decorativului. Dimpotrivă, Teişanu s-a grăbit să-l scoată în prim-plan prin 
dublarea melcului, prin alte decoraţiuni, prin kitschizarea imaginii copilului 
ridicat la rang de zeitate, Ioana Pârvulescu însăși asemuindu-l cu Pan. lată de 
ce, după aceste două aparente digresiuni, se cuvine să revin la arta poetică a 
volumului Joc secund. 


Ion Barbu cultivă, indiscutabil, o poetică a oglinzii”, fiind deopotrivă strălucit 
teoretician și practician. Ba cred că este cel mai important teoretician al aces- 
teia, în spaţiul românesc, alături de Mihai Eminescu, în pofida parcimoniei cu 
care cei doi au abordat conceptul. Definiţia poeziei ca act clar de narcisism in- 
duce de la sine asemenea situare. E de înţeles de ce critica a marjat pe structu- 
ra antropologică a vizualității în abordarea operei barbiene. Arta ca oglindire a 
străbătut întreaga istorie a artei, cea clasică elaborând conceptul de mimesis*, 
care ne-a însoțit timp de două milenii, de la Platon și Aristotel până la Sten- 
dhal şi Liviu Rebreanu. Însă de la simbolism încoace, oglindirea „obiectivă” 
a lăsat locul narcisismului pur, ca subiectivizare a oglinzii, nu doar în poezie. 
De aici postarea în prim-plan a eului liric contrapus celui empiric. Estetica lui 
Croce, a lui Proust, a poeţilor moderni (la noi, cel dintâi care teoretizează 
disocierea între cele două eu-uri a fost Mihail Dragomirescu) au schimbat 
definitiv paradigma artistică. Însă într-o vreme când narcisismul poetic se afla 
în plină consacrare, ca biruință a modernismului, Ion Barbu punea eul liric 
între paranteze chiar în momentul când declara poezia act clar de narcisism. 
Am convenit că de aici începe noutatea poeticii sale, care ieșea decisiv din 
tradiționalism, din modernism şi din avangardism, ceea ce critica n-a accep- 
tat ușor, încorsetându-l în paradigma modernismului. leşea din toate acestea, 
dar integrându-le. Mikel Dufrenne considera că estetica pură este, în fapt, o 
adevărată istorie a artei la modul hegelian al întregului, dar părăsind realul ca 
mimesis, adaequatio şi abordându-l ca lectură a expresiei realului. „Acest real — 
precizează Guido Morpurgo-Tagliabue - este constituit de o pluralitate de 
lumi estetice care ne sunt relevate de artişti”*. 


CRITICĂ, ESEU 


Note | ! Iosif Cheie-Pantea, Ion Barbu și fenomenologia actului 
poetic, în Palingeneza valorilor, Editura Facla, Timişoara, 
1982, p. 158-169. 

? Problema relaţiei dintre Gaston Bachelard și Ștefan 
Lupaşcu este tratată, în cunoștință de cauză, de către 
Basarab Nicolescu, în eseul Setphane Lupasco și Gaston 
Bachelard — Umbre şi lumini, în Ce este realitatea?, Editura 
Junimea, Iaşi, 2009, p. 128-136. 

3 Gaston Bachelard, Filozofia lui nu, trad. din franceză de 
Vasile 'Tonoiu, Editura Univers, Bucureşti, 2010, p. 6. 

* Ibidem, p. 33. 

5 Ibidem, p. 36. 

* Ibidem, p. 39. 

7 Gaston Bachelard, La terre et les rêveries de la volonté, 
José Corti, Paris, 1957, p. 235. Vezi ediţia românească la 
Editura Univers, Bucureşti, 1998, p. 177. 

% Gaston Bachelard, Filozofia lui nu, p. 100-101. 

? Poul Lübcke, Edmund Husserl: Filozofia ca ştiinţă rigu- 
roasă, în Filozofia în secolul XX, 1, coordonatori: Anton 
Hugli și Poul Liibcke, trad. de Gheorghe Pascu, Andrei 
Apostol, Cristian Lupu, Editura All Educaţional, Bucu- 
reşti, 2003, p. 58. 

"Ibidem, p. 63. 

"Ibidem, p. 69. 

12 Gaston Bachelard, Apa și visele. Eseu despre imaginația 
materiei, Editura Univers, Bucureşti, 1995, p. 30, trad. din 
franceză de Irina Mavrodin. 

Ibidem, p. 32. 

"Ibidem, p. 34. 

'Slon Barbu, Opere, I. Versuri, p. 499. 

"Gaston Bachelard, op. cit., p. 36. 

"Ibidem, p. 32. 

'slosif Cheie-Pantea, op. cit., p. 162-163. 

Ion Barbu, Răsăritul crailor, în Versuri şi proză, Editura 
Minerva, Bucureşti, 1970, col. „Bibioteca pentru toţi”, 
ediţie îngrijită, prefaţă şi tabel cronologic de Dinu Pillat, 
p. 225. 

Ibidem, p, 195, v. eseul Rânduri despre poezia engleză. 

” Paul Ricoeur, La școala fenomenologiei, Editura Huma- 
nitas, Bucureşti, 2007, p. SS, trad. din franceză de Alina- 
Daniela Marinescu şi Paul Marinescu. 

”Jon Barbu, Opere, II. Proză, ediţie îngrijită de Mircea 
Coloşenco, p. 18. 

Ibidem, p. 21. 

Ibidem, p. 22. 


EETA ROM ÂINIĂ 


“Ibidem, p. 19. 

% Ibidem, p. 20. 

Ibidem, p. 25. 

Ibidem, p. 26. 

Mikèl Dufrenne, Phénoménologie de lexpérience es- 
thétique, 1, II, PUF, Paris, 1953. 

Vezi şi Guido Morpurgo-Tagliabue, Estetica contempo- 
rană, II, cap. Estetica fenomenologică, Editura Meridiane, 
Bucureşti, 1976, p. 229-230, trad. de Crişan Toescu, pre- 
față de Titus Mocanu. 

“Jon Barbu, op. cit., p. 18. 

32G. Călinescu, Istoria..., ed. cit., p. 808. 

Ion Barbu, Opere, II, Proză, p. 3. 

3 Ibidem. 

%Într-o variantă, poetul scrie „Legând pe încercarea cire- 
delor agreste” (Opere, I, Versuri, p. 500). 

Mikal Dufrenne, apud Guido Morpurgo-Tagliabue, op. 
cit., p. 227. 

Ion Barbu, Opere, I, Versuri, p. 505: „Copacul întors 
«vâsleşte», roteşte zi adâncă”. 

Nicolai Hartmann, Estetica, Editura Univers, București, 
1974. 

3 Gaston Bachelard, Apa și visele, p. 40-41. 

“Jon Barbu, Opere, I, p. 468. Vezi şi comentariile lui Mir- 
cea Coloşenco. Gerda Barbilian, Ion Barbu. Amintiri, Edi- 
tura Cartea Românească, 1975, p. 87-88. 

“Joana Pârvulescu, De ce s-a supărat Ion Barbu?, „Româ- 
nia literară”, nr. 10/2010. 

“Întrebat dacă-i plăcuse Budulea Taichii, Creangă răs- 
punde pozitiv, numai că, a adăugat el, nuvela seamănă cu 
ţăranca măritată la oraș, întoarsă în sat „spelcuită şi sule- 
menită de nu mai ştiai cum să te uiţi la ea”, încât flăcăul 
care o iubise, cu ani în urmă, a exclamat cu inima ușura- 
tă: „Nu e aia pe care o ştiam eu!”. Slavici însuşi a povestit 
întâmplarea în Amintiri (E.P.L, Bucureşti, 1967, p. 129- 
130). 

“5Pentru o liminată iniţiere în poetica oglinzii, a se vedea 
Theodor Codreanu, Complexul Bacovia, Editura Juni- 
mea, Iași, 2002, subcapitolul Temeiuri pentru o poetică a 
oglinzii, p. 77-101. 

“A se vedea lucrarea, devenită clasică, a lui Erich Auer- 
bach, Mimesis, 1946, versiune românească la E.P.L., Bu- 
cureşti, 1967. 

“Guido Morpurgo-Tagliabue, op. cit., p. 228. 


CRITICĂ, ESEU 


Mircea A. DIACONU 


I. L. Caragiale. 
Euforia fatalității 


he 


M.A.D. — critic literar, 

eseist, prof. univ. dr., decan 
al Facultății de Litere şi 
Ştiinte ale Comunicării 

la Universitatea „Ştefan 

cel Mare” Suceava. Cele 
mai recente volume: /on 
Creangă — Nonconformism 
şi gratuitate (Editura Dacia, 
2002); Studii şi documente 
bucovinene (Editura 
Timpul, laşi, 2004); La sud 
de Dumnezeu — Exerciţii de 
luciditate (Editura Paralela 
45, 2005); Atelierele poeziei 
(Editura Fundaţiei Culturale 
Ideea Europeană, Bucureşti, 
2005); Calistrat Hogaş — 
Eseu monografic (Editura 
Crigarux, Piatra Neamţ, 
2007); Poezia de la „Gândirea“ 
(Ideea europeană, Ediţia a 
II-a revăzută, Colecţia Ediţii 
definitive, Bucureşti, 2008); 
Cui i-e frică de Emil Cioran? 
(Editura Cartea Românească, 
Bucureşti, 2008). 


Adevărată obsesie, prezentă, prin urmare, în texte 
dintre cele mai diferite, fatalitatea funcționează 
ca un veritabil principiu ordonator al lumii caragialee- 
ne, arhitect care edifică, din umbră, lumea aflată 
în permanentă mișcare. „Dar, vai, fatalitate, ca să 
zicem aşa!”, exclamă, cu o bucurie reținută, nara- 
torul din La Paști, aşa cum ar putea să exclame și 
cel din Două loturi, sau cum, într-un fel sau altul, o 
face cel din Triumful talentului. Sunt numai câteva 
exemple. Cert este că, spunând fatalitate, el pune 
sub semnul întrebării, de pe o poziţie cinic-ironi- 
că, identitatea lumii pe care o explorează. 


2 


„Dar, vai, fatalitate, ca să zicem așa!”, căci, deși 
cele două ghete, odată schimbate între ele, nu-i 
mai strâng pe Lache și pe amicul său, „la Mitică, 
amândoi sunt forţaţi să scoată iar câte una, însă 
acum viceversa: Lache p-a din stânga și amicul 
p-a din dreapta... După succesiunea de stranii 
coincidenţe, viceversa este un principiu structu- 
rant în plan ontologic. Dar ce fel de ontologie e 
aceasta? Ce mărturiseşte ea despre lume? În fond, 
„teribila potriveală” — sintagmă folosită de Caragi- 
ale în acest text atunci când cei doi eroi, întâlnin- 
du-se, descoperă că au ghete la fel și că pe fiecare 
îl strânge cealaltă — este dovada unei materialități 
a lumii care funcționează în gol, o materialitate în 
exces care relevă însă tocmai inconsistența lumii. 
O materialitate aflată dincolo de rațiune și de lo- 
gică, dincolo de principiile gândirii artistotelice. 
Cu atât mai elocventă situaţia din La Paşti, caz 
exemplar, sau — cine știe? — caz extrem, și poate 

tocmai de aceea rămas nepublicat în volum de autor. Prea curajos, în fond, în 
a muta problematica din social în ontologic. Oricum, nu despre vid sufletesc e 
vorba aici, nu despre spleenul repausului duminical, nu despre criza modernă 
a lipsei de sens, deși toate acestea se regăsesc în scrisul caragialean, ci des- 
pre vidul ontologic. Lipsa de sens a materiei face ca lucrurile şi lumile să fie 
permanent interșanjabile: cine poate fi opusul său nu există în sine însuşi, ci 
numai ca formă, ca aparenţă a formei. Nu Dumnezeu stă în spatele lucrurilor, 
ci un demon — care se joacă, cinic, ironic, histrion, dincolo de bine și de rău, 
cu ipotezele. Căci întrebarea care se pune e chiar aceasta: cine generează — în 
interiorul lumii — acest principiu ordonator al fatalităţii și al reversibilității lu- 
milor? Cine joacă farse eroilor lui Caragiale?! Să ne amintim de nuvela Lache 
şi Mache, acolo unde ordinii, având în spate rațiunea divină, i se opune jocul 
nenorocit al oarbei întâmplări. Cine sunt Lache şi Mache? „Dacă la vreo răs- 
pântie vezi arătându-se mutra unuia, aşteaptă puţin și vei vedea și pe celălalt, 
care, întârziind pentru cine ştie ce, își grăbeşte pasul ca să-și ajungă jumătatea; 
în adevăr jumătate, căci Lache și Mache nu sunt decât unul și același în două 
feţe, doime de o ființă nedespărţită. [...] Viaţa lor seamănă foarte mult cu un 
sistem solar dublu, în care fiecare joacă pe rând rolul centrului, pe când celă- 
lalt i se roteşte împrejur.” 


În La Paști, pulverizarea pe secvenţe a continuității timpului și fragmentarea 
vieţii în felii care înregistrează mecanic detalii scenice amplifică efectul vidu- 
lui, generat de sentimentul fatalității. Cu cât mai multă precizie, cu atât mai 
multă proiectare în ireal și în inconsistență. Așadar, cine se joacă cu viaţa per- 
sonajelor? Să ne amintim de Lucsiţa din La Moși...: „Dar deodată, ca printr-un 
farmec, se opresc într-o clipă și lăutarii, şi cimpoierii, şi claranetele și toate 
glasurile, și în acea clipă se aude banca pe care sta coana Lucsiţa făcând ca o 
cadență de fagot; apoi iar porneşte cu mult brio grandioasa simfonie: muzici, 
jucării, cleşte, glasuri... Teribila potriveală e purtătoarea vreunui sens? Cert 
este că pe Caragiale îl obsedează ideea de noroc, de întâmplare, de destin, de 
fatalitate, de lume care nu-i decât joc în mâna unui păpușar invizibil. În Tren 
de plăcere, rătăcirea fără sens îşi asociază de câteva ori motivaţia fatalității, ca 
şi cum o ordine superioară ar trebui să se împlinească. Or, în afara oricărei 
justificări, fatalitatea stă mărturie aici pentru o materie hipertrofiată, semn 
al devorării sensului, rațiunii superioare, de către formă. Cum ar spune Ion 
Pop - citatul e dintr-un poem, nu dintr-un studiu critic — „semnificantul mai 
înghiţi o gură de semnificat”. Abia așa se explică faptul că „Sinaia nu se poate 
compara mai nimerit decât cu un stomac: o încăpere mai mult sau mai puţin 
largă, având două deschizături destul de strâmte. Te-a înghițit o dată Sinaia, 
nu mai poţi ieși decât ori pe sus, pe la miază noapte, către Predeal, ori pe jos, 
spre miazăzi, spre Comarnic”. Prin care dintre cele două deschizături strâmte 

iese Mihalache, greu de spus. Dar, invocată de fiecare dată când căutarea lui 
dă greș, fatalitatea este un semn — metonimic, în fapt - al haosului, nu al ordi- 
nii, de care se disociază, ironic, menuetul lui Pederaski, cu tot ce presupune 
el: luna, armonia apelor de munte, şoaptele pădurii și d. Mișu, locotenentul. 
O lume haotică generată de urzelile adulterului, întrezărit, sugerat de o con- 
ştiinţă care-și refuză omniscienţa — sau, mai exact, care, omniscientă fiind, 
joacă rolul perspectivei limitate. În paranteză fie zis, ca şi în alte ocazii, Ca- 
ragiale preferă să se situeze, și aici, pe un teritoriu al graniței, acela care face 
posibilă trăirea în viceversa. În fine, povestea pe care o spune naratorul nu este 
a adulterului, ci a acestui stomac uriaș, Sinaia, cu căile sale care nu duc nicăieri 
şi cu inocenţa care face posibilă căutarea. Altfel, un mizantrop ar putea bă- 
nui că „partida de plăcere improvizată, o fantezie a locotenentului” nu-i decât 
consecinţa idilei deja consumate la Oppler, acolo unde Miţa rămase în odaia 
lui Mișu care „doarme pe canapea în antreluţă.... „A nimerit orbul Brăila”, așa 
cum îi spune gramama lui Georgescu, iar acesta n-a nimerit la Oppler, după 
ce trecuse pe la Mazăre, la Manolescu, la Voinea, în parc... lar când a nimerit, 
fatalitate, „toate luminile stinse” Așa încât abandonează cursa, preferând să 
nu mai încerce și la Sfânta Ana. Oricum, nu la Sfânta Ana plecaseră cu toții, 
ci — ce diferenţă, în fond, între sacru și profan — la Urlătoare, cu lăutari. Dar 
Caragiale nu-i un mizantrop, ci un hedonist. Privit dintr-un anumit unghi, 
al echivocurilor, spectacolul e construit tocmai pentru a crea o complicitate 
în contemplare, nu în condamnare. Nici inocenţa, nici infidelitatea nu-s mai 
presus de bucuria gratuită a jocului creat pentru a da iluzia vieții. În spatele 
fatalităţii, un ochi care se amuză. Eroina din Groaznica sinucidere din strada 
Fidelităţii se numeşte Porţia, locuieşte la numărul 13, pe strada Fidelităţii. 
Date suficiente pentru a întrevedea totul. Dincolo însă de farsa pe care i-o 
joacă doctorul în medicină Mişu Zaharescu, altcineva le urmărește acestor 
eroi reprezentaţia. Viaţa ca reprezentaţie, ca teatru, ca iluzie, aparenţă într-un 
şir de ipoteze substituibile, iată miza scrisului caragialean. În fond, nimic din 
O noapte furtunoasă, de exemplu, n-ar fi fost posibil fără mâna hazardului. 


Absurdul sau fantasticul sunt, de asemenea, consecinţa unei astfel de perspec- 
tive limitate, care împiedică înțelegerea rațiunii ce ordonează lumea și faptele. 
Va fi existând însă o astfel de rațiune? În Păcat, cineva ţese firele întâmplărilor 
în așa fel, încât ele să ducă fatalmente spre deznodământul cunoscut. Dincolo 
de caracterul prea demonstrativ — redus, adică, la esenţial —, care s-a repro- 
şat nuvelelor de acest tip, un ochi privește ironic intervenţia fatalității. Iată: 
„Unei femei ca preoteasa Sultana, așa de bună cu un copil sărman, trebuie 
să-i dea Dumnezeu o bucurie — şi i-a dat-o: în același an a avut o fetiță”. E în 
totul o anume satisfacție a omniscienţei. Dar ce anume face ca Niţă Ghiţescu 
şi Ghiţă Niţescu să fie, dincolo de nume, substituibili?! Dincolo de farsa pe 

care ei o joacă autorităţii, schimbându-și între ei numele, altcineva le răspun- 
de, substituindu-le între ele. Finalmente, doar apelul la probe („uitaţi-vă la 
probe”, insistă Niţă Ghiţescu) reașază lucrurile în făgașul aşteptat. Doar că 
probele nu-s decât plicul cu scrisoarea de recomandare. Pe tema aparentă a 
nepotismului sau a corupției, textul glisează lent către problematica urzelilor 
stranii. Într-un anume fel, aminteşte de finalul din Cănuţă, om sucit. Răsucit în 
mormânt, eroul ilustrează „un umor trist până la sinistru”; sfârșitul lui (răsu- 
cirea în mormânt) este, asemenea aceluia al lui nenea Anghelache, „o tragedie 
exasperantă și stranie”, cum zice Paul Zarifopol. Așadar, plasăm eroul în zona 
sinistrului și straniului. Dincolo însă de sinistru și straniu, o logică din altă 
lume, care funcționează impecabil şi care ar trebui să înspăimânte. Nu e vorba 
însă, aici cel puţin, nici despre fantastic, nici despre absurd, fie ele oricât de în- 
şurubate în realul social al moravurilor, ci despre o ciudată fatalitate. În cazul 
schiţei intitulate Triumful talentului, la temelia confuziilor să fie totuşi motive 
din zona moravurilor? Problematica se situează însă dincolo de sugestiile cla- 
re în direcţia socialului, în zona identităţii lumii, aşa cum se întâmplă şi în Căl- 
dură mare. În căutarea unei lumi care nu se arată sau care se arată sub diferite 
înfățișări, substituibile, semnul e de nerecunoscut. Dovezile ei, probele care 
să-i certifice existenţa, sunt citite pe dos, în vreme ce altele, inautentice, ofe- 
ră certificarea adevărului. Astfel, eroul e în permanenţă altul, sau celălalt, aşa 
cum se întâmplă cu cele două bilete de loterie, din Două loturi. Multe coinci- 
dențe care însoțesc sau determină istoria personajelor sfârșesc prin a-l trans- 
forma pe Lefter Popescu dintr-un posibil erou (orice fatum implică tragicul 
şi exemplaritatea) într-un anti-erou, întrucât destinul e construit de hazard. 
Nu întâmplător Două loturi urmează, în volumul din 1901, Momente, textului 
Cănuţă, om sucit. Om fără noroc (asemenea lui Stavrache, deși de data aceasta 
personajul părea să n-aibă noroc numai la joc), locuind pe strada Pacienţei 
numărul 13, ipohondru, cu un nume predestinat, Lefter Popescu pare să fie 
purtat de o zodie fastă, după deruta care a precedat găsirea biletelor. Rătăci- 
rea, labirintul, orbecăirea, toate revin în gândurile lui Lefter în acest moment. 
Iată: „Toți zeii! toţi au murit! toți mor! numai Norocul trăiește și va trăi alături 
cu Vremea, nemuritoare ca şi el!... Sunt aci!... aci, biletele!... aci era soarele 
strălucitor căutat atâta timp orbește pe-ntuneric!”. Lovitura fatală din final — o 
lovitură de maestru a destinului — confirmă că în spatele derulării faptelor e 
un demon care se joacă, cinic, cu mecanismul sofisticat - motorul animat de 
care e preocupat Caragiale — al ființei umane. De invocat, de asemenea, De 
închiriat, text care ne plasează în zona paradoxului (din moment ce „în toate 
părţile lumii se mută numai chiriașii; la Bucureşti se mută și proprietarii”), 
pentru a glisa spre lumile complementare construite pe principiul viceversa: 
eroii, care se numesc George Marinescu şi Marin Georgescu, locuiesc în case 

absolut identice, la numere succesive (7 şi 7-bis), şi cu toate acestea periodic 
fac schimb de locuinţe. O schimbare numai aparentă, iluzorie, doar de dragul 
exploziei de materialitate: „Şi ridică, şi asudă, şi sparge, și ocărăște, și drăcuieş- 
te şi blestemă-ţi viața!” O „voluptate a mahalagismului” semănând cu delirul 
gurmand al Lucsiţei. În fapt, fața şi reversul se suprapun, contrariile se unesc, 
vieţuirea e numai o aparenţă. Dar, ca aparenţă, se manifestă zgomotos. Nici 
una dintre variantele vieții, ca Între două poveţe, nu dă sentimentul alegerii 
absolute, imperative în ordine ontologică. Orice se întâmplă, deși e trăit cu 
maximă intensitate, ca într-un timp agonic, stă sub semnul provizoratului, al 
aleatoriului şi mai ales al improvizaţiei. Improvizaţia ca destin, sau mai exact 
norocul ca destin, aici trebuie căutată cheia lumii caragialeene. Cu cât mai 
artificială, cu atât mai vie. Cu cât mai logică, cu atât mai absurdă. Inautenticul 
e dominant și tocmai instituţiile care ar trebui să certifice adevărul fac posibilă 
mistificarea. Identitate e o dovadă în acest sens. Aflat la Paris, naratorul nu-și 
poate scoate fără documente banii de la o bancă, deşi un impostor englez, 
pretinzându-se lord, reuşeşte fără să se legitimeze cu ceva. De asemenea, el 
nu reuşeşte să treacă granița fără documente, făcând-o totuși când se ajută de 
acte false. Aşadar, ceea ce ar trebui să certifice adevărul îl mistifică, în vreme 
ce fiinţa nu se poate certifica prin sine. 


În tot cazul, departe de a putea căuta / găsi aici motivații din zona moravuri- 
lor, cum se putea întâmpla în Triumful talentului, ori în alte locuri, impuritate 
nu doar din nevoia de a seduce un public atras de cotidian și de complicitatea 
cu autoritatea autorului, ci şi datorată felului în care ontologicul poartă măști 
derizorii. De ce să bănuim, de exemplu, în D-ale carnavalului, că în spatele 
câștigării, din nou de către Ipistat, a lotului câştigător, la loteria pe care chiar 
el o organizează, s-ar ascunde o mistificare, aşa cum pare să bănuiască cinicul 
Nae Girimea? lată-l pe Ipistat mărturisindu-i lui Iordache: „Am câștigat-o eu 
(un portabac cu muzică, cu un an în urmă, n.n.); oprisem și eu un număr... 
Acu o pun iar, voi să-mi încerc norocul... Pentru ca, atunci când anunţă re- 
zultatul tragerii, Ipistatul să spună, „cu naivitate”, cum precizează autorul: „Iar 
eu, domnule, închipuiește-ţi noroc!. De ce să credem că norocul nu poate 
funcţiona în felul acesta, din moment ce funcționează în sens invers în cazul 
lui Lefter Popescu? De ce să nu credem cu adevărat în naivitatea și în noro- 
cul straniu al Ipistatului?! Numai inerția ne face să vedem exclusiv moravuri 
şi să rămânem orbi în fața problematicii vidului, a straneității care pune în 
balanţa vieţii fatalitatea şi hazardul. Trebuie, prin urmare, să ne repliem pe 
un teren — mult mai fragil acesta — al interogării resorturilor care animă viața 
cu complicatele-i țesături de nedescifrat. Sau, și mai mult, pe acela al graniței 
care permite, în echivoc, adevărul ambelor ipoteze. „Dracul n-a venit să le 
ia!..., exclamă Lefter, chiar la începutul textului. Dar dacă totul se desfășoară 

ca și cum ar fi rodul unei inspiraţii diavoleşti?! În Noaptea învierii, după ce-i 
pune mâna în laţ lui Gheroghe, „jidanul se repezi în dugheană, luă o lampă 
şi o apropie de mâna captivă. Atunci mâna simţi, şi această simţire dete jida- 
nului inspirație diabolică (s.n.)”. În O făclie de Paşte sintagma e substituită de 
„capriţiu neexplicabil” sau „inspiraţie excentrică” De o „inspiraţie infernală” 
se vorbește şi în cazul personajului din Bubico... Să ne amintim ultimele cu- 
vinte ale scrierii: „Ea leșină iar... Eu trec ca un demon prin mulțime și dispar 
în noaptea neagră.... Şi cum nu e vorba nici în Două loturi, nici aici, nici în 
D-ale carnavalului de diablerii, de texte pe tema prezenţei diavolului în lume, 
cum sunt La hanul lui Mânjoală sau La conac, chiar dacă I. L. Caragiale are 
fascinația satanismului, toate acestea sunt dovada unei proiectări a istoriei pe 
un tărâm al haoticului, unde precizia și logica impecabilă a lui viceversa lasă 
loc hazardului. Afirmația lui Nietzsche că Dumnezeu, „marele armonist”, cum 
spune Caragiale (Din albumul unei pianiste), nu joacă zaruri, nu atrage după 
sine obligatoriu ipoteza că ne aflăm aici pe un tărâm al diabolicului, chit că 
noi înșine am afirmat că în spatele fatalităţii se află un demon jucăuș. Între 
demon și diavol întrezărim o oarece diferență, dată și de natura lumii despre 
care vorbim. 


În fapt, la Caragiale fatalitatea e tocmai semnul hazardului și al absurdului, nu 
al diavolescului. Cum am văzut, nu o dată substituirile sau coincidenţele de 
felul celor invocate par să aibă cauze prea terestre, din zona moravurilor. La 
fel de adevărat este că o forță superioară, cumva transcendentă, aruncă zaru- 
rile în așa fel, încât eroii sunt puși în situaţii-limită, din nevoia parcă de a le fi 
explorat potenţialul până la ultimele resorturi. În tot cazul, Caragiale se mișcă 
între aceste situaţii, trecând de la satira moravurilor la înregistrarea lumii ca 
factologie sterilă. Paradoxul din care se hrănește însă scrisul său e următorul: 
hazardul devine fatalitate, absurdul devine logică, lipsa de sens, sens. Curi- 
ozitatea epistemologică generează, în fapt, un comic metafizic și textual: în 
spatele fatalităţii nu-i decât o conștiință lucidă și sceptică, creatoare de lumi 
textuale, împlinindu-se exclusiv în virtualitate. Astfel, în spatele lumilor, auto- 
rul: cinic, pervers, ludic, histrionic, amoral, narcisist. Un Demiurg în care se 
ascunde un Demon. Prin urmare, fatalitatea nu-i decât ironică. În spatele ei nu 
lume trebuie să căutăm, ci inteligenţă și conștiință a artificiului. 

Viorica-Ela CARAMAN 


Modele paradigmatice 
ale timpului poetic românesc! 


Afirmația lui Aristotel din Poetica precum că 
„poezia este mai adevărată și de un caracter mai 
elevat decât istoria” pune din start trei probleme 
importante: poezia şi timpul, timpul și istoria și 
din acestea — o relativitate modelatoare absolută 
a temporalităţii. Rilke sau Novalis au accentuat-o 
pe ultima, cel dintâi spunând: „Şansa unui poem 
cuprinde mai multă realitate decât oricare dintre 
sentimentele sau relaţiile mele. Când creez exist: 
şi aş voi să găsesc puterea de a construi întreaga 
mea viață pe acest adevăr”, al doilea afirmând: 
„Poezia este realitatea absolută”. De la premisa ra- 
portării poeziei la realitate sau de la cea a poeziei 
ca realitate distinctă pornesc demersurile criti- 
ce de definire a dimensiunilor acesteia, pentru a 
sublinia caracterul particular al realităţii poeziei, 
timpul poetic fiind un aspect exploatabil și ex- 
ploatat în şirul argumentărilor analitice. Dincolo 
de nenumăratele studii de critică literară în care 
apare problema timpului în mod tangenţial, în 
critica românească se disting și o serie de volu- 
me-monografii tematice. În special pornind de la 
Eminescu, acestea îşi revendică un drept major la 
existență, întrucât o hermeneutică eminesciană, 
de exemplu, care atinge o anumită complexitate, 
se dovedeşte a fi imposibilă în afara unei abordări 
temporale. 


Un prim volum de care amintim este Sentimen- 
tul timpului în poezia lui Eminescu de loan Guiţă, 
apărut la Roma în 1957 [1]. Accentul deosebit în 
interpretare cade pe ideea „clipei poetice” drept 
moment de maximă intensitate a trăirii afective 

în care durata se absoarbe într-un punct infinit, iar eul cunoaște o contopire 
cu universul experimentând eternitatea în limitele clipei. Clipei de eternita- 
te i se opune perisabilitatea existenței. Aceasta nu este mai puțin vizibilă la 
Eminescu, ci constituie chiar coloratura deosebită a viziunii şi sentimentului 
timpului la poetul român. 


Rosa del Conte, autoarea uneia dintre cele mai rezistente monografii despre 
Eminescu, Mihai Eminescu sau despre absolut (apărută în italiană la Modena în 
1961), invoca modalitatea de configurare a poeziei eminesciene ca o impune- 
re a conştiinţei timpului, eternitatea nefiind una stearpă şi inertă, ci percepută 
emotiv, ca timp pur. Reflecţiile temporale din poezia lui Eminescu creează 
un raport adversativ dintre devenire și timpul cosmic, chiar dacă ultimul o 
cuprinde pe prima: „Devenirea este experimentată astfel ca o vremelnicie 
curgând în matca duratei: arabesc ce apare și dispare pe urzeala Timpului, 
„umbre pe pânza vremii”; valuri ce se încreţesc la suprafața unui râu, care e 
etern precum Demiurgul” [2, p. 140]. Omul lui Eminescu vine din neființă 
şi din eternitate pentru a cădea pradă timpului strâmt, acesta spulberându-i 
visurile și aspiraţiile către cosmicitate, pentru că „durata este numai amăgire 
şi iluzie” [2, p. 141], sau mai mult: „Omul lui Eminescu — și de aici accentul 
eroic al poeziei sale — este omul afirmărilor vitale absolute, al deplinătăţii, este 
omul care vine „din centrul lumii încoronat de sori” şi se proiectează pe sine 
și idealurile sale în infinit. Or, adevăratul obstacol ontologic ce i se pune - ob- 
stacol adevărat pentru că împotriva lui nu slujește la nimic credinţa eroică sau 
tenacitatea răbdătoare — îi vine de la timp” [2, p. 133]. 


Iniţiind o hermeneutică pe direcţia ideii de absolut, Rosa del Conte aminteș- 
te de două particularități esenţiale ale poeziei lui Eminescu: raționalism mis- 
tic al absolutului și idealism ontologic al eternității. Poetul este un raţionalist 
mistic al unui absolut din care toate celelalte valori îşi iau garanția perma- 
nenţei — eternul și un idealist ontologic pentru care nu muntele este, ci ideea 
lui, întrucât muntele are o realitate schimbătoare, pe când ideea de munte are 
permanenţa și identitatea absolută a esenței. Această permanenţă a ideii este, 
de fapt, conștiința dobândită de om în succesiunea timpului sau în intuiţia 
scânteietoare, instantanee a artei. „Într-un limbaj platonic la care recurge de 
fapt el însuși [Eminescu, n. - V-E.C.], vom spune că universul, în uimitoarele 
sale fantasmagorii, este nu numai manifestarea ci și proiecția ce are loc prin 
Timpul-Soare, a imaginilor, idei ce se nasc în ochiul Absolutului” [2, p. 192]. 


O altă analiză, cu anumite însemne ale rudimentarităţii, dar, în fond, bine 
construită și foarte necesară pentru înțelegerea temporalității poetice emi- 
nesciene, este volumul Prezentul etern eminescian de George Popa, apărut la 
1989, după ce în 1982 acelaşi autor publică Spațiul poetic eminescian, conşti- 
entizând, cu întârziere, neputinţa de a separa cele două concepte din poezia 

marelui nostru înaintaș, pentru că „timpul este organic, definitoriu încorporat 
în spaţiul eminescian prin însăși structura acestui spaţiu care este o alcătuire 
în mișcare, o alcătuire desfășurată pe sensul duratei. (...) În felul acesta este 
satisfăcută fenomenologia esenţială a poemului eminescian: transformarea 
lumii dinafară în zări lăuntrice, în spaţii ale sufletului care nu pot fi decât spaţii 
ale temporalităţii, sufletul fiind durată pură” sau „spaţiul şi timpul se îmbină 
indisolubil într-o fenomenologie complexă a mişcării capabilă să preschim- 
be lumea dinafară în desfăşurări sufletești, fenomenologie în care spaţiul este 
fluid și activ, mulându-se pe mobilitatea timpului, — a celui dinafară și a celui 
interior” [3, p. 123-124]. În direcţia ideii pe care o fixa Tudor Vianu („farme- 
cul dureros nu se îndreaptă nici către trecut, nici către viitor, ci către fuziunea 
prezentă şi întreagă”, Mihai Eminescu, Editura Junimea, 1974), George Popa, 
în volumul din 1989 se concentrează asupra ideii de prezent etern, subliniind 
două distincții temporale esenţiale — timp rectiliniu şi timp orbital. Prezentul 
etern este ceva inventat de om care să-l fixeze, pentru că prezentul comun rec- 
tiliniu, ireversibil este răvăşșitor şi perdant pentru ființă. Astfel, acest concept 
este văzut de George Popa în raport direct cu valorile artistice: „Ni se pare 
că acest prezent etern îl creează arta, poeticul, în general, şi în modul cel mai 
complet, poezia. Şi acest lucru este atestat în faptă creatoare și în formulări re- 
flexive, de întreaga cultură a omenirii” [3, p. 9]. Ca soluţie pentru prezervarea 
fiinţei şi a aspirațiilor acesteia, poezia, arta va instaura un timp în afara trecerii, 
o temporalitate oximoronică (G. Popa) deci, şi care, paradoxal, substituie tre- 
cerea reabilitând ființa. 


Simboluri şi motive care instituie acest prezent poetic etern sunt percepute 
de George Popa în creaţiile lui Mallarme (de exemplu „roza”, care sintetizează 
cele trei timpuri și are virtuți atemporale), Hölderlin (precum „lumina” — ar- 
monizare cosmică şi atemporalizare), Rilke (fenomenologia trăirii poetice — o 
întoarcere perpetuă a eului către el însuși îmbogăţit de universul dinafară, pe 
care-l transformă prin uimirea poetică în proprie substanță euală, schimbul 
de fiinţare cu lumea), Eminescu generând prezentul etern prin stările-limită 
ale spiritului reprezentate contextualizat în iubire, dor, voluptate, „sete” a ab- 
solutului, uimire, adică „un mediu vibrant capabil să dea materialitate acestui 
timp poetic” [3, p. 13]. O condiţie a infinitului temporal este şi finitudinea 
lumii. Eminescu însă „suie mai departe de cercul destinal omenesc — chiar 
dacă prin contrast, prin replică ontologică, — transcendând către stări-limită: 
starea fără nume a inefabilului pur, în sine (Peste vârfuri), spaţiul extramun- 
dan (Melancolie, Odă, Povestea magului călător în stele), spaţiul transposibilu- 
lui (Luceafărul, Se bate miezul nopții)” [3, p. 12]. 


„Prezentul etern eminescian” şi „universurile compensatorii”, ale Ioanei Em. 
Petrescu de care vom aminti ceva mai jos, instituie un aspect comun -— re- 

cuperarea perenităţii. La George Popa aceasta se naște din prezentul etern 
eminescian prin absolutizarea onticului, adică prin stările-limită și prin du- 
rata lăuntrică, orbitală — prezentul etern fiind o invenţie a omului pentru a-și 
salva ființa de trecere, iar printre condiţiile configurării acestuia este însăși 
trecerea; însă la Ioana Em. Petrescu fondul ontologic este de natură originară, 
iar universurile compensative focalizează miza recuperării originarităţii, au- 
tentificând ontologia ființării și, din contră, sensibilitatea curgerii și declinul 
spiritului generează realități inventate sub imperiul căderii în timp. Astfel, din 
perspectiva lui G. Popa eternitatea este inventată, iar din perspectiva loanei 
Em. Petrescu eternitatea este singura certitudine a ființei. Aceste două direc- 
ţii asupra timpului eminescian se întâlnesc oarecum într-o nouă viziune din 
Eminescu și abisul ontologic al Svetlanei Paleologu-Matta care explică tempo- 
ralitatea eminesciană prin faptul că „nu timpul se scurge în noi ca pe cadranul 
unui ceasornic, ci noi suntem izvorul timpului, prin miraculosul conștiinței”. 


De reţinut este însă concepţia clipei poetice eminesciene la George Popa ca anti- 
destin. Întrucât, aşa cum demonstra şi Rosa del Conte, de drama umană este 
răspunzător timpul, clipa poetică drept picătură de absolut acționează contra 
destinului perisabilității și salvează ființa prin ideea de eternitate („Dându-mi 
din ochiul tău senin / O rază dinadins, / În calea timpilor ce vin / O stea s-ar 
fi aprins; / Ai fi trăit în veci de veci / Şi rânduri de vieți... Tot atâtea pre- 
mise ale configurării prezentului etern eminescian sunt imaginea ființei dragi; 
sentimentul de atemporalitate al copilăriei; lumina, ca intensificare a afectivită- 
ţii în depăşirea percepţiei comune a lumii; dorul, ca prezent etern românesc, 
fiind o expresie a libertăţii umane, o eternitate umanizată, opusă unei eter- 
nități imuabile, hyperionice; cântecul neisprăvit, din Dintre sute de catarge, ca 
dar al deschiderii eterne către cosmos, ca revelație inepuizabilă de veșnicie; 
melancolia, ca rupere de contingent și aspiraţia la o stare preexistenţială, ne- 
coruptă; imaginea izvorului, ca simbol al perpetuei izbucniri ontologice, a îm- 
prospătării neobosite a creaţiei; toate elementele naturale în poezie sunt „no- 
neu nemărginit”; suferința generată de interacțiunea finitului cu infinitul, ca 
stare structural metafizică faţă de bucuria care închide fiinţa în cercul strâmt 
al existenței imediate, suferinţa fiind, din contra, o stare inițiatică, una care 
cheamă prezentul etern (Kierkegaard afirma: „Când un om suferă, înseamnă 
că el se formează pentru eternitate”) etc. Faţă de „infinitatea rea” a lui Moris 
Blanchot, sisifică, când se repetă același traseu al suferinţei, sau „infinitul rău”, 
dizolvant al lui Hegel și „infinitul corupător” al lui Borges, la Eminescu se 
identifică o infinitate pozitivă: „Aceasta este rațiunea prezentului etern poe- 
tic: plăsmuirea unei eternităţi verticale a intensității, a beatitudinii, a ec-stazei 
depășind condiţia finitudinii spaţio-temporale și transcendând viciul conti- 
nuei pierderi de sine, aflătoare în perpetuitate unisensică, longitudinală” [3, 
p. 127]. Același autor consemnează la Eminescu înalta capacitate de a opera 

cu desfășurări de anvergură cosmică, cu tipologii variate ale temporalității, 
îmbinând ritmurile tensionale pozitive cu cele negative, timpii vieții și ai ne- 
antului, timpul real sau cel infra- sau metareal, și, în general, mișcarea posibi- 
lului, realului și a transposibilului. O observaţie ultimă este prioritatea timpu- 
lui de tip omenesc, pe care poetul, supunând-o sortilegiului, o transpune în 
energie de transmutare ontică a omului și a lumii. 


oana Em. Petrescu, prin monografia care a cunoscut ediții cu titluri diferite: 
Eminescu. Modele cosmologice și viziune poetică — 1978 şi Mihai Eminescu — poet 
tragic — 1994, reflectă o concepţie dualistă despre timpul poetic — drept o 
conştiinţă aflată între două extreme ale perpetuei oscilaţii existenţiale. Cer- 
titudinea unui nivel superior al trăirii, a unei sfere a incandescenţei absolute, 
aflată în afara curgerii, și conştiinţa istorică a succesiunii şi a eternei înstrăinări 
de sensul originar al ființei sunt limitele între care cumpăna gândirii emines- 
ciene construieşte ipotezele unei poezii ce instituie, prin invocarea visurilor 
spiritului (copilăria, iubirea, geniul, adevărul, nemărginirea), universurile com- 
pensative. Astfel, în contextul discuţiilor despre dinamica afectivității poeti- 
ce eminesciene rămân în istoria literaturii concepte precum timp echinoxial 
şi solstițial care generează universul platonician şi, respectiv, kantian (în care, 
printr-un regim al istoricităţii, materia este supusă eroziunii). Primul este cel 
„al cumpenei în etern echilibru, un timp care nu cunoaște dramele ruperii, 
opririi, declinului, un timp sferic pe care imaginaţia îl aseamănă calotei sferice 
a universului platonician, ale cărei puncte sunt toate echidistante față de pro- 
priu-i centru. Timpul echinoxial este timpul cosmic, cel în care grecii vedeau 
imaginea mobilă a eternității, cel pe care Eminescu îl vede măsurat în adâncul 
codrilor veşnici, de cântul monoton al greierilor, orologii cosmice („Pe când 
greieri, ca orologii, răgușit în iarbă sună”, Memento mori)” [4, p. 42]. Timpul 
solstiţial însă este cel în care „cosmosul platonician („lumea armonioasă”) nu 
mai este resimţit acum ca structură reală a universului, ci ca viziune a lumii 
create de spirit într-o vârstă istorică depășită, care e pentru individ copilă- 
ria, iar pentru umanitate vârsta gândirii mitice, adică a „credinţei” [4, p. 43]. 
„Melancolia”, pe care G. Popa o considera o dovadă a aspiraţiei către preexis- 
tenţialitate, la Ioana Em. Petrescu „e oboseala gândului de a-și mai ţine lumea 
în ființă” [4, p. 47]. Astfel, Ioana Em. Petrescu, unul dintre cei mai originali 
interpreţi ai lui Eminescu, estimează un fapt extrem de curios că melancolia 
este o stare în care eul se descoperă „între viață şi gândire”. Între o viață ce ni se 
dă, am spune, pornind de la un sens originar și în direcția împlinirii / realizării 
acestuia, și o gândire temporală care ne înstrăinează de identitatea cosmică a 
fiinţei umane. La fel o înstrăinare de timpul echinoxial este şi înțelepciunea, 
ca spulberare a iluziilor şi ca punere la îndoială a înseși artei — O, -nțelepciu- 
ne, ai aripi de ceară! Un concept al temporalităţii în derivă, amintit de Ioana 
Em. Petrescu, este şi epigonismul care „desemnează structura omului modern, 

ce aparține unei vârste istorice a gândirii critice, marcată de sentimentul 
înstrăinării” [4, p. 51]. În acest sens, printre altele, conceptul de epigonism 
ar putea servi ca punte de trecere, izvorâtă din tradiția românească, dinspre 
tradiționalism către modernitate, Eminescu fiind un prim exemplu pentru o 
conștiință a modernităţii româneşti”. Ioana Em. Petrescu crede exagerată in- 
cluderea lui Eminescu printre postromantici, iar conştiinţa critică, negatoare 
şi negativistă a românilor a fost catalogată de Adrian Marino în Viaţa unui om 
singur drept structurală şi atemporală [5]. Totuşi cercetătoarea menţionează: 
„Propoziţiile poeticii eminesciene se fixează într-un moment de tranziție de 
la poetica romantică, de tip expresiv, la o poetică modernă, de tip obiectiv, 
spre care conduc afirmaţiile referitoare la limbaj, la reflexivitatea definitorie 
actului creator sau spre care conduce viziunea eului liric ca eu impersonal 
(demonul din Scrisoarea V)” [4, p. 57]. Un alt adevăr al temporalităţii poeti- 
ce eminesciene este considerată tema timpului întors din Gemenii şi Epigonii 
(„S-a întors mașina lumii, cu voi viitorul trece!”), aflată în legătură directă cu 
ideea de daimon şi demon care reprezintă, pe de o parte, impulsul creaţiei, 
pe de altă parte, unul contra creaţiei lui Dumnezeu - o nuanţă a tragicului 
existențial. De asemenea, imaginea eminesciană (nedesăvârșită expresiv) a 
„celor-cu-stea-moartă” face dovada unei categorii a „damnaţilor”: „cei cu stea 
moartă sunt cei care şi-au pierdut, printr-un tragic contratimp (subl. — V-E.C.), 
patria cosmică, a cărei nostalgie o hrănesc totuși” [4, p. 80]. Acest ultim con- 
cept atrage viziunea eminesciană către un pesimism shopenhauerian, pentru 
a sublinia faptul că gândirea umană este o oglindă a gândirii divine căreia nu 
i-a fost dăruită nicicând originaritatea și faptul că aceasta nici nu o va putea 
cunoaște vreodată, constricţiile existenţei contingente sau a celei intangibile 
a lui Hyperion sunt lumi delimitate pentru totdeauna de tragicul contratimp. 
Astfel, trasând principalele linii ale chronosului lui Eminescu, acesta devine în 
poezia română un prim model paradigmatic al temporalităţii poetice. 


În spiritul acestei tradiții critice a tematicii temporalităţii în poezie, este de 
menționat un precedent semnificativ al acestui aspect — studiul Poetica tempo- 
ralității, singular în felul său, semnat de Dumitru Chioaru. În argumentul căr- 
ţii, autorul menționează că „în cultura română nu există o lucrare critică axată 
pe relaţia dintre Timp şi Poezie şi, din informaţiile acestuia, nici în alte culturi, 
în afară de cele patru volume de Studii asupra timpului uman de George Pou- 
let” [6, p. 6], în pofida faptului că în filozofie timpul a fost dintotdeauna una 
dintre cele mai exploatate teme. 


Pornind în fixarea perspectivei temporalității în poezie și pentru a explica mo- 
tivarea titlului Poetica temporalității, Dumitru Chioaru își exprimă opțiunea 
critică pentru o relație arbitrară timp - poezie, pentru a rezerva libertate de 
interpretare din perspectiva poeticilor de autor ce nu pot forma împreună la 

nivel teoretic o concepţie strictă. Deși autorul își propune să realizeze „de- 
scrierea unor relaţii care există între timp şi poezie, atât în procesul de creaţie, 
cât şi în procesul de receptare a unei opere”, demersul critic proiectat pare 
oarecum reductiv. Esenţa lucrării se întrevede însă nu în proiect, ci în finali- 
tăţile acestui experiment critic, pentru că analiza temporalităţii la D. Chioaru 
va stabili, în definitiv, dimensiunile orfice ale actului creator din perspectiva 
„unor poeţi care au trăit / creat mitul lui Orfeu pe cont propriu, resemnificân- 
du-l, — sau — pentru a întrebuința sintagma lui Charles Mauron — ca mit perso- 
nal” [6, p. 6]. Printre reperele teoretice importante, D. Chioaru invocă ideea 
lui Andre Jacob despre temporalitate ca substanță a poeziei constituită printr- 
un proces de virtualizare pe care-l implică exercițiul poetic: „virtualizându-se, 
subiectul scapă câte puțin devenirii, el nu mai face propriu-zis parte din ea, 
ci devine capabil, dimpotrivă, de a o domina și a o integra în largă măsură. 
Din aceeaşi cauză el se temporalizează. În loc de a fi purtat de ea, subiectul 
o înţelege graţie virtualităților care se constituie în mod uman. Deoarece se 
potenţializează, omul devine, prin intermediul gândirii, survolare a timpului şi 
capacitate de a rosti lumea” [6, p. 13-14]. 


Hermeneutica criticului de la Cluj a focalizat poeticile lui Eminescu, Mace- 
donski, Bacovia, Arghezi, Blaga, Barbu, Stănescu, urmărind, pe acest segment 
cronologic, o evoluţie poetică a temporalităţii în spaţiul literaturii române 
prin demersurile artistice ale recreării mitului orfic. 


Precum au indicat și alte surse critice, la Eminescu timpul cunoaște un traiect 
distinct în exercițiul transfigurării lumii comune în lume poetică, un exercițiu, 
în acest sens, principial modern, de la care, de fapt, credem că se revendică o 
temporalitate autonomă plurală. „Eminescu are conștiință de poet modern” 
[6, p. 35]. Ipostazierea dublă a timpului eminescian include, după D. Chioa- 
ru, pe de o parte, înlocuirea dimensiunilor lui ontologice cu cele axiologice 
(trăirea timpului trecut se echivalează cu o valoare a plenitudinii originare, 
pe de altă parte, existenţa unui timp selenar la Eminescu, aflat în raport direct 
cu „miraculosul conştiinţei” (Sv. Paleologu-Matta), condiţionează demararea 
timpului interior, calitativ al trăirii, manifestată ca dilatare pe verticală și inter- 
mitenţe orizontale în mod comparabil cu clipa lui Gaston Bachelard. Timpul 
bidimensional este un „timp oprit întru reversibilitate” (Dan C. Mihăilescu) 
cu vizibile implicaţii gnostice, menţionează D. Chioaru, întrucât, prin reflecți- 
ile pe marginea unui illo tempore, timpul devine un instrument al cunoașterii, 
dar care nu poate fi decât dilematică. Melancolia lui Eminescu este o dilemă 
a cunoașterii de sine în care tocmai timpul creează această tensiune. Prioritar 
la Eminescu este sentimentul acut al căderii în timp. Accentul în expresivitate 
este localizat pe degradare şi precaritatea timpului linear orizontal, privat de 
sacru și posedat de amnezia adevărurilor, iar reversibilitatea timpului originar 

are loc prin cunoașterea acestuia în condiţiile unei totale absenţe a spirituali- 
tăţii. Posedat de o „mistică a iubirii care transcende timpul” [6, p. 45], eul liric 
eminescian percepe absenţa iubitei drept o iremediabilă cădere în timp. Sub- 
stanța temporală a poeziei eminesciene are acțiunea elixirică de redimensio- 
nare / reconstrucţie a imaginarului liric în care persistă o stare a reflexivităţii 
catalizatoare. 'Temporalizarea poetică a subiectului eminescian este un impe- 
rativ al transcendentului şi o inefabilă prise de conscience a lucrurilor privite 
în temporalitatea lor inerentă, care îi rezervă acestuia, iremediabil, un spațiu, 
romantic până la urmă, surplasat. 


Temporalitatea poetică macedonskiană constituie prin excelență o dinamică 
a extazului după D. Chioaru. Pe axa periodizării poeziei romanticului sim- 
bolist Macedonski pot fi reperate două faze ale percepţiei timpului, potrivit, 
de altfel, statutului tranzitoriu al poetului de la romantism la un simbolism 
instrumentalist și naturalist. Configurarea unui prezent degradat reprezintă o 
primă etapă de concepere a temporalităţi poetice, apropiată de timpul soci- 
al eminescian care manifestă același caracter precar. „Nopțile lui Macedonski 
sunt, ca şi Scrisorile lui Eminescu, meditații şi satire asupra relaţiei dintre poet 
şi societate, expresia unui temperament social nemulțumit și revoltat față de 
josnicia prezentului”, remarcă D. Chioaru. Dar diferențele nu întârzie să se 
evidenţieze, în Nopțile lui Macedonski, discursul poetic „purtând la acciden- 
tal, şi nu la cosmogonic metafizic [precum la Eminescu], la naturalismul soci- 
al şi nu la viziunea istorică, la subiectul indiscret şi nu la metafizica amorului” 
(Ion Negoiţescu)). 


Paralelismul Eminescu - Macedonski ia sfârșit în momentul în care orfismul 
eminescian îşi defineşte esența thanatică, iar cel macedonskian - factura vi- 
talist-extatică. Astfel, specific poeticii macedonskiene este timpul ascensional 
(reflectat ca model în Noapte de mai), care derivă din declanșarea trăirii extati- 
ce. Este un punct de mare concentrare lirică în literatura noastră, menţionea- 
ză cu convingere Dumitru Chioaru: „Niciodată în poezia română, apolinicul 
şi dionisiacul ca «puteri artistice izvorâte din natura însăși», cum le carac- 
terizează Nietzsche, în nașterea tragediei, nu au fost într-un echilibru atât de 
fecund, încât măreția tragică a spectacolului existenței temporale să devină un 
catharsis universal” [6, p. 70]. Reacţia ascensională a timpului este reluată fie 
în contextul extazului (Noapte de mai) pentru conexiunea curgere-eternitate, 
fie în cel al ascezei în Noapte de decemvrie. 


Rozele, motiv simbolic al identităţii poeziei macedonskiene, reprezintă, în 
concepția criticului D. Chioaru, spiritualizarea extatică a timpului: „(...) ro- 
zele sunt un simbol bivalent, al vieții şi al morții, prezente simultan în extaz. 
În bucuria vieții se infiltrează melancolia presentimentului morții, reliefând 
fragilitatea ființei a cărei combustie extatică transcende timpul, dar îi sporeşte 

puterea devoratoare”. Astfel, extazul este o stare conductorie care marchea- 
ză spaţiul interferențelor de elemente contradictorii. Dar mai exact: „Pentru 
Macedonski, extazul reprezintă starea în care conștiința acută a temporalității 
se transformă în conștiința voluptuoasă a vitalității” [6, p. 84]. Temporalita- 
tea poeziei macedonskiene, raportată la simbolul rozei, suportă, am spune, în 
mod surprinzător, acțiunea inversă căderii în timp, pentru că ideea de cădere 
în timp presupune o pierdere irecuperabilă a ființei spirituale și o nouă că- 
utare a ei, la Macedonski având loc o conciliere imagistică a perisabilului şi 
atemporalului. 


Conturul inconfundabil al creaţiei lui Bacovia este constituit de starea de 
plumb a timpului. Este mai mult decât evident faptul că „poetul percepe toate 
aspectele existenţei, inclusiv timpul, într-un proces regresiv, până la substanța 
ultimă, plumbul” [6, p. 86]. În poezia Plumb de iarnă („Și-aştept în zăpadă... 
dar ce mai aştept?” „trecerea, aşteptarea sunt forme ale timpului care, prin 
repetare, dezvăluie același absurd al existenței. (...) // Toamna, consideră Du- 
mitru Chioaru, reprezintă căderea în timp (subl. — V-E.C.), iar iarna, căderea 
din timp (subl. — V-E.C.). Starea de plumb a timpului, caracteristică oricărui 
anotimp bacovian, marchează o vârstă saturniană, ca prag între ființă și nefi- 
ință, sinonim agoniei. (...) Eul bacovian este agonic. Acesta trăieşte un timp 
agonic (subl. - V-E.C.), ca imanenţă a trecerii din fiinţă în neființă. Eul agonic 
percepe lumea cronic negativ. Temporalitatea bacoviană nu este cronologie 
de evenimente sau stări spontane, ci indică cronicizarea unor obsesii, angoase, 
depresii, melancolii incurabile”. 


Dintre observaţiile cu referire la temporalitate din critica despre Bacovia se 
evidenţiază cele ale lui Ion Caraion cu referire la sfârșitul continuu sau ale lui V. 
Fanache care distingea la Bacovia „o unică realitate temporală, târziul”. Ana- 
liza în acest sens a lui D. Chioaru merge direct la esență: „Timpul bacovian 
curge delirant, cu stagnări de o monotonie dizolvantă a eului sau cu mișcări 
ameţitoare în cercuri concentrice care nu se deschid, ci se închid într-un 
punct. Anotimpurile sunt tot atâtea forme, ca să întrebuințăm o sintagmă din 
titlul unei spectaculoase cărți despre Bacovia semnate de Ion Caraion, ale 
«sfârşitului continuu>”. Iar „târziul este, de fapt, prezentul continuu amânat 
şi pierdut. Amânarea semnifică o durată în care ființa nu-și trăiește timpul ci 
este continuu evacuată din el” [6, p. 96]. Cu atât mai mult cu cât căderea în și 
din timp (putrefacție vs vid) sunt acţiuni la fel de subminante pentru ființă. 
Această concepţie a timpului dă naştere unui orfism specific bacovian: Baco- 
via este „singurul poet român care a coborât în infern” (Nicolae Manolescu) 
cu adăugarea lui Chioaru că este un Orfeu modern care a coborât în infern 
fără întoarcere, căutând salvarea în neant. Poezia lui reprezintă „cea mai anti- 
orfică experiență din literatura română” (D. Chioaru), îndreptățind aprecie- 

rea că Bacovia este „întâiul nostru antipoet” (N. Manolescu). Timpul ca în- 
chidere, absurd, obsesie, sufocare, disoluţie îl defineşte pe Bacovia în termenii 
scurgerii regresive interioare, subliniind imposibilitatea ascensională a ființei 
în condiţiile unei mizerii fatale a existenţei fizice, inerte. Substanța poetică 
bacoviană își găseşte reprezentarea în timpul inerţial al disoluției. 


La Arghezi, aspectul temporal este generat de jocurile revelării sacrului în 
profan, în care un rol deosebit îl poartă identitatea eului liric de mesager al 
sacrului. „Arghezi, mai mult decât oricare alt poet român, a avut conștiința tra- 
gică a temporalității ca obstacol între profan şi sacru. Într-o lume desacralizată, 
cum este cea modernă (...). Poezia resacralizează existența degradată în timp” 
[6, p. 108]. Ca şi la Bacovia, la Arghezi se identifică un timp preponderent sta- 
tic, dinamicul ascensional este mereu amânat din cauza prezenței dilematice 
a divinului în lume, cu atât mai mult cu cât ideea degradării prin existență 
transpare de la un capăt la altul al creaţiei argheziene. Timpul și-a găsit sfâr- 
şitul în inima dilemei. Iar ideea timpului vâscos („noroiul vremii”) anulează 
transparentizarea adevărurilor. 


Concepţia ortodoxă argheziană nici cu referire la temporalitate nu poate fi 
contestată. Autorul Poeticii temporalității remarcă şi legătura dintre Arghezi și 
Berdiaev, care descifra semnificaţia ortodoxiei: „Mistica argheziană se apro- 
pie, în esenţa ei, de mistica ortodoxă, pentru care, afirmă Berdiaev în Sensul 
istoriei — «istoria nu este altceva decât o profundă acţiune reciprocă dintre 
eternitate şi timp, o neîntreruptă invazie a eternității în timp>” [6, p. 110]. 
Este vorba de aceeași suprapunere în fața căreia fragilitatea ființei umane nu 
rezistă, fiind aruncată în braţele disperării. Această stare a lucrurilor poate fi 
asociată temporalităţii afectelor din Fiinţă și timp a lui Martin Heidegger [7], 
reprezentate cel mai complex în sentimentul angoasei la baza căruia stă o ne- 
definire dezesperantă. 'Temporalitatea disperării argheziene însă îşi găsește 
la D. Chioaru o asemănare mai exactă cu teoria lui Kierkegaard: „Substanța 
eului arghezian devine această disperare definită de Kierkegaard, în Tratat des- 
pre disperare, drept sinteza dintre finit şi infinit. Continuând a privi existența 
prin categoriile expuse de Kierkegaard în altă carte, Stadii pe drumul vieții, 
remarcăm la Arghezi oscilația permanentă între cele trei stadii: estetic, etic și 
religios. Destinul său s-a împlinit în stadiul estetic, în care se reflectă însă ca 
intersectare dramatică între conștiința temporalității și conștiința eternității și 
celelalte două stadii” [6, p. 113]. Timpul psalmilor apare ca indiciu cauzal al 
impedimentului între om și divinitate. Împotriva imanenței acestora psalmis- 
tul încearcă umanizarea relaţiei dintre om şi divinitate. 


Printr-o arheologie a timpului, „căutarea lui Dumnezeu devine, în cele din 
urmă pentru Arghezi, o căutare a eternității în timp”. Se pare că sensul acestui 
melanj temporal este însăși valoarea umană / demnitatea omului în aventura 

(/rea) cunoaşterii întru depășirea condiţiei de ratare pe care o implică profa- 
nul. 


La Blaga universul liric se constituie în baza posibilităților de revelare a mis- 
terului identificat cu eternitatea, de aici luând naştere cunoaşterea poetică 
blagiană esenţial temporală. În dimensiunile ei cele mai variate — istorică, 
metafizică etc. —, temporalitatea este valorificată la Blaga printr-o viziune de 
o coerenţă şi o viabilitate impresionante: „Deşi dat în întregime de veșnicie, 
misterul se revelează cunoașterii umane în timp. Această relație temporală 
provoacă „criza” obiectului cunoașterii care — scrie Blaga — suferă o despicare 
în două, într-o parte care se arată şi într-o parte care se ascunde, prin ceea 
ce obiectul își pierde echilibrul interior” [6, p. 138]. Perspectiva conciliantă 
a cunoașterii luciferice însă echilibrează atitudinea eului liric, care, prin toc- 
mai necunoaşterea în totalitate a misterului (altfel acesta ar fi distrus), este 
deținătorul lui printr-un act de posesie bazat pe perceptibilitate. Eternitatea 
devine intrinsecă efemerităţii, iar eul poetic este o dovadă conştientă şi „demnă” 
a acestei coeziuni indestructibile... „Atâta linişte-i în jur de-mi pare că aud / 
cum se izbesc de geamuri razele de lună” (Liniște). 


Căderea în timp la Blaga este cu desăvârșire altceva decât căderea în timp la Arghezi 
sau Bacovia, când aceasta însemna căderea în inerția destrămării și a pierderii de- 
finitive a fiinţei originare. „Căderea în timp ca trecere prin orizontul misterului nu 
înseamnă degradarea ființei originare, ci sporirea ei. Gândirea filozofică și poetică 
a lui Blaga schimbă sensul conceptului de cădere în timp, circular în orfismul elen 
şi linear în creștinism, adoptând o poziţie cu particularităţi gnostice originale prin 
sinteza celor două viziuni asupra existenţei în care trecerea este figurată pe o linie 
frântă. Această linie frântă se găseşte şi în configurația orizontului spaţial româ- 
nesc ca infinită succesiune deal — vale” [6, p. 145]. 


Interesantă este consemnarea concepţiei temporale din poemul Heraclit lângă 
lac, în care curgerea este înlocuită cu caracterul static al lumii, singurul ritm 
de viaţă și sens constituindu-l ființa care se propagă în cercuri concentrice în 
lucruri. O nouă ipostază a temporalităţii blagiene este timpul somnului care 
reprezintă tipologia timpului fluviu, un timp circular, mitic, reversibil, timp 
regenerator şi echilibrat, care întregeşte concepţia temporală blagiană, în po- 
ezie definind identitatea tragică a eului poetic aflat între eternitate și istorie în 
orizontul misterului. 


Natura poetică duală a lui Ion Barbu denotă o concepţie temporală antitetică, 
cele două extreme însă nu alcătuiesc o discrepanţă de viziune, ci se succed 
în funcție de etapele evolutive la care se afla poetul. Vorbim în cazul poeziei 
barbiene de, mai întâi, un timp dezumanizat, generat de „arcadele castelului 
de gheaţă al gândirii abstracte”, în care a sălășluit la începuturi poezia lui Bar- 

bu, pentru a se transmuta apoi „în misterul caldului pământ de miazăzi” (D. 
Chioaru) unde va cunoaște voluptatea senzorială sublimată în muzică. Astfel, 
transferul concepţiei lirice din zona apolinicului către dionisiac se manifestă 
printr-un înalt grad de reumanizare a timpului imaginar poetic. jUmanizarea se 
asociază sfârtecării tragice a lui Dionysos / Orfeu în ritmul temporal-muzical 
care „vibrează în lumi nenumărate.” Barbu concepe timpul umanizat ca un 
acord muzical dintre planul etern-eleat al gândirii şi planul temporal-heracle- 
itic al simţirii” [6, p. 169]. Din jocurile trigonometrice ale celor trei aspecte 
temporale — trecutul, prezentul și viitorul — pe axa totalizantă a eternității se 
desprinde concepția timpului mobil care descătuşează viziunea poetică barbi- 
ană de ideea supunerii temporale a existenţei. Marca identificatoare a poeti- 
cului barbian o constituie mrejele „jocului secund” din care iradiază atemporali- 
tatea. Ca şi în urma reducţiei fenomenologice a lui Husserl, susține Dumitru 
Chioaru, când rămâne cogito-ul ca meta-obiect al lumii fenomenale, în cazul 
poeziei lui Ion Barbu, jocul secund sublimează obiectul contingent al cunoaş- 
terii până la starea de cristalizare proprie unui obiect geometric. Timpul re- 
flexiv, caracterizat prin mobilitate, se aliază unui timp circular (roata, spirala, 
soarele), marcat de ritmul ciclic al timpului naturii. Concepţia temporală a 
poeziei lui Barbu are, după D. Chioaru, un precedent: „Orfeu solar, Ion Barbu 
este, alături de Macedonski, poetul român pentru care timpul nu înseamnă 
cădere, ci calea desăvârşirii intelectuale. Purificarea în cântec a conținuturi- 
lor empirice și intelectuale ale cunoașterii devine o alchimie progresivă a tem- 
poralităţii terestre în durată solară, unde formele existenţei sunt salvate de la 
corupție și regenerate” [6, p. 186].Limpul la Ion Barbu nu este numai obiect 
al reflecției meditative, dar devine şi obiect al reflecţiei figurative prin geome- 
trizare spaţială. 


La Nichita Stănescu anume din necesitatea sfâșierii timpului care falsifică 
percepția lumii, degradând ființa, se produce invenţia necuvintelor, dar şi din 
preocuparea de a găsi expresivitatea autentică a unei cunoașteri individuale, 
poetice. Raportul temporal desfășurare — instantaneu stă la baza alcătuirii poe- 
mului, Stănescu angajându-se în restituirea trăirii, instantanee, care se pierde 
din rostirea, prin natură îndelungată, a cuvântului. Totuși poetica necuvintelor 
atrage o uşoară polemică: Theodor Codreanu [8] remarcă faptul că Stănescu, 
înțelegând modernitatea cuvântului poetic în sens barbian, evadează în zona 
necuvintelor vagi, iar Chioaru, pornind de la afirmaţiile lui Stănescu despre 
raportul sentiment — poezie, încearcă să-i înlăture poetului masca modernă 
„conform căreia poezia are ca fundament limbajul”. O discuţie care se justifică 
prin dicotomia normă — abatere în cadrul oricărui proces de creaţie. Dincolo 
de acestea, preocuparea eternă a lui Stănescu pentru expresie anulează opinia 
că problema limbajului i-a fost străină. Deci dincolo de teoretizările poetului, 
lucrurile reies atât de evident unele din altele, încât este greu să estimăm la 

Stănescu, din perspectiva poeziei, proporţiile de substanță poetică a senti- 
mentului și a limbajului... Analizând însă factura poetică stănesciană, concep- 
ţia de consumare a unui text poetic și tipologia relaţiilor dintre elementele 
care alcătuiesc limbajul operei lui Stănescu, poetul nu-și prea confirmă apar- 
tenența romantică. N. Stănescu este prea departe, în înțelegerea poeziei, de 
romantism. El nu elogiază dragostea ca pe un impuls idilizant, de exemplu, 
ci exprimă acest sentiment uzând de sugestivitatea unei optici inedite asupra 
unei lumi „vechi” în noile condiţii, metamorfozante, ale trăirii emotive. Ast- 
fel, sentimentul la care face referință Stănescu se află, de fapt, în raport direct 
cu percepţia / concepţia / viziunea ca mobil al expresiei. Un argument din 
imediata vecinătate a acestei idei este chiar titlul binecunoscutei plachete de 
versuri O viziune a sentimentelor. Limbajul lui Nichita Stănescu tinde să reţină 
instantaneul trăirii. Am vorbi în acest context de o atemporalizare a limbajului 
prin poetica instantaneului la care, de altfel, revine D. Chioaru în mod oportun. 


Autorul Poeticii temporalității identifică la Stănescu un timp, să-l numim bi- 
direcțional: ca factor care se îndreaptă spre degradarea fiinţei şi o șansă sau un 
drept de cunoaştere (dreptul la timp) a ei prin negare și celebrarea increatului. 
„Dreptul la timp înseamnă o cucerire a umanităţii care introduce în orizontul 
existenţei tristeţea cunoașterii metafizice a ființei doar ca increat: « Tristeţea 
mea aude nenăscuţii câini / pe nenăscuţii oameni cum îi latră», chiar și trupul 
care, în viitor, devine cadavru este negația increatului: «Există numai trupul 
meu înlemnit / ultimul / de bătrân, de piatră». Prin urmare, ființa nu este 
creată în timp, căci creat este numai timpul, ci rămâne în esenţa ei increată și 
atemporală. Între ontologic și fiziologic se află, întotdeauna, un interval de 
timp, trăit psihologic, dar negat prin moarte, ca o trecere de la aparenţă la 
esență. Experienţa orfică a lui Nichita Stănescu este, ca şi poezia ermetică a 
lui Ion Barbu cu care are multe afinități, o celebrare a increatului” (p. 197), 
explică exegetul. 


Dumitru Chioaru delimitează în cadrul liricii stănesciene două categorii dis- 
tincte ale temporalităţii, reperând două extreme sau „vârfuri ale creaţiei lui 
Nichita Stănescu” — 11 elegii şi Necuvintele. Acestea sunt reprezentate de două 
atitudini / senzaţii poetice: privirea şi foamea. Privirea din 11 elegii semnifică 
contemplarea, prezenţa subiectului, ubicuitatea și, în definitiv, acceptarea du- 
ratei. Foamea din Necuvintele, generată de ideea omului-fantă (ca absență prin 
care istoria se realizează ca proiect divin), marchează o criză a timpului cu mo- 
bilul imperfecţiunii ontologice a vieţii: „Foamea și-a făcut patul / în existența 
mea” (Căderea oamenilor pe pământ). Atemporalitatea necuvintelor, în căutarea 
cărora se află poetul, constă în abolirea limitei dintre subiect și obiect: „Nu se 
ştie dacă între ochiul lui și ochiul lucrurilor există vreun spaţiu pentru vedere”. 
Deci mutaţiile semantice în cadrul configurării imaginii poetice stănesciene 


ETA ROM ÂINIĂ 


creează o lipsă a determinării temporale a lucrurilor, întrerupând legătura de 
succesiune temporală și, în definitiv, anulând temporalitatea şi construind fi- 
ința prin pure reprezentări semantice. Poetica negaţiei din Necuvintele lui Stă- 
nescu indică și negația timpului, afirmând ființa. 


Cele șapte modele paradigmatice ale timpului poetic românesc pot genera, 
prin coerenţa poeticilor, pe de o parte, o interpretare în sensul rescrierii mitu- 
lui orfic, aşa cum a reușit s-o facă Dumitru Chioaru, după ce s-au configurat 
în critica literară imaginile multidimensionale ale creaţiilor poeţilor amintiți, 
dar, pe de altă parte, temporalitatea se poate fructifica pe tărâmul literaturii și 
din perspectiva heideggeriană de timp ca trăire afectivă, aflată într-un raport 
strict cu poezia, ca unică şi cea mai adevărată realitate a interiorității. 


Note | ' Fragment dintr-un studiu mai amplu în curs de pregăti- 
re, Modele ale temporalității poetice. 
? Acest lucru a fost deja remarcat de Ion Constantinescu, 
cel care, analizând schema lucrării lui Hugo Friedrich, 
Structura liricii moderne, a identificat modernitatea lui 
Eminescu cu modernitatea poeziei lui Baudelaire, Rim- 
baud și Mallarmé, printr-o serie de elemente precum pri- 
matul lucidităţii reci, îmbinarea fanteziei-cugetare, limba- 
jul autonom al fanteziei, magia limbajului, subiectivismul 
neutru, care la Eminescu se prezintă prin vizionarism, eu 
impersonal, conceptul de geniu, limbajul riguros, poetica 
reflexivă etc. 

V. Fanache este unul dintre criticii şi universi- 
tarii români importanți ai literaturii postbelice. 
Empatia faţă de textul comentat, comuniunea 
cu opera reprezintă modalităţi privilegiate ale 
configurării discursului critic. Poezia lui Mihai 
Beniuc, „Gând românesc” şi epoca sa literară, Întâl- 
niri sunt cărţi ale lui V. Fanache în care cerceta- 
rea istorico-literară e precumpănitoare. Extrem 
de importante, în ansamblul operei critice a lui 
V. Fanache, eseurile despre Caragiale, Bacovia 
şi Blaga se disting valoric. În cartea sa Caragiale, 
V. Fanache își pornește demersul de la definirea 
conceptului de „lume-lume”, imagine metafori- 
că ce denumește, în modul cel mai prompt şi mai 
veridic, universul caragialian. „Lumea-lume” 
este, după expresia criticului, „o lume răsturna- 
tă, trecută peste marginile firii şi ale firescului”. 
Definind, cu fineţea analizei, dimensiunile aces- 
tei lumi imature, lipsite de necesara coerenţă on- 
tologică, V. Fanache încadrează caracterologic și 
constantele personajului caragialian, pe care îl 
situează „între scandal și petrecere”. Victime sau, 
dimpotrivă, actori ai scandalului, personajele lui 
I. L. Caragiale „comunică, recurgând la scandal, 
un limbaj între multe altele, în timp ce aspiraţia 
lor neostoită este petrecerea, înțeleasă ca reuni- 
une dionisiacă”. Specificul personajului reiese, 
astfel, din lipsa lui de măsură, din caracterul ex- 
cesiv al manifestărilor sale, care ascund / dezvă- 
luie o profundă criză de identitate; e limpede, în 
această ordine, că, pentru a avea senzaţia trăirii, 
eroul caragialian resimte irepresibil nevoia unei 
conduite extreme, ce culminează fie în scandal, 

fie în petrecere. De altfel, ambele manifestări au comune „articulaţia excesiv 
timbrată”, „abundența gestului” și „frenezia zgomotoasă”, ele putând fi diso- 
ciate doar prin criteriul opoziţiei semantice. 


Această corelație scandal / petrecere, demonstrată cu pertinenţă prin atente 
analize de text, reface traseul personajului, situat într-o postură ambiguă, 
între nevoia imperioasă de a fi cineva şi lipsa totală a aptitudinilor necesare 
unei atari confirmări ontologice. Scandalul și petrecerea desemnează, poate, 
perpetuul joc al eroilor între sentimentul frustrării și tentaţia autoiluzionării, 
marcând, după cum observă criticul, o veritabilă fatalitate a alienării. În des- 
tinul eroului caragialian, întâlnirea cu „celălalt” e, de fapt, o „falsă întâlnire”, 
comunicarea decade în simulacru al dialogului, deviind în nonsens și pălă- 
vrăgeală, degradându-se în vacarm isterizant, căci în această lume „ieșită din 
ţâţâni” nebunia, în toate avatarurile sale distincte, e semnul alienării, al pier- 
derii iremediabile a autenticităţii. Capitolul consacrat ironiei, poate cel mai 
substanţial al cărții, reia, mai întâi, semnificaţiile şi accepţiunile pe care le-a 
primit, de-a lungul vremii, acest exercițiu al lucidităţii prin care adevărurile 
prestabilite sunt puse sub semnul întrebării, relativizate. Structura dialogală, 
turnura carnavalescă pe care o capătă ironia se regăsesc, în modul cel mai lim- 
pede, în demersul estetic caragialian, fapt subliniat, de altfel, de exeget. 


Investigând universul operei lui Caragiale sub spectrul ironiei, în multiplele 
ipostaze sub care se înfățișează aceasta, V. Fanache recurge deopotrivă la ana- 
liza minuțioasă, având, ca puncte — valide — de sprijin, repere metodologice 
dintre cele mai moderne, dar și la imaginea sintetică, totalizatoare, prin care 
se aprofundează intențiile și finalitățile demersului estetic caragialian. Absen- 
tă în prima ediţie a cărţii, Puterea caragialiană e capitolul care demonstrează, 
cu ilustrări elocvente, fascinația exercitată de creaţia lui I. L. Caragiale asupra 
cititorilor săi de ieri şi de azi, oferind chipului nostru o imagine ironică în 
care, privindu-ne, desluşim statura noastră reală, nefalsificată de orgolii vane 
sau de „prestigii” închipuite. Aşezând opera lui I. L. Caragiale sub semnul 
„realismului ironic”, V. Fanache exploatează nu doar semnificaţiile substan- 
ţei acestei creaţii, cât și reflexele viziunii estetice a autorului Scrisorii pierdute. 
Interpretare notabilă a operei lui Caragiale, cartea lui V. Fanache impune, în 
această a doua ediție, augmentată, prin prestanţa ideatică şi, deopotrivă, prin 
elevația discursului critic, niciodată monoton, tern ori banal-echidistant, ci, 
dimpotrivă, asumându-și expresivitatea şi savoarea unei identificări benefice 
cu universul complex al operei. 


Un alt studiu critic important al lui V. Fanache e Bacovia sau utopia romantică. 
Autorul pune într-o lumină nouă poezia bacoviană, deschizând perspective 

inedite interpretării acestei opere de inepuizabilă complexitate și profunzime. 
Odată cu Bacovia, sugerează criticul, poezia românească părăseşte teritoriul 
iluzoriului și al exerciţiului utopic, refuzându-și orice demers mistificator și 
privind cu un ochi de o luciditate necruțătoare realul. Universul bacovian se 
instituie astfel ca o „reţea de cercuri în mișcare și în dispariție, terifiantă reduc- 
ţie la un punct inert”. Pornind de la imaginea cercului bacovian, care „polari- 
zează lumea deposedată de orice noroc, abulică, desincronizată de ritmurile 
vieţii şi ale universului”, exegetul fixează în simbolul plecării, mai precis al ră- 
tăcirii, starea definitorie a fiinţei bacoviene. V. Fanache surprinde în fapt toc- 
mai aceste aporii ale demersului ontologic și poetic bacovian. lată așadar că 
cercul ce închipuie existența bacoviană e un cerc al nimicniciei și zădărniciei, 
un cerc regresiv și tautologic, sinonim cu neantul, a cărui semantică se retrage 
în negativitate pură, lăsându-se tutelat de termeni precum nimeni, nimic, gol, 
pustiu, singurătate. Capitolul Înfăţișările căderii pare a fi axul interpretării cri- 
ticului. Pornind de la postulatul fundamental al discursului poetic decadent, 
acela al „existenţei în cădere”, criticul află în imaginarul bacovian „un absolut 
paradigmatic: lumea este cădere”. E de ordinul evidenţei, astfel că majorita- 
tea secvenţelor lirice bacoviene sunt construite pe o axă a imaginilor ce se 
menţin într-o orientare declinantă, regresivă, fiind asociată unui semn nega- 
tiv. Fiinţa poetică, precum și discursul liric, se află sub auspiciile demonice 
ale căderii, ce transformă extazul ontic în martiraj, accentuând agresivitatea 
timpului și instituind existenţa ca supliciu. Ţinuta ascensională a imaginilor 
poetice — des întâlnită la romantici — se convertește la Bacovia în declin și 
vertij al negativității. 


Criticul surprinde cu acuitatea percepţiei întinsa gamă de manifestări ale to- 
posului căderii, topos ce capătă în poezia bacoviană înfățișări plurale. Atitu- 
dinea fundamentală a eului liric bacovian nu mai constă, crede V. Fanache, 
în contemplarea lumii sub specia metafizicului, precum în cazul poeţilor ro- 
mantici. Bacovia ar inaugura astfel în poezia românească un discurs ce-şi ex- 
primă totala mefienţă față de filozofie, față de conceptul arid, sterp, incapabil 
să surprindă dinamismul proteic al vieţii. Dată fiind incapacitatea filozofiei de 
a explica în mod convingător rostul ființei umane într-un univers incoerent 
şi absurd, poetul află în modelul „omului concret”, „al prozei de fiecare zi”, 
recursul la luciditate, amprenta banalului și a relativităţii, a reificării, într-o 
lume supusă, cum am văzut, damnării şi căderii. Negativitatea imagistică și 
ideatică a poeziei bacoviene e identificată și în poemele cu alură erotică. Su- 
gestivitatea fascinatorie a erosului bacovian stă sub semnul aceleiaşi damnări, 
al aceluiași declin ontologic ce marchează toate gesturile eului liric. Scenariul 
erotic se identifică adesea cu ecoul „serenadelor funebrale” ce „transfigurează 
de la un capăt la altul separaţia esenţială — fără întoarcere — dintre «el» și 

«ea», destrămarea tragică a cuplului, apărută în mișcarea nesincronică a tim- 
pului individual devorator”. Concluzia cărții ni-l înfăţişează pe Bacovia ca pe 
un poet ce se desprinde de visarea romantică, asumându-și ruptura de iluzie 
sau de „himera simbolului învestit cu puterea de a sugera misterul cosmic”. 
Poezia bacoviană renunţă la beneficiile mirajului existenţial, dobândind un 
statut tragic și împingând energia anxietăţii înspre „asimilarea metafizicului 
cu neantul” și a absolutului cu plumbul — element negativ, simbol al morții și 
mineralității. Teza antiutopiei bacoviene este nucleul germinativ, convingător 
susținut, al demonstraţiei critice. 


Volumul Chipuri tăcute ale veșniciei în lirica lui Blaga (Editura Dacia, 2003) e 
consacrat interpretării unor constante definitorii ale universului poetic blagi- 
an. Exegetul pornește de la constatarea prezenţei unui topos privilegiat al gân- 
dirii şi rostirii poetice a lui Blaga, e vorba de tăcere, cu avatarurile ei, configura- 
te în primul capitol al cărţii. V. Fanache trece în revistă, mai întâi, principalele 
configurări conceptuale ale unei „poetici a tăcerii”, legată de „expresionismul 
tăcut” și în răspărul unei arte mimetice, lipsită de detentă vizionară. Legată de 
postulatul misterului ca dominantă esenţială a liricii blagiene, poetica tăcerii 
se asociază umbrei și somnului. Repudiind cuvântul, ca modalitate raționa- 
lizantă ineficientă în descifrarea misterelor existenţiale, Blaga caută să releve 
reperele eterne ale universului, „chipurile veşniciei” ce nu pot fi surprinse de- 
cât fragmentar de către verb. 


Chipurile veşniciei au, cum subliniază V. Fanache, o realitate ontică indis- 
cutabilă. V. Fanache detaliază, în capitolele următoare ale cărții sale, aceste 
chipuri: chipul sacralității (Dialogul „revelaţiilor fără cuvinte”), chipul iu- 
birii (Cântecul focului sau metafizica iubirii), chipurile văzduhului, ale pă- 
mântului, ale apei, ale luminii și ale întunericului, ale somnului, ale trecerii 
şi ale petrecerii, chipul creaţiei şi al orfismului (Cântecul menit să consume 
materia). Iubirea e plasată de către exeget sub semnul imaginii arhetipale a 
focului, cu multiplele sale configurații semantice. Iubirea ca ardere conti- 
nuă, „egală cu iraționalitatea”, ca forță magnetică și foc lăuntric atestă, cum 
precizează V. Fanache, „un frenetic elan spre transcendenţță”, echivalent și 
cu o „criză de identitate”, cu o jertfă de sine. Autorul pune în evidenţă, cu 
abilitate şi discernământ critic, dualitatea lirismului blagian, ce reflectă, în 
fond, dualitatea universului. Raportul dintre cuvânt și tăcere nu se poate 
dispensa de apropierea de o altă dualitate fundamentală a poeziei lui Blaga: 
cea a cuvântului și a cântecului. 


Una dintre concluziile cărții lui V. Fanache, analiză pătrunzătoare a univer- 
sului liric blagian, este că „scindarea cântec-cuvânt (materie) nu este posi- 

bilă decât ca tragică ironie, prin retragerea în tăcere”. Evident, toate aceste 
„chipuri ale veşniciei” îşi conservă, în substanța poeziei lui Blaga, calitatea 
lor de mister, camuflându-și esenţa lor autentică. Criticul ne oferă o imagi- 
ne credibilă și o interpretare bine orchestrată a semnelor tăcerii și ale cu- 
vântului din lirica lui Blaga, cu toate avatarurile și înfățișările lor. 


V. Fanache este, prin cărțile și studiile pe care le-a publicat, un critic atent 
deopotrivă la text și la context, la dimensiunea interioara a operelor, dar și la 
universul conceptual pe care lumea literaturii l-a suscitat. Exegezele sale se 
definesc, cum s-a mai remarcat, prin subtilitatea interpretării, fluenţa și rigoa- 
rea enunțului critic, dar și prin recursul permanent la construcţia teoretică de 
certă anvergură și viabilitate. 

În ziua Crăciunului — 25 decembrie 2010 — pro- 
zatorul și cineastul Vlad Ioviţă ar fi atins vârsta de 
75 de ani... 


Afirmat mai întâi ca prozator (Râsul și plânsul vi- 
nului, Dincolo de ploaie, Trei proze, Friguri, Un hec- 
tar de umbră pentru Sahara ş.a.), cultivă o formulă 
autobiografică, confesivă şi poetică. Laconismul 
dur, dar expresiv şi plastic, este caracteristic pen- 
tru creaţia cinematografică a cineastului Vlad 
Ioviță, care a excelat prin documentarele sale — 
Piatră, piatră, Fântâna, De sărbători (Malanca), 
Dansuri de toamnă —, lansând apoi şi filme de fic- 
ţiune, printre care Nunta la Palat, Dimitrie Cante- 
mir, Calul, pușca şi nevasta, La porțile Satanei, Se 
caută un paznic (autor de scenariu). 


Predilecția cineastului Vlad Ioviţă pentru filmul 
documentar, simpatia față de artiștii anonimi — de- 
veniţi eroii filmelor sale —, față de marea lor operă 
m-a făcut să-l ador, să-i studiez opera, ca până la 
urmă să ne apropiem și să lucrăm împreună la fil- 
mul Dansuri de toamnă, aceasta rămânând a fi ulti- 
ma sa lucrare cinematografică. O boală incurabilă 
l-a secerat în floarea vârstei creatoare, la 48 de ani... 


Eroii documentarelor sale mai importante sunt ar- 
tişti anonimi (pietrari, fântânari, actori, dansatori), 
marii artişti pe care el i-a prețuit, aşezându-i alături 
de cei care au scris Cartea cărților, Mioriţa, Meşterul 
Manole, care au înălțat faimoasele biserici, mănăs- 
tiri şi cetăți, au pictat icoane și fresce sau au compus 
nemuritoarele noastre melodii și piese coregrafice. 

Anume la aceste filme ale regretatului cineast Vlad Ioviţă ne vom opri în mod 
special, fiindcă anume în ele se deslușesc unele viziuni impresionante ale artistu- 
lui Vlad Ioviță, viziuni ce ţin atât de filozofia şi psihologia artei, cât şi de destinul 
creatorului ancorat în mrejele timpului. 


„Vlad Ioviţă este un exponent expresiv al generaţiei sale. Expresiv, poate, şi 
prin propria-i dramă. Rămâne fără de tată fiind copil. Maică-sa fu judecată 
pentru niște înjurături la adresa lui Stalin. Astfel Vlad ajunge la un orfelinat. 
Apoi, fiind selectat pentru școala coregrafică din Leningrad, părăseşte Moldo- 
va, îndepărtându-se de ai săi, de limba maternă... 


Această dramă trece treptat într-o durere, într-o profundă nostalgie care mai 
târziu va persista mereu în prozele, poeziile şi pânzele cinematografice ale ar- 
tistului Vlad Ioviţă. 


„Întors la Chişinău, balerinul Vlad Ioviţă împreună cu colegii săi Petru Leo- 
nardi, Vlad Tihonov, Vitalie Poclitaru pun baza artistică a Teatrului naţional 
de balet. Începe să reînsuşească limba română (anume română și nu moldo- 
venească, Ioviță scria cu grafie latină!), învățând pe de rost cuvintele şi sem- 
nificaţiile lor din operele lui Mihai Eminescu, Ion Creangă, Vasile Alecsandri, 
Mihail Sadoveanu, Tudor Arghezi, Lucian Blaga. 


În această perioadă Vlad Ioviţă propune libretul baletului Meșterul Manole, dar este 
respins de colegiul artistic. Astfel, Ioviță suferă primul eșec, prima deziluzie în plan 
artistic... Spre regret, aceste lovituri vor fi prea multe pentru o fire atât de sensibilă. 


După ce s-a afirmat în arta baletului, Vlad Ioviţă se lasă ispitit de cinematogra- 
fie — cea mai mondenă și mai perfi- 
dă artă, necesitând şi multă energie, 
şi consum psihic. Într-o discuţie din 
timpul filmărilor documentarului 
Dansuri de toamnă, cineastul Vlad 
Ioviță mi se destăinuia că a venit în 
cinematografie cu gândul la o ex- 
primare mai profundă, mai largă, 
cu mari posibilități de exploatare a 
realității la toate nivelurile. Și Vlad 
loviţă a reușit în toată creaţia sa ci- 
nematografică de ficțiune și, în mod 
deosebit, în cea de nonficțiune să 
ne demonstreze cu multă dăruire 


Cineastul Vlad Ioviţă 


aceste virtuți. 

Anii '60 — dezgheţul hrușciovist, sau anotimpul marilor speranţe - coincid cu 
debutul lui Vlad Ioviță în cinematografie. În decursul scurtei sale vieți el lan- 
sează pe ecrane nouă filme de nonficțiune. În primul său film, Poiana bucuriei, 
în ediţiile speciale Moldova Sovietică şi Moldova Sportivă regizorul Vlad Ioviţă 
experimentează, caută noi modalități de exprimare cinematografică. Încearcă 
conjugări inedite de imagini filmice pentru a obţine acel „tertium quid” care 
este, de fapt, esenţa montajului cinematografic. De la bun început îl intere- 
sează mecanismul expresiei laconice — trăsătura ce va deveni directoare și în 
filmul de nonficţiune şi în proza lui Ioviță. 


În 1962 Vlad Ioviță pleacă la Cursurile superioare de scenaristică de la Mos- 
cova, unde îl are în calitate de maestru de curs pe vestitul cineast Leonid 
Trauberg, discipol al celebrului regizor și teoretician de film Serghei Eisen- 
ştein. Profesorul întrezărește în lucrările tânărului Ioviță aptitudini rare de 
dramaturg, apreciindu-i primele încercări ca scenarist. În schimb nu-i acceptă 
în calitate de lucrare de curs scenariul literar Dimitrie Cantemir, din motivul 
că Ioviţă indică în lucrarea sa despre un adevăr tăinuit de secole — pierderea 
armatei ruse în faţa turcilor în lupta de la Stănilești — contrar unei istorii fa- 
bricate pe vremuri la comandă. Atunci ambițiosul și totodată naivul Ioviță i-a 
promis lui Trauberg că până la urmă va turna un film pe baza acelui scenariu. 
Şi într-adevăr, mai târziu, în 1973, Vlad Ioviţă turnează filmul Dimitrie Cante- 
mir, dar istoria continuă să mintă... Și în filmul lui în lupta de la Stănilești tot 
armata rusă obţine victoria... Profesorul Trauberg n-a mai reușit să vizioneze 
filmul — orbise... 


Şi chiar după multiple 
intervenţii odioase din 
partea ideologilor sovie- 
tici, începând cu scena- 
riul literar şi până la fi- 
nisarea filmului, lucrarea 
a fost acceptată și apre- 
ciată (Premiul de Stat). 
După elogiile colegilor, 
de exemplu, a lui Emil 
Loteanu, care afirma că 
Ioviță „cu domnitorul 
Cantemir s-a răsplătit 
domneşte, realizând în 
memoria acestuia opera 
cinematografică Dimitrie Cu poetul Grigore Vieru la o şedinţă 

Cantemir”, artistul Vlad loviţă a rămas nesatisfăcut de propria sa operă, mul- 
ţumindu-se doar cu puţinul ce i-a reușit: să strecoare în substraturile filmice 
durerile acestui neam născut sub zodia amenințărilor și gravelor batjocuri, 
dar veșnic însetat de libertate... 


Ioviță e conştient de faptul că nu poate exista o artă profundă, veritabilă, 
fără o întoarcere la începuturile primordiale și la momentele ancestrale ale 
neamului, în afara tainelor, mitologiei și filozofiei lui, fără marea lui bogăţie 
spirituală. Or, cum scria Lucian Blaga, „o operă de artă devine naţională prin 
ritmul lăuntric, prin felul cum tâlcuiește o realitate, prin adânca afirmare sau 
tăgăduire a unor valori de viaţă, prin instinctul, care niciodată nu se dezmin- 
te, pentru anumite forme, prin dragostea invincibilă ce o trădează față de un 

anumit fel de a fi şi prin ocolirea altora”. 


Acestea sunt documentele continuității noastre, parametrii vieţii spirituale 
a unui popor. În această albie el trăiește, se înalță și dăinuieşte prin timpuri și 
spaţii. Ioviţă, fiind de la ţară, vine cu ideile şi frământările omului de acolo, dar 
ele prezintă interes pentru toată lumea fiindcă, spunea Lucian Blaga, „a trăi la 
sat însemnează a trăi în zariște cosmică și în conştiinţa unui destin emanat de 
veșnicie... Satul românesc, în ciuda sărăciei și a tuturor neajunsurilor cuibărite 
în el, prin vitrega colaborare a secolelor, se învrednicește în excepțională măsură 
de epitetul autenticității”. Observaţia sa este şi va rămâne mereu actuală: omul 
contemporan, dezorientat şi pierdut în avalanșa de probleme grave ale acestui 
zbuciumat început de secol, jefuit de aspirații şi idealuri, are nevoie de căldură, 
de armonie, de iubire și ocrotire a tot ce-i frumos și autentic. Vlad Ioviță, con- 
vins că „veşnicia s-a născut la sat”, nu s-a îndepărtat de acest „centru al lumii”. 


Tematica inedită, interpretarea originală, subtilă, neorealistă, am spune, con- 
centrarea de semnificaţii, expresia laconică sunt doar câteva virtuţi artistice 
şi estetice ce îl fac pe Vlad Ioviţă să rămână unul dintre primii noștri cineaști, 
care au ridicat filmul autohton de nonficțiune la nivel de fenomen artistic. 


La ideea filmului de nonficțiune Fântâna (1966, scenariul Serafim Saka, ima- 
gine Pavel Bălan) loviţă revine după ce publică nuvela cinematografică Fân- 
tânarul (1965), fapt ce demonstrează că pentru cineastul Ioviță abordarea 
acestui motiv nu e ceva accidental. 


Zidirea fântânii marchează şi chipul apostolitic al fântânarului, care atinge 
semnificaţiile dramaticului, ale dramei dintotdeauna a creatorului pentru care 
creaţia este actul primordial al existenţei sale. Aceasta ar fi una dintre cauze- 
le apariţiei frecvente a motivului fântânii din cele mai vechi timpuri şi până 
astăzi în arta și cultura universală. Acest motiv are și grave rezonanţe biblice. 

Ieşirea lui Hristos în lume se face tot la o fântână prin vestitul dialog cu Sa- 
mariteanca: „lisus, ostenit de călătorie, se odihnea lângă o fântână. A venit o 
femeie din Samaria să scoată apă: Dă-mi să beau, i-a zis lisus. Cum tu, ludeu, 
ceri să bei de la mine, femeia Samariteancă?, i-a zis femeia”. Iar printre cele 
mai mari bogății ale pământului, făgăduit de Dumnezeu fiilor lui Israel, sunt 
şi „fântâni” săpate în piatră. 


De-a lungul vremii, simbolul fântânii rămâne una dintre cele mai nobile constante 
ale umanului. Se spune că Alexandru Lăpușneanu, crudul tăietor de capete boie- 
reşti, a săpat fântâni în împrejurimile Slatinei, dorind ca în felul acesta Dumne- 
zeu să-i ispășească grelele păcate. Tema fântânii l-a ispitit şi pe Leonardo de Vinci. 
Lucian Blaga a sesizat în arhitectura fântânilor și a caselor țărănești din Basarabia 
aceleași ritmuri ale tainicelor unduiri, provenite din simbioza stilistică gotico-bi- 
zantină. Şi în concepția lui Federico Garcia Lorca (născut în localitatea Fântâna 
Păstorilor), fântâna este un cult: „Satele care nu au fântâni sunt nesociabile, timi- 
de, mici la suflet. Fântâna este locul de întâlnire, punctul către care converg toți 
vecinii, unde se face schimb de impresii și se improspătează spiritele. Satul fără 
fântână este închis, întunecat și fiecare casă este o lume aparte, care se apără îm- 
potriva casei vecine”?. 


Când Constantin Brâncuși a conceput un monument în memoria lui Spiru 
Haret, sculptorul a prezentat macheta unei fântâni, fără nicio evocare directă 
a marelui savant și om al școlii. Spre marea dezamăgire a lui Brâncuși, proiec- 
tul n-a fost aprobat și lucrarea a rămas cu denumirea Fântâna lui Narcis. 


În acelaşi sens Vlad Ioviţă a propus ideea filmului Fântâna, operă închinată 
neamului său, realizat la nivelul unei veritabile opere de artă cinematografi- 

că de nonficțiune. În film regizorul Vlad Ioviță n-a operat cu semnificaţiile 
ctitoririi fântânii, n-a declarat fondul ideatic al acestei creaţii, dar a făcut ca 
prin toate componentele filmului să pulseze motivul fântânii — descendent 
din unul dintre miturile fundamentale, şi anume mitul Creaţiei, şi se îndreap- 
tă spre arhetipuri şi date concrete, spre cunoașterea adâncurilor umanității. 
Acest motiv mitopoetic condensează diverse semnificaţii: dăruire, legături 
reale și transcendentale ale omului cu pământul și cu cosmosul, statornicia 
neamului nostru, înălțarea prin coborâre (motiv rar întâlnit), rostul omului în 
viață şi multe alte semnificaţii. În centrul acestui vechi ritual, ca și în marea lor 
majoritate, se află omul de creaţie, deoarece el creează o operă, sacrificându-se și 
metaforic, și direct, fiind- 
că în orice moment pot 
să se prăbușească malu- 
rile, să se năruie pietrele 
şi să năvălească apele. 
De aceea zidirea fântâ- 
nii integrează şi chipul 
fântânarului, care atin- 
ge semnificaţiile dramei 
umane, dramei dintot- 
deauna a creatorului pen- 
tru care creaţia este actul 
primordial al existenței 
sale și el — același Meşter 
Manole - este gata să se 
sacrifice în numele crea- 
ţiei „pentru că noţiunea 
de creaţie — va menţiona 
Mircea Eliade — este lega- 
tă în universul mintal po- 
pular de noţiunea de jert- 
fă şi de moarte. Omul nu poate crea nimic desăvârșit decât cu prețul vieții sale”$. 


Cu scriitorii Ion C. Ciobanu și Emilian Bucov 


Toate acestea au făcut ca filmul Fântâna pentru prima dată să dea expresie 
poetică în limbaj cinematografic unor esențe ale spiritualităţii românești, să 
pună începuturile filmului poetic — particularitate definitorie a cinematogra- 
fiei basarabene. 


Fântâna a fost filmată în satul Cocieri (Transnistria) — baştina lui Vlad Ioviţă, 
iar fântânarii fiind rude sau prieteni de ai lui Vlad. În timpul conflictului armat 
din 1992 în colacul acestei fântâni s-a împuşcat. Fântâna a fost rănită, dar a 

supraviețuit şi mai continuă să potolească setea oamenilor, care o numesc cu 
drag „fântâna lui loviţă”. 


Şi iertată să ne fie îndrăzneala, dar lângă faimoasele fântâni din piața Navona, 
Fântâna leilor din Alhamba Granadei, Fontana di Trevi, fântânile de la Ver- 
sailles, fântânile de la Petersburg, fântânile de la Wilhelmshohe și lângă alte 
Fântâni, intrate în legendă, alăturăm şi Fântâna lui Vlad Ioviță. Poate e mai 
modestă, dar e a noastră și ne reprezintă în totalitate... 


În drama populară Malanca, ce stă la baza filmului De sărbători, este vorba de 
o sacrificare în numele frumosului, în numele continuității vieţii. Eroina Mela- 
nia — de unde provine și denumirea acestei drame - conform legendei, şi-a sa- 
crificat viaţa pentru a salva o cetate asediată de turci. Așadar, mitologia creaţiei 
prin moarte exprimă ideea fundamentală că viața e imposibil să se perpetueze 
în afara sacrificiului unei alte vieți. Iar realizarea profund poetică a acestei teme 
în Meșterul Manole, Mioriţa şi într-o serie de piese etnofolclorice îl fac pe Mircea 
Eliade să concluzioneze: „Românii au ales această temă mitică şi i-au dat ex- 
primare artistică şi morală fără egal. Şi au ales-o pentru că sufletul românesc se 
recunoaște în mitul sacrificiului suprem, fie o catedrală, o ţară sau o colibă”, fie 
propriul cavou, am adăuga noi, referindu-ne la „opera” pe care o creează eroii lui 
Vlad Ioviţă din filmul Piatră, piatră, în care motivul sacrificiului nu se declară, 
dar e ușor sesizabil, regăsindu-se în toate componentele filmului. 


La redarea acelei atmosfere apăsătoare un rol important i-a revenit luminii. 
Operatorul Pavel Bălan alternează cu multă iscusinţă culorile alb și negru, pen- 
tru ca lumina să accentueze ideea filmului. Portretele pietrarilor din carieră con- 
ţin mai multă umbră, fiind ceva aidoma tonurilor joase în muzică sau nuanţelor 
mate în pictură. Astfel se obține un caracter sumbru, evidențiindu-se o triste- 
te și o oboseală gravă. Deşi modestă în cromatica ei, imaginea filmului Piatră, 
piatră face să ne amintim de gândul lui Lucian Blaga despre faptul că adeseori 
„culorile reprezintă «fapte şi suferințe» ale luminii în luptă cu întunericul”. 


Într-un ermetism voit, într-un ritm al suferinței se întrezărește acelaşi „dincolo” 
ioviţian, împovărat de nostalgie și fiori de tristeţe. Mișcările bieţilor pietrari, ca 
şi gesturile lor, sunt mereu aceleași: vin din aceeași direcție şi ajung în același 
punct. Taie şi încarcă, taie și zidesc în jurul lor aceeași piatră albă. Și prin această 
continuă repetare — surprinsă voit de regizor şi operator — a acelorași eforturi 
se face şi o trimitere la mitul lui Sisif (Sisyphos), care a fost pedepsit crâncen cu 
zădărnicia unei trude veşnice și fără de speranţă. Şi în cazul lui Sisif, și în cel al 
pietrarilor lui Ioviță vedem și simțim imensul și, totodată, gratuitul efort spre a 
ridica mereu, la nesfârșit aceeași piatră. Vedem în prim-plan fețele încordate ale 
pietrarilor lipite de piatră până la o concreștere, ne imaginăm mâinile lui Sisif 
încordate până la durere, repetând mereu aceleași mișcări fără sens. 

Cadru din filmul Piatră, piatră (1966) 


Peste pietrarii obosiţi până la epuizare cade praful de piatră, pătrunzându-le 
până în suflet, iar roțile dințate continuă să rupă din piatră şi din oameni, din 
oameni și din piatră... Pietrarii încărunţesc în fața noastră, contopindu-se 
treptat cu niște mașinării primitive, înălbite și ele de praf. În acest cavou de 
piatră, sub presiunea zgomotului infernal și al muzicii stridente din coloana 
sonoră a filmului, pietrarii mici și taciturni efectuează mereu aceleași gesturi 
şi mişcări. Aici, pentru regizorul Vlad Ioviță, verbul rostit nu are nicio impor- 
tanță, ceea ce contează cu adevărat e starea, tăcerea cu ecouri de dramă a aces- 
tor mucenici din uriașul cavou de piatră... Mecanismele, obosite de aceleași 
legi ale fizicii, se opresc. Tăcuţi, oamenii iau masa. Fiecare privind în neunde, 
fiecare cu lumea lui, tace și rumegă preamodestele bucate. Apoi toţi aţipesc 
sub semnul unui detaliu cinematografic ireproșabil: din furtunul de aer iese 
ultima suflare. Această atmosferă creată de regizor, prim-planurile frecven- 
te ne fac să simțim respirația acestor oameni, durerea lor. 


Tăcere... Peste această planetă părăsită de viață continuă să cadă praful alb... 


Iar scurtele clipe de somn ale pietrarilor, în uriașul cavou de piatră, par să fie 
Sfânta Adormire sau o aluzie la Marea Trecere a acestui neam sortit robiei, o 
aluzie la trecerea peregrinului terestru în altă lume, lăsând după el măcar această 
modestă zidire de piatră... Şi în epizodul cu pietrarii la râu Vlad loviţă amintește 
de aceeași Mare Trecere, fiindcă la creștini, înainte de a pleca în lumea cealaltă, 
omul este scăldat... Astfel, pe lângă alte episoade care determină valența poetică 
a filmului Piatră, piatră, un moment important este și această interferență de 
multiple motive mitopoetice, plasate organic în componentele filmice. 

În spiritualitatea noastră moartea nu este o contrazicere a vieții, ci un feno- 
men în care viața decurge continuu, trecând numai în alt plan cosmic. Vicisi- 
tudinea istorică şi geopolitică au făcut ca viziunea noastră asupra fenomenu- 
lui Morţii să coincidă Noului Testament, care ne învață că moartea este unul 
dintre lucrurile cele mai naturale și ar trebui acceptată fără răzvrătire: „Atunci 
Toma a zis celorlalți ucenici: « Haidem să mergem și noi să murim cu El>"*. 


Probabil, numai neamul nostru posedă „instinctul” acesta de a îndura atât de 
simplu (mioritic!) moartea ... 


În cele zece minute timp-ecran se declanșează drama unor timpuri absurde, 
drama omului simplu aflat într-o epocă concretă — socialismul „înfloritor”, 
unde, conform imaginii filmice, „marea” grijă a statului sovietic față de acești 
mucenici e o totală batjocură: o cană de lapte pentru condiţiile de muncă 
nocive sănătăţii, un afiș (drept icoană) cu imaginea deputatului „ocrotitor”, 


„Consiliul artistic al studioului „Moldova-film”, toți cineaștii, ziariștii, scriitorii, 
care au vizionat filmul Piatră, piatră, au remarcat originalitatea tematică, nivelul 
artistic, considerându-l o mare reușită a cineastului Vlad Ioviță și a documen- 
tarului nostru. După apariţia filmelor lui Vlad Ioviţă — Fântâna, Piatră, piatră, 
De sărbători (Malanca), ale lui Gheorghe Vodă — Nunta, De-ale toamnei şi ale 
lui Anatol Codru — Trânta, Bacchus, Alexandru Plămădeală cinefilii, critica de 


Cu scriitorul Ion Druţă 


PORTRET MA 


specialitate semnalau apariția şcolii filmului poetic moldovenesc. Fiind apreciat 
la cele mai prestigioase festivaluri regionale, unionale și mondiale, filmul mol- 
dovenesc se impunea pe ecranele lumii. Însă succesele cineaștilor i-au speriat pe 
despoţii ideologici. Asupra cinematografiei naționale s-au abătut grabnic nori 
negri. La 7 aprilie 1970 are loc şedinţa biroului politic al c.c. al p.c.M., la care cre- 
ația cinematografică a regizorului Vlad loviţă a fost categorisită astfel: „Toate 
filmele create de Vlad Ioviță (Piatră, piatră, Fântâna, Se caută un paznic) sunt 
ideinic vicioase'. Speriindu-se de această realitate, de facto, obiectivă, distrug 
negativul filmului. Aceasta a fost încă o lovitură în inima tânărului cineast 
Vlad Ioviţă. 


Premiera filmului Piatră, piatră va avea loc când Ioviţă nu va mai fi în viaţă, 
abia după 22 de ani (1988, cinematograful „Patria”), graţie unui om care a 
reușit să ascundă o copie a filmului... 


Laconismul pe care Vlad Ioviţă l-a cultivat atât de insistent are multiple rădă- 
cini. În primul rând, iscusinţa de a selecta materialul, conform valențelor lui 
sugestive, fie în timpul filmărilor, adică din realitatea imediată, fie la masa de 
montaj. Chiar dacă ţine de gramatica filmului, aici el e condiționat de energi- 
ile şi semnificaţiile conţinutului. De aceea Ioviţă a reușit să fixeze concretul și 
esențialul, să se ferească de momentele false, de înzorzonările pseudopoetice, 
impunându-se printr-o formulă proprie, bazată pe exactitate, profunzime și pe 
o deosebită plasticitate. 


Mai târziu, afirmat deja ca prozator şi cineast, Vlad Ioviță va mărturisi: „Am 
învățat să ne exprimăm laconic. Capodoperele noastre populare, bunăoară, 
sunt un exemplu în acest sens. Şi pe bună dreptate. Durerea, oricât ar fi de 
mare, gândul, oricât ar fi de înaripat și de profund, şi chiar situaţia epică, oricât 
de epică ar fi ea, nu are nevoie de tone de cuvinte și spaţii nelimitate pentru a 
se întrupa artistic”. 


Şi dacă l-a interesat mai mult dialectica lumii interioare, a căutat să fixeze 
imaginea — expresie a stării omului, fapt complex ce nu acordă comenta- 
riului literar un rol important. În majoritatea filmelor sale Ioviţă refuză cu- 
vântului rolul de mijloc de expresie indispensabil, şi, din cele nouă filme 
de nonficţiune, numai pentru trei s-a scris un comentariu literar, în mod 
special, iar restul de şase filme sunt complet lipsite de referinţe critice. Vrem 
să afirmăm că, tot din cauza predilecției pentru expresia laconică, loviţă re- 
nunţă la dialoguri şi monologuri directe, fiindcă această modalitate de ex- 
punere, de regulă, ocupă mai mult spaţiu şi timp în structura audiovizuală 
a filmului. 

Ioviţă, excluzând substanţa verbală din naraţiunea filmică, se impune prin ce- 
lelalte componente ale filmului (imaginea şi coloana sonoră), apropiindu-se 
și mai mult de principiile estetice ale artei cinematografice sugestive şi prin 
imaginea produsului obținut de la corelaţia tuturor imaginilor. 


În concepţia sa imaginea are dreptul la viaţă numai semnificând: fiecare secven- 
tă este la fel de importantă, coexistând într-o perfectă convergenţă, creează un 
microunivers-stare, alimentat în permanență de bucuria descoperirii. 


Senzaţiile și imaginile vizuale cu efecte rapide de „contaminare” emotivă, ac- 
ţiunile dinamice, gesturile scurte, dialogurile condensate și succinte — toate 
acestea definesc caracterul cinematografic al prozelor lui Vlad Ioviţă. În nu- 
velele sale se lasă ușor percepută și o pronunțată reviviscență sau o adaptare a 
principiilor esteticii neorealismului italian — fenomen semnalat și de criticul 
literar Alexandru Burlacu: „loviţă este cel care încearcă să autohtonizeze 
neorealismul italian, practicând o nuvelistică în care nu cuvântul are primatul, 
ci vizualul”?. 


Descrierile simple, lipsite de elogii gratuite și de orice înfrumusețări, Ioviță le 
cultivă și în filmele sale. Naraţiuni cinematografice fireşti, spontane, absolut 
neornate, despre oameni simpli: fântânari (Fântâna), pietrari (Piatră, piatră), 
țărani-artişti (De sărbători, Dansuri de toamnă). Narațiunea cinematografică 
este plină de personalitate, e captivantă. Nu e impersonală cum era în mai toa- 
te filmele de atunci. Astfel filmul obţine un caracter reflexiv, care emoţionează 
şi convinge, convinge şi emoționează... 


Împreună cu Grigore Vieru şi Serafim Saka la un congres al scriitorilor 

Îmi amintesc cu câtă modestie şi timiditate a prezentat Ioviţă prin 1975 co- 
legiului redacțional al studioului „Moldova-film” sinopsisul Templul Terpsi- 
chorei pentru un film documentar. Naivul artist propunea atunci turmei de 
rinoceri ideologici „o ecranizare” a actului de creaţie, o confesiune, o pătrun- 
dere în tainele şi chinurile facerii frumosului. 


Ioviţă era foarte exact în ceea ce voia să exprime şi ştia cum să exprime. Nu 
încerca mai multe variante ale aceluiași film. În concepţia sa filmul de nonfic- 
ţiune — care e un fragment din realitate — nu are nevoie de variante: adevărul e 
unul singur. Mulţi regizori documentariști își reiau filmele în mai multe varian- 
te. Unuia dintre aceștia — vestitul regizor Joris Ivens — poetul Johannes Becher 
îi reproşa: „Iu ești prea Beethoven și nu destul Bach, revii de două-trei ori asupra 
unui film terminat. Când crezi că e gata, iar ai revenit”. 

Cu părintele de la Biserica din Cuhureşti și cineastul Dumitru Olărescu 


Referindu-se la caracterul laconismului din proza lui Ioviţă, criticul Mihai 
Cimpoi scria: „laconismul, deși cinematografizat și nerăbdător prin punc- 
tările dese de suspensii, are încetineala epică a naraţiunii clasice”™. Cu alte 
cuvinte, realizarea uneia dintre cele mai distinctive trăsături ale poeti- 
cii lui Ioviță - laconismul — se obține prin folosirea unor modalităţi proprii 
limbajului cinematografic, modalități care, așa cum le descrie Mihai Cimpoi, 
corespund întocmai și filmului de nonficţiune al regizorului Vlad Ioviţă, care 
şi-a afirmat explicit opinia cu privire la interacțiunea celor două limbaje: „Li- 
teratura şi cinematografia au aceleași puncte de pornire. Cine va putea defini 
cum se nasc aceste două arte? O proză bună este neapărat cinematografică, iar 
un film bun este neapărat literar. Proza lui Cehov, bunăoară, e prin excelență 
cinematografică. Structura epică a baladelor noastre le face bune de filmat. 

Pe de altă parte, cred că imaginea cinematografică nu poate înlocui cuvântul, 
cuvântul cel talentat și firesc. E imposibil a filma o metaforă eminesciană și 
puşkiniană, un sunet din muzica lui Mozart sau a lui Chopin”. 


Vorbeam mai sus despre conturarea punctului culminant și am vrea să menţio- 
năm un moment absolut imprevizibil și neîntâlnit în filmul nostru de nonficți- 
une, şi anume exprimarea intensă a culminaţiei narațiunii cinematografice prin 
„tăcere”. Şi această intensitate nonverbală, nonsonoră a tăcerii se creează tot prin 
mecanismele și energiile poeticului, fiindcă așa cum a observat Roland Barthes: 
„Poezia este, de regulă, pentru noi, semnificantul «difuzului», al «inefabilu- 
lui», al «sensibilului», e clasa impresiilor inclasabile; vorbim de «emoție con- 
centrată», de notație sinceră a unei clipe de elită şi mai ales de «tăcere» (tăce- 
rea fiind pentru noi semnul unei plenitudini a limbajului)”"5. Cu certitudine că 
tăcerea drept semn al plenitudinii limbajului, polisemantismul și hermeneutica 
tăcerii în creaţia lui Vlad Ioviță ar putea fi tema unui studiu aparte. 


„După tăcere, singura artă care se poate apropia de exprimarea inexprimabilu- 
lui este muzica”, afirmă Aldous Huxley, însă Ioviță reuşeşte să demonstreze 
posibilităţile „tăcerii” și în arta filmului de nonficţiune. Atunci când fântânarii 
ajung la punctul culminant — apa —, loviță creează „tăcerea”; când Malanca 
îşi finisează spectacolul și părăsește satul, oamenii plâng tot în tăcere; atunci 
când zidul de piatră a crescut în înalt și pietrarii s-au îngropat în el, pentru o 
clipă se opresc mecanismele infernale, se opreşte totul și tăcerea cuvântă. 


Din însemnările (în versuri!) ale lui Vlad loviţă pe marginea nuvelei cinema- 
tografice Dimitrie Cantemir! ne dăm seama că şi acea durere ontologică a nea- 
mului nostru el o concepea exprimată tot prin tăcere: „Taci... fiindcă numai 
prin tăcere / Poţi înțelege ce înseamnă durere”. 


Puterea, în cazul respectiv, e posibilitatea de a te afla în fruntea poporului tău, 
posibilitate nobilă, dar care cere durere, chinuri, dacă nu chiar jertfire de sine: 
„Taci... fiindcă numai prin durere / Poţi înţelege ce înseamnă putere”. Trăda- 
rea, lașitatea, ticăloșenia în toate timpurile au stat în capul mesei noastre ca, 
uneori, ajunşi cu mare greu la putere (aidoma principelui Dimitrie Cante- 
mir!), să ne întrebăm cu multă disperare: „Dar ce să faci cu puterea / Când 
ea îți aduce numai durere?”. Aceasta e chintesenţa existenţială, felul de a fi al 
neamului nostru la capitolul „noi şi puterea” în concepţia lui Vlad Ioviţă. 


În contextul timpurilor de atunci tăcerea lui Vlad Ioviță era o tăcere durută, 
mai semnificativă şi mai plină de adevăr comparativ cu strigătele unor colegi și 
pretinși prieteni de ai săi, care o făceau pe patrioții şi pe autorii de mari pânze 
cinematografice, i se uitau în ochi, îi întindeau „paharul plin cu sufletul deşert”, îi 

mai furau din idei, vulgarizându-le și banalizându.-le, fabricau fără scrupule cele 
mai antinaţionale surogate cinematografice. Atât pentru mine, cât şi pentru 
colegii mei Vlad Druc, Mircea Chistrugă, Roland Vieru, Iulian Florea, Ion 
Mija, Mihai Poiată, adică pentru o întreagă generaţie de cineaști mai tineri, 
tăcerea lui Vlad Ioviţă ne îmbărbăta, ne ambiţiona, de îndemna mai mult de- 
cât ipocritul netezit pe umăr și elogiile false ale altor colegi din generaţia sa... 


Tăcerea „neagră”, obținută printr-o pauză suprapusă pe peliculă neagră, fiind in- 
trodusă în structura filmului Vivat Victoria, aminteşte de lumina arsă, sugerând 
asociaţii cu pictura apocaliptică, în care totul e întuneric și moarte. Structurată 
şi plasată în ambianţe sugestive, „tăcerea” intensifică, conferă semnificației pro- 
funzime, devine poetică. Semnificațiile poetice caracterizează cel mai profund 
creaţia cinematografică a lui Vlad Ioviță. La el poeticul cuprinde plenar toate 
structurile filmului (mijloc de expresie, imagine artistică, stil, elemente formale 
etc.) şi de aceea nu poate fi definit unilateral, ci doar i se recunoaște existența, i 
se percep semnificaţiile şi i se investighează modalităţile „de funcționare” în ca- 
drul infra- şi macro-structurilor filmice. Regizorul Vlad loviţă „n-a fabricat” po- 
ezia cinematografică, el s-a străduit să găsească imaginea ce conţine starea poe- 
tică, fiind conştient de faptul că „nu imaginile fac un film, ci sufletul imaginilor”. 
Spre exemplu, planurile cinematografice antologice de la începutul și sfârșitul 
filmului De sărbători sunt nişte micropoeme audiovizuale, a căror expresivitate 
le permite o existență artistică autonomă: în decorurile albe ale naturii eterne se 
coboară încet spre noi din alte lumi povestea nemuririi noastre, Malanca, pen- 
tru ca apoi, după ce trece prin sufletele noastre, în acordul final al filmului, să se 
retragă spre infinit, tot prin acel decor divin, lăsându-ne din nou în așteptare. 
Astfel, aceste două imagini au inelat nuvela la modul cel mai metaforic. 


Venind din antichitate şi rămânând și astăzi cea mai complexă piesă din dra- 
maturgia noastră populară, Malanca n-a putut să nu-l intereseze pe artistul 
Vlad Ioviţă. Regizată de timp și de marii maeștri anonimi, în ea, ca şi în orice 
operă mare, totul este important, mai cu seamă Crăciunul - simbol al chipu- 
lui creator — cu sărbătorile lui ce semnifică moartea şi renașterea simbolică a 
ordinii cosmice, primenirea omului și a naturii. 


„Şi Fântâna, şi Piatră, piatră, şi De sărbători, şi Dansuri de toamnă au fost demne 
de cele mai prestigioase Festivaluri Internaționale, dar atunci „frații mai mari” 
de la Moscova și „experţii” locali decideau ce trebuia prezentat la acele festi- 
valuri. Iar artistul loviţă trebuia să se mulțumească de cea mai înaltă apreciere 
a acestora — „samobâtnâi” (autentic, inedit, original), care tot ei o atribuiau şi 
mâncătorilor de scorpioni, dansatorilor pe rug sau culturii triburilor africane. 
Sub povara acestor „decoraţii” s-au stins sute de talente, iar mediocritățile și li- 
chelele umblau prin lumea mare, reprezentându-ne arta și cultura... 

Cu soţia Ludmila şi operatorul Pavel Balan 


Revenind la structura dramaturgiei filmelor lui Ioviță, aceasta implică şi un 
joc de stări contrastante, prin alternanța cărora se creează o permanentă sta- 
re poetică. Bucuria unei împliniri succedată de tristețea despărțirii de viaţă. 
Dincolo de ritmurile bătrânilor dansatori se lasă uşor sesizată inconfundabila 
notă nostalgică (Dansuri de toamnă); glumele, râsetele din momentele traves- 
tirii alternează cu tristețea de la petrecerea Mălăncii, cu neliniștea existențială 
a regizorului, lacrima durerii civilizaţiilor apuse. 


În cinematografia modernă „funcția poetică” a limbajului este un element 
sui-generis. La loviţă a existat întotdeauna și o poetică a elementelor for- 
male, de aceea sesizăm adesea o preocupare a regizorului față de ineditul 
perspectivei arhitectonice, pentru compoziţia metaforică a filmului în an- 
samblu. Restructurând realitatea în mai multe „lumi” (lumea din fântână 
şi cea din afară; lumea interpreţilor Mălăncii şi lumea spectatorilor, lumea 
bătrânilor dansatori și, din nou, cea a spectatorilor); ordonându-le într-o 
viziune originală, Ioviță caută corelaţiile sublime dintre ele, pulsaţiile in- 
vizibile şi numai intuite ale universului interior al acestor „lumi. 


În creaţia lui Vlad Ioviță Apa şi Piatra, elemente primordiale, au semnificații 
multiple, adesea absolut nebănuite. Apa (scăldatul) în filmul Piatră, piatră 
nu-i ceva întâmplător, cum nu-s întâmplătoare acele broboane de apă ce 
picură din podul de piatră, creând un ritm perfect, asociat atmosferei re- 

spective, nici lacrimile din ochii copiilor şi bătrânilor care petrec Malanca 
spre alte lumi nu sunt întâmplătoare, ca și acordul final al filmului Dansuri 
de toamnă cu firavele şuviţe de apă ale izvorului, care, pornind de la rădăci- 
na unui copac uriaș, trec foarte plastic printr-o panoramă verticală ca să se 
contopească perfect cu măreţia arborelui în numele unei continuităţi eterne 
a frumosului și sublimului. Dacă motivului Pietrei și al Apei Ioviță îi dedică 
două filme (Piatră, piatră şi Fântâna), în proza lui e foarte frecvent, îndeo- 
sebi, motivul acvatic, cu un vast spectru de semnificaţii și funcţii: cataliza- 
torul unei acțiuni tensionate, al unei stări psihologice, preludiul la un act 
liric sau la o întâmplare dramatică (Magdalena, Un hectar de umbră pentru 
Sahara, Dincolo de ploaie, Ce înalţi sunt plopii). 


Cu filmele Fântâna, Piatră, piatră, De sărbători, De-ale toamnei Vlad Ioviță, 
împreună cu regizorul Gheorghe Vodă, scenaristul Serafim Saka şi operato- 
rul Pavel Bălan, mai târziu şi regizorul Anatol Codru, scoate din anonimat 
documentarul național, eliberându-l și de jignitoarea poreclă „Knnoxypaa”, 
făcând să obțină statutul veritabilei opere de artă și să afirme caracterul poetic 
al documentarului basarabean. 


Lansarea filmelor menţionate mai sus au consemnat un fenomen cultural fără 
precedent, poeticul devine cea mai importantă trăsătură distinctivă a cine- 
matografiei de nonficţiune și a celei de ficțiune. Se pune baza școlii filmului 
poetic, care s-a afirmat și a fost recunoscut în lume. Nu mai puţin important 
e și faptul că prin aceste filme s-au conturat perspectivele, modalitățile și aria 
de investigaţii ale cineaştilor, s-a regăsit expresia care se pliază cel mai bine pe 
felul nostru de a fi. 


Pentru unii cineaşti filmul poetic a fost un refugiu de la drama compromisului co- 
tidian şi totodată o modalitate de supravieţuire a filmului de nonficțiune național. 


Vlad Ioviță a creat unele dintre cele mai poetice filme de nonficţiune, refu- 
zând întotdeauna o poezie artificială, o lirică cinematografică, care era pur şi 
simplu frumoasă. 


Astfel, perceperea operei de artă presupune un demers mixt, și anume fenome- 

nologico-hermeneutic, ce necesită perceperea ei ca un limbaj, care cuprinde și 

acel „dincolo” de ceea ce a fost rostit în narațiunea cinematografică. Acest „din- 

colo”, specific ioviţian, este sesizat în unele situaţii, gânduri, stări „transpoziţio- 
» . . » . A . . v 

nale’, ce duc la ideea de un „dincolo”, mai ales, în prozele lui Ioviță. 


În filmul Fântâna, spre exemplu, unde fântânarul, în modesta sa „navă teres- 
tră” — ciubărul — coboară încet în adâncurile pământului, în timp ce de la apa- 
ratul de radio auzim că astronauții americani au ieșit în cosmos. Astfel, printr-o 

suprapunere laconică și exactă a două idei, integrate — una în imaginea filmică, 
iar alta în coloana sonoră, și cu trimiteri asociative în spaţii diverse, Pământ și 
Cosmos, dar în aceeași durată de timp —, Vlad loviţă intuieşte ceva din corelați- 
ile și tainicele legături ale universului, ale lumii terestre cu Cosmosul. 


Prin contactul său particular cu lumea reală și cu cea de dincolo, prin sponta- 
neitatea asociativă, prin inteligenţa și plasticitatea limbajului cinematografic 
se pot identifica semnele unei estetici proprii. Tot acest material documentar 
e filmat de Pavel Bălan „pe viu” din interior, din nucleul acţiunii, iar unele pla- 
nuri cinematografice de la o anumită distanță, dar toate păstrându-și farme- 
cul spontaneităţii și al comportamentului absolut firesc al oamenilor. Această 
structură o are și scenariul ultimului film al regizorului Vlad Ioviţă Dansuri de 
toamnă (autorul imaginii lon Bolboceanu). Filmul începe cu imaginea unei 
toamne biblice, invadând tot pământul sub acordurile unei piese muzicale de 
o profundă nostalgie. Toate acestea creează o imagine audiovizuală ce amin- 
teşte de marele spectacol al lumii, unde nimic nu e veşnic, fiindcă şi bucuria, 
şi dragostea, şi binele trec în unul din acte în durere, iar moartea îşi revarsă 
ameninţarea peste toate... 


În centrul narațiunii cine- 
matografice a Dansurilor de 
toamnă ideea de artă popu- 
lară devine sinonimă abso- 
lută cu bogăţia spirituală ce 
se conjugă perfect în toate 
timpurile cu ideea de rost și 
de loc al omului pe pământ, 
de scurgerea ireversibilă 
a vremii şi de sosirea unei 
toamne - a acelei judecăți 
supreme, unde toţi suntem 
egali și chemaţi să dăm sea- | 
mă cine suntem, ce-am 
făcut în această clipă ce se § 
numește viață și ce lăsăm 

după noi... 


Cu tata pe malul Nistrului 
Profunda nostalgie din fie- 

care imagine audiovizuală din Dansuri de toamnă ne duce la ideea unei mari 
dragoste de viață, dar și la gândul unui film-presimțţire, al unui film de adio 
pentru tot ce a avut mai scump artistul Vlad Ioviţă: averea spirituală, natura și 
omul. Anume acesta a fost să fie ultimul său film... 

Fragmentele de viață, până a deveni film, el le-a trăit, le-a esenţializat, le-a 
reconfigurat poetic şi apoi le-a înălțat pe ecran, ca ele să reînvie mereu. Toate 
acestea l-au determinat pe scriitorul și cineastul Anatol Codru să generalizeze 
sugestiv despre creaţia lui Vlad Ioviţă: „Este cu totul aparte în cele abordate 
de scriitor şi regizor referitor la conceptul de mişcare a ideilor, de sincronizare 
a acestora cu simţirea și înțelegerea de necuprins și de veşnic. Vlad Ioviță ră- 
mâne a fi ființa cea mai dramatică a generaţiei sale. Concentrat până la maxim 
în fraza și imaginea filmică, el transcede starea de realitate în mit, în moarte, 
nuntă şi în continuă înviere a materiei gânditoare”!$. 


Filmele regizorului Vlad Ioviţă și a operatorului Pavel Bălan creează formu- 
le proprii în polifonia caracterului artistic naţional. Ei au adus fizionomia 
autentică a ţăranului nostru artist, o antropologie caracteristică a neamului. 
Vor trece ani și de pe aceste imagini se va învăța bunătatea şi cumsecăde- 
nia care, probabil, vor dispărea. A fost nevoie de o aleasă sensibilitate, de o 
profundă intuiţie și de o deosebită cunoaștere a lumii interioare a acestui 
popor, ca să izbutească să aducă pe ecran o întreagă galerie de tipaje atât de 
ale noastre. 


„„„Frământat mereu de problemele vieţii și ale creaţiei, a reușit să-și făurească 
o lume a sa, unde adesea, mai ales în ultimii ani, se retrăgea cuprins de tăcere. 
Comunica puţin, foarte puţin, dar tăcerea sa iradia fascicule de lumină, în ea 
palpita lumea sa interioară, atrăgea spiritele însetate de frumos. Apărea arta. 
Dar ea apare numai acolo unde există artistul... 


Scriitorul și cineastul Gheorghe Vodă, unul din puţinii prieteni ai lui Vlad 
Ioviţă, avea să-şi amintească: „Fire romantică, strălucitor prin inteligență, prin 
bunătate, naivitate și simţire, Vlad avea darul de-a crea prin însăși prezenţa sa 
stări sufleteşti anume de creaţie, fiindcă nu purta în el altceva decât creaţia, 
zbuciumul și gândurile sale, trezindu-ţi propria gândire... 


În toată creația sa cinematografică de nonficţiune artistul Vlad Ioviţă a fixat 
formula unică și expresivă a pulsaţiilor lumii interioare a omului cu har divin. 
„„„Era mereu nesatisfăcut de cele realizate. Probabil din cauza unor exigențe 
exagerate sau simţea că poate mai mult decât izbutea. Ştia să muncească... Și 
la Masa de Scris, și la Masa de Montaj, şi la Masa Tăcerii zbuciumat de căutări, 
de idei, de planuri... 


Muncea până la istovire: „Istovirea — iată semnul sub care a trăit și s-a măci- 
nat Vlad Ioviţă... Pentru cine ştie cum se fac filmele, aceasta este ctitoria prin 
autosacrificiu a meșterului Vlad”, avea să afirme cu durere un alt neobosit al 
scrisului și al ecranului nostru — Emil Loteanu. 

Privită integral, cinematografia de nonficțiune a cineastului Vlad Ioviţă con- 
stituie un ciclu bine definit prin ideea de circularitate: a început cu dansul co- 
piilor din primul său film, Poiana bucuriei, şi s-a încheiat cu dansul bătrânilor 
din ultimul său film, Dansuri de toamnă. 


Filmele lui loviţă continuă să trăiască, copleșind generaţii la rând de simpli 
spectatori, dar și de cinefili şi cineaști alintaţi și chiar „intoxicaţi” astăzi de 
abundența audiovizuală. Drept argument e şi decizia Festivalului Internaţio- 
nal din Cottbus (Germania, 1999), unde „filmele cineastului Vlad Ioviţă au 
fost declarate capodopere ale genului”. 

Cheagul nopților 


Pe patul de după sobă a zăcut tata, 

acolo a zăcut şi a citit, iar a zăcut şi iar a citit, 
apucând să-mi citească pe îndelete cărțile 

şi sperând din toată inima ca următoarele 

să fie mult mai interesante. 


N.P. — poet, prozator. Autor, 
printre altele, al volumelor Pe patul de după sobă s-a lepădat de fumat, 
Timpul probabil (poezii), Ghid acolo a polemizat cu fel de fel de vedenii 
pentru cometa Halley (poezii), una mai reală decât alta, a înjurat radioul fiindcă 
Lunaticul nopții scitice nu se mai auzeau unul pe altul, 
(poezii), Cubul de zah a a cerut vin să se îmbete de viață. Și tot acolo 
(roman), Avionul mirosea  . 4. Š S 
şi-a lăsat oftatul de pe urmă după ce eu, 
a peşte (roman). Prezent ° ? , ile i d ` : 
în antologiile 1007 poezii SY Ocazia unei pastile, ala ovidiu 
româneşti de L. Ulici, Cele pe care a băut-o lacom până la fund 
mai bune povestiri ale anului reușind în ultimul moment să-mi sloboadă 
de D. S. Boierescu, Portret de din colțul gurii pastila înapoi în palmă. 
grup, Literatura din Basarabia, 
Scriitori pe calea regală şa. Acum pe patul de după sobă întunericul 
Laureat al Premiului Uniunii = iși deschide toate catacombele. 
Scriitorilor din România şi a Si pia ue ie zi ; 
i imt cum îmi apasă pieptul zăpada de pe acoperiş. 
numeroase premii literare na a f 
. l E o zăpadă în care n-a mai rămas niciun firicel de 
din Republica Moldova. 
alb. 
Totul e închegat în întuneric, e numai întuneric 
între 
pleoapele mele și norii compacți, 
bântuiți de comete viclene, de stele satanice, 
de zbuciumul celor care au plecat demult de lângă 
sobă 
iar dincolo încă n-au dat de căldură. 

Ingerul oilor 


oile înseamnă viaţă, ne tot învăţa el, 

şi le admira urmele ascuţite prin zăpadă. 

a învățat de inginer dar tânjea să se facă înger — 
un înger modest și nevăzut precum firul de lână 
purtat de vânt de la geană la geană... 


a aflat cum e să cobori bolnav într-o râpă, 
apoi să urci pe costișă, să te cațări pe deal 

și să găsești acolo printre oi un fir de alior, 
să-i storci toată puterea și să ţi-o bagi în piept 
ca să trăiască oile. Căci oaia înseamnă viață! 


oile fătau liniștite când era el alături, îincotoşmănat în 
ciulini. El plutea mereu în aburii oilor când fătau. 

era lângă ele și la unu, şi la două, și la trei, şi la patru 
de noapte, şi când se făcea ziuă. 

mereu în aburii fătatului. Şi oaia făta în linişte, 

nu i se putea întâmpla nimic rău 

atâta timp cât îngerul oilor plutea pe deasupra. 


adevărat, uneori oile dispăreau în lână și în 

zăpadă, iar el le lăsa de capul lor în lână și în zăpadă 

până pe după Sf. Gheorghe, când lua foarfecele cel mare, 
tundea lână, tundea zăpadă și ceață în căutarea oii pierdute 
apoi o găsea și o scotea la plimbare goală-goluță 

prin verdele cald. 


La capătul podului 


Creştea un deal în noapte la capătul podului 

şi tu — ușor inflamabil — te-ai aprins de la foaia din mână. 
Aveai o cumplită bătaie de cap și de inimă în legătură 

cu versul doi din haiku-ul la care lucrezi de-o viaţă... 


Şi pentru că la capătul podului dealul continua 

să prospere în noapte, sorbind direct din cer 

toate desfătările lumii, iar dogoarea de lavă încinsă 
îţi aprindea foaia de-a lungul versului doi, 

a trebuit să cedezi, să te lepezi de foaie, 


zicându-ţi că oricum prin părțile noastre cu podgorii şi ciocârlii 
încă n-a reușit nimeni să închege într-o viață de om 

un haiku. L-ai aruncat de pe pod să se ducă cu apa — 

pe unde l-o duce și l-o învârteji 

nicio minte de om sau de altceva nu l-o mai descâlci. 


Şi brusc s-a crăpat de ziuă iar ochii tăi au văzut, 

inima ta a văzut cum dincolo de pod creştea și creştea 
dealul acela cu iarbă arzând şi copaci fumegând 

iar din pisc i se cotileau primele broboane de lavă 
însuflețind ideea de a trezi Fujiyama... 


Şi-atunci ai strâns tot ce aveai sub frunte 
şi sub pleoape și pumnii i-ai strâns 

şi-ai strigat ghemuit: 

— Yes, dragii mei! Yes! se poate! 


Sărutul nevrotic 


Aştept perdeluţele, 

aştept să văd perdeluţele fluturând la capătul patului. 
Aştept un pat. 

Odată cu patul veni-va și ora lingușirilor 

şi totul va degenera într-o iubire la limita îmbălsămării 
cu sărutări uscate pe mâini urmate de 

sărutul nevrotic pe frunte. 


Aştept să-ți văd genunchii acuplându-se cu marginea 
patului, iradiind ca două nimburi domesticite, 
lipindu-se unul de altul cu disperarea a doi liceeni 
surprinși îmbrățişați de o lanternă. 


Ştiu, genunchii tăi îngenunchează în ei înșiși, 
îngenunchează-n căință, 
iar căința înseamnă o resorbţie-n plus. 


Pâcla înaintează peste pervazul ferestrei 

şi din pâclă apare patul cu perdeluțe multicolore 
şi deodată, aiurea-n tramvai, mă văd, așa, la arat 
în urma unui cal vânăt 

într-o vale adâncă unde uneori tăișul plugului 

îmi scapă de sub control 
şi rupe din cizmele putrede ale altor oameni 
ieşiţi şi ei la arat cu mârțoagele lor de pâclă. 


Răsturnăm rădăcini de brustur, 

brazde adânci de pământ netulburat 

cu broaște căzute în hibernare, 

cu urme de aripi lăsate-n pământ, 

cu picături negre rămase pe jos 

încă de pe vremea când ne încălzeam mâinile 
deasupra unei căldări cu smoală 


la o flacără înăbușită de fumul greu și negru pe un ger 


de nedespărțit. 


Mușcătura 


leşeam uneori dimineaţa în livada pustie 


unde același fruct se desprindea de aceeaşi creangă 


rostogolindu-se la picioarele mele 
așteptând să mă aplec, 
așteptând mușcătura. 


Îl încălzeam o vreme la piept, 
îl lustruiam în lâna fularului, 
îl degresam de căldurile verii, 


apoi mă uitam la neclintirea crengilor golite de păsări 


şi muşcam adânc 

dezgolindu-i sâmburii 

şi aşteptam să muște și fructul din mine, 
să muște la fel de adânc din mine 

pe tărâmul acela uitat 

unde ieșeam uneori dimineaţa în livada pustie 


unde același fruct se desprindea de aceeaşi creangă 


rostogolindu-se la picioarele mele 
așteptând mușcătura. 


O fâşie de dragoste 


Astăzi am ieșit afară să-mi văd toamna. 

Am găsit-o ceva mai stinsă decât toamnele 

pe care le-am avut cu alte ocazii, 

sub alți pomi, mai mult sau mai puţin fructiferi, 

sub alte garduri, streşini, şindrile, sub aripile 

altor îngeri, mai mult sau mai puţin păzitori. De data 
asta însă toamna mea părea mult mai pregătită 

să-mi spună direct ce anume urmează să mi se întâmple. 


Toamna mi-a şoptit la ureche că femeia de care-mi 
place îmi zice Nicolae de parcă aș fi ultimul ei 
cuvânt, pronunţă Nicolaie de parcă 

aş fi singurul nume de Sfânt pe pământ, 

de parcă Nicolae 

ar fi o gură de apă, o gură de aer, 

o gură de nicolae. 


Am intrat în încăpere. Mi-am dezbrăcat hainele. 
Mi-am dezbrăcat femeia, sau invers, m-am făcut 
tatuaj pe toată pielea ei, 

inclusiv pe ambele-i călcâie vulnerabile, 

m-am depus până-n adânc de subsuoară. I-am 
povestit ce anume mi-a spus cea de-afară 
despre felul cum ea, cea din casă, 

mă nesfârșeșşte și mă nicolăiește. Astfel 

între noi s-a așternut o fâșie de dragoste 

ce seamănă leit cu toamna de-afară, 

apoi s-a aşternut peste tot stratificat 

şi zaharisit 

Nicolae. 


Tatuată cu puritatea copilăriei 


Pe unde oare vor fi putrezind hainele 
de care te-am dezbrăcat prima dată? 


Mamă, ce spaimă au tras când le-am atins nasturii! 


Dar ce aspre au devenit când am pornit fermoarul la vale 

pe săniușul coapsei! 


Şi ce moi s-au făcut părăsindu-te, 
părăsindu-ți pielea tatuată cu puritatea copilăriei! 


Hainele acelea ciudate, 

de nedezbrăcate încă de alte mâini decât ale tale, 
concrescute cu tine, 

mulate perfect pe tot ce era mai al tău, 

hainele care s-au tăvălit pe podele 

neputincioase să mai foșnească între mine și tine 
atunci la demisol 

cu Stănescu acela muced (decupat din „Luceafărul”) 
lipit deasupra patului, precum și cu alți poeţi 

stivuiți sub pat, împachetaţi în volumele lor de poezii, 
încă inofensivi pe scara valorică. 


Vor fi lăsat oare pe undeva vreo zdreanță 

hainele acelea? Hainele acelea lipsite de 

sens fără tine, peste care te mai văd uneori aplecată 
cu palmele strâns lipite, fără mine-ntre ele. 


O ceată de poeți telurici 


Vai vouă, cărturarilor! 


Aceşti poeţi în general mâncăcioși adunaţi în cete 
pe dealuri mult mai înalte decât florile, 

acești poeți mărșăluind pe văi mai adânci decât 
oasele celor îngropaţi în văile adânci 

tot căutându-și zi de zi casele pe grindiş pe-acoperiş 
de unde se mai și aruncă uneori câte unul 

fără să dea vreodată de pământ, 


acești poeţi telurici, adunaţi în cetele lor telurice 
cu femeile și copiii lor nerăbdători să simtă și ei 
desfătările lumii, poeţi crescuţi din ocară 

fiecare cu cangea cuvântului ascunsă ca un scai sub 
geacă, poeţi care detestă gaşca și lehamitea găștii, 


poeţi care îşi cultivă singurătatea în ceată 
ţinându-se fiecare pe arcurile propriilor picioare 


iar când rămân singuri în câmp deschis 
de nimeni supravegheați la ieșirea din ceață 


fiecare e în stare să ţină piept până la capăt 
răbdării şi liniștii 

încurajând transformarea larvei în flutur 
doar ei mai au timp să se întrebe 

cum a fost atunci când rugina a intrat 

pentru prima dată în lemn și când primul cui 
a făcut să mustească în palmă 

prima floare de sânge. 


Ochelaristul 


Uite fărașul cu cioburi de sticlă! E tot ce 
avea mai de preţ ochelaristul. Am ridicat 
o așchie străvezie pe un deget, 

am privit-o la lumina zăpezii. 

Şi l-am văzut din nou: ochelaristul 

se scufunda în zăpada din faţa şcolii. 


Ochelaristul plonja prin troiene, 

îşi scotea uneori capul și mănușile la suprafață, 
încerca să-și simtă degetele pipăindu-și pleoapele, 
se apuca de nas, se scufunda și mai adânc 

să nu-l vadă nimeni cum se joacă-n zăpadă. 


Eu însă ştiam că îşi caută ochelarii. 


Eu ieşisem din sala de sport cu fărașul în mână 
şi o luasem pe coridor la stânga, 

apoi am luat-o pe coridor la dreapta 

până unde nu se mai vedea nimic prin 
perdeaua de fulgi și sticlă pisată 

şi aşteptam să mă împiedic în troiene 

de lacrimile înghețate ale ochelaristului. 


Călărețul fără cap și invers 


„Se făcea că eram un simplu bărbier”, bolboroseşte 
călărețul fără cap și lasă calul să pască. „Dădeam 

cu briciul, rădeam și tundeam într-o casă din câmp. 
Treceau pe la mine țărani cu și fără pământ 

în acte și sub unghii, poliţişti, pușcăriași, prisăcari... 
Însă mai ales ţăranii îmi erau recunoscători, 

mulțumiți că se întorc seara acasă de la prașele lor 
proaspăt bărbieriţi, fără niciun firicel de păr în urechi 

şi în nas. Mai ales lor, țăranilor, le plăcea să se vadă 

în oglindă acoperiţi cu pânză albă, ca de linţoliu, 

la suprafață rămânându-le doar tărtăcuţa. Și ce fericiți erau 
descoperind că numai capul lor se vedea în oglindă, 

nu şi al meu. Vedeau în oglindă doar mâinile mele și 
lama briciului înnobilându-le beregata. Aveau iluzia 

că se bărbieresc înde ei, deși moţăiau între mâinile mele 
crescute din niște umerii fără nimic între ei. Într-o seară, 
când am dat să sting lumina și să închid, 

să mai scap dracului de buze răsucite pe-o parte, pe alta; 
să scap de groaza de-a mai decapita vreun neg pe vreo 
falcă; grăbit să-mi iau calul și să trec în galop 

prin localitățile din împrejurimi pentru a 

impresiona lumea proastă cu golul dintre umerii mei, 
deodată 

numai ce văd că se rostogolește peste prag 

un cap nebărbierit, cu pletele-n ochi ca vai de capul lui. 
- Bărbiereşte-mă! mi-a cerut gutural. 

- Nicio problemă! i-am răspuns și l-am ridicat la nivelul 
oglinzii, i-am înfăşurat în pânză albă-albă puţinul 

gât ce îl avea. I-am săpunit faţa, i-am briciuit-o, 

l-am făcut frumos și arătos. Şi l-am lăsat acolo, 

în casa din câmp, fără să mi-l pun la loc între umeri. 

Că eu, dragul meu, m-am împăcat cu soarta. 

Or, ce fel de călăreț aş mai fi, de-aș avea cap? 

Ai mai sta tu acum să mă asculți 

înduioşat, 

culcându-ți capul pe umărul meu?” 


Degeaba scrii versuri 


vom vedea cu ochii noștri dealurile cum urcă 

şi urcă la cer. Vom contribui la urcarea lor 

cu ce putem, cu ce aveam — cu cenușa, cu oasele, 
cu rămășițele noastre. Mai ales rămășițele noastre 
ajută dealurile să se vadă implinite, 


ajunse cât mai aproape de cer. 


vom face dealurile să crească necontenit, 

încât să nu mai fim văzuţi de peste deal, unde 

se zice că e cu totul și cu totul altfel decât pe la noi! 
să nu ne vadă nimeni de-acolo, 

să nu afle nimeni cum e să trăieşti dincoace, pe vale, 
unde e umed și-i rece și vine broasca 

şi-ţi ocăie la cap precum că degeaba scrii versuri, 
degeaba scrii versuri dacă încă n-ai trecut dealul, 


apoi te ţine o vreme sub laba ei verde și rece 
făcându-te să-ţi vezi, vai, maţele, curate și albe, 
şerpuind flămânde în susul râului. Le vezi înnodate 
sub luntrea pescarului așteptând și ele prada 

şi-ţi vezi într-o poiană stomacul 

hăpăind un amestec răruţ de insecte și raze, 
mișcându-se odată cu umbra, tot mai spre 

apus de locul crimei, tot mai spre noapte. 

ce mai atâta vorbă!? Gura ta trece dealul. 


auzi dincolo alte guri urlând îngrozite. 


Sfera-buturugă 


Cineva te surprinde cum spargi lemne la mijlocul șesului, 
cum spargi şi spargi lemne la mijlocul şesului 

pe o sferă de sticlă. Spargi lemne pe o sfera de sticlă 

și sfera nu se sparge. 


Sigur, nu oricui îi este dat să-și surprindă 

convivii spărgând lemne pe o sferă de sticlă 

anume la mijlocul șesului și mai ales 

nu oricui îi este dat să vadă că lemnele 

se sparg împrăștiindu-se 

în timp ce sfera rămâne strălimpede, ca și neatinsă — 
o sferă ce face în jur atmosferă. 


N-ai încotro, te împaci cu gândul că se va găsi mereu cineva 
care să rămână trăsnit urmărind cum ridici tu lemnul 
deasupra capului 

şi-l izbeşti de străveziul sferic spărgând lemnul, 
nu și străveziul, 
sărind în jurul tău așchii, nu și cioburi. 


Dar de-o fi şi-o fi 

într-o bună zi să ți se facă țăndări sfera-buturugă, 
vei rămâne tu însuţi trăsnit, 

întrebându-te: cum adică, 

nici măcar nu ne este dat să spargem la nesfârșit 
lemne pe o sferă de sticlă? 


Gog & Magog 


Să ai o noapte grea şi o zi grea, 

să-ți burnițeze în palmă 

iar lingura să-ți devină încet-încet plată, 
să cazi din copac, 

din teiul cu ramuri de mămăligă. 


S-o apuci încotrova prin apa strălimpede 
care îneacă borcanele, să dibui cu patinele 
pe cărarea de gheață în căutarea 

unei cofetării. Să te închizi în cofetărie, 

să te îndopi cu dulciuri necăjit că, uite, 
nu-ți iese nici azi poemul menit 

să rămână în veci nepublicabil, 

să-ți dai seama că ceva se ascunde la tot pasul de tine, 
că în jurul tău e doar ascunziș, 

boturi umede pipăindu-te nevăzute, 
nevăzutul pipăindu-te ud. 


Şi de unde-ai luat-o, mă rog, 

că între Gog şi Magog 

ai fi tocmai tu cel capabil să dea mâna cu antipozii? 
Mersul pe sârmă e o plimbare pentru cei 

purtaţi de mânuță. Urmează însă mersul 

pe sârmă ghimpată, mersul pe sârmă ghimpată 

cu picioare de aluat al celor singuri sub cer. 


O celebritate locală se ridică din glod 
îmbrățișându-te. 

Mircea V. CIOBANU 
l Poezia cântată 


Prin anii '70 ai secolului trecut, într-un ziar sau re- 
vistă de la Chișinău, nu-mi amintesc cu precizie, 
cineva menționa că, odată cu venirea lui Grigore 
Vieru şi Dumitru Matcovschi, în cântecele din 
Basarabia a intrat poezia. Adică până atunci se fă- 
ceau „texte”, ca material de însoţire a muzicii, dar, 
mai ales, texte de calitate dubioasă ori proaste de-a 
NC. = scriitor, critic binelea. Amintindu-ne de niște cântece de atunci, 


| literar. Redactor-şef | trebuie să-i dăm dreptate celui care făcuse consta- 
director editorial la Editura area 


Ştiinţa. Autor al unor cărți 

de versuri şi dramaturgie, N-ar fi deloc rău să readucem în discuție tema. 
al îi de critică şi Nu — Doamne fereşte! — să interzicem nişte cân- 
eseistică Plăcerea interpretării a 
2 MEIR tece — pentru că au murit, din acest moment, toa- 
(Prut internaţional, 2008, ANR A A . 
te nunțile și cumetriile noastre, toate însoțite de 


Premiul Uniunii Scriitorilor a ei, [a 
din Modova şial Salonului manele poetice (indiferent de genul muzical în care 


de Carte de la laşi). au pătruns aceste texte) —, ci să ne plimbăm puţin 
Rubrici permanente în pe acolo pe unde au participat la proces poeţii (la 
revistele, Limba Română, procesul scrierii, nu la petreceri, chiar dacă unele 
„Semn',„Sud-est cultural, texte sugerează că procesele, uneori, se desfăşurau 
„Clipa”, autor ocazional în fn paralel). 

„Contrafort“, „Convorbiri 
literare” „România literară; Ce înseamnă un cântec bun, cu un text care susține 

„Familia" „Dacia literară” frumos melodia (sau invers), e lesne să ne închipu- 
im, amintindu-ne de Atât de fragedă (Eminescu), 
Primăvara (Topîrceanu), Decembre (Bacovia), La 
oglindă (Coşbuc), De va veni la tine vântul...(Goga), 


sau, ca să venim mai aproape, ceva în genul: „A ve- 


nit, a venit toamna... acoperă-mi inima cu ceva... 
(Stănescu), ori poate „Mai şterge zaua ruginită, / 
Aşază-mi chivara mai drept / Şi vezi de ce nu vine 
carul / Cu cavalerii ce-i aştept” (Dimov). Ori me- 
tafizicele compoziţii ale formaţiei Phoenix, pe ver- 
surile lui Foarţă și Ujică. 

De altfel, textele bune sunt atât de rare (îmi dau seama acum, amintindu-mi, 
„ascultând” în minte niște cântece), încât se rețin: câteva cântece pe versurile lui 
Vieru sau Matcovschi, un August superb, al lui N. Popa, interpretat inconfunda- 
bil de Ricu Vodă, un elegant text scris despre clipa care fuge, de Vsevolod Cior- 
nei, cântat de eleganta Olga Ciolacu, un frumos cântec, pe versuri de Leonida 
Lari (sic!), compus şi interpretat de Iurie Andronic („Ce zi frumoasă umblă pe 
pământ, / lluminând egal și rău şi bine..”) şi... poate câteva care îmi scapă, nu 
prea multe însă. Mă refer acum la texte poetice relevante, originale, adecvate. 


Bineînţeles că trebuie, coborând puţin ştacheta, să le bifez ca pozitive şi pe 
cele pur și simplu corecte gramatical. Mă gândesc acum la ceva în genul Pri- 
măverii lui Andrei Strâmbeanu, un text, cel puţin, onorabil. 


Unde s-o fi rupt firul pe care începuseră a-l depăna, frumos, aici, în Basarabia, 
Vieru şi Matcovschi? Daniel Cristea-Enache demonstra într-un eseu că unele 
discontinuități și disonanţe le-au admis chiar maeștrii (Maeștrii!). E vorba de 
o deconstrucţie-model a poeziei (cântate) a lui Grigore Vieru Eminescu (vezi 
Funcţia Vieru, IV, „Convorbiri literare”, nr. 2, 2010). Pornind de la afirmaţia 
construită mai mult din necesități prozodice („La zidirea Soarelui, se știe, / 
Cerul a muncit o veșnicie”), autorul eseului demonstrează cum o falsă con- 
strucţie (or, ceea ce știm — din episodul Facerii — este chiar altceva) deschide o 
întreagă cutie a Pandorei, inconsecvenţele ținându-se lanţ. Să zicem că a fost 
un accident în biografia „muzicală” a poetului, or, cunoaştem multe reușite ale 
lui în acest sens, unele absolut relevante. 


Am recitit cu prilejul scrierii acestui text poeziile lui Dumitru Matcovschi 
care au devenit cântece. Foarte multe rămân „în picioare” şi după un examen... 
„pur-literar”, că să sugerez perspectiva din care le-am citit. Doar în două cazuri 
(celebrele șlagăre de odinioară Sărut, femeie, mâna ta şi Cu numele tău) mi-am 
pus niște întrebări... gramaticale, la care nu am găsit răspuns. Dacă insistaţi, 
iată-le: „Sărut, femeie, mâna ta, / întotdeauna muncitoare, / atât de mică și de 
floare (?)..”; „Am numit cu nume drag / stea (?) din cer strălucitoare..”; „Am 
numit cu nume sfânt / spic (?) de grâu ce se împlină ()..” Dar nedumerirea 
deplină, totală, care nu poate fi alinată cu nimic, e textul integral al Imnului 
Academiei. Poate că nu pricep ceva în acest gen literar, dar niște lucruri mă 
derutează în mod absolut. Nu mă apuc să citez. 


Cu câteva excepții, ziceam, cântecele scrise de poeţii profesionişti sunt per- 
fecte, unele — relevante. (Mă grăbesc să adaug că, acolo unde fenomenul m-a 
deranjat, lucrurile erau grave de tot, încălcând nu cine ştie ce norme literare 
deosebite, subtilităţi stilistice ori profunzimi filozofice ş.a.m.d., ci elementare 
erori gramaticale, ortografice şi... logice.) 

Dacă mi-aş fi propus să vă amuz, aș aduce exemple de cântece neizbutite ori 
absurde de tot, în genul următoarelor exerciţii paralogice: „Chipul tău (?) şi 
dragostea din tei (1?) Mi-amintesc de ochii tăi (?!)”; „Vreau să te întorci la 
mine / Fără tine-mi este bine (!!?); „Le vreau oriunde-am fost”; sau una bună 
pentru închiderea (sub)temei: „Prințul meu are țiței / Pot să fac ce vreau cu 


ei (1). 


Dar nu vreau să intru în ezoterismul... oricum inaccesibil mie al „show bussines”- 
ului românesc. Mă voi limita doar la segmentul literar. Adică voi consulta 
agenda Uniunii Scriitorilor pentru a vedea dacă autorul, la onoarea căruia 
atentez, este poet cu acte în regulă. Așa că, din acest loc, adio, ASIA, Sexxxy, 
Blondy, O-zone etc. 


Să trecem la treaba, așadar. lată un cântec prea bine cunoscut, avându-l de 
autor al versurilor pe poetul Ianoș Ţurcanu, un profesionist al genului. 


„Mă întorc cu gândul în trecut când ne-am cunoscut, 
Un buchet de flori de liliac mi-ai adus la prag, 

Florile în taină mi-au șoptit că de mine te-ai îndrăgostit, 
Clipa întâlnirii noastre n-am s-o uit nicicând, 

Sufletul spre cer s-a înălțat, iar buchetul gingaș și curat 


Cred c-a fost un semn divin de Dumnezeu lăsat. 


Anii au trecut, tot ce am dorit tu mi-ai daruit, 

Nu a dispărut acel fior plin de tainic dor 

Foarte multe lucruri s-au schimbat, dar iubirea noastra n-a cedat, 
E la fel de minunată și va fi mereu, 

Un buchet de flori de liliac mă aşteaptă și acum la prag, 


Cred că-a fost un semn divin lăsat de Dumnezeu” 


Ce-ar fi de spus aici... Deoarece e primul text, îmi vine să vă las să vă delec- 
taţi singuri, cu lirismul inedit, cu repetările-explicaţiile, uneori pleonastice ale 
semnelor divine lăsate — dacă nu aţi înţeles — de Dumnezeu etc., cu florile adu- 
se, de dragul rimei, la prag, ca să șoptească şi încă în taină... ghiciţi ce?! 


Uitasem să vă amintesc că buchetul propriu-zis era gingaș și curat (adică, nu 
l-am tăvălit prin praful satului venind la tine, nu am măturat ograda cu el). 
Uite numai nu am înțeles de ce, tocmai în momentul fericirii supreme, su- 
fletul a părăsit eul liric (Dumnezeu să-l ierte!): „Sufletul spre cer s-a înălțat”, 
A doua strofă începe, periculos, cu niște realizări materiale, cu daruri pe cale 

să suprime poezia, dar nu! Nu a dispărut „acel fior” plin de nu-știu-ce „tainic 
dor”! Ceva râvneşte totuși iubitul în taină? Bine că „iubirea noastră n-a cedat” 
(Ce nu a cedat? Cui? De ce trebuia să cedeze?)). 


Deoarece misiunea mea e doar să caut (şi să găsesc, şi să-l arăt lumii) nod în 
papură, las sociologii literaturii să studieze şi să explice natura și originea fe- 
nomenului numit „textul pentru cântece”. Apropo, am citit că lanoș Ţurcanu e 
autor a vreo cinci sute de cântece, așadar, nu e un debutant în acest gen. Chiar 
am impresia că-l ofensez pe lanoș cu presupunerile mele (parcă-l văd cum 
zice: „Poate că şi are dreptate Mircea, în tot ce spune, dar... la ce i-o trebui?”). 
Ianoş e autorul unor cântece de valoare deosebită: imnurile. A scris (citesc eu 
undeva) imnul pentru Academia de Poliţie, pentru poliția municipală Chiși- 
nău, imnul orașului Hâncești („Hânceşti, Hâncești, Hâncești, / Oraş ca din 
poveşti, / Cu gloria în lume — / Nu este altu-n lume. / Hâncești, Hâncești, 
Hâncești, / Mereu să ne trăiești: / Eşti vatra noastră sfântă, / Ce inimă încăn- 
tă. / Hâncești, Hâncești, Hâncești...” ). 


Ei dar, în context, nu pot să n-o spun și pe asta: lanoș este autorul imnului SIS 
(Serviciului de Informaţii şi Securitate, n-aţi greşit!). Se intitulează Credinţă 
Patriei (Ghiciţi: cărei? Numai nu rostiți cuvântul, lăsaţi-l să plutească în ae- 
rul dens al hermeneuticii... pentru că toată poezia imnului e interpretabilă... 
după cum, polivalent, e şi serviciul „de securitate”): „Numele nostru nu e scris 
în carte (poetul îşi închipuie totul în felul lui: e vorba de serviciul (absolut) 
secret! Sst!), / Nu-i pronunţat cu salve de salut, (de ce — nu? Şi dacă era da, 
de ce — da?) / Dar cercetarea dă frumoase roade, (ei, vedeți, nu se muncește 
în zadar! Dar oare care or fi fiind „roadele”? Cine a fost ultima dată la cerce- 
tări, să ne spună?) / Securitatea e al nostru scut (Se poate de spus și invers, tot 
pleonasm iese!)”. 


Există în tehnologiile comunicaţionale şi informaționale moderne noțiunea 
de autotex. E un fel de text pus la... autopilot. Adică, scriind două-trei litere, 
calculatorul îți dă varianta probabilă a cuvântului sau a îmbinării. Având în 
vedere că totu-i intertext, că nu prea multe idei sau formule originale bântuie, 
la nivel uzual, calculatorul (programul) „ghiceşte” foarte des şi nu-ți rămâne 
decât să accepți (dacă eşti de acord cu...) varianta propusă. Apoi culegi ur- 
mătoarele două litere și... iar alegi. Mai rapid decât orice dactilografă ori ste- 
nografă! Ei bine, aproape integral, cântecele pe care le auzim au textele scrise 
(parcă) exact în acest sistem al autotextului, al... autopilotului! Poți face con- 
cursuri pentru ghicirea următorului vers. Bine, dacă ne amintim de principiul 
de funcţionare a autopilotului (pentru navele aeriene, maritime sau... teres- 
tre), ele sunt utilizate atunci când mișcarea e previzibilă: rectilinie, uniformă. 

Transferat în plan estetic, mecanismul ar însemna: evoluție monocordă, lini- 
ară, conform clişeelor prestabilite. 


Iată câteva modele în care funcționează „autotextul”, rima și ritmul fiind sin- 
gurii vectori, urmaţi însă şi aceștia cu doza previzibilă de infidelitate: automa- 
tismele sunt năvalnice ca... puhoaiele primăvara! — cum vi se pare compara- 
ţia? „Ai venit (...) în soarta mea (?) — ciudat (sic!?) / Ca-ntr-un basm adevărat 
(21) / Dintr-un spaţiu — cel de vis (?) [...]” Urmează truismele-automatismele 
pure: „Încet păşeai... păşeai / Şi-mi părea că mă ştiai (De unde? De ce?) / Te 
priveam duios (cum altfel?) / Ca pe-un vis frumos (se putea altfel?)”... etc. 
(Galina Furdui, Steaua dragostei). 


Fiindcă Galina Furdui (membru al U.S.M., am verificat) a scris texte pentru 
cântece în cantități industriale (e o profesionistă, cum s-ar zice), nu pot să nu 
mă mai opresc la un „șlagăr”: „Ioamnă-i şi vânt / Se zbate (?) frunza alb (?!) 
la geam / Cad stropii (...!) de pe ram (?) [...] Toamnă-i şi vânt / Aud (?) cum 
vin cărunte (?!) ploi / Ştiu că mă vei uita (de ce, adică?) / Şi că voi rămânea 
(1122) // Arde în flăcări (cum, altfel?) un vis (?) / Şi plec din lumea ta (...) 
de floare (111???) / [...] Focul trădării e-ascuns (!?) / Iubirea noastră a răpus 
(pe cineeee?)”, Mai în scurt: „Ioamnă-i şi vânt / Şi luna-n cer s-a scrumuit 
(222111) / Eşti un pustiu (s-o ştii!) în sufletu-mi rănit [...] Struna va cânta (...) 
cu lacrima (RY. 


Sau, în încheierea „secvenţei Furdui”, câteva rânduri fără sublinieri, așa doar 
pentru a vedea unde conduce delirul autotextului. „Am văzut că veneai din 
depărtare / Coborai pe un drum de albă floare / Glasul tău purta pe-aripă 
dragostea / Pasul tău chema soarta mea... Ei bine, cum să fii exigent cu autorii 
manelelor or a tot felul de blondy-sexxy, dacă poeţii „profesionişti” scriu în 
acest hal al... petențiozităţilor nepretențioase? 


Unele cântece sunt fără obiective majore, cum s-ar spune, „din oficiu” (ca- 
tegoria De unde nu-i, nici Dumnezeu nu cere). Altele însă au o ambiţie expusă 
răspicat, dar sofisticat ascunsă, astfel încât simţi că autorul vrea să spună ceva 
mult, atât doar... că nu poți pricepe ce anume... 


lată un Cântec pentru dacii noştri (dacă are „doar” ambiţie de „poezie, e cu 
atât mai trist), semnat Traianus (e membru al U.S.M., am verificat, să nu cre- 
deţi că e vorba de împăratul respectiv, acela n-avea nici simţ poetic, nici senti- 
ment dacic): „Dacii nu se dau pe bonuri (!), dacii noștri nu se vând, / Nu-i mai 
prognozați în roluri (21), astăzi şi nicicând. / Dacii nu se dau valută (?), nici pe 
lei (?) nu se mai (!? Cândva se dădeau, cumva?) dau, / Sunt o stirpe absolută 
(111222), cum cândva erau (?). [...] Dacii merg spre niciodată (aiurea, adică?), 

dacii plâng în nicăieri (aşa se numea la ei batista?), / (...dar urmăriși raportul 
„de finalitate”) / Să mai nască înc-odată ţara lor de ieri (și după rătăcirile astea, 
cam fără căpătâi, vor să-şi renască țara?). Dacii noștri-și sorb tăria de din cro- 
nici (iată cum!) şi mereu / Dau în leagăn Demnitatea (asta-i, domnule, d-aia 
n-o avem! E cam dată în leagăn, adică adormită, demnitatea noastră!) ca pe- 
un Dumnezeu (aici fac o pauză, că mă doare capul: Cum îl dădeau dacii noştri 
în leagăn pe Dumnezeu? Să-l adoarmă? Plângea Dumnezeu? Făcea capricii? 
Doamne, iartă-mă de câte îmi trec prin minte, după aceste „cântece”). / În 
zadar voiţi a-i smulge (de unde?), în zadar mitraliați (77211! Cine?), / Dacii nu 
pot fi din ţara lor concediaţi (cum ar veni asta: „concediați din țară”? și... pen- 
tru ce? Probabil, pentru încălcarea regimului de muncă: în loc să lucreze, dau 
în leagăn demnitatea și se plimbă, hai-hui, spre niciodată și în nicăieri...!). / 
Dacii nu se dau pe pâine (Nu se schimbă pe pâine? Nu se servesc pe pâine?), 
nici pe vin cu prea mult rost (cum adică „vin cu... rost?”), / Dar sunt încă con- 
vertibili (iaca na, ba nu se dau pe nimic, ba sunt convertibili), precum au mai 
fost (?!! ne-a amăgit poetul în primele versuri?) [...]” 


Mă opresc aici. Accesaţi google şi citiţi mai departe, eu nu mai pot! Eu când 
vreau să fluier, fluier... poate de aceea că nu vreau să-mi amintesc de cuvintele 
cântecului. 

Ana BANTOŞ 
| Un antropolog în apărarea societății 


Extinderea Europei spre spaţiul definit drept 
„țările din Est” pune în faţa comunităţii europene 
problema necesității de depășire a unor stereoti- 
puri de gândire occidentală, care duc la superfici- 
alizarea judecăților. Desfăşurându-şi activitatea în 
această arie tematică, Pierre Bidart (1947-2010, 
AB. — conf. univ, Catedra originar din Ţările Basce), cunoscut antropo- 
iteratură universală şi log francez, în ultima sa carte Défendre la société. 
comparată, Universitatea de Une posture antropologique (Atlantica, Biarritz), 
Stat din Moldova. Doctor publicată în anul 2008, invită cititorul într-o „ex- 
habilitat în filologie. Direcţii pediţie” în lumea contemporană din perspecti- 
de cercetare literatură va europenității, a lumii arabe şi a Țărilor Basce. 
română, literatură universală Analizele și reflecțiile sale sunt animate de un 
şi comparată, teorie literară. îi B: ; ; 
S pobici recente Peobiii opie primordial; cel de angajare a es sa ia 
fired ih ticului. Culegere în ştiinţe socioumane în apărarea societății. După 
de articole și studii critice, . Cum menţionează în prefața cărţii, drept imbold 
Chișinău, 2006; Deschidere pentru o astfel de atitudine i-a servit îndemnul 
spre universalism. Literatura lui Albert Camus, căruia îi plăcea să amintească 
română din Basarabia mereu că societatea nu trebuie lăsată să se epuize- 
postbelică. Monografie, ze, să eşueze. Anume acestui deziderat, mai exact, 
Chişinău, 2010, „exigenţei morale, 
intelectuale, politice 
(care, într-o definiție 
mai densă şi mai no- 


bilă, iai Ai DEFENDRE 
responsabilitatea în LA SOCIETE 


chestiunile cetăţii)” 
îşi propune să răs- 
pundă Pierre Bidart, 
tratând probleme is- 
cate de diferite con- 
texte și tinzând să-și 
însușească un fel de 


PIERRE BIDART 


Une posture anthropologique 

reflecţie fără frontiere: „de la Franţa la Algeria, traversând Spania și Ţările Bas- 
ce până în Europa de Est” Volumul se axează pe pluralitatea unghiurilor de 
abordare a problemelor. Etica persuasiunii şi etica responsabilități — în accepţia 
lui Max Weber însemnând, în primul caz, „construirea de către subiect a unei 
gândiri interioare, personale, forte, exigentă, argumentată, iar în al doilea caz, 
fiind implicat angajamentul public, un principiu de a acţiona asupra lucru- 
rilor, a oamenilor și a societăţii”, — au fost luate drept repere în interpretarea 
fenomenelor. „Aceste două etici se reunesc într-un obiectiv comun: ilustrarea 
sau protejarea vieţii împreună. Indivizii și instituţiile publice, ale căror roluri 
sociale, culturale și politice nu sunt identice, trebuie să-și asume, fiecare la ni- 
velul său, fiecare cu mijloacele sale, exigenţele acestor două etici. Va trebui să 
se înțeleagă că rolul gândirii, al rațiunii, al cunoaşterii este aici fundamental”, 
scrie distinsul antropolog francez (p. 9). Analizând societatea occidentală, 
autorul pune problema extinderii privirii orientate spre celălalt, în sensul nu 
doar al descoperirii multitudinii de trăsături ale alterităţilor culturale, dar și al 
însușirii „unor părţi variabile și diverse din hispanitate, arabitate, românitate 
ş.a., care pun în lumină orizontul meu cultural.” (p. 9). Căci „a apăra soci- 
etatea nu înseamnă să te crispezi asupra unui statu quo, sau într-o societate 
închistată în conformismele sale, sau dimpotrivă, să fii dispus să te laşi atras 
într-o manieră iraţională în tot felul de forme ale inovației sociale”, ne previne 
autorul. Pierre Bidart propune ca, pe de o parte, occidentalii să-i asculte pe 
orientalişti, cel puţin, ca pe politologi şi, pe de altă parte, atrage atenţia asu- 
pra faptului că lumea arabă, bunăoară, n-a reținut din moştenirea franceză a 
laicităţii decât versiunea ei primitivă, antireligioasă, şi nu pe cea ulterioară, a 
toleranței religioase. 


Pledând pentru un veritabil dialog între civilizaţii, autorul optează pentru 
scrierea şi cunoaşterea „gramaticii civilizaţiilor” (Braudel). Anume acest scop 
este urmărit în articolele şi eseurile incluse în volumul În apărarea societății. 
Iar „gramatica civilizaţiilor” nu poate evita problemele ce ţin de emblematica 
autoritate, familie, Stat, Biserică, Şcoală, Justiţie etc., care „au pierdut capaci- 
tatea de a fi exercitate şi de a fi transmise” (p. 15). De aici şi deficitul de co- 
municare. Pornind de la această constatare, spectrul problemelor abordate se 
amplifică și este extrem de complex și variat: cum au funcționat și cum func- 
ţionează aceste valori în societatea occidentală, munca dificilă de refondare 
a societăţii, la care trebuie să participe toţi, atât în spaţiul privat, cât și în cel 
public; problema bisericii în Europa; cea a imigrației și a culturii întâmpinării 
imigranţilor în Occident; „extinderea” Europei după căderea comunismului; 
problema pregătirii unei noi vieți în comun, în cadrul european; incertitu- 
dinea iscată de „o mondializare în marș forțat”; limitele „universalismului 
abstract” şi problema recunoașterii singularității unor culturi; „hiper-moder- 

nismul facil, fără exigenţe”; analiza situaţiilor concrete ale neliniștii provocate 
de conflicte interne în Belgia sau în Spania; „îmbătrânirea lentă a societății 
franceze”, fenomen care, în opinia cercetătorului, va conduce spre un impact 
social diferit al unor valori precum munca, națiunea, autoritatea, fapt care ar 
trebui să stimuleze interesul față de aceste valori, necesare fiind dezbateri- 
le publice ale modernităţii contemporane „fără nostalgie, fără idealizare” și 
ţinând cont de etica responsabilităţii şi cea a convingerii; destinul gândirii 
universitare, universitățile franceze și societăţile politice având o istorie bise- 
culară de atașament, — toate acestea l-au frământat pe neobositul cercetător 
şi profesor de-a lungul anilor, nu doar la modul teoretic. „Cum se constituie 
Europa astăzi?”, „Există sau nu spirit european la ora actuală și în ce constă 
acesta?” sunt întrebările esenţiale pe care și le-a pus intelectualul francez, ob- 
servând că „Europa de astăzi nu poate fi decât deschisă”, iar cultura planetară 
nu înseamnă omogenizare, ci, din contra, avântul liber al culturilor traver- 
sând forme complexe de schimbări dialogale (Edgar Morin) şi că „abando- 
nând rolul de centru privilegiat al lumii, Europa poate asigura rolul major de 
pacificator al inimilor și spiritelor, de restaurare a convieţuirii și a civilizaţiei 
pământului — patrie” (p. 75). Dar pentru aceasta e nevoie de a cunoaşte mai 
bine influenţa pe care au avut-o regimurile comuniste asupra mentalităților 
colective, efectul sistemelor totalitare pe termen lung. 


Fiu devotat al Țării Basce, pe care o iubea foarte mult, se mândrea cu ea și a 
pus-o în valoare în numeroasele sale studii, Pierre Bidart deținea „instrumen- 
tarul” adecvat unor cercetări pe terenul hipersensibil, cum se dovedește a fi 
spațiul Europei de Est, de curând ieșit din totalitarism. Meritul său constă în 
numeroasele sale dovezi de fapte reale, nu de vorbe, care contribuie la contu- 
rarea imaginii Europei de azi, pe care Pierre Bidart o vedea ca pe „o Europă de 
Vest descompunându-și occidentalitatea pentru a se deschide spre Est”. 


Înţelegând că una e să cunoști realitățile „din cărți” și cu totul alta e să le per- 
cepi la fața locului, „per pedis”, cum se spune, Pierre Bidart a vizitat în mai 
multe rânduri spaţiul ex-sovietic și, în mod special, Republica Moldova, unde 
a organizat împreună cu discipola sa, folclorista Ana Graur, întruniri științifi- 
ce fructuoase și memorabile, la care au participat cunoscuţi cercetători antro- 
pologi și sociologi din Franța, Canada, Belgia, Bulgaria, România. Anume da- 
torită distinsului profesor şi cercetător Bidart, în noiembrie 2009, pe timpul 
guvernării comuniste, la Chișinău s-a desfășurat Şcoala de toamnă „Nouveaux 
objets en sciences sociales”. Menţionăm că în conferințele și seminariile din 
cadrul acestui eveniment susținut de Şcoala Doctorală francofonă de Științe 
Sociale (EDSS) și de cele mai importante instituţii de cercetare și universi- 
tare din Repubilca Moldova, au fost luate în dezbatere probleme importan- 

căreia să fie abordate probleme actuale ce ţin de aflarea căilor spre un dia- 
log eficient între Est şi Vest prin intermediul valorilor culturale și sociale, 
acest lucru fiind condiționat, fără doar şi poate, de cunoaşterea realităților de 
la noi. Bineînţeles, că el era la curent cu ceea ce se întâmpla la Chișinău în 
perioada guvernării comuniste și era preocupat de dispersările din societate, 
de împărțirea în tabere a intelectualilor, deși aici, cred, punctul său de vede- 
re, care venea dintr-o ţară ca Franţa, unde intelectualii sunt înalt apreciați, 
se confrunta cu o necunoscută: fostul regim din Republica Moldova a mar- 
cat adânc societatea, efectele acestor urme abia de aici încolo începând să fie 
înţelese, explicate și interpretate, deoarece această perioadă de opt ani s-a do- 
vedit a fi un test greu de trecut pentru mulţi dintre intelectualii basarabeni. 
Unii l-au trecut cu bine, iar alții au sucombat în mrejele perfide ale politicului, 
ajungând ei înșiși să se autodistrugă în urma compromisurilor făcute. Dar și 
mai grav este că, neglijată fiind „exigenţa morală, intelectuală, politică”, la care 
se referea şi Pierre Bidart, s-a ajuns la anihilarea unor principii fără de care nu 
poate exista o pătură socială de intelectuali într-o societate, fie ea comunistă 
sau, cu atât mai mult, postcomunistă. Cum poate fi apărată societatea în aces- 
te condiţii? — iată o întrebare la care ar trebui să răspundem fiecare pe cont 
propriu, nevoia de caracter fiind, în aceste împrejurări, cea mai importantă 
în această parte a Europei, unde sechelele bulversărilor societăţii persistă și 
continuă să ne pună mereu la încercare. 

Diana VRABIE 


Memoriile cu destin 
(Viaţa unui om singur de Adrian Marino) 


Apariție editorială de excepție, Viaţa unui om sin- 
gur de Adrian Marino a fost desemnată recent car- 
tea anului 2010, în cadrul emisiunii „Literatura 
de azi”, difuzată la TVR Cultural. Sarcina, de-a 
dreptul dificilă, a trierii a revenit criticilor literari 
Paul Cernat și Daniel Cristea-Enache, care au pre- 
zentat publicului cele mai importante volume de 
proză, poezie, memorialistică și eseu apărute în 
2010, reuşind, finalmente, să opereze o selecţie 


D.V. — dr. conf. univ., 
Universitatea „Alecu Russo”, TEI 
Bălți, Catedra literatura obiectivă. 
română şi universală. 
Autoarea volumelor 


Completând calitativ arealul memorialisticii româ- 
Cunoaştere şi autenticitate nești, Viaţa unui om singur este „o carte despre 
(Premiul Didactica al Care se va mai vorbi multă vreme” (Paul Cernat), 
Salonului International de întrucât reprezintă „cea mai bună carte a lui 
Carte, laşi, 2009), Literatura Adrian Marino, cea mai vie și cea mai stimulati- 
pentru copii (Premiul vă, o interfață pentru cititor către întreg sistemul 
Ministerului Educaţiei al de gândire, de lectură a acestui cărturar care face 
Salonului de Carte pentru cumva şi legătura între epoca postbelică, epoca 
copii, Chişinău, 2010). comunistă şi fundamentul interbelic al experien- 
tei lui intelectuale şi culturale” (Daniel Cristea- 
Enache). 


La prima lectură a acestui op memorialistic am 
trăit revelația descoperirii unui alt Marino, re- 
ceptat multă vreme doar prin prisma creaţiei sale 
teoretice, prin imaginea criticului, istoricului și 
teoreticianului literar, nereținându-se decât o di- 
mensiune a profilului său, acea seninătate abstrac- 
tă, care nu i-a fost, după cum se pare, chiar atât de 
proprie. Aceeaşi senzaţie a redescoperirii unui alt 
profil, subtil disimulat sub olimpianismul aparent 

imperturbabil, am trăit-o în urma lecturii jurnalului maiorescian, Însemnări 
zilnice, seninătatea apolinică dovedindu-se o mască cu ajutorul căreia men- 
torul Junimii tindea să se autoconstruiască, devenind în consecinţă, așa cum 
remarca Șerban Cioculescu, un erou al propriei voințe. 


Volumul Viaţa unui om singur, apărut la Editura Polirom, vine să corecteze sau 
poate să bulverseze și mai mult imaginea regretatului cărturar, întrucât viguro- 
sul şi neînfrântul Marino cedează în fața unui însingurat, vulnerabil și sensibil 
individ. Însăși rațiunea acestor notații existenţiale ar reprezenta, așa cum lasă 
să se înțeleagă memorialistul, dorința de comunicare: „Scara mea de valori, 
începând cu valorile culturale și ideologice, este net deosebită de a mediilor 
sociale şi culturale pe care le-am străbătut, obligat sau nu. Iar o astfel de sin- 
gurătate — care nu este nici sentimentală, nici socială — este greu de suportat. 
[...] Încerc totuși s-o pun pe hârtie, s-o definesc și s-o descriu cu maximă clari- 
tate. Doresc să scriu totuşi «cartea» vieţii mele, în toate sensurile cuvântului” 


(p. 8). 


Autobiografie îndelung așteptată, volumul ce apare, conform dorinţei auto- 
rului, la cinci ani de la moartea sa, seduce prin traseul unei vieţi de excepţie, 
ca şi prin valoarea culturală a mărturiei pe care o aduce, lectura acestor pagini 
memorialistice având ca scop, se pare, fie cunoașterea temeinică a caracterului 
scriitorului, fie contactul cu un model de existenţă, scriitură, ideologie, filozo- 
fie. Altminteri, orice scriere memorialistică constituie, în fapt, o confruntare 
efemeră dintre eu-l interior şi celălalt, dintre spiritul creator şi biografie. Su- 
biectivitatea, intimitatea, subconștientul sunt doar câteva dintre dimensiuni- 
le constante pe care autorul încearcă să le opună timpului. Orice lucrare me- 
morialistică are o motivaţie de ordin psihologic: nevoia de exhibare a eu-lui 
profund, pe de o parte, iar pe de alta, curiozitatea cititorului de a descoperi, 
dincolo de autor, personaje. Afirmația lui Thibaudet că sinceritatea scriitoru- 
lui este una literară evidenţiază faptul că ea are un caracter mediat al acesteia, 
care se poate atribui oricui încearcă să se exteriorizeze prin verb pentru a-şi 
împărtăși trăirile. Marino nu reprezintă o excepţie în acest sens, deşi declară 
chiar de la bun început că îşi concepe scriitura în manieră autentică, dincolo 
de cătușele iterarităţii: „Mai precizez cu toată claritatea — și chiar cu o anume 
voluptate — că intenţiile mele nu sunt câtuși de puţin literare. La acest capitol 
sunt chiar polemic. Refuz categoric orice «literatură» şi «eroizare». Orice 
falsificare, minciună şi ipocrizie confesională, orice «estetizare» şi înfrumu- 
sețare”. Cât de sinceră şi de autentică se dovedește confesiunea sa din acest 
volum rămâne de văzut, din moment ce primul pas de sacrificare a minimei 
sincerităţi e realizat chiar prin actul repetat de rescriere a memoriilor. Se ştie 
că prima versiune datează din 1993, fiind revăzută un an mai târziu. Dar au- 

torul rămâne nemulțumit și de această revizuire: „E un volum imens, de vreo 
1400 de pagini, care trebuie puţin redus și rescris, în sensul că vreau să-l mo- 
dific spre o autobiografie pur intelectuală, ideologică și culturală. În prima 
versiune este prea anecdotic, prea istoric, prea factologic” (p. 6). 


Cu doi ani mai târziu, în 1999, Adrian Marino revine asupra manuscrisului 
şi decide să-l rescrie integral pe noi baze, completându-l cu anii postdecem- 
brişti, variantă, altminteri, publicată de Editura Polirom. O emoție rescrisă 
de câteva ori mai este o emoție autentică, un fapt descris și ulterior retușat în 
funcţie de tonalitatea pe care dorești să o imprimi scriiturii mai este un fapt 
autentic, declanșat de sinceritatea auctorială? Dar există, în general, sinceri- 
tate literară și dacă da, cum se manifestă ea la nivelul scriiturii şi cum poate fi 
verificată? La aceste întrebări am încercat să găsim un răspuns. 


Scepticismul în privința adevărului şi implicit asupra sincerităţii, care este un 
instrument moral al adevărului, nu vizează numai literatura subiectivă. Since- 
ritatea nu poate fi realizată în chip absolut nici măcar atunci când instanţa de 
raportare prezumată este persoana autorului-lector. Chiar scrierea preconi- 
zată sinceră va fi totuși mediată în virtutea funcţionării în subconștient a unui 
principiu formativ de natură constructivistă. Cât priveşte problema sinceri- 
tăţii, a fidelității evocării timpului trăirii, aspectele se cer discutate. Există, în 
primul rând, o eliminare involuntară prin uitare („Am uitat zece, sute, mii de 
fapte şi detalii, demne de reținut, dintr-un motiv sau altul” (p. 8); „Trebuie să 
fac un deosebit efort de rememorare şi obiectivare, acum când încep evocarea 
unor momente precise ale existenței mele” (p. 21), care poate lăsa în umbra 
subconştientului serii întregi de fapte lipsite de însemnătate din perspectiva 
memorialistului, dar care în realitate pot fi extrem de importante. Așa se ex- 
plică lipsa de echilibru între evenimentele descrise în cele 26 de capitole ale 
volumului. Excepţională în capitolele mediane; cartea, începând cu al opt- 
sprezecelea (După 1989), va cădea într-o redundanţă fără miză şi într-o rigi- 
dizare intelectuală distonând cu deschiderile biografice. Spre final, lucrurile 
se echilibrează oarecum, prin sistematizările ce prevalează asupra retrospec- 
ţiilor. Aceasta constituie dovada faptului că viața este apreciată cu unități de 
măsură contradictorii şi că subiectivitatea este, în realitate, forța dominantă a 
oricărei scrieri. 


În al doilea rând, în cazul memorialisticii, în special, şi a literaturii subiective, 
în general, ne confruntăm cu fenomenul ficţionalizării intenționate, care pre- 
supune diferenţa dintre ceea ce sunt și ceea ce vreau să par. Nu se poate vorbi de 
confesiune absolută în sensul sincerităţii ei totale. O cauză a limitelor sinceri- 
tății este legată de diferitele sentimente ale eu-lui în orice acțiune omenească. 

În acest sens, pot fi identificate două situaţii: prima — atunci când eu-l mani- 
festă tendinţa de a ascunde laturile înjositoare ale vieţii sau cel puţin de a le 
înfățișa într-o lumină favorabilă şi a doua - când, dimpotrivă, există tentaţia 
de a le prezenta dintr-o perspectivă defavorabilă, exagerând volumul since- 
rităţii. Adrian Marino se pare că alege calea de mijloc, care ar conferi astăzi, 
după ce ambele strategii radicale au fost consumate deja, gradul cel mai sporit 
de credibilitate: „Sunt conștient şi de un alt fenomen negativ: singurătatea 
morală alterează, falsifică. Adesea chiar sterilizează. Mă surprind, de multe 
ori iritat, irascibil, plin de revolte refulate, de inhibiţii, de mult ascunse. [...] 
Devin ursuz, rece, antipatic, inabordabil, imposibil” (p. 9). 


Renunţând la anecdoticul din prima versiune, memorialistul Marino își (re) 
construieşte confesiunile într-un sens pregnant intelectual, ideologic și cul- 
tural, marea bătălie purtându-se între memoria afectivă, foarte puternică, și 
luciditatea (auto)analitică pe care o personalitate rafinată o apără și și-o asu- 
mă. Din această luptă interioară, proiectată pe suprafaţa paginilor în episoade 
semnificative, rezultă şi caracteristica frapantă a cărții de față. 

Adrian MARINO 
Viaţa unui om singur 
(fragment) 


Din profundă repulsie față de ruși, panslavism, 
kaghebism şi celelalte, problema Basarabiei am 
considerat-o totdeauna ratată, irezolvabilă. Strict 
teoretic vorbind, s-a pierdut unicul moment posi- 
bilal unificării, în 1991, când U.R.S.S. s-a descom- 
pus: ocuparea pur şi simplu a acestei provincii 
româneşti. Politica faptului împlinit şi nimic mai 
mult. Dar ea nu era de imaginat sub regimul Ilies- 
cu, care s-a grăbit să semneze un tratat de pace cu 
U.R.S.S. pe care, de fapt, nu i-l solicitase nimeni. 
Acum momentul favorabil este definitiv pierdut. 
Nomenclatura basarabeană rusificată nu va ac- 
cepta niciodată unirea. Un deputat, preşedinte al 
Comisiei parlamentare pentru problemele milita- 
re și securitatea statului, a şi declarat în faţa ale- 
gătorilor lui Mircea Snegur: „Nu pentru asta am 
luptat ca scăpând de un imperiu să ne punem de 
gât un alt jug” („Cotidianul”, 2 decembrie 1991). 
Într-adevăr. Ce-ar aduce „unirea” acestei clase no- 
menclaturiste? Cel mult unul-doi miniștri, pos- 
turi de prefecți și primari, un număr de deputaţi 
şi senatori şi nimic mai mult. Prea puţin pentru 
grandomania și spiritul în care a fost formată. 


Adevărata dramă, din punctul meu de vedere — 
de fapt a întregii situaţii istorice actuale —, este 
însă alta: rusificarea sistematică a Basarabiei. La 
Chişinău, mi s-a spus (și L. mi-a confirmat-o), se 
vorbeşte pe stradă şi în magazine numai rusește. 
Presa şi cărțile românești sunt de negăsit. Docu- 
mentele vamale și de trecere a frontierei sunt ti- 
părite cu caractere chirilice. S-a inventat mai ales 

infamia „limbii moldovenești”, în care mulţi, prin continuă repetiţie, au înce- 
put să creadă sincer”. 


Recent (4 mai 1999), un foarte lung telefon din Chișinău al lui Dorin Tudo- 
ran, adesea întrerupt, mi-a revelat încă o dată totala „kaghebizare” a acestei 
provincii. Drastica supraveghere polițienească a scriitorilor suspecți. Mi-a 
scris de două ori. Nu am primit nimic. Mi-a expediat două cărți. Le-a primit 
returnate, cu ambalajele rupte. Dorea să-mi mulțumească - vizibil impre- 
sionat pentru caracterizările mele, citite de Bogdan Lefter — pentru marele 
premiu ASPRO, decernat pentru 1998, ca „preşedinte” al juriului (calitate pe 
care nu mi-am luat-o niciodată foarte în serios). Este un uimitor amestec de 
fineţe, sensibilitate, talent și intransigenţă ideologică anticomunistă. Cel mai 
„reuşit” rezistent român din străinătate. La ani lumină de vulgarităţile (oricât 
de explicabile ar fi uneori) ale lui Paul Goma. O convorbire telefonică ade- 
sea patetică, care m-a tulburat. M-a afectat, m-a entuziasmat şi demoralizat 
în același timp. Având un statut semidiplomatic, este la adăpost de represalii 
fizice directe. Doar blocat și „filat” în permanenţă. Îmi venea să-i sugerez să 
comunicăm prin intermediul unui personaj „oficial”, Iurii Grecov, directorul 
Muzeului Literaturii din Chişinău, mare filatelist, a cărui corespondenţă cu 
mine funcționează de ani de zile. 


Pentru mine, tot ce vine din spaţiul rusesc este suspect, perfid, dubios. Și nu 
pot uita nici episodul Katyn. De ce? Și fiindcă Dr. Kernbach, medic legist, 
care a participat — din partea României — la comisia internațională de anche- 
tă, organizată fie şi de hitlerişti (Cartea neagră a comunismului, p. 343, 346), 
a fost... chiriașul nostru la Iași. A ocupat apartamentul de la etaj, înainte și în 
timpul războiului. Masacrul de la Katyn... Sinistra, eterna realitate stalinis- 
to-rusă... Nu, categoric nu! De o mie de ori nu! Am ediţia originală a studiului 
Rusia, în alfabet chirilic, de C. A. Rosetti (datat 1852, august 31). Un fel de 
extras, de mic format, din revista „Republica română” *. 

(...) românul nu are vocaţia construcției, a realizărilor durabile solide, bine 
studiate, fundamentate tehnic, gândite din timp și realizate în perspectivă, 
Tara permanentei improvizații, ea nu poate cultiva — și numai atunci când este 
constrânsă — decât un „hai-rup” etern. Munca în asalt o definește cel mai bine. 
Se poate descurca adesea foarte satisfăcător, dar în condiţii de provizorat, pe 
durate scurte, fără preocuparea construcției și a continuității. Din care cauză 


| * Adrian Marino, Viaţa unui om singur, Editura Polirom, Iași, 2010, p. 409-411. 

munca organizată și, mai ales, în echipă nu este adaptată câtuși de puţin tempe- 
ramentului național. Începe dar nu termină niciodată. Lucrările colective, de tip 
istoric, enciclopedic, lexicografic, ori nu sunt începute, ori nu sunt terminate. 

Trăim sub specia fragmentului, nu a sintezei, a „culegerii, nu a „monografiei. 
Lucrările în multe volume de același autor, consacrate unei singure teme, sunt 
din această cauză o extremă raritate. 


Dacă nu avem vocaţia construcției, avem în schimb -— şi încă din plin — voca- 
ţia negaţiei, a nihilismului distructiv. La drept vorbind, singurele contribuţii 
românești la cultura europeană și universală sunt de ordin negativ. Dadaismul 
lui T. Tzara, absurdul dizolvant al lui Eugen Ionesco (să ne amintim şi de al 
său atât de caracteristic volum Nu), nihilismele pe bandă rulantă ale lui E.M. 
Cioran sunt cele mai elocvente și concludente exemple. Există în tempera- 
mentul naţional o fibră distructivă, dizolvantă, negativistă, uneori „cărnoasă” 
(ca în Ardeal), care descurajează și paralizează cele mai bune intenții. Ne so- 
lidarizăm în jurul negaţiei şi nu a afirmației constructive. Când și dacă reuşim 
să ne grupăm și să ne coagulăm în jurul unui proiect sau al unei idei, autodis- 
trugerea și eşecul sunt soarta lor inevitabilă. Ard ca un foc de paie. Apoi se 
sting repede și dispar în neantul de unde au ieșit. 


Spiritul negativist congenital își găseşte expresia cea mai populară — și deci 
cea mai specifică — în pamflet și înjurătură, în bagatelizare și bășcălie, într-o 
vocaţie inegalabilă a denigrării și înjosirii. Am mai atins această temă și cu 
prilejul evocării problemei „dosarelor». Terfelirea şi defăimarea celor ce au 
suferit efectiv, au protestat, au fost într-adevăr anticeaușiști, a devenit un fel 
de sport naţional. Vladimir Tismăneanu şi Mircea Mihăieș au observat foarte 
bine acest proces în Vecinii lui Franz Kafka. Doar că această tendinţă are o 
sferă mult mai largă de aplicare. Totul este sau poate fi ridiculizat și terfelit în 
România. O ţară unde dacă începem în tragedie, terminăm totdeauna și cu 
certitudine în derizoriu, parodie și bășcălie. O înclinare naturală cvasimorbidă 
spre denigrare, calomnie și bârfeală. O furie demolatoare mereu refulată țâș- 
neşte parcă prin toți porii, când nici nu te aştepţi. Stilul băşcălios de mărunt 
golănaș de periferie al lui Mircea Dinescu, Academia Caţavencu, în ansamblul 
său, ilustrează foarte bine acest detestabil „specific naţional”. Amuzant, une- 
ori, pentru o clipă, el este odios în esenţă. Fiindcă poluează și trivializează 
totul. Terfeleşte toate valorile, bagatelizează toate intenţiile bune. 


Mă întreb încă o dată — desigur naiv — de unde „vine” această defulare negati- 
vă, aş spune chiar „demonică”? Voluptatea perversă a calomniei și înjosirii cu 
orice preț? Plăcerea sadică și „luciferică” a răului, a distrugerii? A anihilării şi 
reducerii la neant a tot ceea ce este frumos, pozitiv, bun, „sfânt”? Nu numai că 

nu suntem, în esenţă, un popor creștin, dar cred că ne-am format într-o zonă 
unde gnozele dualiste, bogomilice, au lăsat urme foarte adânci. Şi, probabil, 
predominante. O simplă ipoteză, fără a mă lansa în astfel de speculaţii foarte 
riscate, pentru care nu am nicio vocaţie. Mai bine spus, nicio atracţie. Dar o 
„cauză” extrem de profundă, undeva, există... Sper s-o găsească alții. 


Trebuie să combat, în sfârșit (în primul rând, în faţa conştiinţei mele), încă o 
prejudecată tenace: poporul român nu este „muncitor”. N-aş spune, totdeau- 
na, neapărat și „leneș. Dar, în orice caz, fără nicio noțiune a productivității 
muncii în sensul occidental al cuvântului. Disciplina riguroasă, punctualita- 
tea, conştiinciozitatea, eficienţa, rentabilitatea sunt și rămân mari necunoscu- 
te. De altfel, nici în străinătate românii care sunt obligați să muncească într-un 
alt ritm pentru a supravieţui n-au o altă psihologie, „La Suisse est une bagne, 
monsieur”, am auzit — și nu o dată — la Geneva. Admit toate circumstanțele 
atenuante: ereditatea tracă (după Herodot, a trăi predominant din jafuri), de- 
vastările continue ale istoriei, năvălirile care culcă la pământ, cu regularitate, o 
muncă redusă doar la efortul de supraviețuire. Şi multe, multe altele... 


Rezultatul este însă lamentabil: statul român a inventat, la rândul său, o ple- 
toră de funcţionari prost plătiți (cu subînţelesul că „dacă nu curge, picură”), 
iar statul comunist a dat o lovitură de graţie: „Ei se fac că ne plătesc, noi ne 
facem că muncim”, devenită mentalitate și deviză generală. Dorinţa de a te 
îmbogăţi repede, fără muncă, explică și succesul, şi psihoza neverosimilă a 
Caritas-ului clujean. Ca și a altor foarte numeroase escrocherii similare. Ni- 
meni nu pune mâna efectiv. De câte ori am contemplat spectacolul efectiv 
penibil de la Casa Copilului, de peste drum, din Cluj: camioane cu ajutoa- 
re venite din străinătate, după 1990, descărcate chiar de către donatori. În 
timp ce întreg personalul acestei instituţii stătea și se uita tembel, cu gura 
căscată, la efortul altora. Străini. Fără a le da cea mai mică mână de ajutor. 
În schimb, se fura pe capete... 


Spiritul inițiativei economice particulare, în general, lipsește. Bietul Guizot, cu 
a sa deviză de etică protestantă (să spunem): Enrichissez-vous par l'épargne et le 
travail. În România n-ar fi avut niciun succes. Suntem săraci, fiindcă așteptăm 
mereu să fim ajutaţi, asistați, plătiți de stat. Totul trebuie să vină de la stat. Din 
cauza acestei stări de spirit, muncitorii „disponibilizaţi” de la întreprinderi strict 
particulare iau cu asalt prefecturile, ca și cum statul trebuie să le asigure, în orice 
condiţii, locurile de muncă. Fie și foarte prost plătite, dar sigure. Statul paterna- 
list este etern patron și instituţie de binefacere. Pare neverosimil: mii și mii de 
posturi rămân neocupate chiar și în zonele cu șomaj ridicat. Fie că „disponibili- 
zaţii” nu vor să se recalifice, fie că salariile nu sunt mari etc. 

Statul omniprezent trebuie să rezolve, în orice caz, toate problemele. O insti- 
tuţie caritabilă permanentă și inepuizabilă. O eternă vacă de muls. În materie 
de cultură, el trebuie să plătească la infinit salarii sinecuriste, subvenţii unor 
cărți etern nevândute, premii cât mai grase, burse și tot felul de ajutoare clien- 
telei „vieţii literare”. Pe care dacă aș putea, aș arunca-o fără nicio remușcare... 
în aer. În acest domeniu, sunt un anarhist iremediabil. Un amestec de con- 
templativitate, pasivitate și tembelism, de resemnare și speranță, o aşteptare 
mitică a unui corn inepuizabil al abundenței prezidează această mentalitate 
nenorocită, care ne menţine mereu în sărăcie și subdezvoltare. Îmi dau bine 
seama cât de „străin”, de „singur” sunt și rămân într-o astfel de „Românie'. 
Pun noţiunea în ghilimele din disperare de cauză. Ceea ce „visez” eu: o Ro- 
mânie într-adevăr muncitoare, întreprinzătoare, de proprietari şi burghezi 
mijlocii, capitalistă și integrată economic Europei rămâne încă o dulce uto- 
pie. Un astfel de proiect socioeconomic — să-i spunem de „dreapta” — există 
pe hârtie, într-adevăr. Dar el nu are nici pe departe o mare audienţă. În orice 
caz, clasa politică dominantă actuală, de un amatorism și neprofesionalism 
absolut dezarmant, nu-l îmbrățișează și nu-l propagă electoral. De altfel, rar 
mi-a fost dat să constat o mediocritate politică mai desăvârșită și mai lipsită 
de responsabilitate. Iar de „patriotism” nici să nu mai vorbim. Ce credeam eu 
posibil în pușcărie. Apoi după 1989. Și ce „a ieșit... 


F * Ibidem, p. 417-420. 

Cristina GAVRILUȚĂ 


Nicolae Râmbu, 
Valoarea sentimentului 
și sentimentul valorii 


Apărută în 2010 la Editura Grinta, Cluj-Napoca, 
lucrarea universitarului și filozofului ieșean Nico- 
lae Râmbu, Valoarea sentimentului și sentimentul 
| valorii, readuce în prim-plan o temă clasică şi de 
= o incontestabilă actualitate: relaţia dintre sen- 
àl à timent şi valoare. Lucrarea se impune încă de la 
început prin maniera originală de abordare a su- 
biectului. Așadar, cititorul nu descoperă doar un 
discurs filozofic abstract, situat eminamente în lu- 
a i i „mea ideilor, el are șansa de a participa împreună 
Social Politice. Predă cursuri 4 y A P P P | 
de etnologie românească CU autorul la construirea și descoperirea sensuri- 
şi universală, sociologie lOr profunde ale valorii și sentimentului. Întreaga 
generală, sociologia devi- lucrare se conturează în jurul a cinci figuri emble- 
antei şi a controlului social. matice ale literaturii și religiei: Don Quijote, Ca- 
Este autor al mai multor sanova, Werther, Wilhelm Meister, lisus Hristos. 
volume: Socioantropologia Fiecare dintre acestea reprezintă un ideal-tip ce 
i fenomenului r eligios (ași, reflectă într-o manieră profundă și plină de sem- 
Editura Fundatiei Axis, 2003), . . s je A i 
Raa ' nificație relația dintre sentiment şi valoare. Astfel, 
Sacrul si californizarea culturii Weg N 
dacă lui Don Quijote 


(Editura Paideia, Bucureşti, ` 7 
2008), Socioantropologia rar corespunde tipul 


C.G. — conf. univ., Universita- 
tea „Al. I. Cuza”, lași, Facul- 
tatea de Filozofie și Ştiinţe 


fenomenelor divinatorii (Edi- idealist, lui Casanova Valoarea | 
tura Institutul European, lași, figura  seducătorului = oa aa 

2008), Sociologia sportului aventurier, lui Werther sentimentul 
(Editura Polirom, laşi, 2010). cea a  sinucigașului, valorii 


Wilhelm Meister asu- 
mă figura ucenicului, 
lui Iisus i-ar corespun- 
de, în viziunea cura- 
joasă şi subtilă a auto- 
rului, figura idiotului 


în sensul dat acestuia 


grinta 

de Dostoievski în romanul cu același titlu. Aparent paradoxale, aceste tipolo- 
gii umane, pe care le dezvăluie cu talent filozofic autorul, au marea calitate de 
a salva într-o manieră inedită, prea puțin acceptată de lumea în care se mișcă 
personajele, dar şi de lumea noastră, valori şi sentimente care demult au căzut 
pradă uzanțelor și stereotipiilor sociale, contextelor și ideologiilor curente. 


Fiecare personaj, în felul său, exprimă la modul absolut ataşamentul față de 
valori și sentimente care devin axa sau centrul existenţei lor. 


De exemplu, Don Quijote, aşa cum arată profesorul Nicolae Râmbu, reușește 
să convertească valorile în ideal graţie credinței și sentimentelor puternice. În 
felul acesta, personajul lui Cervantes surprinde esenţa existenţei și adevărul. 
Totuşi soarta sa în lume nu este tocmai de invidiat: asemeni celui care reu- 
şeşte să distingă între lumea ideilor şi lumea umbrelor din peştera platoniciană, 
Don Quijote trăieşte drama de a fi neînțeles, de a fi luat în derâdere. „În cele 
din urmă, oricine a crezut cu adevărat în valori și s-a sacrificat pentru ele a fost 
o Tristă Figură” (p. 10). Condiţia personajului se schimbă radical atunci când 
raportarea se face la sine. Idealul și frumusețea valorilor se răsfrâng asupra sa. 
Tinereţea, vitalitatea, imaginaţia, curajul sunt, din această perspectivă, conse- 
cinţe ale valorilor pe care le împărtășește. Parafrazându-l pe N. Steindhardt, 
am putea spune că Don Quijote dăruind dobândește în chip miraculos vir- 
tuți şi sentimente. Mai precis, el depășește simțul comun care datorează atât 
de multe simţurilor și ia umbrele drept adevăruri. „Simţul omenesc nu doar 
reflectă realitatea, ci o modelează după ideile şi idealurile sale. Lumea este 
bună sau rea, frumoasă sau urâtă, absurdă sau plină de sens în funcție de cel 
care o reconstruiește plecând de la datele înșelătoare ale simțurilor” (p. 13). 
Faptul că așa stau lucrurile este dovedit de secvența vindecării și a căderii 
în normalitate. Ea echivalează cu moartea valorilor și lipsa sensului de a trăi. 
Profesorul ieşean observă cu subtilitate că personajul Don Quijote este ilus- 
trarea perfectă a unei dileme axiologice, cea dintre idealism şi înțelepciune. Ple- 
când însă de la fenomenologia hegeliană și subtilitățile filozofiei nietzschiene, 
Nicolae Râmbu reinterpretează figura înțeleptului din aforismele lui Arthur 
Schopenhauer și salvează definitiv idealismul donquijotesc. 


Casanova face parte din aceeași arie a personajelor excepționale care sparg 
clişeele cotidiene, exersând cu consecvență o altă filozofie de viaţă. „Filozofia 
lui Casanova este un continuu exercițiu de fericire” (p. 36). Autorul trans- 
pune această filozofie într-o formidabilă ecuaţie axiologică: „fericirea este o 
valoare-scop, în timp ce plăcerea este o valoare-mijloc. Mai mult încă, plăcerea 
conduce la fericire numai în măsura în care ea încetează” (p. 37). Felul acesta 
de a gândi lumea îl face pe Casanova să-și trăiască viața ca un joc. În viziunea 

autorului ieşean, ludicul acestei existențe nu înseamnă câtuși de puţin lipsă 
de principii, valori şi sentimente. Este vorba, în fond, de alegerea posibilității 
de a trăi cu „maximă voluptate orice satisfacție pe care ţi-o oferă destinul” 
(p. 58). Descoperind fericirea cu și prin pasiune, Casanova află esenţa natu- 
rii umane și, în particular, a celei feminine. Exersând fericirea, el reușește să 
transpună în registrul ideatic sentimente și valori în fața cărora natura umană 
rezonează. Acesta este și motivul pentru care el a devenit seducătorul prin 
excelenţă. Trăind viața ca joc şi filozofia ca aventură, personajul şi opera sa pot 
stârni, la un moment dat, dileme axiologice. Discursul despre sinucidere sur- 
prinde tocmai acest aspect. Cel care exersează fericirea cu maximă voluptate 
cochetează în singurătate cu ideea sinuciderii. Acesta poate fi şi un semn că el 
a aflat cu adevărat fericirea. Or, valorile și sentimentele în doze absolute pot 
sminti, pot deveni povară muritorului de rând. Credem că ideea de sinucidere 
are mai curând valoare compensatorie și de echilibrare în fața unei fericiri 
copleșitoare. 


Tot în registrul marilor dileme axiologice exprimate în lucrarea Valoarea 
sentimentului şi sentimentul valorii se circumscrie şi existenţa lui Werther, dar 
şi a lui Goethe, autorul acestui personaj. Întruchipând figura sinucigașului, 
Werther are oarecum o condiție paradoxală: vindecă și îmbolnăvește deopo- 
trivă. Nașterea personajului devine un act de eliberare pentru autorul operei. 
Goethe scapă astfel de obsesia sinuciderii. Același personaj literar este și cel 
ce va genera Werthmania, un val de sinucideri ce aveau ca pretext suferințele 
tânărului. 


Filozoful ieşean se întreba pe bună dreptate cum poate o capodoperă să salveze 
şi să ucidă? Care este esența acestui conflict? Răspunsurile sunt susținute de 
o serie de răspunsuri filozofice date de „un expert” în problematica sinucide- 
rii, Emil Cioran. „Orice carte este o sinucidere amânată” (p. 71) în viziunea lui 
Cioran, în sensul că transpunerea valorilor într-un act de creaţie poate elibera 
omul de dilemele și tensiunile axiologice care-i pot stăpâni existența. Așa s-a 
întâmplat şi cu Goethe. În schimb, s-au sinucis cei care păstrau în interior datele 
unei capodopere și nu au avut capacitatea de a transpune în act creativ conflictul 
valoric care-i stăpânea. Nicolae Râmbu sesizează cu finețe că „ceea ce se petre- 
ce la un nivel elementar în sufletul fiecărui om ia proporţii grandioase în hi- 
persensibilitatea personajului lui Goethe. Orice conștiință axiologică normală 
(subliniază autorul ieșean) recunoaște fără rezerve iubirea, prietenia, loialitatea, 
adevărul etc. ca valori pozitive. Tragic este faptul că în profunzimile sufletului 
omenesc valorile pozitive nu pot trăi decât conflictual” (p. 80). Dacă valorile 
şi sentimentele sunt consubstanţiale ființei umane, exprimarea lor este adesea 
viciată de cultură, context și factori exteriori. Puţini sunt cei care reuşesc să le 


CĂRȚI ŞI ATITUDINI EE 


arate lumii în plinătatea lor. Cum bine a arătat Nicolae Râmbu, ei riscă să fie 
socotiți smintiţi, aventurieri, sinucigași sau idioţi. Sinuciderea ca replică defi- 
nitivă dată morţii este, poate, răspunsul cel mai facil pe care-l poate da cel aflat 
sub „tirania valorilor”. Mult mai dificil este travaliul creaţiei, al exprimării într-o 
manieră originală. Casanova, Don Quijote, prințul Mâșkin sunt personaje em- 
blematice în acest sens. Din această pricină gestul liber, creativ poate fi un act 
eliberator, greu de acceptat de o lume comună și rigidă. 


Asumându-și paternitatea unui alt personaj celebru (Wilhelm Meister), 
Goethe aduce în prim-plan problematica valorilor formării. Filozoful ieşean, 
Nicolae Râmbu, ne propune o interpretare a anilor de formare în cheie he- 
geliană. Ucenicia lui Wilhelm surprinsă de Goethe nefiind altceva decât o 
metaforă a ceea ce autorul lucrării numește cu inspiraţie a fi „arta de a trăi”. 
În spiritul dialecticii hegeliene, autorul arată că „o experiență împinge eul în 
mod fatal spre o alta, aşa cum rațiunea este determinată să tragă o anumită 
concluzie din două judecăţi care constituie premisele unui raționament. (...) 
Dacă trăieşti experienţa iubirii, atunci vei trăi cu necesitate și experienţa de- 
cepției” (p. 92). Valorile şi tensiunile pe care ele le nasc în sufletul omului 
nu pot fi ocolite. Doar felul în care acestea se exprimă poate fi diferit. Con- 
formitatea și nonconformitatea fiind două expresii distincte ale manifestării 
lor în lume. În esență, experiența lui Wilhelm Meister sugerează, în opinia 
filozofului ieşean, că existența umană se înscrie între hazard şi necesitate și 
că, singură, ființa umană ajunge să-și sculpteze existența. Anii de ucenicie pot 
ilustra însă şi imaginea vieții, a formării ca o lungă perioadă de inițiere. Miza 
ar fi cunoașterea de sine și aflarea sensurilor ultime ale existenței. Personajul 
lui Goethe are, din această perspectivă, un destin nefericit: neavând cum să-și 
împlinească pasiunea, o ucide lăsându-se pradă raţiunii sobre şi reci. Greu de 
spus dacă drumul formării sale a fost parcurs până la capăt sau dacă a fost un 
eşec. Cu certitudine însă atunci când valorile ce zac în noi nu găsesc căi de îm- 
plinire devenim banali, înflexibili, obişnuiţi, „suntem - în expresia lui Nicolae 
Râmbu — mai degrabă pierduţi în ceea ce devenim, decât împliniți” (p. 103). 
Cel mult riscăm să devenim înţelepţi, cum bine sublinia profesorul ieşean. 


Iisus este a cincea ipostază emblematică a celui care împărtășește într-o mani- 
eră absolută idealul. Reluând textul nietzschian, Anticristul, şi având ca punct 
de reper romanul Idiotul a lui Dostoievski, Nicolae Râmbu face o subtilă ana- 
liză asupra discursului filozofic nihilist care plasează figura Mântuitorului în 
zona smintelii și idioțeniei. În fapt, crede gânditorul ieșean, este vorba despre 
o imagine dureros de actuală care, pentru omul obișnuit, produce o dramatică 
răsturnare a valorilor. Pentru majoritatea dintre noi, prizonieri în peştera sim- 
ţurilor, cel ce vede și înțelege cu adevărat este smintit și idiot, sărac cu duhul. 

Cum bine a surprins autorul cărţii puse în discuţie, faptul poate fi descoperit 
în capodopere literare de mare forță (Cervantes, Goethe, Casanova, Dosto- 
ievski sunt doar câteva exemple). Toate aceste personaje își găsesc cumva îm- 
plinirea existenţială prin figura exemplară a Mântuitorului Iisus. Într-un fel, 
el este expresia vie a unui paradox axiologic în comunitate: veritabilele valori 
îl apropie pe om de ideal, de divinitate, îndepărtându-l de lume. „Din punct 
de vedere axiologic, nu Iisus, nu Don Quijote, nu prințul Mâșkin sau orice 
alt idealist autentic sunt niște bolnavi, dimpotrivă, ei simbolizează sănătatea 
spiritului, normalitatea conştiinţei axiologice, integritatea de a percepe cele 
mai înalte valori, în vreme ce restul, cei de rând de asemenea «idioţi» sunt 
oameni bolnavi” (p. 138). 


Cele cinci personaje sunt tot atâtea teme de meditație asupra felului în care 
lumea ierarhizează printre lucruri sentimentul și idealul atunci când acestea 
se exprimă în valori absolute. Parafrazându-l pe autor, putem spune că fiecare 
dintre aceste personaje trăiesc condiţia dublă, aceea de bolnavi şi de medici 
ai culturii. În această paradoxală ecuaţie axiologică, filozofia ar avea, în opinia 
autorului, un rol terapeutic. 


x 


Pentru început am dorit să fac o prezentare sintetică a lucrării Valoarea senti- 
mentului şi sentimentul valorii semnată de profesorul şi filozoful Nicolae Râm- 
bu. Nu am reușit. Apoi am dorit să contopesc cele șapte secțiuni ale cărții 
într-un discurs mai abstract despre valoare și sentiment. Nici asta nu am re- 
ușit. Am vrut, mai apoi, să vorbesc despre autor ca despre un fin cunoscător 
al filozofiei germane cu mari sensibilităţi pentru romantism, dar nu am avut 
vreme. M-am lăsat prinsă de vraja celor cinci personaje și le-am făcut să vor- 
bească. Apoi am căzut pe gânduri... Cred că adevărata valoare a acestei cărți este 
aceea de a trezi în noi sentimentul valorii. Şi acesta este meritul autorului. 

Constantin ŞCHIOPU 


Dezvoltarea gândirii critice în 
procesul receptării textului artistic 


Dezvoltarea gândirii critice / analitice a elevilor 
reprezintă un obiectiv primordial al procesului 
instructiv-educativ. Or, în urma realizării acestui 
obiectiv, elevul devine un gânditor apt să abordeze 
o problemă / un subiect din mai multe perspective, 
să investigheze alternativele, atât pentru a-i înțele- 
ge pe alții, cât şi pentru a se asigura că propriile-i 
convingeri sunt cele mai plauzibile şi nu în ultimul 


C.Ş. — conf. univ. dr., 


Facultatea Jurnalism şi | i 
Stiinte ale Comunicării.x rând să analizeze şi să evalueze informaţia formu- 


Catedra jurnalism, U.S.M,, lând un anumit raţionament. Cum s-ar fi constituit 

profesor-cumulard de destinul Anei, dacă Ion ar fi manifestat atât milă față 
limba şi literatura română de ea, cât şi respect? Cum s-ar fi configurat destinul lui 
la Liceul de Creativitate şi Ton, dacă Vasile Baciu i-ar fi dat din capul locului toa- 


Inventică „Prometeu-Prim” 
din Chișinău. Lucrări recente: 
Metodica predării literaturii 


române, Editura Carminis, i) za a iute 
Pitești, 2009; Arghezi, Barbu le solicită toate operaţiile gândirii: rememorarea 


Blaga. Poezii comentate. .« unor fapte, evenimente din operă, localizarea aces- 
Pentru elevi, studenţi, tora, identificarea problemei, compararea, analiza, 
profesori, Editura ARC, sinteza, raționamentul etc. lată de ce tocmai din 
Chişinău, 2010; Manuale de acest motiv gândirea analitică este / trebuie să fie 
limba şi literatura română un element indispensabil în conţinutul metodelor, 
PSR clasa a X-a coautor procedeelor și sarcinilor utilizate în cadrul lecții- 
A mea lor de limba şi literatura română. Evident că orice 
Vâlcu-Șchiopu), a XI-a, liceu exercițiu / sarcină / procedeu / metodă trebuie să 
fie aplicat / ă conform unei /unui proceduri / algo- 


(coautor M. Cimpoi), a IX-a 
(coautor V. Pâslaru). ritm și anume: 


te pământurile? Acest tip de întrebări, cu siguranță, 
stimulează gândirea elevilor. Căutarea unor soluții 
originale, adecvate logicii construirii personajelor, 


a) elevii îşi exprimă părerea în legătură cu proble- 
ma pusă în discuţie în baza unor întrebări simple 
adresate de către profesor (Ce credeți despre...? Ce 
părere aveţi în legătură cu...? etc.); 

b) elevii îşi clarifică punctele de vedere. Profesorul se convinge că purtătorul 
unei opinii şi ceilalți elevi înțeleg univoc informaţia, cerându-le să răspundă 
la întrebări de felul: Ce înțelegeţi prin...? Cum puteți să vă explicați punctul de 
vedere? Cum puteți defini...? 


c) elevii examinează argumentele pe care se bazează afirmaţiile lor. Profesorul 
îi poate provoca astfel: De ce credeți astfel? Ce argumente puteți aduce în spriji- 
nul poziției voastre? Ce exemple din operă sprijină acest punct de vedere? 


d) elevii conștientizează existența altor puncte de vedere prin întrebări de fe- 
lul: Care sunt părerile colegilor în legătură cu problema dată? Ce alte opinii există 
și cui aparțin acestea (aici se va face trimitere și la opiniile criticilor literari)? Ce 
alternative există la punctul de vedere respectiv? 


e) elevii își examinează propria opinie, precum şi punctul de vedere al celor- 
lalți într-un sistem unic (compară opiniile, raportându-le la puncte de vedere 
opuse, discută pe marginea problemei, a urmărilor inerente pentru soluţia fi- 
ecăruia, examinează implicaţiile, construiesc sisteme de argumente care să le 
sprijine şi să le dea consistență și adoptă o poziție pe baza acestor structuri). 
Întrebările de reper sunt de tipul următoarelor: Care este cel mai puternic / 
slab argument în sprijinul opiniei proprii / a altora? Care este cel mai puternic 
argument în defavoarea ta? Ce exemple / date din operă sprijină într-o măsură 
mai mare opinia ta? Ce s-ar întâmpla dacă ar fi adoptată opinia ta? Care ar fi 
impactul asupra personajului / asupra celor din jurul lui? etc. 


f) elevii adoptă o hotărâre în problema respectivă prin evaluarea tuturor 
punctelor de vedere prezentate şi prin rezolvarea conflictului dintre ele: Care 
ar fi cea mai bună / cea mai dezirabilă soluție / deznodământ? Cum ar trebui 
rezolvată problema? Ce trebuie să întreprindă personajul? etc. 


Ţinând cont de cele menţionate, subliniem că alegerea oricărei strategii şi, 
în special, de tip interactiv sau formularea unei sarcini de lucru, care să le sti- 
muleze și să contribuie la formarea gândirii analitico-sintetice / critice a ele- 
vilor trebuie să se facă în legătură directă cu taxonomia lui Bloom. Or, cele 
câteva nivele ale aptitudinilor cognitive formate (nivelul cunoştinţelor, al în- 
țelegerii, al aplicării, al analizei, al sintezei şi al evaluării) corespund întocmai 
procedurii / algoritmului sus-menţionat. Așadar, cât priveşte primul nivel, al 
cunoștințelor, exerciţiile / sarcinile de lucru vor viza: rememorarea faptelor / 
evenimentelor / informaţiei în vederea determinării datelor cazului (ex: Pre- 
cizați cui aparține replica..., Recunoaşteți în fragmentul dat procedeul literar folo- 
sit pentru realizarea tensiunii interioare a personajului, Recunoaşteți procedeul de 
compoziție utilizat de scriitor în opera sa; Precizați care dintre personajele roma- 

nului Patul lui Procust susțin fiecare dintre temele următoare: politica, iubirea, 
intelectualul și artistul, proprietatea burgheză; Prezentaţi evoluția relațiilor dintre 
Emilia şi Ladima / Fred Vasilescu — dna T), localizarea / identificarea pro- 
blemei (Completaţi, conform opiniei personale, spaţiile libere din replicile de pe 
fişe, apoi reconstituiți, pe baza textului, aceste replici ale personajelor. Comparați 
variantele voastre cu cele ale autorului; Cu ce problemă se confruntă personajul? 
Ce declanșează problema / conflictul interior al personajului, îl dezechilibrează? 
De ce natură este problema dată? Cine dintre personajele studiate şi în ce con- 
diții / circumstanţe s-a mai confruntat cu o astfel de problemă?), organizarea 
informaţiei (Alcătuiţi pe baza romanului biografia lui Ladima, având ca repere: 
categoria socială din care face parte, ocupaţia, portretul fizic / moral; Alcătuiți un 
portret al lui Ladima ţinând cont de opiniile exprimate de alte personaje; Creați 
o schiță de portret al personajului Ladima aşa cum reiese aceasta din comporta- 
mentul şi din scrisorile lui), cercetarea (Justificaţi cu referințe la text condiţia de 
copil răsfățat şi needucat al dlui Goe / de personaj inadaptat a lui Gheorghidiu), 
descrierea (Descrieţi o eventuală schimbare a unui om în momentul îndrăgostirii; 
Ce caracteristici şi ipostaze ale îndrăgostitului desprindeți din opera...?), eviden- 
țierea secvenţelor (Ce episoade din text veţi selecta pentru a turna un film după 
această operă? Care sunt aspectele problemei cu care se confruntă personajul?), 
distincția dintre faptă şi opinie (Întocmiţi un dosar al comportamentului / ac- 
fiunilor personajului Goe / Ştefan Gheorghidiu şi o fişă a opiniilor acestora sau ale 
altora despre el privind...). 


Nivelul înțelegerii presupune un şir de sarcini / strategii de lucru care îl vor 
include pe elev în următoarele activități: rezumare (Povestiţi în maximum 10 
fraze povestea desprinsă din nuvela Alexandru Lăpuşneanul, Relataţi întâmpla- 
rea care strică echilibrul inițial / episodul ce constituie punctul culminant / dezno- 
dământul operei; Prezentaţi informaţia principală din fragment / operă în formă 
de piramidă: numele personajului, ocupația lui, trei caracteristici, comportamen- 
tul manifestat într-o situaţie concretă, problema cu care se confruntă, felul în care 
soluţionează problema), aplicare (Găsiţi în operă argumente pro şi contra în ceea 
ce priveşte vina ce o poartă personajul Goe / Gheorghidiu pentru...; Comparaţi-i 
pe Ștefan şi Ela din punctul de vedere al posibilităţii de a reface cuplul conjugal), 
abstractizare (Există în scara alternativelor personajului Ladima posibilitatea 
de a ieşi din impas, de a renunța la sinucidere?), transformare (Dacă aţi avea po- 
sibilitatea să modificaţi ceva în operă, ce anume veți modifica? Ce episod conside- 
rați că ar putea fi omis din operă; Ce modificări ar suferi personajul, dacă veţi avea 
posibilitate să-l creați după bunul vostru plac? Cum ați vrea să se termine opera? ), 
decodificare (Ce conotații comportă vânătoarea descrisă în balada Mistreţul cu 
colț de argint?; Ce semnificaţie comportă titlul romanului Patul lui Procust? Ale- 
geți din variantele propuse: a) iubirea e supusă patului lui Procust; b) societatea 

e un Procust al lui Ladima; c) Ladima este un Procust pentru societatea sa; d) 
existența unei limitări se măsoară cu patul lui Procust). 


Nivelul aplicării, incluzând mai multe operaţii, denotă capacitatea elevului de 
a analiza faptele și problema, de a interpreta, a investiga, a clasifica şi de a 
formula anumite concepte. Astfel, în procesul studierii textului artistic, elevii, 
la această etapă de lucru, sunt solicitaţi să analizeze comportamentul perso- 
najelor, anumite circumstanţe în care acționează sau care le determină să ia 
o decizie ori să se comporte într-un anumit mod, relaţiile dintre personaje, 
diverse atitudini umane etc. (Analizaţi comportamentul dlui Goe şi raportaţi-l 
la un anumit tip de comportament: demn de urmat, satisfăcător, condamnabil 
etc.; Analizați cele două atitudini — a tatălui şi a fiului — față de uciderea căpri- 
oarei; Analizaţi relaţiile dintre profesoara de literatură și Doc, între profesoară şi 
elevii clasei, stabilind dacă acestea sunt de prietenie, de rivalitate, de superioritate, 
de egalitate ori de nesupunere; Analizaţi destinul mănăstirii de la Trei Izvoare 
(Toiagul păstoriei) și raportați-l la unul bun, strălucitor, teribil etc.), să interpre- 
teze (Cum explicați gestul lui Ştefan Gheorghidiu de a aduce în patul conjugal o 
cocotă? Comentaţi faptul că o parte din săteni (Toiagul păstoriei) „zăboveau o 
clipă la portia ciobanului, se chiorau la gospodăria lui”, iar alții „năzuiau că poa- 
te vor fi poftiți să intre în ogradă”; Cum interpretați faptul că satul îl considera pe 
cioban un sfânt şi în acelaşi timp îl numea un prostănac, un chiabur, un duşman de 
clasă?). Investigarea faptelor, clasificarea informaţiei sunt pe cât de importante, 
pe atât de necesare în procesul de formare a gândirii analitice / critice a elevu- 
lui. Iată de ce formularea sarcinilor tip-investigare cu diferite grade de com- 
plexitate trebuie să fie o prezenţă obligatorie în procesul de studiere a operei 
literare. Această activitate de investigaţie urmărește, de fapt, elaborarea / gă- 
sirea în textul artistic a argumentelor necesare pentru a susține ori a combate 
un punct de vedere — propriu sau al altora (Susțineți cu argumente din operă că 
vestea despre mutarea diviziei lui Apostol Bologa pe frontul din Ardeal schimbă 
definitiv concepţia acestui personaj despre datoria de cetățean; Găsiţi argumente 
care să probeze ideea că acțiunea nuvelei se desfășoară într-o cronologie lineară și 
este subordonată relației cauză — efect; Sustineţi ori combateţi spusele lui Ilie Mo- 
romete rostite pe patul de moarte: „...eu totdeauna am dus o viaţă independentă”). 


Nivelul analizei, unul destul de complex, presupune operaţii de gândire aso- 
ciativă (Putea Nicolai Trofimovici Balta, ca reprezentant al puterii, să-şi schimbe 
ideile, convingerile şi să-l ajute pe Horia în munca de salvare a Clopotniţei? Supuneți 
unei analize comparative personajul biblic (samariteanca) şi cel druțian din nuvela 
omonimă; Ce a împrumutat personajul druțian de la prototipul său? De care alte 
personaje vă aduce aminte Vitoria Lipan?), creativă (În rol de jurnalişti care ați 
asistat la execuţia lui Svoboda, precum şi la ulterioarele discuţii ale ofițerilor pe mar- 

ginea acestui caz, pregătiți / scrieţi un comunicat de presă pe marginea cazului și a 
discuţiilor respective; Pornind de la intriga piesei, alcătuiți o compoziție dramatică) 
şi imaginativă (Cum s-ar fi constituit destinul lui Ion dacă s-ar fi căsătorit chiar 
din capul locului cu Florica / al Anei dacă s-ar fi căsătorit cu George?), de simulare 
(Cum veţi proceda voi în locul lui Ion / Ștefan Gheorghidiu, ținând cont de statutul 
social, de stările, sentimentele, relaţiile personajului cu alții? Motivaţi. Ce fapte ale 
acestui personaj le veţi putea „săvârşi” / juca mai ușor / mai greu din punct de vedere 
psihologic? Ce replici le veți putea rosti mai uşor / mai greu din acest punct de vede- 
re? Cum se racordează situația jucată / comportamentul personajului la normele 
în vigoare în domeniul legal / la valorile general-umane? De ce a depins luarea unei 
hotărâri / decizii pe marginea cazului? De ce ați tratat în modul respectiv situația, 
personajul? Ce alte soluţii ale problemei date pot fi?). 


Luarea unor decizii, sintetizarea informaţiei şi a argumentelor, formularea 
ipotezei rezonabile, enunţarea concluziilor vizează nivelul sintezei. Deci re- 
gruparea faptelor, structurarea lor într-un ansamblu coerent vor fi posibile 
doar în cazul în care profesorul va formula și sarcinile respective: Formulaţi- 
vă punctul de vedere final cu privire la tipul uman pe care-l reprezintă personajul; 
Formulaţi în ce constă sensul vieţii lui Ilie Moromete luând ca reper următoarea 
afirmaţie: „Tot am făcut ceva...; Pornind de la memorabila frază din Grand 
Hôtel „Victoria Română” „simt enorm și văd monstruos, nu mai pot privi, dar 
tot ascult”, precum și de la argumentele expuse şi auzite de voi, precizaţi viziunea 
caragialiană asupra spectacolului lumii; Având în vedere argumentele aduse, for- 
mulaţi o concluzie cu privire la relația personajului Hagi Tudose cu lumea și cu 


sine însuşi; 


Cât priveşte ultimul nivel, cel al evaluării, acesta urmăreşte criticarea, argumen- 
tarea deductivă, enunţarea concluziilor garantate, compararea deciziilor cu 
rezolvarea cazului (Ce i-ați reproşa personajului / scriitorului — autor al operei? 
În ce măsură decizia personală iniţială coincide cu cea finală? Ce a contribuit la 
schimbarea acesteia? Ce ați învățat din experiența trăită de personaj? În ce măsură 
argumentele voastre coincid cu cele ale autorului operei / ale criticilor literari / ale 
colegilor? În ce măsură concluzia finală satisface convingerile voastre? etc. 


În concluzie, menționăm că există multe posibilități de a conceptualiza tipu- 
rile de sarcini. Important e ca profesorul să înțeleagă că orice sarcină / proce- 
deu de lucru reprezintă un mijloc de declanșare a diferitor feluri de gândire 
la diferite niveluri de complexitate. Or, singura măsură pe care o putem în- 
treprinde este să-i antrenăm pe elevi în experienţe de învăţare semnificative, 
care să le permită accesul la diverse perspective de interpretare și, implicit, la 
înțelegerea mai profundă a textului artistic. 

Didactica limbii şi literaturii române, asemenea 
celorlalte discipline din domeniul științelor edu- 
caţiei, se află într-un continuu proces de dezvol- 
tare şi de adaptare la cerințele societăţii cunoaș- 
terii, de aici şi nevoia de a prezenta schimbările 
survenite, de a oferi cadrelor didactice din învă- 
ţământul preuniversitar noi surse de informare și 
de formare, de a împărtăși experiența didactică. 
Cuvintele lui Constantin Noica - „Într-o şcoală 
niciodată nu se ştie cine dă și cine primeşte” — 
confirmă noile orientări ale didacticii. 


Subrubrica Dialoguri didactice îşi propune să vă 
ofere exemple de bune practici, modalități va- 
riate de predare — învăţare — evaluare a limbii și 
literaturii române, pe care le veţi putea valorifica 
în propriul demers didactic, pentru ca apoi să 
ne transmiteți observaţiile, sugestiile dumnea- 
voastră, descriind modul în care ați aplicat unele 
metode, adaptările, îmbunătățirile pe care le-aţi 
făcut. 


Curriculumul de limba și literatura română pen- 
tru învățământul gimnazial și liceal se bazează pe 
modelul comunicativ-funcțional, model ce pre- 
supune studiul integrat al limbii, al comunicării 
și al textului literar, fiind adecvat nu doar speci- 
ficului acestui obiect de studiu, ci şi modalități- 
lor propriu-zise de structurare a competenţei de 
comunicare a elevilor, aşa cum prevede Programa 
școlară de limba şi literatura română pentru clasele 
a V-a - a VIII-a. 

Încă din clasele primare, elevii învaţă să utilizeze cartea, textul, cuvântul și se 
deprind cu diverse tipuri de lectură: „lectura de informare (cea care îi ajută pe 
elevi să găsească informaţii specifice unor domenii de cunoaștere diverse sau 
privitoare la realitatea cotidiană), lectura de plăcere (cea pe care o savurează 
în timpul liber), lectura instituționalizată (cea realizată de critici sau istorici 
literari sau cea propusă de școală)”!. 


În gimnaziu, contactul cu textul literar, respectiv nonliterar, presupune citirea 
unor texte literare şi nonliterare diverse; identificarea informaţiilor esenţiale şi 
de detaliu dintr-un mesaj scris; recunoașterea modalităților specifice de organi- 
zare a textului epic, a procedeelor de expresivitate în textul liric; folosirea unor 
tehnici de lucru cu textul; analiza și interpretarea textelor epice, lirice și drama- 
tice; identificarea valorilor etice şi culturale într-un text dat. 


Modelul comunicativ-funcţional — dezvoltarea integrată a capacităţilor de 
receptare orală, de exprimare orală, respectiv de receptare a mesajului scris 
şi de exprimare scrisă — propune o nouă abordare a textului, în ansamblul 
său. Orice act de învăţare presupune angajarea efortului personal al celui care 
învață, prin urmare, învățarea tehnicilor muncii cu cartea se realizează prin 
punerea elevilor în situaţia de a opera în mod independent cu elemente ale 
lecturii, văzută ca metodă. 


Geoff Petty, autorul lucrării Profesorul azi. Metode moderne de predare, identi- 
fică trei abordări ale lecturii, ca metodă: 

a. „Procesarea de suprafaţă, în care elevii sunt pasivi şi sunt preocupaţi să: 

e acopere conţinutul; 

e ştie cât de mult au reţinut; 

e găsească răspunsul corect; 

e asimileze informaţii neprelucrate; 

e înveţe cuvânt cu cuvânt. 

b. Procesarea de adâncime, în care elevii au o atitudine mentală activă şi sunt 
preocupaţi de: 

e ideea centrală; 

e ce există în spatele raționamentului; 

e imaginea de ansamblu; 

e concluziile spre care conduce; 

e lucrurile la care se raportează; 


e logica argumentelor; 

e idei care nu sunt clare; 


e propria părere despre concluziile textului. [...] 


c. Procesarea de grad zero, în care elevul doar face gestul de a trece prin text, 
crezând că înțelegerea lui va fi urmată automat de un proces de tip osmoză. 
Elevul este preocupat să: 


e termine textul cât mai repede cu putință; 


e iasă în oraş la o cafea'?. 


Procesării de adâncime îi corespunde lectura explicativă, considerată un complex de 
metode, care apelează la conversație, explicație, demonstrație, povestire, joc de rol 
etc., urmărind citirea textului în vederea înțelegerii lui. Elevii sunt puși în situația de a 
descoperi ei înșiși ideile textului citit, de a formula concluzii personale, de a accepta 
că unul şi acelaşi text poate fi citit şi interpretat diferit, poate transmite alte senti- 
mente și trăiri, în funcţie de cititor, astfel textul este abordat interpretativ, încât să 
impună o anume intentio lectoris: „...trebuie căutat în text ceea ce destinatarul găsește 
în el prin raportare la propriile-i sisteme de semnificare şi / sau raportat la propriile-i 
dorinţe, pulsiuni, sau criterii arbitrare”. 


Algoritmul lecturii explicative, metodă des folosită atât în clasele primare, cât 
şi în gimnaziu, este: 


a. pregătirea pentru citire / lectură care include activităţi de motivare a elevi- 
lor pentru lectura textului; introducerea termenilor dificili (care ar împiedica 
receptarea textului) şi explicarea acestora printr-o discuţie / conversaţie pre- 
gătitoare; 


b. lectura integrală a textului, realizată fie prin citire model (de către cadrul di- 
dactic), fie prin activitate independentă, realizată de elevi, acasă sau în clasă; 
verificarea înţelegerii textului se poate realiza printr-o conversaţie referitoare 
la autor, titlu, personaje, acţiune / mesaj (în funcție de nivelul clasei şi de 
tipul textului); înainte de citirea model, profesorul poate formula o sarcină 
didactică prin care să vizeze un anume aspect al textului citit, astfel elevii vor 
fi motivaţi să urmărească lectura model a textului, iar profesorul va putea ve- 
rifica înțelegerea textului; 


c. citirea pe fragmente, analiza textului şi extragerea ideilor principale, alcătuirea 
planului de idei; 


d. citirea integrală a planului de idei şi realizarea unei conversații generalizatoa- 
re — se realizează cu scopul refacerii sintezei ideatice a textului. 


Lectura explicativă este, poate, metoda cel mai des utilizată în receptarea tex- 
telor, care asigură profesorului de limba și literatura română un cadru optim 

pentru formarea și dezvoltarea competenţelor de lectură ale elevilor, metodă 
care, folosită însă în exces, poate duce la monotonie, la descreșterea interesu- 
lui pentru studiul textului. 


Elevii de azi așteaptă noi și noi provocări, prin urmare, trebuie să le oferim 
texte care să le trezească și să le menţină interesul, să descopere de fiecare dată 
noi chei de lectură, să-şi dezvolte capacitatea de analiză și sinteză, să valorifice 
experiența personală. 


Metodele și tehnicile gândirii critice folosite în orele de limba și literatura ro- 
mână pot satisface curiozitatea elevilor, dezvoltă capacitatea lor de a gândi 
critic, îi implică activ în fiecare moment al lecţiei, încurajându-i să investighe- 
ze temeinic și să participe la dezbateri autentice, să accepte puncte de vedere 
diferite, renunțând la mentalitatea unicului răspuns corect. 


Gândirea critică este „un anumit mod de a concepe și realiza predarea și 
învățarea, cerut de logica științei, dar mai ales de logica didactică. Con- 
form acesteia din urmă, învățarea este un proces cumulativ ierarhic, în 
cadrul căruia atât cunoștințele, cât și structurile asimilate devin bază 
pentru noile achiziţii, învățarea putând fi asemuită cu urcatul unor trepte 
sau, mai adecvat spus, cu o spirală ascendentă deschisă. Într-o asemenea 
logică, învăţarea va trebui să pornească de la cunoştinţele deja deținute de 
elevi, referitoare la subiectul sau la tema abordată, să promoveze analiza 
şi evaluarea opiniilor şi a soluţiilor posibile, pentru a înțelege sensul celor 
învăţate şi pentru a stimula reflecţia critică asupra acestora”*. 


Conceperea, organizarea şi desfăşurarea activităților didactice în spiritul 
dezvoltării gândirii critice contribuie la înregistrarea unor progrese reale ale 
elevilor, care se obişnuiesc să formuleze deschis propriile idei despre textul 
citit / analizat, îşi dezvoltă autonomia de gândire, învaţă să emită judecăţi de 
valoare, să-și susțină punctul de vedere cu argumente logice, însă ținând sea- 
ma, chiar acceptând și părerile altora. 


Valorificarea metodelor gândirii critice contribuie și la schimbarea atitudinii 
cadrului didactic față de elevi — profesorul și elevii devin, nu la nivel teoretic, 
ci practic-aplicativ, parteneri în procesul de învăţare, elevul nu mai reproduce 
mecanic cuvintele profesorului, ci poate împărtăși opiniile sale referitoare la 
un text dat, la faptele unui personaj, la mesajul transmis de textul citit. Prin 
folosirea acestor metode, profesorul de limba și literatura română contribuie 
la dezvoltarea armonioasă a personalității elevului, la implicarea activă a aces- 
tuia în procesul didactic, dezvoltă încrederea reciprocă și încurajează împăr- 
tăşirea ideilor, elevii se obişnuiesc cu activităţile în perechi sau în grupuri de 
3-5 elevi, descoperă beneficiile muncii în echipă. 

Lectura predictivă trezeşte interesul elevilor pentru lectura textelor epice, de- 
terminându-i să participe activ la decodarea textului. Profesorul poate folosi 
această metodă pentru abordarea unor texte la prima vedere, recomand alege- 
rea textelor literare care oferă mai multe chei de lectură, texte care se pretează 
la interpretări multiple. 


Activitatea se poate desfășura în grupuri de câte 4-5 elevi, sub directa coordo- 
nare a profesorului, cu raportare frontală după realizarea fiecărei etape. Par- 
curgând etapele lecturii predictive, elevii au impresia că pot interveni în text, 
pot deveni ei înșiși creatori: 


e Se prezintă titlul textului care urmează să fie parcurs cu elevii; folosind 
metoda brainstormingului, se poate stabili, frontal, ce semnificaţie are acest 
cuvânt pentru elevi: se propun diverse semnificaţii, fiecare propunere fiind 
scrisă pe tablă sau pe un carton și păstrată până la sfârşitul activităţii, pentru a 
stabili dacă predicțiile elevilor s-au confirmat. 


e Se împarte elevilor textul, tipărit pe o foaie A4, împăturită de atâtea ori câte 
fragmente are respectivul text. Elevii vor despături foaia, în funcție de indi- 
caţiile pe care le vor primi, formulând predicții, descoperind și interpretând, 
rând pe rând, fiecare fragment. 


e Li se cere elevilor să facă prima predicţie, completând prima rubrică a tabe- 
lului următor („Ce crezi că se va întâmpla?”): 


Ce crezi că se va întâmpla? Ce s-a întâmplat? 


L 
II. 


e Se trec pe tablă, în prima rubrică, predicțiile fiecărei grupe, apoi li se cere 
elevilor să citească primul fragment. 


+ Elevii citesc primul fragment (celelalte rămânând împăturite) şi comple- 
tează rubrica a doua — „Ce s-a întâmplat?” Se discută frontal și se scrie pe 
tablă ideea considerată a fi cea mai potrivită, în urma consultării grupelor. 


e Apoi elevii fac a doua predicţie — „Ce crezi că se va întâmpla?”, completează 
rubrica potrivită din tabel, apoi se trec și pe tablă predicțiile. 


e Se citeşte al doilea fragment şi elevii completează rubrica „Ce s-a întâm- 
plat?” Se discută frontal și se scrie pe tablă ideea considerată a fi cea mai po- 
trivită, în urma consultării grupurilor. 


e Se continuă astfel până la terminarea lecturii textului. 


De fapt, citind pe verticală ceea ce au notat elevii în rubrica „Ce s-a întâm- 
plat?”, se descoperă planul de idei al textului citit; iar pe foaia A4, despăturită, 


DIALOGURI DIDACTICE 


elevii pot vedea și reciti întregul text, pot stabili structura lui, împărţirea pe 
fragmente, se pot purta discuţii referitoare la alte modalități de împărţire a 
textului în fragmente. 


În continuarea lecturii predictive, se poate folosi o altă metodă activă — rețea- 
ua personajului, metodă care valorifică, în primul rând, capacitatea de analiză 
a elevilor: 


- după citirea textului, se notează într-un cerc numele personajului, 


- elevii, împărțiți în grupuri sau în perechi, scriu în cercuri-satelit cuvinte care 
caracterizează acest personaj, 


- elevii notează în jurul cercurilor acţiuni, atitudini, extrase din text care evi- 
denţiază însuşirile alese, completând rețeaua, 


- în final, rețeaua este prezentată în fața clasei și discutată. Se pot alcătui 
postere, expuse apoi în clasă. 


Capacitatea de sinteză poate fi stimulată prin folosirea metodei ciorchinelui, 
care evidenţiază conexiunile dintre ideile prezentate, stabilește noi asociații 
între acestea și dezvăluie noi semnificaţii, putând fi o completare reușită a re- 
țelei personajului: 


PERSONAJE 


Pe lângă analiză și sinteză, o altă operaţie importantă a gândirii este com- 
paraţia, care poate fi dezvoltată prin folosirea diagramei Venn-Euler, pentru 
identificarea asemănărilor şi deosebirilor dintre două texte sau dintre două 
personaje. Se realizează două cercuri care se suprapun parțial. În secvența 
suprapusă elevii vor trece asemănările, iar în cele două semicercuri rămase 
deosebirile dintre cele două texte sau două personaje. Intensificarea retenţiei 
şi asigurarea transferului se pot realiza la un nivel superior prin folosirea dia- 
gramei Venn-Euler. 

lată câteva metode care pot ameliora activitatea didactică și pot dezvolta gus- 
tul elevilor pentru lectură. Consideraţi că lectura explicativă, lectura predic- 
tivă, rețeaua personajului, ciorchinele și diagrama Venn-Euler pot fi utile, pot 
influența demersul didactic? Aşteptăm scrisorile dumneavoastră, relatările 
unor experiențe, propuneri și sugestii. 


Note | 


1 Mariana Norel, Florentina Sâmihăian, Didactica limbii 
şi literaturii române, II, Proiectul pentru învățământul ru- 
ral, MEC, 2006, p. 47 (Cap. 2 — Didactica lecturii, Floren- 
tina Sâmihăian)). 

? Geoff Petty, Profesorul azi. Metode moderne de predare, 
Prima ediţie în limba română, Coordonator traducere: 
Adriana 'Ţepelea, Editura Atelier Didactic, Bucureşti, 
2007, p. 279-280. 

3 Umberto Eco, Limitele interpretării, Traducere de Ştefa- 
nia Mincu şi Daniela Bucşă, Editura Pontica, Constanţa, 
1996, p. 25. 

* Stan Panţuru, Instruirea în spiritul strategiei dezvoltării 
gândirii critice, Editura Psihomedia, 2003, p. 68. 


IUVENTUS E 


Constantin ŞCHIOPU 
Poezia tânără - între contemplatie, 
transfigurare şi afirmare 

a propriei realități 


Cenaclul fără nume din cadrul Facultăţii de Jurnalism 
şi Ştiinţe ale Comunicării, U.S.M., s-a constituit din- 
tr-o necesitate reală a studenților noştri. În calitate 
de conferenţiar eram solicitat de mulți studenţi să- 
mi exprim opinia pe marginea textelor lor artistice. 
Din multele discuţii am înţeles că venirea în câmpul 
literaturii a unor tineri se arată dacă nu năvalnică, cel 
puţin inevitabilă. Astfel, în octombrie 2009 a luat 
ființă acest cenaclu care, pe lângă laboratoarele de 
creaţie desfășurate în mod curent, i-a avut ca invitați 
şi pe scriitorii Arcadie Suceveanu, Nicolae Dabija, 
compozitorul și cantautorul Igor Grosu. 


Rubrica Iuventus a acestui număr de revistă găzdu- 
ieşte un grupaj de poeme semnate de Mariana Co- 
lun, Laura Tugarev, Diana Istrati, Veronica Vladei, 
Speranţa State, Zinovia Bivol — membre ale cena- 
clului. Atente la dinamica interioară a sinelui, in- 
trospectiv, autoarele scriu cu cerneala melancoliei, 
a tristeţii, dar și a speranţei. E remarcabil faptul că 
în poemele lor tristețile niciodată nu izbucnesc, nu 
devin tânguiri elegiace. Neliniștile, de asemenea, 
rămân într-un plan secund, sugerat. Gândurile și 
sentimentele, de cele mai multe ori, se acoperă cu 
chiciura singurătăţii, tăcerii, blestemului, interoga- 
ției, lacrimii. Autoarelor le place să scruteze propria 
lor pasiune prin contemplaţie visătoare, înzestrate 
fiind pentru plasticizarea lucrurilor („Un melc cu 
coarnele afară / Desenează-n iarbă urme de copil. / 
Sunt urme somnoroase. / Pe orizont se mai vede 
Marte. / E bine aici, / Aici sunt eu şi mirosul de 

înger” — Maiana Colun). Lirica lor râvneşte o experienţă a trăirilor totale, o re- 
sorbţie a biografiei interioare („Îmi lucesc stele în inimă, / căci cerul a coborât 
pe pământ” — Zinovia Bivol). 


Unele dintre autoare par, mai degrabă, poete cuminţi, prea puţin atrase de jocu- 
rile cotidiene, de ironia rebelă, de nonconformismul ostentativ al optzeciştilor. 
Lirismul lor, nici original sută la sută, dar nici banal, urmează calea de mijloc a 
unei metaforizări moderate, capabilă să transfigureze discret și, de ce nu!, cu 
fineţe trăirea. Poemele exprimă cu destulă acuratețe imagistică sensibilitatea 
autoarelor. Tonul reținut, domol creează și el o impresie de fragilitate lirică („...Din 
cer coborât, din albastru văzduh, / Cu pletele negre, cu dragoste-n sânge: / Un 
simplu fugar, un înger, un duh / Îmi bate în suflet şi-ncepe a plânge” — M. Colun). 
Textele, unele de densitate confesiv-meditativă (Zinovia Bivol, Speranţa State), 
altele cu deschidere spre narativul poetic (Mariana Colun), spre ambiguizare 
(Laura Tugarev) sau spre un ușor retorism (Veronica Vladei), se autonomizea- 
ză într-o orchestrare verbală, eul liric fiind plasat de multe ori în contextul unui 
tu erotic („Dacă pleci mâine, / voi îngropa urmele tale / în ieri” — Speranţa 
State), al unui noi — perechea celor doi îndrăgostiţi, iar în alte cazuri el aflându-se 
în relaţie cu sinele („În suflet mai sunt poezie, / scot cârlige de litere / şi le așez 
pe masă” — Diana Istrati). Desigur, instruite la şcoala tradiţiei (cel puţin în anii 
liceali), dar „înfruptate” și din literatura postmodernistă sau, poate, mai mult 
ademenite de tendinţele actuale, tinerele autoare caută alte conexiuni, speciali- 
zări ale poeziei, ba chiar alte domenii de absorbție ideatică prin acțiuni mai mult 
simultane decât separate: printr-un proiect de asumare a specificității moder- 
ne de ultimă oră (Laura Tugarev, Diana Istrate) şi printr-o retorică discursivă, 
clasicizantă (Speranţa State, Zinovia Bivol, Veronica Vladei) și / sau printr-o 
experienţă a originarităţii, a începuturilor arhetipale (Mariana Colun). 


Limbaj şi univers codificat al sentimentelor, ansamblu de trăiri, reprezentări, 
aspirații, prejudecăţi și valori, poeziile tinerelor autoare totuși se individuali- 
zează fie printr-o explozie a sintaxei, prin dislocarea și distorsionarea semni- 
ficaţiilor primare, de dicţionar, ale cuvintelor, fie prin estomparea sentimen- 
talităţii sau prin îmbinarea notaţiei, impresiei și a meditaţiei cu naturalețea, 
simbioză ce scoate în evidenţă o lirică a cotidianului. Astfel, fiecare poem pare 
materia unei idei sau imaginea unei intuiții aparte. 


În concluzie menţionăm că, dincolo de obişnuința, neîntemeiată, de altfel, de 
a considera lirica feminină un recital de venerație intimă, o explozie de senza- 
ţii / sentimente sau revărsare de confesiune viscerală, poeziile celor şase au- 
toare prezente în acest număr al revistei noastre ne dau certitudinea că fiecare 
din ele se află pe un drum al devenirii, că fiecare se numără discret, dar sigur, 
printre poeţii cu har, dar şi cu ambiția de a crea adevărata poezie. Nu ne ră- 
mâne decât să le mai auzim / să le mai vedem în marea casă a poeziei române. 


IUVENTUS 
| Mariana COLUN 


Rodii 


Lui D. 


Ţi s-a copt poezia în piept, 

ţi s-a copt versul. Ca un măr. 

Ţi-a căzut de pe buze. L-ai scris. 

Îți miroase a coajă de rodii cuvântul. 
A zăpadă stelară condensată-n iriși străvezii. 
Al meu miroase-a gutui. 

Ai căzut cu capul în palmele tale 

în mijlocul inimii, 

ca un Iona pe-o bancă în mare. 

Între cuvinte şi linii de suflet 

ai încercat să răzbeşti spre lumină 
pe geamul deschis în obraz. 
Obrazul tău inundat de lumină! 

Ai libertatea pe față, D-zeule! 
Infinitul țintuit pe degetele 

cu care scrii cuvinte, 


cuvinte ce au miros de rodii. 


Gând 


M-am desculţat de mine și 

am apărut în fața ta, 

nudă ca un nerv de actor... 

Nici n-ai vrut să mă priveşti măcar... 
Te-ai ferit de mine până te-am mușcat, 
flămândă, 

ca să mai exist... 

N-ai vrut să-mi împrumuţi sângele tău, 
răule, 

şi m-ai gonit, 

n-ai înțeles 

că prin sângele tău aş mai fi trăit, 

prin tine. 

Târziu, 

am îngenuncheat la 
umbra ultimului 
gând 

care m-a legat de tine 
şi 

am stins lumânarea... 


Atunci, când eram floare de câmp 


Totul a-nceput ca-ntr-un vis... 

Pe atunci eram încă fiica cerului, 

născută într-un miez de 

floare de câmp. 

Faţă în faţă cu vântul, cu ploaia, cu nisipul răsfrânt... 
Atunci poate... 

Poate doar atunci să fi fost liberă, 

fericită în libertatea mea de a fi... 

Încercam să-mi trăiesc existența departe de ură, 
departe de trădare, 

departe de cotidian și 

de tăcerea impusă... 

De mână cu melcii, cu sarea căzută din aripi de îngeri 
îmi purtam în braţe 

destinul de tânără hoinară rătăcită... 

Sărutam tălpile goale ale primăverii târzii. 

Acolo, aproape de sălbăticia virgină, 

îmi simțeam pulsul proaspăt, crud, 

neviolat încă de tristeţea dezacordată. 

Albe și reci îmi păreau atunci diminețile. 

Solide erau clipele. 

Râdeam atunci de ceara otrăvită 

şi nu știam că e păcat... 

Nu ştiam că nu mai era mult 

până când totul avea 

să se schimbe. 

Totuși atunci eram liberă... doar atunci mă simțeam 
fericită... 

Totul începuse așa, ca-ntr-un vis... 


IUVENTUS 
| Zinovia BIVOL 


E dimineață 


E dimineaţă, ora 7.00. 

Soarele uită să treacă pe la 
Fereastra mea. 

E dimineaţă, ora 8.00. 

Vântul seamănă fulgi, iar eu 
Îmi continui somnul 

Parcă aș fi o străină mie însămi. 
E dimineaţă, ora 9.00. 

Visele se limpezesc ca dintr-o 
Noapte grea. 

E dimineaţă, ora 10.00. 
Crengile îmi bat la geam 

Apoi le simt cum sar 

Şi se sting în lumină. 

E dimineaţă, ora 11.00. 

Aerul e încă rece, iar 

Păsările și-au uitat cântecele. 
Ferestrele stau ţintite spre mine, 
Iar eu văd în oglinda lor același cer 
Ce doarme pe patul meu. 

E dimineaţă, ora unui vis... 


Tablou 


În toamna iubirii noastre 

Cad frunzele, natura dispare 

Ca într-un apus de soare, iar crengile se rup 

Din rădăcina amintirilor. 

Culorile se preling ca un strop de ploaie 

Pe obrazul tău, iar buzele tremură 

Ca scârţâitul lemnului când nu are cu cine vorbi 
Decât cu vântul. 

Cerul nu mai are nici zi, nici noapte 

E doar amurgul unor zori pierduţi 

În tăcerea frumoasă a peisajului, iar 
culorile se sting odată cu spiritul 

Care a înlemnit fără bătaia inimii. 
Numai tabloul se schimbă, 

Noi însă rămânem mereu aceiași, 

În ungherul singurătăţii din marginea 
a două iubiri ce s-au despletit din una. 


[ Veronica VLADEI 


Blestem 


Să vrei să-mi vezi ochii vreodată, 
Să fie ai tăi şi să nu-i ai; 

Să-i cauţi până și în Rai, 

Dar de găsit? O, niciodată! 


Să vrei ca buzele-mi s-atingi — 
Să simţi dulceaţa-n zori trezită; 
Să furi o clipă fericită, 

Dar să nu poți să o cuprinzi. 


Să ai un singur vis cu mine 

Şi când îţi va părea mai drag, 
Când zorii-ţi vor veni în prag, 
Atunci nici el nu îţi rămână... 


Dacă poți 


Dacă poţi să furi o noapte 
Şi în suflet să o ai... 

De ţi-aş cere-o mai aproape, 
Ai putea ca să mi-o dai? 


Dacă poţi să furi sărutul 
Unei roze dulci de mai... 
De ţi-aş cere începutul, 
Ai putea ca să mi-l dai? 


Dacă poţi să furi tu zorii, 
Smoc de raze-n desfătare... 
Ai putea să-mi laşi fiorii, 
Ca să te iubesc mai tare. 


Pesimism 


Ce folos că anii trec 

Şi ce-a fost azi nu mai este; 

Ce folos că azi te cred, 

Când mă chemi iar în poveste?! 


Ce folos că-s visătoare, 
Dacă visu-n zori se pierde? 
Dragostea adesea moare, 
Luna-n nouri nu se vede... 


Steaua ta e numai una, 
Strălucirea-i doru-l fură, 
Tu iubeşti azi numai luna, 
Ea că va pleca îţi jură. 


Dormi, fetițo, somnu-ţi dulce 
Se va stinge-n gândul lui — 
Totul, totul se va duce... 

Şi iubirea-ţi nu-i, ea nu-i! 

| Laura TUGAREV 


Lecţia de adâncirea 
sufletului în tălpi 


Mă aflu la o lecţie 

de adâncirea sufletului în tălpi 
respir aer — îmi cresc aripi 

și mă transform într-un înger 
făcut din nea. 


Mirosul unui ceai negru 
din camera străină 

Îmi blochează respirația 
şi cad. 


Mâna mea frumosul îl creează 

din vifor de natură și idei. 

Eu îmi aplec 

fruntea mea pe care cresc flori 

şi curg peste sprânceana mea lungă 
ca Nilul. 

Mă rog și cred în Dumnezeul meu!!!! 


Pe ochi îmi pun felii de castraveți, 
ei devin cameleoni 
albaștri schimbându-se în verzi. 


Dascălul vieţii, tata, mă învaţă un capitol nou 

a finei existenţe care costă mai mult de o monedă. 
Atunci îmi cos buzele cu crenguţe de salcâm — 
dorind să tac. 


Respir aer... plâng... adorm și tac... 


IUVENTUS 


Două suflete 
Pentru A.S. 


Sunt tânără chiar dacă mă doare capul, mâna dreaptă și piciorul stâng. 
Am cap nebun ce crede în viitorul care nu exista. 

Ochii se tăvălesc prin iarba verde pe unde tu ai călcat 

Şi caută pasul tău ce parcă s-a topit în nisip cernut de valuri. 
Azi-noapte cerul nu mai prezice nimic — 

E spart şi curg mii de stele ca sângele meu, în vena ta. 

Alerg spre chipul cel sculptat din lemn, lut şi miere. 

Cu geana mea ajung la fața celui care e departe... 

Nu mai cer nimic de la lume, te cer pe tine doar din lume! 
Şi nu-mi caut cuib divin sub brațul tău. 

Mă vezi? sunt eu, vin de la nord spre centru 

Cu barca în care noi ne-am iubit... 

Şi ce am face de-am rămâne singuri cu sigiliul de-nceput 
Purtând în propria ființă greutatea unei alte ființe? 
Adormind în dor, murind de dor, trăind cu dor! 

Lasă să curgă lacrimi şiroaie — 

Nu râde, dac| plângând te simţi mai bine! 

Şi nu alunga umbra de înger de pe perna pe care dormi și tu! 
Facem din timp carusel de secunde și joc de trupuri, 

Când rămânem singuri ca flacăra stinsă de vânt. 

Ne întâlnim ca de obicei la verde... 

Şi dorinţele se pierd prin butoane 

Noi fiind secretarii 

Sufletului tău şi ai unuia străin... 


XXX 


Azi, în mine trăieşte Dumnezeu... 
Chiar de păcatul dansează în palme. 
Botează-mă tu, pământule, 

Cu ape din izvoare, 

Ucide-n mine secunda, 

cu ea păcatul 

Şi lumea pe care am clădit-o 

Din neadevăr, ură şi minciuni, 

Îmi înec în rânduri oftatul 

Şi-n segmente de speranţe viitorul. 
În ziar voi tipări cuvinte, 

Cuvinte din rugăciuni, 

Am să las și loc liber, 

poate o să calci pe acolo tu... 


| Diana ISTRATI 


= Onouăzi 


În suflet mai sunt poezie, 
scot cârlige de litere 

şi le aşez pe masă. 
Literă-sunet, 

peniţa se duce-n amintiri 

şi scoate zgomot. 

Farfuriile sunt pline... 

mă servesc... 

miroase-a poezie 

şi sorb de dimineață 

hrană pentru o zi. 

Iarăşi început de timp anemic, 
îl scriu 

şi citesc un marți de noutăți. 


Agonie 


Am închiriat un oraș 

de ploi false şi umbrele deghizate în doi. 
Carnavale de măşti perfide, 

maldăre de ochi, morbide față de pulsul minuscul. 
Stau sufletele la reduceri 

şi cozi de sentimente, 

ce se cumpără. 

Păsări nu mai sunt, 

a dispărut și stropul sfânt de mănăstiri 


în care se adăposteau. 

Pachet e viaţa aici, strâns cu corzi de fier, 
să nu plece agoniseala materială. 

Şi... plimbăm picioarele în lumi amorţite, 
zburăm zborul nezbor 

şi coasem aripi la croitori, 


în care şi rațiunea ne-o facem mai cochetă. 


Așchii ne intră în degete 

şi se ascut de fapte, rele și mai rele, 
sângerând poruncile Domnului. 
Închiriem orașe pentru noi 

şi stăm, muribunzi, cu sunet de comandă. 


Dans 


Port mişcări în formă de geometrii 
Ascuţite la capete, cu laturi neegale, 
Galante și drepte, la pașii de tangou. 
Când sunt frântă de hexagoane, 

Mă răsucesc într-un cerc pe care îl valsez. 
Îmi plac liniile fără sfârșit, 

Paşii mei pe ring pot simţi infinitul 
Neparalel cu viaţa. 

Necunoscută şi zburlită de viscol, 
Când ipoteza e fără egal. 

Devin un alegretto, 

Notă de piramidă 

În care vârful sângerează, 

Pantofii mei de porțelan. 

| Speranţa STATE 


Aproape şi departe de tine... 


În fiecare ochi 

văd amintiri ce nu s-au întâmplat... 
pe fiecare frunză 

curg picături ce demult s-au uscat... 


în fiecare nor 

trăieşte un soare ce-a apus... 

şi-n fiecare om 

mocnește un gând ce n-a fost spus... 


în fiecare clipă 

se zbate-o liniște-adâncă... 
şi-n fiecare inimă 

ard lacrimi neplânse încă... 


în ochii tăi 

mă văd pe mine, cea de ieri... 
în ochii mei 

vezi vise, ai uitat să speri... 


pe buzele tale 

se naşte un surâs demult pierdut... 
pe buzele mele 

mor gânduri ce n-au început... 


cu fiecare zâmbet 

mi-e dor de tristețea de mâine... 

cu fiecare pas 

sunt mai aproape și mai departe de tine. 


Dacă pleci mâine, mâine te uit 


Dacă pleci mâine, 

voi îngropa urmele tale. 
În ieri. 

Dacă pleci mâine, 


dimineaţa mă voi trezi 
în întuneric. 


Dacă pleci mâine, 
vom rămâne în doi. 
Doar eu şi cu mine. 


Dacă pleci mâine, 
voi plânge. 
Odată cu ploaia. 


Dacă pleci mâine, 
voi zâmbi și voi râde. 
Pe-ascuns. 


Întâmplare 


Hăituită de stele, 
prigonită de sori, 
răvăşit de căldură, 
alungat de ninsori, 


uitată de lume, 
umbrită de noapte, 
rănit de tristeţe, 
asurzit de șoapte, 


sugrumată de cer, 
rătăcită de minte, 
orbit de lumină, 
amuţit de cuvinte, 


într-o clipă uitată, 
într-o viață furată, 
într-o altă lumină, 
într-o lume străină, 


eu — rătăcită, 
tu — trecător, 
noi împreună: 
întâmplător. 

Cu ce ocazie în Franţa?... Graţie unei burse acor- 
date de Institutul Cultural Român din Paris, pre- 
zența mea în Orașul Luminilor ţine de studiul 
avangardei. Mai bine zis, ceea ce s-ar referi la acti- 
vitatea unor protagoniști ai acestei fenomenologii 
artistice înnoitoare aflați în exil. Nu avangarda în 
exil, ci unii dintre corifeii săi. Pentru că, din con- 
tră, la Paris avangarda s-a aflat şi se află chiar la 
ea acasă. În libertatea şi efervescența-i de dinco- 
lo de constrângeri de regim, ideologice, politice, 
precum au fost cele din țara pre-Gulagului, Rusia 
bolşevică din anii 20-30 ai secolului trecut. 


De ce Parisul?... Pentru că această metropolă mă 
predispune să cred, fără să exagerez, totuşi că și 
românii — Brâncuși, Eliade, Ionescu, Enescu, 
Cioran, Elvira Popescu, Brauner, Tzara, Celan, 
Gherasim Luca, Martha Bibescu, Ştefan Lupaşcu 
ş.a. — fac ca Parisul să fie înțeles drept construcție 
intelectuală majoră, de căpetenie — în lume, a lu- 
mii... Pentru că românii rămân în continuare — mă 
tem că folosesc un termen cam... barbar sau, pur și 
simplu, inadecvat, dar asta e, — rămân în continu- 
are... funcționali, foarte necesari în spiritualitatea 
franceză. 


Deja de un an, ICR din Paris acordă burse de 
creaţie și pretendenţilor din Republica Moldova. 
„Ideea mi-a venit imediat după ziua de 7 aprilie 

din anul trecut”, mi-a spus chiar la prima oră a sosirii mele domnul Robert 
Adam, coordonator de programe, dar care deja se afla pe punct de plecare 
să preia postul de director al Centrului Cultural Român din capitala Belgiei. 
Prin urmare, sunt printre primii basarabeni care profită de rezidență aici, la 
cam 3-4 sute de metri de Turnul Eiffel, iar în direcția opusă a străzii Saint 
Domenique — cam la aceeași distanță de peluzele din preajma Domului In- 
valizilor, de Podul Alexandre III° peste Sena, după care te pomenești între 
Marele ș Micul Palat, aflate imediat în preajma Champs-Élysées. (Această do- 
cumentare vine din vagile-mi amintiri de la prima vizită la Paris, relativ scurtă, 
în toamna anului 1996, şi din studiul prealabil al hărții metropolei franceze, în 
variantă paper, dar şi pe internet.) Pentru că Parisul istoric e compact ca un... 
CD de lungă, de prelungă durată... 


Ceea ce va merita să fie spus, in extenso, dar nicidecum... amănunțit (ar fi o 
zadarnică strădanie) despre Parisul care mă găzduieşte deja şi mi se va înfățișa 
în multiplele sale splendori, poate că va prinde întruparea scrisului în vreun 
Jurnal-Yes-eu (ca să insinuez ceva subtext englezesc prin joc de cuvinte româ- 
nesc, dar fără a cădea în solipsism); Jurnal-Yes-eu al unui suflet, al unui spirit 


desch(r)is... 


Astfel că, ajungând la locul de cazare pe la ora 13,30, făcând cumpărături la 
Supermarché, inclusiv o sticlă de vin alb, ca să consemnez primii paşi la Paris, 
mi-am zis să vizitez cel mai apropiat monument care se află nu departe de 
Institutul Cultural Roman, și anume - chiar emblema metropolei franceze, 
Turnul Eiftel. Până la el, printr-o scurtă bură de ploaie, sub umbrelă, fac în jur 
de trei sute de metri. Am văzut gigantul și la prima mea sosire aici, ştiind deja 
că în arhitectura Parisului, dar mai ales în viziunea autohtonilor Turnul Eiffel 
a fost privit ca un copil străin, neîndrăgit, de durată provizorie. Pentru că ime- 
diat după ce s-a încheiat Expoziţia Universală din 1900, cu ocazia căreia a și 
fost înălțat, s-a declanșat o campanie a celor care cereau demontarea colosului 
„hidos”, a acestui „paratrăsnet” înfiorător. Protestau contra monstrului de fier 
şi unii dintre marii, influenţi scriitori ai timpului, timpurilor - Maupassant, 
Hugo sau Verlaine care, dimpreună cu alte personalități ale artei și culturii, 
semnau scrisori colective anti-Eiftel-Turn. Ba chiar Victor Hugo se întâmpla 
să ia masa în restaurantul din vârful respectivei construcții oarecum fanteziste 
care, zicea el, nu-i place până la demenţă. Iar când era întrebat de ce, dacă nu 
are ochi să vadă Turnul, se cațără în vârful lui, scriitorul replica: „În uriașul 
Paris, aici e unicul loc din care el nu se vede”. 


Dar s-a întâmplat ca, nu peste mult timp, Parisul etern să prindă a se mândri 
nevoie-mare cu celebrul său stern metalic, care i-a devenit ca și blazon. Pe 

timp senin, de la înălțimea de peste 300 de metri (cam etajul 80 al unui zgâ- 
rie-nori), ai putea cuprinde, cică, o depărtare cu radiusul de 70 de kilometri. 
Așa se spune, probabil cu o acceptabilă doză de exagerare, de preamărire a... 
măririi. 

Ploaia contenește. Primii care „mă întâmpină” aici sunt unii tineri de culoare 
ce zuruiesc, scuturat, legături-colecţii de miniaturi, mai mari, mai mici, ale 
Turnului Eiffel (3-4 pentru un euro), alţii - propunându-mi să procur garoafe 
buretoase (de pe unde să le fi sustras?). Printre picioarele lumii multe, ai pu- 
tea spune, care-şi strânge umbrelele, — gugușştiuci corciţi în porumbei (mari, 
dolofani!) cu forfota lor de amorezi insistenți, dar, provizoriu, eșuați, pentru 
că porumbiţele, mai mici la trup şi ne-înfoiate în pene, parcă nu le-ar acorda 
strop de atenție, umblând preocupate, spre a găsi ceva de-ale gurii (ciocului). 


Dincolo de Sena, peste podul Jena, se vede, ca în aburi, Trocadero. Poate dau 
mâine pe acolo. Acum însă mă cam zgribulesc: curenţi de aer, învârtejiri. Pri- 
cep de ce majoritatea parizienilor pe care am reușit să-i văd poartă fulare la 
gât. O, la Chișinău era primăvară în toată legea! 


Părăsesc agitatul Câmp al lui Marte, din capătul său dinspre Turn, luând-o în 
lungul bulevardului Bosque, spre Școala Militară. Acolo se află şi stația de me- 
trou, în care voi cobori, din care voi urca cel mai des, la plecare sau întoarcere 
de unde o fi să hălăduiesc prin metropolă. Plus că Şcoala Militară fixează celă- 
lalt hotar al Câmpului lui Marte, ca pandant al Turnului Eiffel. De altfel, revin 
„acasă” chiar pe Câmp, pe aleea sa principală, străjuită de rânduri de platani 
destul de viguroși, înalți, însă cu vârfurile tușinate, drept-drept, de parcă ar fi 
făcut-o... elicele unor elicoptere. Dar văd și alți arbori fasonaţi, mai reținând 
informaţia de pe o placă din marginea peluzei: Câmpul lui Marte este îngrijit 
de 37 de grădinari şi 15 persoane care au grijă de buna ordine, curățenie etc. 


Amurgeșşte, turnul îşi aprinde luminile, eu o iau la stânga, pe lângă restauran- 
tul... „Doina” din colţul străzii Sfântul Dominique, apoi dau colț, dreapta, pe 
Rue de lExposition. Mansarda „mea” se află la numărul 3. Poate, unul noro- 
cos. Pe sub gangul înamurgit-umbros fredonez din Edit Piaf: Je ne suis q'une 
ombre de la rue... Poţi să te joci, înlocuind ombre cu nombre... 

A doua zi pariziană o încep, precum am încheiat seara de ieri, cu oarece docu- 
mentare, recunoaştere de plasament, localizare. Prin urmare, locuiesc în aron- 
dismentul 7, constatând că de el, pe anumite durate, au fost legate destinele 

lui Albert Camus, René Char (am tradus o carte din poemele sale, publicând 
unele dintre ele în reviste; restul — stă cuminte în „sertarele” electronice), 
André Gide, Karl Marx, Max Ernst, pictor și sculptor german, unul dintre 
protagoniștii mișcării Dada, Simone Veil, Serge Gainsbourg... Dintre multele 
şi importantele monumente din perimetrul arondismentului: Turnul Eiffel, 
Câmpul lui Marte, Adunarea Naţională, Ministerele — afacerilor externe, al 
apărării, educaţiei, transportului, agriculturii, sănătății; muzeele — d'Orsay, 
cel de pe cheiul Branly, al sculptorului Rodin, ambasadele României, Polo- 
niei, Finlandei, Tunisiei, Suediei, Bulgariei. Și Domul Invalizilor, unde mi-am 
propus să merg astăzi. 


Şi iată-mă intrând pe poarta impunătorului ansamblu muzeal. Dintâi, vizitez 
complexul tombal Napoleon. 


În genere, instituţia e o imensă necropolă militară, probabil oarecum altfel 
decât a fost concepută în ideea inițială venită de la regele Ludovic al XIV-lea 
sau mai curând de la sfetnicii săi, să construiască un azil naţional al invalizilor, 
mutilaţi în multele lupte pe care le tot ducea Franţa. Azil „pentru cei care şi-au ris- 
cat viaţa şi au vărsat sânge întru apărarea monarhiei (...) să-și petreacă în pace 
zilele care le-au mai rămas”, spune(a) edictul regal din anul 1670. În mare par- 
te schilodiți în Războiul de 30 de ani, acești invalizi hălăduiau pe sub Podul 
Nou, deseori implicaţi în scandaluri stradale, ceea ce ducea la nemulțumirea 
populaţiei. În fine, Domul venea ca o rezolvare de situaţie, scrisă cu sânge în 
istoria Franţei milităroase. 


E logic ca Napoleon să se odihnească aici, deoarece, încă de pe timpurile 
juneţii sale de general, a avut mereu raporturi de respect cu jertfele mul- 
tiplelor lupte — invalizii. Aceasta îl apropia și de inimile soldaţilor valizi. 
Până şi atunci când împăratul a fost învins, exilat, Domul Invalizilor a ră- 
mas un loc emblematic al bonapartiștilor, chiar dacă Ludovic al XVIII-lea, 
revenit din exil, l-a rebotezat în „Casa Regală a Invalizilor”. 


În mai 1821, Napoleon-exilatul a fost înhumat în insula Sfânta Elena, iar în 
1840 regele Ludovic Filip decide să fie transferat la locul de azi al odihnei sale 
veşnice, Domul Invalizilor. Mormântul, fasonat din cuarțit roşu, e unul... aeri- 
an, pus pe un soclu de granit verde de Vosgi, înconjurat de o coroană de laur 
şi inscripţii care trec în revistă marile victorii napoleoniene. (Poeta Marina 
Tvetaeva spunea cam aşa: „Pe Bonaparte m-aș fi încumetat să-l iubesc chiar și 
în ziua înfrângerii sale”...) În galeria circulară, o serie de basoreliefuri înfățișea- 
ză principalele fapte ale domniei. În adâncul criptei, peste dala mormântului 
fiului său, pe care îl făcuse Rege al Romei, se înalță statuia lui Napoleon în 
toată maiestatea sa imperială. 

În acest spaţiu — lume multă, azi, vineri, şi e de imaginat câtă va fi mâine, în 
Sâmbăta Paştilor. Chiar dacă se spune că francezii constituie o naţiune aproa- 
pe atee. Nu la limită, dar totuși. Ceea ce pe mine unul mă ţine în șahul dubiu- 
lui, resimţit şi aseară, şi azi dis-de-dimineaţă, când cercetam / studiam harta 
Parisului, arondismentele lui, mirându-mă (oarecum) de mulțimea locurilor 
şi străzilor care poartă nume de sfinți. Am numărat zeci, pe care, probabil, le 
voi transcrie când o fi să am mai mult timp la înde(-)mână (la... înde-picior! 
Pentru că sunt un asiduu pedestru prin acaparanta metropolă. Timp la înde- 
mână şi niciodată în... mână...). 


Împing ușor ușa masivă a Bisericii Domului. Înăuntru — doar vreo 3-4 persoa- 
ne, iar spaţiul — imens, până la Dumnezeu! Locașul adăpostește mormintele 
a doi fraţi ai lui Napoleon, Jérôme și Joseph Bonaparte, și pe cel al fiului îm- 
păratului, Aiglon. Rein şi locul de veci al... triplului mareșal (al Franţei, Marii 
Britanii și Poloniei) Foch, ce se înalță, statuie-ecvestră, sus, la Trocadero. 


Împărat, simplu cetățean, mareșal, invalid?... — sigur că toate astea, aici, în 
bazilica Domului, sunt un memento mori non stop, 24 din 24; ceea ce, vrei 
nu vrei, te ține în vizorul inevitabilei clipe a morţii, când viaţa, fenomenele, 
lucrurile, în genere, filozofia se explică de la sine, dar nici pentru tine, nici 
pentru... nimeni. De unde și un milion de motive să prețuiești plinătatea vie- 
ţii, bineînţeles în focusul — în special aici — preceptului socratian-platonian 
că sensul primordial al filozofiei e menit să modifice esenţial sensul tragic al 
morţii... Recompensă - gloria, neuitarea?... Cam așa se crede. 


les în curtea Domului, arhispaţioasă, cu pavaj de epocă. La poarta ansam- 
blului — tunuri care au dat și ele cu ghiulele în inamici. Acum, acoperite de 
patină verzuie, tunurile tac, astfel că muzele (și muzeele) pot să vorbească. 
Mă gândesc să o iau spre Podul Alexandre III: (cel mai întraurit din câte le are 
Sena), acţionând adică în spiritul banalei metafore că Parisul trebuie văzut cu 
picioarele. Cât astea încă nu te dor de Doamne fereşte! Cât nu prind a da de 
ştire și anumiţi mușchi, de existenţa cărora nici că ştiai. 


Dar dacă obosești totuși? Te așezi pe o bancă pe care — să vezi! — cineva a lă- 
sat ziarul de dimineaţă. Asta mie unuia mi se întâmplă deja pe malul drept al 
Senei, în faţa Palatului Mic. Găsesc ziarul, îl răsfoiesc și dau de o ştire trăsnet, 
franco-mondială: Câmpul magnetic al Pământului ar putea să dispară. Cercetă- 
torii de la Universitatea Paris VII au constatat că schimbarea locului polurilor 
s-ar putea întâmpla în orice moment. lar prezicerea cazului poate fi făcută 
doar cu 10-20 de ani până la dezastru și nicidecum mai devreme. Cică, in- 
versarea polurilor a avut loc de mai multe ori în adâncul trecut. Fenomenul e 
însoţit de dispariţia pe scurtă durată a magnetosferei, ceea ce pentru Pământ 

înseamnă secătuirea stratului de ozon și dispariția protecţiei de furtunile so- 
lare și de radiația cosmică. Savanţii susțin că, în timpurile noastre, intensita- 
tea câmpului magnetic terestru scade, în ultimii 22 de ani depreciindu-se cu 
1,7 procente, iar în unele zone ale Oceanului Atlantic — chiar cu 10 procente. 
Dislocarea polurilor a fost înregistrată încă în anul 1885, de atunci polul mag- 
netic de sud strămutându-se cu 900 de kilometri de pe poziţia sa inițială... 
(lar distanța dintre Paris și Chișinău e de două ori mai mare decât această 
magnetică dislocare...) 


Îndărăt, revin deja sub umbrelă, dar ploaia trece repede. Asfaltul fusese des- 
tul de cald, astfel că de pe el se ridică o respiraţie de vapori subțiri. Departe, 
aburește albăstriu și cupola maiestuoasă a Domului Invalizilor și ai putea avea 
senzaţia că, astfel, de acolo sufletele celor cu vină și celor fără de vină urcă, 
evanescent, spre Sofia cerească, întru cosmică împăcare şi pace, în timp ce 
Marele Organist improvizează în firea slujbei de parastas... 


Seara constat că, chiar și acum, în săptămâna patimilor, TF 1 reia, acut, tran- 
şant problema pedofiliei printre preoți. 

În primele zile ale aflării tale în metropola franceză, dacă priveşti atent și te 
gândeşti bine, cum se zice, prinzi a înţelege, prin oarecare departajare de im- 
presii retro (chiar de acum un veac-două) și senzaţii prezente, că, din Orașul 
Luminilor cândva, astăzi Parisul a ajuns Orașul lumilor. (De la Iași, via inter- 
net, Liviu Antonesei îmi scria ieri: „O, deci eşti acolo! Lumina fie peste tine în 
Orașul Luminii!) Pentru că specimenele umane de pe toate continentele, ță- 
rile insulare sau de pe arhipelaguri se perindă, neîncetat, pe malurile Senei, pe 
Champs-Élysées, prin metrou etc., încât, cu trăsături fizionomice definitorii, 
ți se înfățișează Asia, cu distinctele sale trăsături chinezești, hinduse, coreene 
(...de sud), Africa, în întreg spectrul ei de indigo, Japonia insulară, cea mai 
înarmată cu aparate foto, America Latină, Oceania... Şi îți spui în sinea ta că, 
din câte se vede sau se poate presupune, Lumea — ca globalitate ce însumează 
lumile mai restrânse — se împarte în oameni care deja au văzut Parisul și cei- 
lalți, care visează să facă asta. Unii chiar repetând, a infinita oară, frumoasa 
banalitate: Să vezi Parisul și apoi să mori... Probabil, acesta e oraşul despre care 
ştim foarte multe, cu ani și ani înainte de a fi ajuns pe caldarâmurile sale. Chiar 
poţi avea impresia că ai fi vizitat Parisul într-o altă viaţă a ta, dar sigur - în 
visele tale. Iar ajuns aievea aici, parcă predispunându-te intuitiv să trăieşti și 
tu clipele (acelea) de sărbătoare eternă (domnule Hemingway!), îţi imaginezi 

că ai putea pierde darul cuvântului de încântare, entuziasm și plăcere inten- 
se, pentru a nu mai putea bâigui nimic în plus față de ceea ce deja s-a spus, 
s-a tot spus: „Parisul e capitala spiritului” (Andre Maurois), „centrul lumii” 
(Henry Miller). lar pe piedestalul monumentului lui Montaigne din preajma 
Universităţii Sorbona inscripția spune că e: „La gloire de la France et Pun des 
plus nobles ornements du monde.... Monger, odată ajuns pe creasta Arcului 
de Triumf sau aproape de vârful Turnului Eiffel, dacă nu te-ar încânta Parisul, 
dacă nu ai fi încercat de vertije de entuziasm cu dulce umilință și satisfacție, 
ceilalți te-ar putea crede dacă nu ţicnit, sigur că te-ar lua drept ins nu din lu- 
mea aceasta, ci de pe undeva din galactici sihastre și prost informate. 


Astfel că iată-te favorizat de o întreagă lună de zile nu în a vizita Parisul, ci 
oarecum chiar a-l cunoaşte, pe-alocuri (teme și idei) — a-l cerceta, „a-l relua”. 
Prin urmare, scutit de a te agita pe malurile Senei într-un tur de forță, nu te 
impacientezi că nu vei avea timp să afli ceva despre și din obiectivele de inte- 
res nu că general, ci, sigur, -mondial: Luvrul, Les Invalides, Centrul Pompi- 
dou, Atelierul Brâncuşi, Grădina Luxembourg, Tuilleries, de la poalele și din 
vârful megastarului de fier Eiffel, Trocadero, Casele-muzeu (Balzac, Hugo, 
Rodin, Delacroix...), Sorbona, Podul Mirabeau, Saint-Germain des Pres, 
Notre-Dame, Sacré-Coeur, Versailles, Trianon... Adică, favorizat de timp și 
de spaţiu, nu vei face incursiuni, ci... reflecțiuni prin Parisul mai puţin expus 
grabei, năvalei de turiști; prin Parisul oarecum mai intim, mai „al tău”, mai în 
dialog cu firea şi curiozitatea ta. Să vezi Parisul de dincolo de posterele recla- 
melor, de dincolo de hârtia lucioasă, mai că bristol, a ghidurilor pentru turiști. 
Adică, orașul în părțile sale mai ferite, mai potolite, dar mai vii, parcă, mai 
pline de sensuri şi... sub(-supra-)sensuri. Plus că, inevitabil, în baza atât de 
verificatului, de mulți, precept omnia mea mecum porto, am venit la Paris şi cu 
cinematografia privată a viselor şi coşmarurilor mele... aproape documentare, 
adică mai că realiste, precum — astăzi, aproape omniprezente — cotidienele 
îngrijorări şi tranziții de la sentimentul de dragoste și libertate la presanta idee 
de business, afacere-desfacere întru vieţuire cât de cât onorabilă. 


Şi ce dacă, aici, primele zile de aprilie sunt cam ploioase? Adu-ţi aminte ce 
spune un personaj din celebra cine-melodramă a lui Billy Wilder: „Iată ce ar 
trebui să faceţi în prima dumneavoastră zi la Paris: Vă veţi plimba prin ploa- 
ie — sub o ploaie măruntă, caldă și plăcută... Ploaia - e ceva foarte impor- 
tant! Anume atunci Parisul emană cele mai plăcute, ba chiar delicioase arome 
ale sale... Lanus, sunteţi foarte bogat și inteligent, puteţi să va comandaţi o 
ploaie...” În aceste prime trei zile de sejur în Parisul... jur-împrejur, nu mă pot 
plânge de absenţa ploii. Nici de abundența ei. Doar constat certa și repeta- 
ta-zebrata ei prezenţă aproape... obligatorie. Iar pe la noi se spune că ploaia e a 

bine, e a plin, e a rod. Şi — de ce nu? — a scrie despre Paris, ca să comit o primă 
rimă în capitala... sublimă (asta e deja a doua pereche de rime; ba nu, e un 
triplet: primă-rimă-sublimă...). 


Luvrul 


Aveam să intru în această împărăție a artelor sâcâit de ceva ce memoria mi-a 
păstrat din, hăt, o lecţie de istorie pe care s-o fi trecut prin clasa a șasea sau 
a şaptea, probabil. Coborând, alunecător, cu scara rulantă sub moderna pi- 
ramidă de sticlă, ajungând în spaţiul bătrân al fostei reședințe regale (iniţial, 
pe la 1190, concepută ca cetate), până să ajung la Victoria din Samotrache 
sau Mona Lisa, îmi imaginez, filmic, cum, pe undeva pe aici, de după vreo 
colonadă, în august 1572, regele Carol al IX-lea privea jubilativ masacrarea 
hughenoțţilor pe care, sfătuit de mama sa Caterina, i-a invitat la Paris, la palat, 
anume pentru a-i nimici. Cu binecuvântarea Papei; hughenoţii aveau de ales 
între Bastilia-temniţă, spânzurătoare sau convertirea la catolicism... 


„„„.Dar — carpe diem!, adică, horaţian, să ne trăim clipa prezentului, când Luvrul 
este cel mai mare muzeu din lume. Ceea ce nu înseamnă că e și cel mai im- 
portant. În felul lor, muzeele importante sunt unice, de nesubstituit unele cu 
altele. Astfel că importanța Luvrului nu vine de la numărul de peste 350 de 
mii de exponate, ci de la faptul că, în majoritatea lor, acestea sunt inestimabile. 
Ca nişte coagulante de istorie, artă, civilizaţie, destine umane, irepetabilita- 
te. Fiecare în parte, ele constituie esenţializări pe cât de reale, pe atât de - în 
trecere de secole, unele, — mitologice aproape. În ansamblul lor, exponatele 
sunt ca o citadelă a spiritului uman, ca într-o premoniţie implicită, metafo- 
rică, simbolică, dat fiind că, la originea sa, în 1190, ceea ce înseamnă astăzi 
Luvrul a fost conceput de regele Philippe-Auguste ca fortăreață, pentru ca, 
peste patru secole, François I să dispună ca cetatea să fie... civilă, civilizată, în 
locul ei ridicându-se un palat în stil renascentist, în care este inaugurată colec- 
ţia regală, alcătuită, inițial, din 12 picturi ale autorilor italieni. Napoleon avea 
să renoveze Luvrul, menindu-l, integral, pentru muzeu. 


Astăzi, Luvrul este o fortăreață care se lasă cucerită, pentru a cuceri la rândul 
său turiștii năvălitori, a căror mulțime, în special în zile de odihnă, poate crea 
impresia că deja e strâmt (şi) în lume, în... istorie, ca și în transportul în co- 
mun. Strâmt în lumea care, bineînţeles, știe că printre exponatele-,șlagăr” de 
la Luvru domină doamna Mona Lisa lui Leonardo da Vinci (ca o... Mon(d) 
a Lisa...)... Altele, (hiper)memorabile, — Victoria înaripată de la Samothrâki, 
„Pluta Meduzei” de Théodore Géricault, „Încoronarea lui Napoleon”, dar și 

„Moartea lui Marat” de Jacques-Louis David (mă rog, ordinea „importanţei” 
celor trei lucrări poate fi modificată, rezultatul însă rămânând același: capo- 
dopere), „Chevaux de Marly” (Caii lui Marly) pe care Guillaume Coustou 
i-a sculptat în marmoră de Carrara, „Sclavii” lui Michelangelo, „Dantelăreasa” 
de Jan Vermeer, „Venus din Milo”.. (Frumuseţea... sistematică a statuilor an- 
tice, ale celor eline te duce cu gândul - și sentimentul, probabil, — la Safo cea 
bosumflată sau doar cu buzele umflate de nesăţioase sărutări. Vă amintiţi un 
vers al ei? — „Cât firele de nisip numărul sărutărilor noastre!”)... Dar uite o 
îndeletnicire ingrată, inutilă, ce nu va mulțumi pe toată lumea: să amintești de 
cele mai cele(bre) etc. exponate de la Luvru! Păi, domnii mei, o puteţi începe 
Chiar de la intrarea din centrul complexului muzeal, cu faimoasa, deja, Pirami- 
dă din sticlă... (Dacă întru analiza și particularizarea capodoperelor amintite 
s-au scris, despre fiecare în parte, rafturi întregi de tratate... exaltate, despre 
piramidă, un timp, — doar diatribe, adică un fel de tratate... negativiste... Şi as- 
tăzi se mai pune la îndoială oportunitatea geometriei sale rigide în contextul 
armonios al ceea ce e Luvrul în omnicuprinsul său.) 


Pentru ca vizitatorii să nu rateze, din întâmplare sau din neștiință, întâlnirea cu 
capodoperele (capodoperelor), pe pereți sunt plasate indicatoare ce conţin o 
imagine sau alta a pânzei sau sculpturii ce ar interesa (fie şi din snobism). N-ar 
fi lipsită de temei presupunerea că o mare parte dintre vizitatori (sau doar... 
turişti) nu urmărește decât aceste semnale, fără să învrednicească de oarecare 
atenţie și alte (tot alte!) capodopere ce fac Gloria Luvrului şi a Lumii. 


În imensul spaţiu cu lucrările marilor, genialilor pictori italieni șuvoiul de oa- 
meni, în marea sa cuprindere, pare a duce doar spre sala cu numărul 6, unde 
este expusă „Mona Lisa”. Cam... nearătoasă în dimensiuni, ținută la câțiva me- 
tri distanță de vizitatori, capodopera poate să şi dezamăgească pe cineva, pe 
mulți cineva, care se aşteptau nu că la mai mult, ci mai că (maică... Lisa!) la 
o minune de revelaţie. Dar nu este chiar așa. Toți încearcă să se convingă că 
zâmbetul Giocondei ar fi cu adevărat misterios. Şi lumea tot fotografiază, fo- 
tografiază, grăbită de supraveghetori să înainteze, să tot înainteze, să nu creeze 
ambuteiaje... estetice, artistice, muzeale, — cum ar mai fi să se numească ele. 
Asiatici mărunței se ridică în vârful picioarelor, alţii pur și simplu sar în sus 
de după spatele celor din fața lor, — şi tot dăi și dăi cu blitzurile spre Mona 
Lisa (sau — Mona-Monada, cum ar zice prietenul, poetul Lucian Vasiliu; aici, 
în sens de cea mai simplă (dar ce... complexă!) unitate indivizibilă din care 
ar fi alcătuită lumea... frumosului, ca parafrază imprevizibilă — sau... imperi- 
alvizibilă — a vreunei fraze din filozofia lui Leibniz...). Şi dacă unii pricep în 
timp real că unicul lucru (sau unica... abstracțiune) care-i deficitar(ă) la Luvru 
este timpul (măria sa alergătoare), aici, acolo, în faţa misteriosului zâmbet de 

madonă ar dori să rămână peste timp, numai că... „Nu-i vina ta, aşa e scrisă 
nemilostiva lege-a firii” (ca să ne amintim, la Luvru, de poezia română, de 
Goga) — și supraveghetorul, gardianul te îndeamnă cu: „Allez, allez, si'l vous 
plait!” Şi nu greşești că înaintezi, deoarece în sala următoare, imensă și ea, ți se 
deschid, panoramic, năvalnicele haruri ale francezilor Jacques-Louis David, 
Jean-Germain Drouais, Antoine-Jean Gros... 


Pe mai mulți pereţi, de mai mulți autori — tablouri cu Magdalena cea cu pri- 
virea ca într-un aval al pocăinţei. Şi tot alte şi alte săli populate de capodo- 
pere-opere ale geniului uman de pretutindeni și dintotdeauna, astfel că, par- 
curgând în sens invers, retro-istoria — de la aeroplanul (Boeing!) al zilelor şi 
cerurilor noastre spre areopagul atenian sau egipteana Nefertiti, ajungem la 
concluzia că, de fapt, e greu să tragem vreo concluzie ce ar satisface mai multă 
lume. O vizită la muzeu e o motivaţie, o necesitate și o înțelegere personală. 
Aici, în taină, poți discuta cu zeii de marmoră, cu Pan, cu Orfeu, cu Hermes 
cel hipertainic în misterele sale, rar vorbitor, dar ale cărui cuvinte sunt florile, 
apoi fructele sufletului, — îţi zici, pentru că nu poți și nici nu doreşti să „neu- 
tralizezi”, să sterilizezi completamente atmosfera de mit, pe care ţi-o inculcă 
oarecum și Luvrul. 


„„„Când ieşeam deja pe sub arcul dinspre strada Rivoli, luând-o la stânga spre 
intrarea în metrou (parcă ce mai... „invizibilă”, cea mai greu de remarcat, din 
câte mi-a fost dat să le văd în Paris), îmi amintesc că, printre poemele lui Boris 
Pasternak pe care le-am tradus, este și unul (cred că se numește „Vifornița”) 
în care se vorbește de Noaptea Sfântului Bartolomeu, invocându-se și numele 
amiralului Colegny, conducătorul hughenoţilor, asasinat și el în acel măcel... 
regal. Şi cum o amintire cheamă pe o alta, ajung la Eugen Ionescu care, la în- 
trebarea dintr-o anchetă literară despre eroii preferați din viață, din istorie, a 
răspuns: Pasternak, Socrate. 


Trocadero 


Spre chindie, străbătând cam jumătate din panta ce duce dinspre Podul Jena, 
Piața Varșoviei spre Trocadero, de unde Turnul Eiffel poate fi admirat în toa- 
tă fălnicia lui, mă aşez, de scurt popas, pe o bancă. Involuntar, bineînțeles că 
prind frânturi din vorbele trecătorilor: toate atlasele lingvistice ale lumii! 


La un moment dat aud vorbă românească, întorc capul și văd patru ti- 
neri, doi ei şi două ele, precum ar fi zis Stănescu. Se opresc, privesc de 
jur-împrejur. Frumos, ce mai! Însă, dintr-o dată, tânăra bine legată, atletică, 
plus ceva grăsime, scoate din buzunar un pachețţel, ia din el un şerveţel de 

hârtie, se apleacă şi prinde a şterge... adidașii partenerului ei — cine ştie: 
prieten, soţ, concubin... — pe care se vede, se înțelege că îl iubește, că ţine 
la el, dorind ca încălțările lui sport(ive) să arate albe-albe, ca nou-nouţe, să 
se mențină cât mai mult timp imaculate. De altfel, și ceilalți trei poartă adi- 
daşi albi-albi, noi. Însă gestul tinerei bine legate, de a-i şterge însoţitorului 
încălță(mintea), mai că îngenunchind în fața lui, s-o recunoaştem — nu se 
întâlneşte des și oriunde! Şi, dintr-o dată, în conștiință îmi scânteiază mai 
că, să zic, convingerea: „Sigur că ea e basarabeancă! Nu încape îndoială! O 
bucureşteană - să se aplece ea, să-i curețe încălțările lui Mitică, iubitului? 
De necrezut... Dar, vorba aia: doar Dumnezeu știe ce și cum. Nu este exclus 
să nu am dreptate. Pentru că necunoscute sunt căile (şi... gesturile) popo- 
rului nostru în unitatea lui atât de dispersată... Însă, în autonomia sa, gestul 
tinerei contează, surprinde, rămâne (aproape... biblic fiind). 


Iar sub aspect practic vorbind, văzând zilnic (şi... noptic!) cum se înșiruie in- 
terminabile râuri turistice, privind la adidaşii tăi cam... obosiţi deja, îţi spui că, 
pentru colindarea Parisului, lucrează non-stop multe fabrici de încălțăminte 
din lume. 


4 aprilie 


Merg la liturghia sfintei zile de Paşte la bazilica St. Pierre-du-Gros-Caillot de 
pe strada Saint Dominique. Împreună cu mulțimea, cu ochii pe textele pe care 
le poţi lua chiar la intrare, cântând „Chrétiens, chantons le Dieu vainqueur”, 
apoi „] ai vu leau vive” Nu e complicat să intru în corul apologetic, când, de 
la microfon, un solist dă tonalitatea și vigoarea textului melodiei mai departe 
cu: „Nous proclamons la Gloire de Dieu!', „Chantez au Seigneur un chant 
nouveau, Alleluia!”, pentru a încheia cu: „Il est vraiment ressucit6!”, melodiile 
fiind intercalate cu lecturi din Evanghelia după Ioan. 


După ce, la îndemnul preotului, ne strângem mâinile unii altora, cu vecinii, 
pentru acel creștinesc: „Te rog de mă iartă!”, „Domnul să te ierte!”, stau și eu 
în rând după anafură. Nu zic — catolică, nu zic... ne-ortodoxă, papistașă, pur şi 
simplu anafura din sfânta zi de Paşte. 


Plec de la biserică, dar rămânând acolo sufletește, îngânând verbe franceze: 
„Il sest manifeste, nous l’ avons rencontré. Venez et voyez!” şi, ca traducător 
ce sunt, zic (îmi zic) în continuare pre românește, după originalul francez: 
„Venind întru a ne salva, El a reînviat, lisus Dumnezeul nostru! Ochii noş- 
tri L-au recunoscut și mâinile noastre L-au atins, de la El am auzit Cuvântul 
Vieţii. Dumnezeu adevărat născut din Dumnezeu adevărat, El a primit trupul 

(carnea) nostru (noastră), lisus Fiul Omului ne-a condus spre Tatăl Ceresc. 
Dumnezeu ne-a iubit atât de mult, încât ni L-a dăruit pe Fiul Său, dar nu pen- 
tru a ne judeca, ci pentru a ne izbăvi'. 


Sf. Petru - numit Vulturul Credinței. 


Peste Paris, periodic schimb de gardă între seninătate de cer și năvală de nori 
grăbiţi, trecători. Ceea ce mă face să constat următoarele: camera mansardei 
în care sunt cazat are cam un sfert din tavan sticluit (geam spre... tălpile lui 
Dumnezeu!). Curios lucru, însă chiar și atunci când cerul este înnorat, lumi- 
na ce vine perpendicular prin tavanul străveziu pare intensă, încât, mașinal, 
privesc dacă nu care cumva e aprins becul electric. Acum îmi dau seama, cred, 
că pictorii de cândva, ce populau mansardele pariziene prin Montmartre sau 
Montparnasse, datorau foarte mult și perpendicularei — nu oblicei — lumini a 
ceea ce, glumeţ, se mai numeşte, românește, cucurigu. Astfel că voi încerca să 
le sugerez unor pictori din Chişinău să facă geamuri spre cer. 


Biologii (poate că şi psihologii) consideră că omul uită cam 95 la sută din toa- 
te evenimentele, întâmplările, trăirile, retrăirile vieții sale. Cică aceasta poate 
fi dovedit printr-un simplu experiment. Să zicem că aţi ţinut un jurnal între 16 
şi 50 de ani și purcedeţi a-l citi. Păi, domnul meu, se dovedește că nu ţii minte 
mare lucru, ci chiar foarte puţine ţi le amintești, un fel de praf în ochii memo- 
riei (oarbe deja)! Chiar poți avea impresia că jurnalul a fost scris de altcineva. 
Prin urmare, dacă nu ne-au rămas în memorie și cele peste nouă zecimi din 
câte ni s-au întâmplat, reiese că ele nu au fost decât pseudoevenimente, seci, 
vide, informaţie inutilă, de care memoria se desparte de la sine, fără regrete şi 
suspine. De unde și gândul (nefericit) că, de fapt, noi ne ardem timpul vieţii 
cam în gol, aiurea, trăim oarecum mașinal, purtaţi de automatisme, mai că nu 
observăm nimic în jurul nostru, în interiorul nostru, odată ce reținem atât de 
puţine - vreo $ procente... din destin... 


S aprilie 


Notre-Dame care, în 1996, dimineaţa relativ devreme, când încă nu năboiseră 
turiştii, îmi părea că tace... nazonat. (Nările lucarnelor? Dar parcă nu are așa 
ceva, lucarne, pe când nări... poate avea-asemăna, prin alte deschideri arhitec- 
turale.) Nu e cea mai mare catedrală a francezilor ca spaţiu arhitectural, dar 
e cea mai importantă ca arhitectură spirituală. Și, bineînţeles, una dintre cele 
mai remarcabile pe care a dat-o arhitectura gotică. O dublă capodoperă, să 
zic, ca să revin: şi sub aspect arhitectural, și sub (şi în) aspect spiritual. 


BECHET ROIMÂINIĂ 


Acum paisprezece ani, nu am vizitat și trezoreria, în care intru acum. Relicve, 
pur și simplu, dar şi relicvarii (Sfânta Coroană de Spini şi un fragment din 
Crucea lui Hristos). Este posibil să descrii, jurnalier, atâtea obiecte unicat, 
care se află într-un atare spaţiu?... Inefabilitatea — și ea caracteristică omului. 
Diafanitatea (memoriei) — de asemenea. Pentru că te depărtezi în timp, şi 
contururile se estompează. Însă rămâne sesizabilă perpetuu atmosfera Notre- 
Dame, în care par imponderabile himerele de pe cornișe. De altfel, multe din- 
tre ele, himerele, rămânând mai mult eterice, pentru că în alcătuirea lor mate- 
rială sunt foarte deteriorate. Bineînţeles, vor fi recondiționate. În special cele 
din spatele catedralei, cărora li se vede osatura armăturii. (Ca la un... roentgen 
ceresc.) Ca să urci spre ele, în turnul catedralei, ar trebui să mai stai cel puţin 
o oră la coadă. Însă l'Île de la Cité, insula-nucleu a Parisului, te ademeneşte și 
cu alte locuri primitoare. Astfel că, după un scurt popas în parcul din spatele 
catedralei Notre-Dame, — statul la coadă, cam 40 de minute, ca să intru în 
„triunghiul” Sfânta-Capelă (Sainte-Chapelle), Consiergerie (fosta închisoa- 
re a orașului Paris) şi Palatul Justiţiei. La punctul de trecere, exigențe severe, 
deloc mai puţin relaxate decât cele din aeroporturi. Control minuţios, rândul 
se mișcă anevoios, unele persoane fiind întoarse de câteva ori pe sub... arcul 
de ne-triumf al magnetismului-detectivist, dar — să vezi, fir-ar să fie, tot mai 
au asupra lor ceva ce declanșează alarma ţiuitoare. Pardon, encore une fois, Ma- 
dame, face gardianul-operator. Doamna trece, iar ţiuie dispozitivul. Doamna 
mai scoate de pe ea din bijuterii, chinezării și, în fine, — avanti! 


Din stradă, capela — minune de arhitectură gotică, potop multicolor de vitralii — 
nu se vede, dosită de fastuosul Palat al Justiţiei. Nicicând altădată, altundeva, nu 
am văzut o clădire-labirint atât de rebusistică, precum este acest locaș al Femi- 
dei. Te miri cum de găsesc locul de care au nevoie magistraţii, martorii, incul- 
paţii, achitaţii. Aici, la intersecţii de galerii, ar trebui să stea agenţi de circulație, 
iar angajaţilor să li se dea cel puţin biciclete sau locomobile electrice. Ce mai 
spaţiu-rai, aici, pentru cineaști! Ce de-a peripeții poți regiza prin labirinturile 
Palatului Justiţiei care, şi sub aspect teoretic, e ceva dedalian. 


leşind din „labirintul Femidei”, ispitesc unul din cei doi gardieni de la poar- 
tă, dacă ştie cumva pe unde se afla sau se mai află cabaretul La Vie. Nu ştie. 
Nu ştiu nici alte persoane de care întreb. Iar la mijloc nu e decât o simplă 
curiozitate: acolo, în La Vie, începând cu anul 1942, Suzy Solidor cânta, deja 
în franceză, „Lili Marleen” (Chants d'un jeune soldat de garde) pentru ofiţerii 
germani, permanenți vizitatori ai localului şi admiratori ai şansonetistei. 


Urmează (urmez, ca la şcoală) Montmartre, cel mai înalt punct al metropolei, 
ce este numit pe vechi — pur şi simplu mont, cu sensul de deal care are o ener- 

getică aparte, un magnetism irezistibil al ulicioarelor pitoreşti, întortocheate, 
cu fel de fel de buticuri, brutării de familie, taverne. Aici, atât localnicii, cât 
şi vizitatorii au o alură negrăbită, iscoditoare, urcând sau coborând pe, să zi- 
cem, strada Lepic, una dintre cele mai vechi din fosta comună Montmartre. 
A fost trasată la indicația împăratului Napoleon, inițial calea respectivă nu- 
mindu-se regală. Iar în 1864 i-a fost atribuit numele generalului Lepic, care 
în 1814 a apărat Montmartre de armata rusă. Unul dintre combatanți, morar 
de profesie, a fost răstignit de cazaci chiar pe aripile morii sale. În conștiința 
mea, această dramă relativ... recentă (1!) se leagă oarecum simbolic de destinul 
Sfântului Dionisie, văzut prin biserici pariziene, prin lucrări de sculptură şi 
pictură. Este sfântul care îşi ţine în mâini propriul cap, ceea ce amintește că el 
a fost torturat de eretici chiar aici, pe Montmartre. Dar, prin voia lui Dumne- 
zeu, după ce a fost decapitat, el s-a ridicat, și-a luat capul în mâini și a mai mers 
o cale relativ lungă. Azi dimineaţă, până să vin aici, în creasta urbei, am vizitat 
catedrala Notre-Dame, pe portalul căreia, printre atâţia alți sfinți, am deslușit 
oarecum mai... accentuat (și) chipul Sfântului Dionisie. 


Sigur e că Montmartre a mai păstrat ce a mai păstrat din tot mai mult... imagi- 
natul, deja, sat care a fost grație afluxului de turiști, în timp ce Montparnasse 
s-a pomenit complet modernizat. 


Dar să înregistrăm şi opiniile de pe celălalt versant: unii consideră că hoardele 
turistice au... devalorizat, de-romantizat, poate chiar... desacralizat locurile ce- 
lebre, cândva, ale Parisului. De aceea Montmartre nu mai pare unul adevărat, 
ci unul de bâlci, ordinar până la vulgaritate, de prost gust. Este spaţiul care 
de multă vreme a devenit un brand, un marketing non-stop, fără prea mult 
discernământ. 


Orice s-ar spune pe versantele disputei, în conștiința ta se întâmplă ceva mai 
special, odată ce afli că aici a trăit şi a creat compozitorul Hector Berlioz, 
că prin restaurantele şi tavernele montmartriene şi-au închinat paharele de vin 
Cezanne, Modigliani, Toulouse-Lautrec, Edouard Manet, Emile Zola, pe dura- 
ta secolului XIX Montmartre, în (ceva) concurență cu Montparnasse, ținând de 
Mecca artelor şi boemei. 


Pe versantul de vest, deja ușor în pantă, într-un ambient special, e creată o atmo- 
sferă (stare) Dali: expoziție cu vânzare (tare! — la prețuri), în care sunt reprodu- 
se, în număr limitat şi la scări ajustate, mai multe din capodoperele lui Salvador 
Domingo Felipe Jacinto Dali i Domenech, 1“ Marquis de Púbol, cunoscut cu 
numele de Salvador Dali. Dar nu se desprind prea mulţi din puhoiul — adevăra- 
tă aluviune! — de oameni din exterior, ca să intre în spațiul, în atmosfera Dali. 
Lumea se înghesuie prin fața mulțimii de pictori ce fac sau aşteaptă să facă 

portretul cuiva - stiluri, şcoli, profesioniști — mai mulți, dar, sigur, şi amatori 
(camuflați cu diverse tertipuri). 


Dali — suprarealist? De unde! - el nu fu (fou - în franceză) decât un curat 
supra(i)realist, în special în ceea / cele ce plăsmuise în secunda jumătate a pri- 
mei jumătăţi a (ce abundență de a-a-a-a!) secolului trecut, timp socio-istori- 
co-universal care ar fi putut avea simbol — cel puţin pentru firile artistice — cis- 
terna de petrol dotată cu clape, într-o sub-formă de pian cu coadă (între vine) 
din care se înălța (ca şi astăzi, de altfel) incineratul chiparos al pustiului recent 
sau — încă — viitor spre care se îndreaptă Însuși Dumnezeu - deja nu cu tălpile, 
ci cu cauciucurile bicicletei plutind / mergând peste apele împetrolate catas- 
trofal din punct de vedere (Umberto) Ecologic. Logic chibzuind şi supra(î) 
realist scriind (aceasta fu & fou, cred, şi metoda lui Dali în pictură — de la logi- 
că la orice altceva decât logica), apele au invadat până și cadranele orologiilor, 
curgătoare — aiurea! — şi ele; în cel mai bun caz, sunt nişte cadrane-aluat-de- 
turtă ale ceasornicelor deformate precum lavașul — pâinea mic-asiatică. Eu, 
ca unul dintre cei dedaţi alfabetului ce sunt, rămân continuu sub impresia 
și incitat de sugestia uneia dintre pânzele daliene ce reprezintă o cascadă de 
semne grafice, cândva — vede-se — emblematice, până la urmă însă ca răsturna- 
te, dacă nu din caroseria uriașă a unei autobasculante, cu certitudine din coșul 
unei simple roabe de miner sau de celebru personaj homeric care face cât de 
cât ordine în nişte anapoda-faimoase grajduri... Pentru că supra(i)realismul 
eliberează, curăță, limpezeșşte... Cel puţin în cazul lui Dali. Şi vă asigur, azi, $ 
aprilie, în a doua zi de Paşte, prin forfota sa, prin lenta mișcare browniană (în 
sine) umană, Montmartre arăta destul de suprarealist, acolo, în spaţiile sale 
supra-pariziene, cu - revin și confirm — mii și mii de oameni care ar fi alune- 
cat, parcă, din ceasurile lichide, curgătoare ale lui Salvador Domingo Felipe 
Jacinto Dali i Domenech, 1“ Marquis de Púbol, zis, simplisim, Salvador Dali. 

Nicolae BILEȚCHI în dialog cu 
lon MELNICIUC 


„Poetul orelor de curs” 


— Titlul îți aparţine. I l-ai atribuit, pe merit, re- 
gretatului profesor Valeriu Rusu, basarabea- 
nul nostru, fiu adoptiv al francezilor. După ce 
ţi-am lecturat crochiul, am conchis categoric: 
acest calificativ-metaforă îți aparţine, în egală 
măsură, şi dumitale. Ce zici? 


- Metafora îmi place, dar adresată altcuiva. Mă 


IM. — conf. univ. dr, tem de gurile rele. 
profesor la Facultatea N 
de Literea US.M. -— Îmi asum toată responsabilitatea pentru cu- 


rajul de a spune omului un adevăr, pe care nu 
poți să nu i-l spui la momentul potrivit. 


- De ce crezi că e tocmai momentul potrivit? 


- Suntem la vârsta (ce vârstă frumoasă!) când 
nu mai avem nevoie de laudă de dragul laudei. 
Doar o laudă sinceră, întemeiată, obiectivă ne 
întăreşte în ideea că am realizat niște perfor- 
manţe ce ne identifică personalitatea. 


N.B. — membru 
corespondent al A.Ş.M.  — Adică să dăm Cezarului ce-i a Cezarului? 


- Am ajuns, în fine, la numitor comun. Deci 
putem continua. Tot ce scrii, stimate coleg Ion 
Melniciuc, emană parfumul poeticului. De ce 
nu te-ai făcut poet? 


Revista „Limba Română” adresează cele mai 
sincere şi călduroase felicitări lingvistului lon 
Melniciuc cu prilejul zilei de naştere a Domniei 
Sale. Realizări frumoase în calitate de promotor 
şi apărător al limbii române, mulţi ani şi multă 
sănătate, dragă Domnule Profesor şi coleg! 

lon MELNICIUC 
Omnia mea mecum porto 


1. Lexicologia. Culegere de exerciții, Editura Ştiinţa, Chişinău, 1972, 100 p. 

2. Mijloace lexico-gramaticale de exprimare a superlativului în limba moldove- 
nească, U.S.M., 1975, 26 p. 

3. Lucrări de control la lexicologie, U.S.M., 1977, 59 p. 

4. Omonime, omofone, omografe. Material didactic la lexicologie, U.S.M., 1977, 
70 p. 

S. Mic dicţionar de paronime, Editura Lumina, Chișinău, 1979, 184 p. 

6. Superlativul în limba moldovenească, Editura Ştiinţa, Chişinău, 1981, 172 p. 
7. Lumina cuvântului, Editura Cartea Moldovenească, Chişinău, 1983, 116 p. 
8. Practicum la Metodica limbii moldoveneşti, Editura Lumina, Chişinău, 1983, 
128 p. 

9. Limba moldovenească. Manual pentru cl. a IX-a a şcolii ruse, Editura Lumina, 
Chișinău, 1985, 128 p.; ed. a Il-a, 1987; 

10. Limba moldovenească. Manual pentru cl. a X-a a școlii ruse, Editura Lumina, 
Chișinău, 1986, 156 p.; ed. a Il-a, 1988; 

11. Practicum la Lexicologie, Editura Lumina, Chișinău, 1991, 176 p. 

12. N. Corlăteanu, I. Melniciuc, Lexicologia, Editura Lumina, Chișinău, 1992, 
225 p. 

13. M. Purice, Gh. Colţun, I. Melniciuc, Limba casei noastre, Editura Lumina, 
Chişinău, 1992, 208 p. 

14. Limba română în şcolile alolingve (coautor), Editura Lumina, Chișinău, 
1994, 203 p. 

15. Limba română. Îndrumar metodic, Fundaţia Culturală „Grai și suflet”, Chi- 
şinău, 1996, 60 p. 

16. Limba română — cel mai dificil examen la BAC și admitere, Editura Epigraf, 
Chişinău, 2001, 144 p. 


Prelegerile şi seminarele conferențiarului universitar Ion Melniciuc sunt apreciate foarte 

înalt de către auditori. Studenții sunt captivaţi nu numai de erudiția profesorului, ci şi de 

modul de exprimare al maestrului. Dispunând de un întins, variat şi adecvat vocabular, 

de o lăudabilă competență lingvistică, de un rafinat simț al limbii, dl Ion Melniciuc se 

dovedeşte a fi un neîntrecut maestru în ceea ce latinii numeau ars combinatorica, împe- 

rechind lexemele în așa fel, încât reuşeşte a stoarce din ele un maximum de efect stilistico- 
expresiv, un evantai de conotaţii de o extraordinară forță comunicativă. 

Anatol CIOBANU, 

membru corespondent al A.§.M., 

doctor habilitat în filologie, profesor universitar 


Faptul că Ion Melniciuc este un lingvist de prestigiu, dublat în chip fericit de un publicist 
înzestrat, își găsește confirmarea concretă într-o mulțime de articole, eseuri, interviuri și 
crochiuri inserate în paginile ziarelor şi revistelor. 


Tratarea corectă a problemelor concrete ale limbii luate în dezbatere, ingeniozitatea dis- 
cursului lingvistico-publicistic, atitudinea exigentă şi consecventă faţă de adevărul şti- 
ințific şi istoric referitor la limba noastră, caracterul militant al articolelor, studiilor, 
interviurilor, eseurilor şi chiar al replicilor formulate cu cele mai diferite ocazii sunt 
însemne permanente ale creaţiei lui Ion Melniciuc. 


Ion CIOCANU, 

doctor habilitat în filologie, 

colaborator ştiinţific 

coordonator la Institutul de Filologie al A.Ș.M,, scriitor 


Profesorul Ion Melniciuc în componenţa unei delegaţii de intelectuali 
basarabeni la Cotroceni 


— Poeţii se fac?! 
- Aşa se zice. De fapt... 


- De fapt, unii se fac. Din amor propriu. Dintr-un orgoliu. Ambiţ i se mai 
spune. Aceștia sunt poeți doar cu numele. 


- Dar tocmai acest soi de condeieri e lăudat din răsputeri. Anume ei adu- 
nă cele mai multe diplome, distincţii, onoruri... Ei sunt cei mai mediati- 
zaţi. Au cele mai multe cărți editate. 


— Cu alte cuvinte, sunt poeţi în lege. 

- Şi totuși, ceva le lipsește: principalul. 

- Cititorul. 

- Exact! Zi-i „scriitor fără cititori” şi l-ai desfiinţat. 


- Cu acest calificativ dezarmant („scriitor fără cititori”) Grigore Vieru se apă- 
ra de cei care îl denigrau, pentru simplul motiv că e poet de mare talent. 


- Şi ieşea învingător. Pentru că laurii unui scriitor veritabil sunt cititorii. 
- Cărţile spre care nu vin cititorii sunt scriituri fără sens. 


- Ele mai degrabă îl dezonorează pe autor, decât îl onorează. Uite că 
am ajuns de la o problemă particulară (de ce Ion Melniciuc nu s-a făcut 
poet) la una generală: — Ce ne facem cu atâţia poeţi? 


- Câţi poeţi are Uniunea Scriitorilor din Moldova? 
- Câteva sute. Printre care e și Ion Melniciuc. 
— Eu nu sunt scriitor, ci membru al Uniunii Scriitorilor. Diferenţa e mare. 


- Nu ești scriitor de jure. De facto te poţi considera scriitor, de vreme ce 
ai scris atâtea cărți (16 la număr!), o mulţime de articole, studii, eseuri, 
crochiuri, publicistică... 


- Totul e convenţional. Am carnet de membru al Uniunii Scriitorilor, dar nu-mi 
permit luxul să-mi zic scriitor. Contează faptele, nu titlul. 


- Oricum, lumea te apreciază după ceea ce ai scris și mai scrii. 


— Ca să terminăm gândul de mai sus. Pe mine nu mă șochează faptul că avem 
mulți scriitori. Toţi au un loc sub soare. Eu mă întreb: „Ce ne facem cu atâtea 
cărți?” Sunt scriitori care scot câte 2-3 cărți pe an. Când s-a mai pomenit ase- 
menea stare de lucruri? 


- Doar acum. Când suntem în criză acută de hârtie, bani... 

-Ai pus degetul pe rană. Astăzi lumea aproape că nu mai citește cărţi. Nici ziare, 
nici reviste. Tirajele cărților au scăzut dramatic. Iată problema zilei. Quo vadis? 


- Subscriu fără rezerve la spusele dumitale, dar... Există, totuși, un „dar”, pe care 
nu-l putem desconsidera. Apariția romanului Tema pentru acasă de Nicolae Da- 
bija răstoarnă toate „teoriile” noastre. Lumea s-a trezit. A prins gustul cititului. 
Cartea trece din mână în mână. Probăm un entuziasm al cititului, cum de mult 
nu s-a mai pomenit. Ce factori au generat această stare de lucruri? 


- Iată că ai mai formulat o problemă. Una multidimensională. Spaţiul de 
revistă e prea mic pentru a încerca soluţionarea ei. 


- Poate doar tangenţial să ne permitem explicarea fenomenului. După mine, 
interesul sporit al cititorilor față de romanul respectiv e cauzat de numele de 
referință al autorului. Multă lume citeşte „Literatura și Arta” numai de dragul 
editorialelor lui N. Dabija. 


- E şi cazul lui Grigore Vieru. Oamenii stăteau în rând după cartea Tai- 
na care mă apără, deşi e la un preţ deloc mic. Tirajul s-a epuizat pe loc. 


- În plus, romanul dlui N. Dabija a fost (şi mai este) propagat pe toate căile 
posibile: lansări de carte la facultăţi, în licee, la biblioteci, prezentări în presa 
scrisă, la radio (emisiunea „Cărţi sonore”) etc. 


- Mă tem că ne-am derutat eventualii cititori: pe de o parte, atestăm o 
pasivitate-record la capitolul lectură, pe de alta, descoperim o explozie 
de cititori ai romanului Tema pentru acasă. 


- Am vorbit de o excepţie. În general, însă, problema rămâne. Unele nume de 
rezonanţă - Grigore Vieru, Nicolae Dabija şi alte câteva, din păcate, nu prea 
multe, — nu caracterizează situaţia de ansamblu. Ne-am dori noi rânduri la 
carte şi în cazul altor scriitori, dar ele întârzie. 


Eu zic, dacă am intrat în horă, „să dansăm” până la capăt. Să venim și cu nişte 
soluţii pentru criza de cititori. Sunt ferm convins că în acest plan şcoala are de 
spus un cuvânt greu. Deocamdată ea nu se achită onorabil de această datorie 
față de societate. 


- Cu atât mai mult cu cât școlii îi revine sarcina de a forma cititorul cult. 


- Anume cult, şi nu unul amator. La noi se neglijează, nu știu de ce, așa-zisul 
„triunghi al lui Ilin”, care prevede, mai întâi, pregătirea, formarea cititorului, 
apoi trimiterea lui spre carte. 


- În caz contrar, copilul își alege cartea „pe dibuite”. 

- Ca la un moment dat să-i displacă lectura. Astfel ne explicăm faptul că mai 
citesc cărți doar elevii din clasele mici, până (cel mult!) în cl. a VII-a. 


- Şcoala trimite ne-cititorul la facultate. Ce fac profesorii universitari în- 
tru ameliorarea situaţiei (mă refer, fireşte, la Facultatea de Litere)? Ce 
face dl profesor Ion Melniciuc, care (ştiu!) de 46 de ani intră în sala de 
curs cu postulatul biblic: „La început era Cuvântul și Cuvântul era la 
Dumnezeu, şi Dumnezeu era Cuvântul”? 


- Îi invit să coborâm în adâncimea filozofică a acestei sacre expresii, pentru 
a ne face Cuvântul armă. Căci anume armă s-a vrut Cuvântul pentru om. Le 
reamintesc de aprecierea dată Cuvântului de către marele filozof grec Izocrat: 
„Cuvântul nu numai că ne-a eliberat din cătușele vieţii animale, ci datorită 
lui am construit orașe, am stabilit legi, am creat arta... nimic nu se produce 
rațional fără intervenţia lui”. 


- Apropo de forţa Cuvântului, poetul Ion Vatamanu observa inspirat: „For- 
ţa cuvântului e mai mare ca forţa celui mai mare spărgător atomic de gheaţă”. 


- Așa e. Dar, ca să-l stăpânești, trebuie „să-l îmblânzești”, să ţi-l apropii, să ţi-l 
faci prieten. 


Soluţia e cea arhicunoscută: lectură, lectură, lectură... Nicio zi fără lectură! 
- Şi rezultatele? 


- Vin anevoios. Mult prea anevoios. Ruptura produsă în școală nu se lasă ușor 
reparată. 


-Timpul întotdeauna a fost sever cu omul. Şi tot el îl ajută să iasă învingă- 
tor din cele mai complicate situaţii. Să sperăm că și de astă dată vom izbuti. 


- Vom izbuti, pentru că Dumnezeu l-a dotat pe om cu cea mai puternică armă 
din câte există în lume - CUVÂNTUL. 


- Cuvintele citate din Sfânta Scriptură au, în afara oricăror dubii, o impor- 
tanţă primordială pentru a înțelege profund realitatea. În această ordine 
de idei M. Eminescu constată că la construcţia piramidelor „fundamentele 
cele largi și întinse” poartă „deja în ele intenţiunea unei zidiri fundamen- 
tale”, precum „în sâmburele de ghindă e cuprinsă ideea stejarului întreg”. 


Cum ţi se pare edificiul disciplinelor filologice din întregul curs univer- 
sitar în raport cu magnificul fundament biblic citat? 


- Citatul biblic e profund filozofic şi nu se lasă descifrat univoc. Se cunosc mai 
multe interpretări. Eu personal nu mă încumet să-i tălmăcesc semnificaţia în 
felul meu. S-o facă cei competenți. 

Sigur că atunci când trebuie să-i conving pe studenţi de importanţa limbii 
şi literaturii în instruirea universitară, pornesc de la acest postulat. Limba e 
totul. Nimic în afara limbii. Până şi muzica, spunea cineva, se face prin limbă. 


Grigore Vieru ne atenţiona că poezia este, întâi de toate, limbă. 


Prin urmare, nicio disciplină şcolară / universitară nu se poate compara cu 
limba. Să ne amintim cât de categoric era M. Eminescu în acest sens: „Studiul 
principal al unei școale rurale sau primare e limba românească... Agronomie 
câtă poftiți. De şase ori pe săptămână, zilnic, dar limba română rămâne limbă 
şi s-a încheiat”. 


- Cu asemenea argumente convingi pe oricine de necesitatea cunoaște- 
rii fundamentale a limbii. Dumitale personal cine dintre foștii profesori 
ţi-a făcut legământ cu limba? Ce-a însemnat acad. N. Corlăteanu pentru 
facultate? Îi simţiţi absenţa? Plecarea Domniei Sale de la Catedră e un 
gol irecuperabil? 


— Academicianul N. Corlăteanu a fost o somitate, un colos. Ştia să îmbine 
fericit talentul de savant cu harul pedagogic cu care l-a înzestrat Cel de Sus. În 
preajma Domniei Sale toți ne simțeam mai siguri, mai tari în ceea ce facem. 


O calitate de frunte a savantului-pedagog era grija sa pentru a-și creşte disci- 
poli. 


- Dovadă e faptul că angaja tineretul în elaborarea manualelor universi- 
tare. Din câte ştiu, aţi scris împreună Lexicologia - manual pentru facul- 
tăţile de filologie. 


- Pentru mine aceasta a fost o mare onoare. Cu atât mai mult cu cât în prezent 
ţin cursul de Lexicologie, pe care prof. N. Corlăteanu l-a avut mai mult de 30 
de ani. 


Şi la elaborarea manualului de Fonetică a angajat un fost student de al său — 
VI. Zagaevschi. 


- DI profesor N. Corlăteanu era și un foarte bun literat. Opera lui Ion 
Creangă, de exemplu, a studiat-o în profunzime. Dar totuși a rămas fidel 
limbii, spre deosebire de alți savanţi filologi, care au pornit de la litera- 
tură ca să ajungă mari lingviști sau viceversa. E cazul filologilor V. Vino- 
gradov şi Tudor Vianu. 


De ce atunci astăzi lingviști și literaţii se ţin cam la distanţă? 


- Eu n-aş generaliza fenomenul. E suficient să-l exemplific pe savantul și scri- 
itorul Ion Ciocanu, care face cultivarea limbii ca un foarte-foarte bun lingvist. 

Un simţ lingvistic rafinat îl au criticii literari acad. M. Cimpoi, N. Bileţchi, 
doctorul habilitat Ana Bantoș ș.a. 


- Dacă suntem la capitolul „laude”, hai s-o facem până la capăt. Eu aș da 
câteva nume de lingviști cu un elevat simţ artistic și cunoștințe profunde 
de literatură: Eugen Coșeriu, N. Mătcaș, Anatol Ciobanu, Dumitru Iri- 
mia, Ion Melniciuc ș.a. 


Iată de ce eu întotdeauna am susţinut ideea de a-i primi în rândurile 
membrilor Uniunii Scriitorilor și pe unii lingviști. 


- Cu atât mai mult cu cât aceștia nu pretind a fi numiţi scriitori, ci membri ai 
Uniunii Scriitorilor. Așa cum, de altfel, și unii scriitori devin membri cores- 
pondențţi sau chiar titulari ai Academiei de Ştiinţe. 


- O colaborare fructuoasă între lingviști și literați ar fi editarea în comun 
a manualelor. De ce am renunţat la practica pe care am avut-o zeci de ani? 


- Manualele sunt o prerogativă a Ministerului Educaţiei. În ultimul timp ela- 
borarea lor e monopolizată de un grup restrâns de persoane, care beneficiază 
de nişte granturi externe pe care nu le cedează nimănui. 


De aceea și nu avem manuale pe potriva exigenţelor timpului. 


- Să trecem de la proză la poezie. Am impresia că familia Melniciuc a 
„monopolizat” filologia: dumneata, soţia Cecilia, feciorul Radu, fiica 
Veronica, nora Cătălina - toţi sunteți filologi. Până și nepoţica Mădăli- 
na, la numai 10 ani, a debutat în „Literatura și Arta” cu un microeseu de 
toată frumuseţea — L-am visat pe Eminescu. 


V-aţi pus în gând să faceţi o dinastie de filologi? Laurenţiu, nepoţelul, 
încă nu scrie? 


- Ba da. Nu avem în casă niciun perete nescris. 


- Aşa s-o ţineţi. Familia e poezia pe care o scriem viaţa toată cu ajutorul 
Atotputernicului Dumnezeu. 


Să-l rugăm să ne mențină la cota tinereţii noastre mature, în ambianța 
lucidităţii şi inspiraţiei, alături de cei pe care-i iubim, căci fără ei pier- 
dem din sensul vieții. 


Ajunși în prag de jubileu, las sufletu-mi să vibreze tradiționala urare: 


La mulţi ani, stimate profesor Ion Melniciuc! 

Vasile GAVRILAN 
Memoria ce ține loc de Ţară 


Cu acest generic Casa Limbii Române „Nichita 
Stănescu” din Chişinău a găzduit recent un eve- 
niment cultural, având drept obiectiv omagierea 
ilustrului om de cultură Eugen Holban, ambasa- 
dorul spiritual al basarabenilor la Paris, cu prilejul 
împlinirii a 90 de ani de la naştere. Moderată de 
către Alexandru Bantoș, directorul C.L.R. şi re- 
VG. - student, Facultatea  dactorul-șef al revistei „Limba Română” în pofida 
de Istorie şi Filozofie, U.5.M., absenței celui aniversat, care nu a putut ajunge la 
Chişinău. Chişinău, manifestarea, prin discursurile mai mul- 

tor oameni de cultură, între care Nicolae Dabija, 
Valeriu Cosarciuc, Vasile Malanețchi, Gheorghe 
Paladi, Ion Holban, Gheorghe Bologan ş.a., a evo- 
cat destinul zbuciumat al protagonistului, care pe 
parcursul întregii vieți a servit cu onoare cauza 
Basarabiei. Or, numele Holban se asociază înseși 
istoriei acestui picior de plai. Ştefan Holban, tatăl 
omagiatului, în cinstea căruia începând cu 2008 
Liceul Teoretic din Cărpineni, Hâncești, îi poar- 
tă numele, a fost unul dintre întemeietorii Marii 
Uniri în 1918, deputat în Parlamentul României 
în patru legislaturi, prefect al judeţului Lăpușna. A 
fost condamnat la 15 ani de muncă silnică de re- 
gimul comunist, decedând în închisoare în 1961. 
Sângele nobilului martir și-a cerut tributul, soarta 
fiului Eugen derivând din același fatum: „Viaţa mea 
aş împărți-o în trei, mărturiseşte undeva Eugen 
Holban. Prima parte a fost în Basarabia, a doua - în 
România, iar a treia se întâmplă în Franţa. În Basa- 
rabia am făcut şcoala primară și liceul, iar studiile 
superioare — la Politehnica din Iași. Evenimentele 
din 1940 m-au prins la Chișinău. În seara când s-a 
anunţat cedarea Basarabiei, n-am mai dormit, toată 
noaptea pregătindu-ne pentru plecare. Ne-am sta- 

bilit la Bucureşti, unde am activat în cadrul Ministerului Industriei Alimentare 
până la emigrarea în Franţa, în 1986. Regimul totalitar și autoritar al lui Ceau- 
șescu, plus dorința de a fi, a gândi și a scrie liber, ne-a determinat, pe mine şi pe 
soţia mea, să plecăm în Franţa ca turiști și să cerem azil politic acolo”. Inginer, 
publicist, editor, etnograf, muzeograf, cercetător, istoric, organizator şi sponsor 
al concursului „Moştenire” pentru liceenii și studenţii din Moldova, Eugen Hol- 
ban este astăzi un promotor fidel al unității și identității tuturor românilor, în- 
tregind prin studii, articole, investigaţii științifice panteonul cultural al diasporei 
române. Printre cele mai importante lucrări ale Domniei Sale se regăsesc cărțile 
apărute la propria Editură Căpriana de la Paris: Basarabia Românească, Figuri 
basarabene, Prin veacurile învolburate ale Moldovei dintre Prut şi Nistru, Ostaşii 
Moldoveni, Glasul sângelui etc. şi la Chișinău: Contribuţia Basarabiei la cultura 
românească, Toponimie și identitate naţională, Dicţionar cronologic etc. 


Contextul omagierii lui Eugen Holban la 90 de ani a favorizat şi inaugurarea 
unei expoziţii de pictură în incinta Casei Limbii Române, înscrisă, şi aceasta, 
într-o tradiție a instituţiei cunoscută vizitatorilor interesaţi de arta plastică. 
De data aceasta pictorița Valentina Brâncoveanu a fost cea care a prezentat o 
colecţie de pânze evocând România în toată splendoarea ei. Profesorul Vasile 
Malaneţchi a afirmat că autoarea — contesă a peisagisticii moldave - a ajuns la 
performanţa de a surprinde un peisaj chiar și numai cu lumânarea. De altfel, 
însăși pictorița mărturiseşte: „Ajunsă în România în '91, când s-a deschis gra- 
nița de la Prut, am fost copleșită de impactul naturii idilice pe care mi-a fost 
dat să o văd. Tulburată de aceste trăiri, nici nu mai eram în stare să pictez” Dar 
a făcut-o. Mirific. Aventura a început cu teiul eminescian şi cu bojdeuca cren- 
giană din Țicău, continuând apoi cu munţii Carpaţi, Bucovina, Transilvania, 
Oltenia, itinerarul pictoriţei incluzând întreg spațiu românesc. 


Cel mai recent număr al revistei „Limba Română”, noiembrie-decembrie, 2010, 
lansat în cadrul evenimentului de către Viorica-Ela Caraman, redactor-șef 
adjunct, a suscitat interesul cititorilor prin diversitatea de la care nu se abate 
nicicând publicația. Astfel, la rubrica permanentă Coșeriana îi aflăm de această 
dată pe Cristinel Munteanu într-un dialog cu Nicolae Saramandu, iar la Cărți și 
atitudini Theodor Codreanu e prezent cu un studiu vizând „materialismul” emi- 
nescian tratat de Aurelia Rusu. Apariţia din vara trecută a monografiei Republica 
Moldova, între România şi Rusia (1989-2009) a prof. univ. dr. Dorin Cimpoeşu 
constituie referințele Forumului semnate de profesorii Anatol Petrencu și Mi- 
hai Retegan, iar paginile color ale revistei reproduc lucrări din creaţia plasticie- 
nei Valentina Rusu-Ciobanu, o „precursoare a postmodernităţii” — în opinia lui 
Tudor Braga. Un spațiu amplu i se acordă și poetului Emil Brumaru cu o serie 
de autografe, repere bibliografice, versuri inedite și un studiu al prof. univ. dr. 
Mircea A. Diaconu — Emil Brumaru. Existenţa ca text și spaima crepusculară. 

Antonina SÂRBU 
Andrei Sârbu în colecții 


Ideea a venit ca reacție la opinia unui pictor, un 
prieten care și-a exprimat convingerea că Andrei 
Sârbu a lăsat în urmă câteva sute de lucrări... Pă- 
răsind atelierul unde am auzit afirmaţia... eronată, 
m-am gândit că ar fi necesar să concep un album 
„Andrei Sârbu în colecţii”, astfel să încep o docu- 
mentare / arhivare a operei lui Andrei. Cert este 
că am supravegheat „destinul” tablourilor înce- 
din Moldová, autoarea pând doar din anul 1976, când l-am cunoscut, la 9 
volumelor de proză Colaje septembrie... În pragul împlinirii a 26 de ani. Dar 
(2006), Pe muntele Hermon din relatările soţului meu am cunoscut destinul și 
ninge (2008), alcătuitor legendele unor tablouri din perioada de început 
al culegerii Mănăstiri a vieţii sale de creaţie. Am totuși certitudinea că 
basarabene (1995). Andrei Sârbu nu a fost un producător de sute de 
pânze pictate... 


AS. — jurnalistă, membră 
a Uniunii Jurnaliştilor 


Realizarea proiectului ar fi un pas important pen- 
tru valorificarea acestei opere plastice. Anume 
astfel mi-am dorit să evoc amintirea pictorului 
Andrei Sârbu în iarna anului 2010, și în niciun caz 
să o leg de un eveniment biografic trist... Cople- 
şită de ideea „Sârbu în colecţii”, am dat telefoane, 
am scris mesaje, am rugat, am bătut la ușa oame- 
nilor, am pornit cu fotograful Iurie Foca pe jos 
prin Chişinău... Ei s-au arătat binevoitori. Poseso- 
rii de tablouri semnate Andrei Sârbu s-au dovedit 
atât de sensibili! Cu mici excepţii. Nu mă supăr 
pe cei care mi-au spus „nu'. De fapt, era vorba de 
a pune în valoare și numele celor care au în casă 
tablourile lui Andrei! Dar... 


Din lipsă de bani — totuși un proiect de felul ăsta 
necesită cheltuieli mari — nu am reușit să realizez 
ideea în totalitate. Dar am început. În cadrul ex- 

poziţiei „Andrei Sârbu. Mesaje” (1-20 decembrie 2010) au fost expuse mai 
multe tablouri din colecții private. În catalogul editat cu ocazia evenimentului 
expozițional am urmat aceeași idee. Iată că o altă posibilitate de realizare a 
proiectului nostru este și reproducerea lucrărilor lui Andrei Sârbu în paginile 
revistei „Limba Română”, fapt pentru care aș vrea să mulțumesc echipei re- 
dacționale ce a oferit cu generozitate spaţii, inclusiv pentru textele scrise de 
către cei care l-au cunoscut, l-au admirat în atelierele de la subsol, pictând la 
lumina lămpilor de neon, sau de cei care, departe de Moldova, păstrează în 
casele lor tablouri, cei care şi-au construit deja o relație cu lumina și culorile 
lui Andrei Sârbu! 


Eforturile noastre vor continua. Sperăm că va veni o zi când se vor găsi banii 
necesari pentru o asemenea amplă acţiune. 


Cu ani în urmă, mai exact în 2004, i-am scris dlui Gabriel Liiceanu, rugându-l 
să editeze, la prestigioasa Editură Humanitas, un album cu lucrările lui Andrei 
Sârbu. Iată răspunsul pe care l-am primit: „Stimată doamnă, am citit cu mare 
interes rândurile d-voastră și cu sentimente complice. Din păcate, un album 
de artă, în absenţa unei sponsorizări, nu poate fi pus în lucru de către editură, 
întrucât investiţia se ridică, fiind vorba de imagini color, la aproape 20.000 
euro. Cu speranța că veţi înțelege cât de greu îmi este să întâmpin fascinanta 
d-voastră poveste cu un argument atât de pragmatic, rămân al d-voastră, Ga- 
briel Liiceanu”. 


Am apreciat atitudinea dlui Liiceanu, i-am mulțumit pentru sinceritate și 
pentru răspuns. Din anul 2004 preţurile pentru editarea albumelor de artă 
au crescut de câteva ori și continuă să crească... Lumea este grăbită şi oamenii 
uită. Un înţelept ne tot îndeamnă să ne facem timp pentru Andrei. Pentru 
Mihai Grecu! Pentru Ilie Todorov! Pentru Caraciobanu! Şi pentru Valentina 
Rusu-Ciobanu. Şi pentru Constanţa Târţău. Şi pentru Sofian Boghiu! Como- 
rile risipite e mai greu să le aduni... Să ne facem timp. 


Încrederea că voi izbuti să realizez şi să public o primă lucrare antologică de 
reproduceri ale operei lăsate de Andrei îmi alimentează speranţa în izbândă. 

Andrei SÂRBU 
Repere biografice 


Andrei Sârbu s-a născut pe 6 decembrie1950 la Chișinău. A decedat pe 14 
aprilie 2000, Chișinău. 


SA 


1968 — debutează cu lucrarea „Muşcata din casa părintească” în cadrul expo- 
ziţiei autumnale, Muzeul Naţional de Arte Plastice, Chișinău. 


1968-1973, debutează în calitate de scenograf (alături de Esther și Mihai Gre- 
cu, lon Ungureanu, Ilie Todorov). 


1973 — profesor de pictură și artele decorative la cursurile de formare a picto- 
rilor decoratori de pe lângă Ministerul Culturii, Chişinău. 


1972 — membru stagiar al Asociaţiei tinerilor artiști plastici și critici de artă ai 
U.A.P. din Moldova. 


1985 — colaborează cu Andrei Vartic, regizor la Teatrul Poetic „Alexe Mate- 
evici”. 


1987 - membru U.A.P. 


Expoziții personale la Chişinău, Moscova (Federația Rusă). Expoziții repre- 
zentative internaționale la Goeteborg (Suedia), Galați, Bacău (România), 
Londra (Marea Britanie). Expoziții reprezentative peste hotare la Kabul (Af- 
ganistan), București (România), Strasbourg (Franța), Canada, Brazilia, Ger- 
mania, SUA. 


Premii, distincții: 
1994 - laureat la expoziția-concurs Saloanele Moldovei, ediția IV-a. 


1999 — Bursa de excelență în domeniul artelor plastice, decernată de Fundaţia 
Soros-Moldova. 


2000 - Diploma U.A.P. pentru prosperarea artelor plastice. 
2001 — Premiul pentru pictura U.A.P. 
2000 — Medalia Mihai Eminescu, Republica Moldova. 


www.iatp.md/dava 

Andrei SÂRBU 


Mesaje 


Paletă violet, 1981-1982, ulei / carton, 60x67 cm, 
colecția Tatiana Costenco şi Mihai Chiosev 

Amplitudă, 1990, ulei / pânză, 100x120 cm, 
colecția Marat Ghelman 

Din seria Arheo, 1999, ulei / pânză, 65x85 cm, 
colecția Vasile Nedelciuc 


EDP TI RO MIÂINIĂ 


Floarea-soarelui, 1985, ulei / pânză, 54x64 cm, 
colecția Andrei Vartic 

Paletă 1, 1977-1978, ulei / factură / carton, 37,5x36 cm, 
colecția Valerian Grosu 

De Paşti la Butuceni, 1997, ulei / pânză, 120x120 cm, 
colecția familiei Sârbu 

Paletă, 1976, ulei / pânză, tehnică mixtă, 70x70 cm, 
colecția Nicolae Răileanu 

Crucifix, 1976, ulei / pânză, 49x45 cm, 
colecția Valerian Grosu 

Criptă. Schit monastic, 1994, ulei / pânză, 100x100 cm, 
colecția Tudor şi Ala Nicu 


EI PTT ROMÂNĂ 


Seria Metaforme, 1990, ulei / pânză, 100x120 cm, 
colecția Marat Ghelman 

Ceaţă pe-nserate, 1993, ulei / pânză, 48x48 cm, 
colecția familiei Sârbu 

Cadou de nuntă, 1977, ulei / carton / placaj, 37x37 cm, 
colecția Iulian Fruntaşu 

Câmp, Butuceni, 1984, ulei / pânză, 47x47 cm, 
colecția Svetlana Korolevski 

Răsărită, 1996, ulei / pânză, 45x45 cm, 
colecția Oleg Serebrian 

Gutuie, 1993, ulei / pânză, 40x22 cm, 
colecția Svetlana Şoproncu-Bellova 

Adagio, 1993, ulei / pânză, S8x46 cm, 
colecția familiei Melnic 


BEET ROM ÂINIĂ 


Viorica BOGATU-CUCEREANU 


Andrei şi Antonina, 
Hristos a înviat! 


V. B.-C, ziaristă. În anii 
1979-2004, corespondent 
special, autor și prezentator 
de emisiuni la TV naţională. 
Coautoare a trei cărți de 
istorie orală: Femeia în labi- 
rintul istoriei, Editura Ştiinţa, 
Chișinău, 2002; Democraţia 
la feminin, Editura Ştiinţa, 
Chișinău, 2004; Femeile în 
zonele de conflict, Editura 
Ştiinţa, Chișinău, 2006. 
Actualmente redactor-șef al 
revistei A.$.M.„ Akademos”. 


ap 


Era luna mai, 1995. Cristi — evenimentul principal 
al vieţii mele, împlinea câteva luni și eu alergam 
mereu de la pătucul lui spre bucătărie, în aştepta- 
rea prietenelor mele, printre care și Antonina. Mă 
anunțaseră că vin să-mi vadă feciorașul, cu atât 
mai mult că era și ziua mea de naştere. 


Le-am ieșit în întâmpinare și le-am văzut venind 
cu un tablou. Încă umed! Radioase şi surâzătoare, 
îl purtau totuşi așa cum se merge cu o icoană în 
Drumul Crucii. În acest moment mi s-a împlinit 
un vis. Îmi doream mereu să am un tablou de-a 
lui Andrei Sârbu, pictorul despre care se spunea 
că este atins de aripa geniului: paradisul nesfârșirii 
transpărea în lucrările sale... 


Tabloul primit în dar rotunjea, în alb, galben și 
portocaliu, siluetele a patru gutuie. L-am pus pe 
perete, în camera lui Cristi, să i se vadă din pătuc. 
Aşa a crescut el — cu lucrarea lui Andrei în preaj- 
mă. O fixam și eu cu privirea zeci de ori pe zi. 
Când se întâmpla să schimb tapetele, potriveam 
să aibă o culoare aurie fină, să se evidenţieze mai 
bine tabloul. Și dacă la prima vedere, fiindu-mi 
foarte drag, nu mi-a părut atât de spectaculos, pe 
parcurs mă obsedase senzația ciudată că în el pal- 
pită viaţa... 


Aici palpită viața, îmi zic de fiecare dată când vin 
la mormântul lui Andrei, mereu în flori, frumos 
ca o pictură de-a sa. „Nu voi mormânt bogat, / 
Cântare și flamuri, / Ci-mi împletiţi un pat/ Din 
tinere ramuri... Pomuleţul de gutuie cu fructe ca 

nişte bibelouri de la căpătâiul său m-a vindecat definitiv de frica de morminte 


şi de cimitire. 


Andrei s-a stins din viață în Postul Mare. Peste câteva zile, în noaptea Paștelui 
2000, ne-am dus împreună cu Petru să luăm lumină de la biserica cea mai 
apropiată de casa noastră — biserica din cimitirul Sf. Lazăr. 


— Să trecem pe la Andrei! 


Am găsit mormântul imediat: țineam minte de la înmormântare că se află 
exact pe linie dreaptă cu ușa bisericii, tot ce se cântă și se plânge acolo aude 
Andrei! Am aprins o lumânare, am pus alături un ou roșu. Şi un bileţel. 


Acasă am ajuns complet răvășită: cred că nu era cazul să las bilețelul... Mă duc 
să-l iau! 


— Nu te frământa, ai făcut totul bine. Petru, era și el trist. Ai scris exact ce tre- 
buia să scrii: „Andrei și Antonina, Hristos a înviat! Adevărat a înviat!” 

Valerian GROSU 


l Culoare şi geometrie 


V.G. — profesor de arte 
plastice, Şcoala de Arte 
pentru copii„Doina şi 
lon Aldea Teodorovici”, 
or. Corneşti, Ungheni. 


Este mai puţin cunoscută relaţia lui Sârbu cu uni- 
versul arhitecţilor. Sigur, un artist plastic nu poate 
fi străin de cele ce se întâmplă în lumea arhitectu- 
rii, chiar dacă la noi mai există încă prejudecata 
că un pictor este suficient să-și vadă de treaba lui, 
nefiind neapărat necesar să se intereseze de arhi- 
tectură. Nu a fost cazul lui Andrei. 


Întâmplarea a făcut ca Sârbu să aibă parte din plin 
de prieteni și cunoscuți arhitecți. Este suficient să-i 
amintesc aici pe Mihai Rusu, Arcadie Răileanu sau 
pe Mihai Chiosev, colegul de școală. Bunul nostru 
prieten, arhitectul Mihai Chiosev, i-a fost lui Sârbu 
un exemplu de acuratețe și exactitate în lucru, de 
profunzime și claritate în gândire. El I-a înțeles și l-a 
sprijinit poate cel mai bine pe Andrei. Rafinatele 
albumuri și reviste de arhitectură și design, pe care 
Mihai i le furniza aproape cu regularitate, l-au făcut 
pe Andrei să se familiarizeze cu arhitectura moder- 
nă şi acest lucru îi impregna o puritate deosebită 
lucrărilor. Prietenia cu Arcadie Răileanu a făcut ca 
multe din lucrările de început ale lui Sârbu să nu ră- 
mână necunoscute. Arcadie, fire mucalită şi strân- 
gătoare, a avut grijă de la început să colecționeze 
încercările lui Andrei, intuind valoarea acestora. 


Pe Andrei Sârbu l-am cunoscut prin intermediul 
lui Mihai Chiosev, student prin anii '70 la arhi- 
tectură. Şi deoarece frecventam cu toții atelierele 
arhitecților și ale artiştilor plastici, sălile de expo- 
ziţii, acestea au și fost spaţiile unde l-am întâlnit 
pentru prima dată pe Andrei. Mi-a atras atenția 
prin energia lui inconfundabilă și mai ales prin 
nonconformismul lui. Şi chiar dacă aflarea mea în 
atelierul de pe strada Sovetskaia a fost de scurtă 
durată, universul tablourilor în lucru și mai ales 
muzica care se asculta acolo am memorizat-o 
pentru mult timp. Era tocmai ce-mi trebuia. 

Când Andrei s-a mutat în atelierul de pe strada Patris Lumumba, vecinătatea 
lucrărilor lui Sârbu cu creația miraculosului Horovschi, a demiurgului Rotaru, 
tot underground-ul acela, te atrăgea ca un magnet. Aici m-am aflat în preajma 
lui Andrei Sârbu luni la rând. Păstrez și acum în memorie panourile-colaje ale 
lui Andrei care serveau și ca decor, și ca paravan, dar mai ales ca modalitate 
de exprimare a atitudinii pictorului față de imaginarul univers creat. Era pe- 
riculos să ajungă la Andrei vreo revistă şic care conținea imagini foto sau re- 
produceri de calitate. Nu rezistai ușor rugăminților lui de a sacrifica imaginile 
din reviste pentru minunatele lui colaje. Priviţi câteva lucrări picturale şi le 
veţi recunoaște. Şi toate acestea cu sublima muzică preclasică a lui Vivaldi sau 
Bach, cu exoticul şi subtilul Louis Armstrong, cu clasicul rock al minunaţilor 
Beatles sau Led Zeppelin, Yes sau Pink Floyd, pe care îi iubea atât de mult. 


Într-o noapte, după ce am ascultat până dimineaţă cele patru uverturi (Or- 
chestersuiten) de Bach, cu Karl Richter la pupitru, am înțeles de unde veneau 
acele suprafețe pure care se interferau în tablourile lui. Nu mai era doar acel 
zugrav de chipuri, pe care l-am cunoscut la Stolniceni, era profundul, mereu 
căutătorul în compoziţie și în culoare Andrei! 


Am suportat împreună devastatorul cutremur din seara lui 4 martie 1977, as- 
cultând până la epuizare superbul Kashmir de Led Zeppelin. M-am ales cu o 
lucrare a pictorului. Cu un Christ crucificat, care-mi veghează stările interi- 
oare și astăzi. 


Peste ani, îi prezint lui Andrei o seară întreagă, pe peretele atelierului, diapozi- 
tivele color pe care reușisem să le înregistrez împreună cu minunatul și veşnic 
tânărul cățărător pe stânci Corneliu Vasilachi. Erau nişte imagini unicale din 
interiorul peșterilor și grotelor de la Butuceni, cu nişte semne și inscripţii ne- 
înțelese încă. Arcele și bolțile spaţiilor interioare în anfiladă, galeriile rupestre 
sau arheologice l-au impresionat atât de tare, încât într-o bună zi, când mi-am 
făcut apariţia la el în atelier, după o pauză lungă de timp, am avut o adevărată 
revelație. Mi-au apărut în fața mea câteva lucrări splendide, în care recunoş- 
team elemente arhitecturale, arhaizate și stilizate, cum numai Sârbu o putea 
face. Erau primele lucrări din seria „Arheologie”. Minunat. 


Şi dacă l-am avut în gazdă pe Andrei timp de o lună de zile în căsuţa de la 
Butuceni și am tot încercat să-l conving să-i arăt acele habitacluri din burta 
stâncii de la Orheiul Vechi, a fost în zadar. Aceasta nu e pentru mine, zicea 
Andrei, voi sunteţi cei care vă încumetaţi să intrați și ziua și noaptea în sălbăti- 
cia acestor spaţii interioare. I-a fost suficient să viziteze interiorul schitului de 
la Butuceni, să ajungă la celălalt schit, din vale, să se delecteze cu „zapisurile” 
arhaice de la intrarea în biserică, pentru a înțelege spiritul și imboldurile cău- 
tătorilor de urme ale vremurilor trecute. 


Păstrez cu permanentă emoție simfoniile cromatice realizate de Andrei şi de- 
venite pentru mine și cei apropiaţi mie o necesitate a spiritului. Sunt cel mai 
bogat cu Andrei Sârbu. 

Svetlana ŞȘOPRONCU-BELLOVA 


Ca un geam împlinit 
de raza unei dimineți 


S.Ş-B. — doctor în filologie, 
profesoară, Vranov-Nad- 
Toploy, Slovacia. 


Căldura fructelor coapte din tablou încălzeşte 
privirea şi emană o lumină pașnică, calmă, dar, în 
același timp, şi un optimism tineresc, vivace. Gal- 
benul gutuii pe fundalul roșului aprins al mărului 
și al verdelui frunzei atins de o văpaie ruginită nu 
trezeşte regretul unei veri sfârşite, nu respiră aerul 
toamnei răscoapte. Ci iluminează cu intensitatea 
unei vieţi palpitante, a unei forţe interioare matu- 
re, reflectă viziunea profundă a artistului despre 
lucruri atât de apropiate, firești, dar pentru mulți din 
noi invizibile. Nu cred să dezleg vreodată enigma 
culorilor de pe pânza de dimensiuni mici a tablo- 
ului. A cunoscut-o, a intuit-o, poate, doar autorul 
lor, Andrei Sârbu, care mi l-a dăruit acum trei- 
sprezece ani. 


Departe de ţară, departe de pereţii atelierului, 
unde a luat naştere, e ca un geam împlinit de raza 
unei dimineți de august, a unui început de speran- 
tă şi aşteptare. În ziua când a murit Andrei, tabloul 
a căzut de pe perete și vopseaua ramei s-a știrbit 
într-un colț. Nu l-am reparat, l-am lăsat ca o amin- 
tire, ca un semn al unei încercări, al unui prag al 
vieţii, pe care trebuie să-l pășim. 


Din păcate, nu am putut să merg la înmormânta- 
re, moartea a venit subit, neașteptat şi cumplit de 
dureros pentru ai lui, pentru noi toți... Poate de 
aceea mi-l amintesc în atelierul din strada Dimo, 
înconjurat de tablouri și vopsele, aşa cum l-am 
văzut ultima oară, mergându-mi în întâmpinare, 
calm, liniștit, cu un zâmbet luminos pe față. 

Lucid şi cumpătat a rămas și în clipele când trăiam o atmosferă de alertă, ma- 
joritatea din noi nutrea speranţa unor schimbări democratice în societate. Am 
trăit intens, alături de mii de concetăţeni, sfârșitul anilor '80, credeam sincer 
într-un viitor al ţării, mai frumos, mai liber, mai demn. Naivitatea noastră, 
din păcate, şi buna credinţă a atâtor oameni sinceri și frumoși la suflet a servit 
drept cap de pod pentru cei fățarnici și obraznici. Bănuiesc că Andrei presim- 
ţea sau intuia această manifestare a fățărniciei care a urmat. 


Revenit de la Moscova mai târziu, nu s-a entuziasmat, dar nici nu s-a supărat 
pe Antonina și nici pe mâna de prieteni care am zugrăvit pe peretele alb al ate- 
lierului la subsol din cartierul Buiucani Tricolorul cu fraza patetică: „Acesta 
este cerul neamului meu!” Era în seara de 31 august 1989, ziua când limba 
română a devenit limba de stat a Republicii Moldova. A acceptat această ma- 
nifestare impulsivă a emoţiilor noastre ca un tată, ca un frate mai mare, cu mai 
multă experiență de viață, cu mai multă răbdare și chibzuială. 


După moartea lui, revin în Moldova la un an, cel mult la doi ani. Merg la Anto- 
nina, acasă, și simt pretutindeni prezenţa pictorului, în tablourile de pe pereţi, 
în culorile calme, dar în același timp pline de viaţă, în atmosfera creatoare 
din casa lor nu am întâlnit tristețea sau pustiul. Știu că este mereu prezent în 
viaţa Antoninei, a lui Cristian, în viaţa celor care l-au cunoscut și l-au iubit pe 
Andrei Sârbu și culorile lui irepetabile. 

Oleg SEREBRIAN 


Tablourile sunt ca oamenii, 
nu se simt bine oriunde 


Q.S. — doctor in stiinte 
politice, Ambasadorul 
Republicii Moldova 

în Franţa, delegat permanent 
al Republicii Moldova 

la UNESCO. 


Era o zi de august când am pășit pentru prima dată 
pragul atelierului lui Andrei Sârbu de pe strada 
Dimo. Era august 1996. Cu puţine zile mai devre- 
me la Hârjauca luase sfârșit prima şcoală de vară 
organizată în Republica Moldova de Fundaţia So- 
ros, mai bine zis de Programul Est-Est al acesteia, 
pentru tineri jurnalişti din România și Basarabia. 
Pe atunci eram și eu coordonator de program la 
Fundaţia Soros-Moldova, iar doamna Ana Core- 
tchi, cea care patrona sus-amintitul program, era 
colega mea de birou. Întrucât în scurt timp urma 
şi eu să organizez o școală de vară, dânsa mi-a 
propus să merg la Hârjauca, să văd chiar la fața lo- 
cului cum decurge evenimentul. Anume acolo, la 
Hârjauca, am cunoscut-o pe jurnalista Antonina 
Sârbu, soţia pictorului Andrei Sârbu, oaspetele 
căruia aveam sa fiu peste câteva zile. 


Era primul atelier al unui pictor pe care l-am vizi- 
tat. Îmi amintesc si acum, foarte deslușit, mirosul 
de struguri din curtea atelierului. Nu știu de ce 
anume acest detaliu olfactiv mi s-a întipărit atât 
de profund în memorie. Poate pentru că și An- 
drei Sârbu e un pictor „nazal. Pânzele lui miros. 
Gutui, flori. Acel galben ce face apel neîntârziat la 
aromele toamnei. Chiar si „Arheologiile” sale fac 
mai curând trimitere la o memorie olfactivă decât 
la una vizuală, prima fiind negreșit mai puternică 
decât ar crede mulți. 


De fapt, pe Andrei Sârbu, pictorul, l-am cunoscut 
indirect ceva mai devreme, în biroul Lorinei Băl- 

teanu, pe atunci directoare a Fundaţiei Soros, care era o îndrăgostită de opera 
maestrului. În cabinetul ei de la Fundaţie atârna un tablou mare, din care se 
revărsa un verde indolent, secondat de un galben pe cât de aprins, pe atât de 
paşnic. De câte ori intram in biroul Lorinei, mă gândeam că acest tablou are 
ceva foarte intrigant în el. Într-o zi am întrebat-o cine-i autorul acelei pânze. 


- Îţi place, întrebă ea neîncrezătoare, strivind cu mișcări aproape feroce un 
muc de țigară într-o scrumieră neagră. 


Am matahăit afirmativ din cap. Ştiu că am făcut-o ezitant, deși nu ştiu de ce-am 
ezitat să zic explicit „da'. 


- E cel mai bun pictor din Basarabia, zise ea pe un ton categoric. 


Am mai mătăhăit o dată din cap, de astă dată în semn de mirare, privind mai 
cu luare aminte la geometriile din pânză. Nu știu de ce mi-am zis atunci că aşa 
ar putea picta numai un matematician, in fine, un om din lumea „exactului” 


Interlocutoarea mea aruncă și ea o privire evazivă spre tablou și adăugă pe un 
ton ce admitea o concesie: 


- În fine, e unul dintre cei mai buni și inteligenți pictori de la noi. Îi spune 
Andrei Sârbu... 


Aşa că atunci când aflasem de la Ana Coreţchi că doamna cu alunecări ro- 
mantice de la şcoala de vară de la Hârjauca era soția „pictorului aceluia care-i 
place Lorinei”, ştiam deja cine-i Andrei Sârbu. 


Atunci, la prima noastră întâlnire de la atelierul din strada Dimo, l-am găsit 
foarte cald, uman. Şi foarte calm, ceea ce se putea ghici și din pânzele sale. Nu 
mi s-a părut foarte vorbăreţ, deși era, fără îndoială, un om extrem de deschis și 
sociabil, dar era mai degrabă acel rarisim caz care e dispus mai mult să asculte. 
Era un bun ascultător. Discutasem despre artă, despre pictură mai cu seamă, 
despre nuanţe, despre semnificaţia culorilor în diferite culturi dar și timpuri. 
Doamna Sârbu ne făcuse un ceai, după care am rugat să văd ceva din lucrările 
pe care le avea în atelier. Recunosc că eram curios doar să le văd. Erau neobiș- 
nuite tablourile lui. Poate de asta unii au zis că Andrei Sârbu era mai curând 
cubist sau constructivist, alţii au preferat să-l definească cu un termen mai 
general, zicându-i modernist, în timp ce mulți se mulțumeau să-l aprecieze ca 
abstracționist. După mine Andrei Sârbu e un pictor inclasabil, un eclectic, ca 
mulți dintre colegii săi din spaţiul post-sovietic, creaţia cărora a fost marcată, 
voluntar sau nevoit, de cumpăna de epoci. Anume aşa l-am simţit şi definit 
atunci. 

Nu eram înghesuit de bani. Achiziţia de obiecte de artă nu se număra printre 
priorităţile zilei, dar îndată ce am văzut primele tablouri m-am și întrebat: 
„Cât o fi costând?”. 


Ne-am așezat. Doamna Sârbu ne-a mai dat un ceai. Ţin minte că într-un mo- 
ment discuţia nu se prea lega. Mă gândeam la altceva, la economiile de 500 
de dolari pe care le făcusem. Ce puteam face cu ei? De fapt îmi făceam atâtea 
planuri. Oricum, cu 500 de dolari n-aş fi făcut nimic din toate acelea. 


— Si tablourile astea, pentru ce le faceţi? Le vindeţi? întreba-i deodată. 
- Da, strecură calm autorul. 

Se mai gândi un pic și adăugă: 

- Nu pe toate. De unele mă atașez prea mult. Astea rămân cu mine. 

- Şi acela? „Arheologia”? 

Soții Sârbu își zâmbiră. Era clar că era „dintr-acelea” care rămân. 


- Ambasadoarea SUA ne-a propus pe el un preţ foarte tentant, zise doamna 
Sârbu. Dar Andrei... 


— Aţi vrea să-l cumpăraţi? interveni pictorul. 


Dădui neîncrezut din cap. Nu eram sigur că puteam propune un preț mai ten- 
tant decât ambasadoarea SUA. 


— VI-l las cu 200 de dolari. Sunt sigur că se va simţi bine la dumneata. Ştii, 
tablourile sunt ca și oamenii, ca și plantele, nu se simt bine oriunde. Sunt vii. 


Bineînţeles, prețul era mai mult decât cu un simplu „discount”. Era aproape 
un cadou. Nu m-am mai gândit nicio clipă. Așa am intrat în posesia uneia 
dintre pânzele cele mai valoroase semnate de Andrei Sârbu. 


- Iar asta, „Gutuiele”, cât face? Şi celălalt, cu floarea-soarelui? 


Nu are rost să spun că mi-am mistuit pe loc economiile. M-am întors acasă cu 
cele trei tablouri ale lui Andrei Sârbu, primele din ceea ce avea să devină mai 
târziu mica mea colecţie de pictură. Dar şi mândria acestei colecții. 

Mihai Ştefan POIATĂ 
| Aproape departe 


Ar fi adevărat dacă am presupune că biografia lui 
Andrei Sârbu i-a determinat pictura pe care a rea- 
lizat-o, dar şi mai adevărat ar fi dacă am afirma că 
pictura i-a dictat anume biografia, de care a fost 
nevoie pentru a-i da expresie. 


Spre deosebire de unii colegi, care credeau că 
pentru a se realiza şi a atinge culmile spre care 
MŞ.P — prozator, cineast, râvnesc trebuie să evadeze din mediul sufocant în 
dramaturg. Vicepreşedinte Care își duceau existenţa, Andrei a intuit că pentru 

al Uniunii Cineaștilor din a se ridica trebuie să coboare, iar pentru a se în- 
Moldova. Autor a mai multor  depărta trebuie să se apropie şi că această mișcare 
piese, între care: Probăde poate fi realizată fără a se... mişca din loc. Este su- 
libertate (2005), Venim și ficient doar să schimbe optica. Şi Andrei a rămas 
mâine aici (2007). Semnează în atelierul său... fiind ba aproape de... departe, ba 


volumele: Tentaţia contacte- departe dé- aproape 
lor imposibile, Chişinău, 1999; P tz cu ia 


Reguli de circulație pentru Pentru Andrei atelierul a fost nu numai „loc de 
apele subterane, Chișinău, muncă”, dar şi „loc de trai” (şi bucătărie, şi sufra- 
ZRUG: gerie, şi dormitor), astfel că pictura a devenit pen- 

tru el un mod de viață și la figurat, și la propriu. 


Andrei a avut curajul să fie așa cum este, dar și... 
aşa cum nu este. El și-a permis o polemică înde- 
lungată (şi riscantă) cu propriul destin, cu cir- 
cumstanţele care îl îmbiau pe un făgaș confor- 
tabil şi prielnic. A simţit mereu necesitatea de a 
se expune hazardului, de a fi „atacat” de... necu- 
noscut, de a intra în combinaţii cât mai complexe 
cu „elemente” informaţionale noi, iar dacă aceste 
„atacuri” din afară lipseau, Andrei le stârnea, le or- 
ganiza, le provoca... 


El a fost un orăşean care mânca gutui din propria 
lui grădină, dar și un țăran care se ducea la maga- 

zin cu troleibuzul. Acest mod de viaţă i-a cultivat o dublă sensibilitate, o dublă 
viziune plastică — pe de o parte, disciplina geometrică a peisajului urban, un 
mediu cu pronunţate (ba chiar stricte) „reguli de circulaţie”, iar pe de alta — 
„neregularitatea” formelor zămislite de natură, atmosfera rurală, atât de priel- 
nică pentru a comunica cu infinitul... Astfel s-a produs angrenajul care a asi- 
gurat conlucrarea (pe cât de firească, pe atât de surprinzătoare) dintre natural 
și artificial, vizual și extravizual, figurativ şi non-figurativ, ordine şi dezordine, 
haos și disciplină, emoție și rațiune, particular și universal. 


În picturile lui A. Sârbu are loc un permanent „dialog” dintre diferite tipuri 
de realitate, subordonate unor logici diferite şi deci însăși învecinarea lor este 
neașteptată, generatoare de soluţii plastice, compoziționale şi cromatice im- 
previzibile. 


Pasionat de percepţia multidimensională a realității, Andrei Sârbu a depășit 
narativitatea lineară a compozițiilor, explorând simultaneitatea (pe orizon- 
tală și verticală) în structuri plastice nonlineare, dinamice şi deschise spre o 
interpretare polivalentă și polisemantică. 


A fost animat de căutări formale pentru a descoperi „conţinuturi” noi și a de- 
montat conținuturi vechi pentru a le reasambla și a le reda șansa supravieţuirii 
prin forme noi, printr-o expresie plastică adecvată unui nou context vital. 


Andrei ne-a convins că intelectul poate fi generator de emoţii, iar trăirea — 
donatoarea ideii. Chiar şi atunci când emoția și rațiunea s-au aflat în opoziţie, 
Andrei le-a orientat spre o polemică productivă, generatoare de soluţii armo- 
nizante. 


El a descoperit modernitatea în mediul plastic patriarhal și a convertit valorile 
naţionale în limbajul modernităţii, propulsându-le pe orbita circuitului uni- 
versal de valori. 


Andrei Sârbu a fost atât de talentat, încât şi-a putut permite luxul de a fi... 
firesc. Dar nu e uşor să fii firesc într-o lume falsă. 


Iar noi, prietenii lui, când ni se pare că Andrei e aproape, el se află foarte de- 
parte, iar când credem că e departe, ne surprindem că e alături de noi. 


Şi Andrei, şi opera lui. 

Mihai ȚĂRUŞ 
Abstracţii metafizice inconfundabile 


Andrei Sârbu - azi şi acum vreo 35 de ani — are oare 
aceeași rezonanţă acest nume pentru mine? Cu si- 
guranţă, da. Ne vedeam, discutam atunci, prin anii 
şaptezeci, când încă eram student, și mai apoi când 
Andrei realiza deja o pictură cu totul deosebită în 
spaţiul nostru. Poate că atunci aveam o intuiție că 
el va deveni un artist cu adevărat interesant. Trăiam 
într-un spaţiu deloc prietenos artelor şi celor care 
voiau să facă ceva nou în acest domeniu. 


T. — Maestru în artă al 
Republicii Moldova. Membru 
al Uniunii Artiştilor Plastici. 
Seria de picturi „Asamblaj 
pictural”, expoziţie la Muzeul 
Naţional de Artă al Moldovei, 
2008. Marea medalie de aur 
la Expoziţia internaţională 
Cannes-Azur, 2010, Cannes,  Frământările existenţei umane, pe de o parte, dar și 
Franta. Seria de lucrări Performanţele civilizaţiei, pe de altă parte, erau reflec- 
“ Coforma” 2010. tate expresiv — o senzaţie de placiditate, de putrefacție, 
” l însoţită de prezența noilor tehnologii; mai apoi senzația 
luminilor stridente de neon era nelipsită în pictura lui. 


Andrei picta urmându-și calea, neluând parcă în 
considerare greutățile vieții şi efortul care trebuia de- 
pus. Exista o unitate bine închegată între ființa lui şi 
modul de exprimare. Tablourile pictate puteau să nu 
fie numite tablouri. Ele erau ceva mai mult — forme 
de exprimare artistică, formule ale vieţii. 


Părea că e un strigăt al sufletului în tot ce făcea, 
căci pictorul exprima nu numai partea vizibilă a 
vieţii sale, dar și cea intrinsecă, invizibilă, care este 
chiar mai semnificativă pentru existenţa noastră. 


Andrei a lăsat în arta basarabeană o urmă adâncă, 
trasată parcă de un meteorit, incontestabilă, esen- 
ţială. Nu poţi trece cu indiferenţă pe lângă ea. 
Afinitățile cu anumite curente artistice ale timpului 
(epocii) din tablourile lui erau marcate de puternica 
lui personalitate și deveneau organice creaţiei lui. Me- 
rele vulcanice, floarea-soarelui cosmică sunt abstracții 
metafizice inconfundabile, le găsești numai la Sârbu. 


Cultura unui neam / a unei naţiuni se îmbogățește 
cu acei artiști care au produs ceva nou și nu doar au 
activat, Andrei a fost unul dintre cei care a produs 
mult într-un timp scurt ce i-a fost dat să trăiască. 

Concursul „Moştenire” 
(ediția a optsprezecea) 


Stimaţi frați, 
Dragi tineri, 
În conformitate cu tradiția stabilită de 17 ani până 


în prezent, și în acest an, 2011, va avea loc concur- 
sul „MOŞTENIRE.. 


Ca şi concursurile anterioare, el se va desfășura pe 
două secțiuni: Istoria românilor și Istoria literatu- 
rii române. 

Se vor acorda următoarele premii: 

e Premiul I: în valoare de 200 dolari pentru fiecare 
dintre cele două secțiuni; 

e Premiul II: în valoare de 150 dolari pentru fieca- 
re dintre cele două secțiuni; 

e Premiul III: în valoare de 100 dolari pentru fie- 
care dintre cele două secțiuni. 

Menţiuni: câte două menţiuni a câte 50 dolari 
pentru cele două secțiuni. 


Acest concurs ca şi cele anterioare este destinat 
elevilor din clasele superioare de liceu și celorlal- 
te școli echivalente din Republica Moldova și din 
Ucraina. 


Subiectele concursului, termenele în care acesta 
se va desfăşura, precum și alte detalii vor rămâne 
în grija organizatorilor de la Chişinău. 


Cu alese sentimente frățești, 

Alianţa pentru sprijinirea Basarabiei 
Preşedinte, Eugen HOLBAN 
Consilier, Gheorghe FURDUI 


Paris, Franţa, ianuarie 2011 


CONCURS BE 
SUBIECTELE LA „ISTORIA ROMÂNILOR” 
1. Geneza relaţiilor feudale la români. 
2. Similitudini şi sincronisme în procesul de formare a statelor medievale ro- 
mâneșşti. 
3. Geneza şi evoluţia orașului românesc până la începutul secolului al XVI-lea. 
4. Principatele române în cadrul chestiunii orientale (1801-1812). 
5. 22 de ani de viață românească în sudul Basarabiei (1856-1878). 
6. Nicolae Iorga - istoric al Basarabiei. 
7. Societăţi culturale în Basarabia (1918-1940). 
8. Biserica ortodoxă din Basarabia sub regimul sovietic. 
9. Proclamarea independenţei Republicii Moldova: itinerar și semnificaţii. 


10. Republica Moldova pe calea integrării europene. 


SUBIECTELE LA „ISTORIA LITERATURII ROMÂNE” 
1. Tabloul cosmogoniei creat magistral de M. Eminescu în Scrisoarea I. 
2. Tradiţie şi modernitate în romanul Enigma Otiliei de G. Călinescu. 


3. Pădurea spânzuraților de L. Rebreanu — o monografie a incertitudinii cre- 
atoare. 


4. Spiritualitatea dacică surprinsă artistic în romanul lui M. Sadoveanu Crean- 
ga de aur. 


S. Simboluri şi semnificaţii ale pietrei în poezia lui A. Codru. 

6. Poetica misterului modern în creaţia lui M. Sorescu. 

7. A fi om în viaţă — „o artă sau un destin” (laitmotivul romanului Tema pentru 
acasă de N. Dabija). 

8. Cel mai iubit dintre pământeni de M. Preda — romanul împlinirii prin iubire, 
romanul unui mit uman etern. 

9. Receptarea și continuarea valenţelor spirituale ale mitului creației de către 
generaţiile moștenitoare în poezia lui N. Labiş Meșterul. 

10. Istoria ieroglifică — un teatru / spectacol al lumii contemporane a lui 
D. Cantemir. 


CONDIȚIILE CONCURSULUI 

Participanţii vor prezenta lucrările în scris în volum de 15-20 de pagini, dacti- 
lografiate la două intervale sau scoase la imprimantă cu spaţierea și mărimea 
caracterelor respective, ori scrise citeţ în caiet. 

Lucrările vor fi expediate pe adresa redacţiei săptămânalului „Literatura şi 
Arta” (str. Sfatul Țării, nr. 2, cod poştal 2009, mun. Chișinău) până la 31 mar- 
tie 2011. Pe plic se va indica: Pentru concursul „MOȘTENIRE, secțiunea 
şi numărul temei. La concurs vor fi admise lucrările consacrate unei singure 
teme de la secțiunea dată. 

Pentru etapa a doua vor fi invitaţi la Chișinău circa 80 de autori ai celor mai 
bune lucrări. Discuţiile vor avea loc cu precădere pe baza temelor propuse. 


Cerinţele față de perfectarea lucrărilor: 

1. Pe foaia de titlu se va indica: 

a) Concursul „MOȘTENIRE”; 

b) Secţiunea, numărul temei şi tema propriu-zisă; 

c) Numele, prenumele, instituția de învățământ, clasa și adresa completă şi 
nr. de telefon. 

2. Lista lucrărilor consultate (monografii, studii, articole etc.) se va anexa la 
sfârşitul lucrării. 

La concurs sunt invitaţi să participe elevii gimnaziilor, liceelor, colegiilor. 
Rezultatele concursului vor fi publicate în presă. 


Concomitent, aducem la cunoştinţă tuturor participanţilor că, în afară de pre- 
miile menţionate mai sus, vor fi acordate încă un şir de premii importante 
din partea unor oameni de bună-credință din Republica Moldova. Tuturor 
participanţilor la concurs, care vor fi invitați în etapa a doua la Chișinău, li se 
va restitui costul călătoriei tur-retur. 


Relaţii la tel. 21-02-12 
Raisa CIOBANU 


„Nicolae POPA e, fără îndoială, un 
scriitor important din noile generaţii, 
un poet şi un prozator ce îţi transmit 
sentimentul tonic al încrederii în 
literatură, dincolo de atributele 
conjuncturale de a fi postmodernă 


sau basarabeană”. 
Ion SIMUȚ 


